
CAPITOLUL 1 


Introducere: Teologia şi mistica în tradiţia 
Bisericii de Răsărit 


În această lucrare ne propunem să analizăm câteva 
aspecte ale spiritualității răsăritene referitoare la temele 
fundamentale ale tradiţiei dogmatice ortodoxe. În cazul de 
față, termenul de “teologie mistică” nu desemnează aşadar 
nimic altceva decât o spiritualitate care exprimă o atitudine 
doctrinară. 

Într-un anume sens, orice teologie, întrucât face arătarea 
tainei dumnezeiești, deci a datelor revelaţiei, este o teologie 
mistică. Pe de altă parte, adesea teologia este opusă 
misticii, aceasta din urmă fiind socotită ca un domeniu 
inaccesibil cunoaşterii, ca o taină negrăită, ceva ascuns care 
poate fi mai degrabă trăit decât cunoscut şi care nu se 
dezvăluie atât prin vreo putere de percepere a simțurilor 
sau a priceperii noastre, cât printr-o experiență anume, care 
este mai presus de facultățile noastre de înțelegere. Dacă 
ne-am însuși întru totul această ultimă părere, opunând în 
mod hotărât mistica teologiei, am ajunge în cele din urmă 
la teza lui Bergson care, în Les deux sources de la morale 
et de la religion, deosebeşte “religia statică” a Bisericilor - 
religie socială şi conservatoare - de “religia dinamică” a 
misticilor, religie personală şi înnoitoare. În ce măsură avea 
dreptate Bergson când afirmă o atare opoziție? Este greu de 
dezlegat o astfel de întrebare, cu atât mai mult cu cât la 
Bergson cei doi termeni pe care îi pune în opoziţie în 
domeniul religios se întemeiază pe cei doi poli ai viziunii 
sale filosofice despre univers: natura şi elanul vital. Dar, 

independent de atitudinea bergsoniană, adesea se exprimă 
părerea conform căreia mistica ar fi un domeniu rezervat 
câtorva, o excepție de la regula comună, un privilegiu 
acordat câtorva suflete ce s-ar bucura de trăirea adevărului, 
pe câtă vreme celelalte ar trebui să se mulțumească doar cu 
o supunere mai mult sau mai puţin oarbă faţă de dogmă, 
care s-ar impune din afară, ca o autoritate coercitivă. 
Adâncind această opoziţie, se merge prea departe, mai ales 
dacă se constrânge puţin realitatea istorică; se ajunge astfel 
la un conflict între mistici şi teologi, între duhovnici şi 
prelați, între sfinți şi Biserică. Este suficient să ne amintim 
de numeroasele pasaje din Harnack, de Viaţa Sfântului 
Francisc a lui Paul Sabatier, precum și de alte lucrări, 
scrise cel mai adesea de către istorici protestanți. 

În tradiţia răsăriteană nu s-a făcut niciodată o distincţie 
netă între mistică și teologie, între trăirea personală a 
tainelor dumnezeiești şi dogma afirmată de Biserică. 
Cuvintele rostite acum un veac de către un mare teolog 
ortodox, Mitropolitul Filaret al Moscovei, exprimă exact 
această atitudine: “Nici una dintre tainele înțelepciunii 
celei mai ascunse a lui Dumnezeu nu trebuie să ne pară 
străină sau cu totul mai presus de noi (transcendentă), ci se 
cade să ne potrivim mintea cu toată smerenia spre 
contemplarea celor dumnezeiești”. Altfel spus, dogma 
care exprimă un adevăr revelat, care ne apare ca o taină de 
nepătruns, trebuie să fie trăită de noi ca o lucrare în 
decursul căreia, în loc să adaptăm taina modului nostru de 
înţelegere, va trebui, dimpotrivă, ca noi să veghem pentru 
că să se petreacă o schimbare adâncă, o prefacere lăuntrică 
a duhului nostru, spre a ajunge capabili de trăire mistică. 
Departe de a fi opuse, teologia şi mistica se sprijină şi se 

întregesc reciproc. Una este cu neputinţă fără cealaltă: dacă 
trăirea mistică este o punere în valoare personală a 
conținutului credinței comune, teologia este o expresie, 
spre folosinţa tuturor a ceea ce poate fi încercat de fiecare. 
În afara adevărului păstrat de Biserică în totalitatea ei, 
experiența personală ar fi lipsită de orice siguranță, de orice 
obiectivitate; ar fi un amestec de adevăr şi minciună, de 
realitate şi iluzie, ar fi “misticism” în înţelesul peiorativ al 
cuvântului. Pe de altă parte, învăţătura Bisericii nu ar avea 
nici o influenţă asupra sufletelor dacă nu ar exprima o 
trăire oarecum lăuntrică a adevărului dat într-o măsură 
diferită fiecărui credincios. Așadar, nu există mistică 
creştină fără teologie, dar, mai ales, nu există teologie fără 
mistică. Nu din întâmplare traditia Bisericii de Răsărit a 
rezervat denumirea de “teologul” numai pentru trei scriitori 
sacri, dintre care primul este Sfântul loan, cel mai “mistic” 
dintre cei patru evangheliști, al doilea, Sfântul Grigorie de 
Nazianz, autor de poeme contemplative, al treilea, Sfântul 
Simeon, supranumit “Noul Teolog”, care proslăveşte 
unirea cu Dumnezeu. Mistica este, așadar, socotită drept 
desăvârşirea sau piscul întregii teologii, drept teologia prin 
excelenţă. 

Spre deosebire de gnosticism”, în care cunoaşterea în 
sine constituie scopul gnosticului, teologia creştină, în 
ultimă instanță, este dintotdeauna un mijloc, un ansamblu 
de cunoştinţe care trebuie să servească un scop care este 
mai presus de orice cunoaştere. Această țintă ultimă este 
unirea cu Dumnezeu, îndumnezeirea, 0£oo1, cum îi spun 
Părinții greci. Ajungem astfel la o concluzie care poate 
părea paradoxală: contemplaţia creștină ar avea un înţeles 
mai ales practic, şi aceasta cu atât mai mult cu cât este mai 

mistică şi cu cât ținteşte mai de-a dreptul către scopul înalt 
al unirii cu Dumnezeu. Întreaga desfășurare a disputelor 
dogmatice susținute de Biserică de-a lungul veacurilor - 
dacă o privim din punct de vedere pur duhovnicesc - ne 
apare stăpânită de grija statornică pe care a avut-o Biserica 
de a păstra pentru creştini, în fiecare moment al istoriei 
sale, posibilitatea de a atinge deplinătatea unirii mistice. 
Într-adevăr, Biserica luptă împotriva gnosticilor spre a 
apăra însăşi ideea de îndumnezeire ca scop universal: 
“Dumnezeu S-a făcut om pentru că oamenii să poată 
deveni dumnezei”. Ea afirmă, împotriva arienilor, dogma 
Treimii celei deofiinţă, deoarece Cuvântul, Logosul, este 
Cel ce ne deschide calea spre unirea cu dumnezeirea şi, în 
cazul în care Cuvântul întrupat nu ar fi deofiinţă cu Tatăl, 
dacă nu ar fi Dumnezeu adevărat, atunci îndumnezeirea 
noastră nu ar fi cu putință. Biserica  osândeşte 
nestorianismul, spre a înlătura zidul prin care acela voia să 
despartă în Hristos Însuşi pe om de Dumnezeu. Ea se ridică 
împotriva apolinarismului şi a monofizitismului spre a 
dovedi că adevărata fire omenească, fiind asumată în toată 
deplinătatea ei de către Cuvântul, întreaga noastră fire 
poate să intre în unirea cu Dumnezeu. Ea se luptă cu 
monoteliții, pentru că fără de unirea celor două voințe, a 
celei dumnezeiești și a celei omenești, nu s-ar putea ajunge 
la îndumnezeire: “Dumnezeu l-a creat pe om numai prin 
voința Sa, dar nu-l poate mântui fără concursul voinţei 
omenești”. Biserica iese biruitoare din lupta pentru icoane, 
afirmând posibilitatea de a exprima realitățile dumnezeiești 
în materie, simbol şi garanţie a sfințirii noastre. În celelalte 
probleme care apar rând pe rând cu privire la Sfântul Duh, 
cu privire la har, cu privire la Biserica însăşi - problema 

dogmatică a epocii în care trăim - preocuparea centrală, 
prețul luptei rămâne tot posibilitatea, felul sau mijloacele 
de unire cu Dumnezeu. Întreaga istorie a dogmei creștine 
se desfășoară în jurul aceluiași nucleu mistic, mereu apărat 
cu arme felurite împotriva numeroşilor potrivnici de-a 
lungul vremurilor ce s-au scurs. 

Doctrinele teologice elaborate în cadrul acestor lupte pot 
fi tratate în legătura lor cea mai nemijlocită cu scopul vital 
pe care ele urmau să-l atingă: unirea cu Dumnezeu. Ele vor 
apărea deci ca temelie a spiritualităţii creştine. Este tocmai 
ceea ce înțelegem când vrem să vorbim de “teologia 
mistică”. Nu-i vorba de mistica propriu-zisă: experiențe 
personale ale diferiților dascăli ai vieţii duhovniceşti. De 
altminteri, aceste experienţe ne rămân cel mai adesea 
inaccesibile, chiar atunci când îmbracă o expresie verbală. 
Într-adevăr, ceea ce se poate spune despre experienţa 
mistică a Sfântului Pavel: “Cunosc un om în Hristos, care 
acum patrusprezece ani - fie în trup, nu ştiu; fie în afară de 
trup, nu ştiu, Dumnezeu ştie - a fost răpit unul ca acesta 
până la al treilea cer. ŞI-I ştiu pe un astfel de om - fie în 
trup, fie în afară de trup, nu ştiu, Dumnezeu ştie - că a fost 
răpit în rai şi a auzit cuvinte de nespus, pe care nu se 
cuvine omului să le grăiască!” (J7 Cor. 12, 2-4). Ca să 
îndrăznească cineva să emită vreo apreciere cu privire la 
natura acestei experienţe ar trebui ca să ştie mai mult decât 
Sfântul Pavel, care își mărturiseşte neștiinţa: “eu nu ştiu, 
Dumnezeu ştie”. În mod voit lăsăm la o parte orice 
chestiune de psihologie mistică. De altminteri, nu avem de 
gând să înfățişăm aici doctrinele teologice ca atare, ci doar 
elementele de teologie fără de care nu se poate pricepe o 
spiritualitate, adică dogmele care stau la temelia unei 

mistici. lată prima definiție şi limitare a subiectului nostru, 
care este teologia mistică a Bisericii de Răsărit. 


A două precizare a subiectului nostru rezultă din 
delimitarea lui în spaţiu: Răsăritul creştin sau, mai precis, 
Biserica Ortodoxă din Răsărit va fi câmpul de cercetare al 
studiilor noastre de teologie mistică. Trebuie să 
recunoaștem că această delimitare este puțin artificială. 
Într-adevăr, întrucât ruptura dintre Răsăritul şi Apusul 
creştin nu datează decât de la jumatatea celui de-al XI-lea 
veac, tot ceea ce este anterior acestei date constituie un 
tezaur comun ce nu poate fi despărțit de cele două părți 
dezbinate. Biserica Ortodoxă nu ar fi ceea ce este dacă nu 
i-ar avea pe Sfântul Ciprian, pe Fericitul Augustin, pe 
Sfântul Grigorie cel Mare, după cum, la rândul ei, Biserica 
Romano-Catolică nu s-ar putea lipsi de Sfântul Atanasie, 
de Sfântul Vasile, de Sfântul Chiril al Alexandriei. Deci, 
când vrem să vorbim despre teologia mistică a Răsăritului 
şi a Apusului, ne aşezăm pe făgașul uneia dintre cele două 
tradiții care, până la un anumit moment, rămân două tradiții 
locale ale uneia și aceleiaşi Biserici, mărturisind un singur 
adevăr creştin, dar care apoi se despart şi dau naştere la 
două atitudini dogmatice deosebite, care nu se pot împăca 
în privinţa mai multor probleme. Este oare cu neputinţă să 
se evalueze cele două tradiţii plasându-ne pe un teren 
neutru, deopotrivă străin uneia ca şi celeilalte? Ar însemna 
să judecăm creştinismul ca necreștinii, adică ar însemna să 
refuzăm de la început să înţelegem ceva cu privire la 
obiectul pe care ne propunem să-l studiem. Căci 
obiectivitatea nu constă nicidecum în a te aşeza în afară de 
obiect, ci dimpotrivă, în a lua în considerație obiectul în el 

însuși și prin €l însuși. Sunt domenii în care ceea ce se 
numește de obicei obiectivitate nu este altceva decât 
nepăsare şi în care nepăsarea înseamnă nepricepere. În 
starea actuală de opoziție dogmatică dintre Răsărit şi Apus, 
dacă cineva vrea să cerceteze teologia mistică a Bisericii de 
Răsărit trebuie deci să aleagă între două atitudini posibile: 
ori să se aşeze pe tărâmul dogmatic apusean și să cerceteze 
tradiția răsăriteană prin prisma celei a Apusului, adică 
criticând-o, ori să înfăţişeze această tradiție în lumina 
dogmatică a Bisericii de Răsărit. Pentru noi, această 
atitudine din urmă este singura cu putinţă. 

Ni se va obiecta, poate, că dezacordul dogmatic dintre 
Răsărit şi Apus nu a fost decât întâmplător, că el nu a jucat 
un rol hotărâtor, că era vorba mai degrabă de două lumi 
istorice deosebite, care, mai curând sau mal târziu, trebuiau 
să se despartă spre a-şi urma fiecare drumul său propriu; în 
sfârşit, că disputa dogmatică nu a fost decât un motiv spre a 
rupe definitiv unitatea bisericească, care, de fapt, nu mai 
exista de multă vreme. Asemenea afirmaţii care se fac 
auzite foarte adesea atât în Răsărit, cât și în Apus rezultă 
dintr-o mentalitate cu totul laică și dintr-o deprindere 
generală de a aprecia istoria Bisericii după nişte metode 
care fac abstracţie de natură religioasă a Bisericii. Pentru 
“un istoric al Bisericii”, factorul religios dispare, fiind 
înlocuit de alții, cum ar fi jocul intereselor politice sau 
sociale, rolul condiţiilor etnice ori culturale, socotite drept 
forţe determinante pentru viaţa Bisericii. Oamenii aceştia 
se socotesc mai isteți, mai moderni, când iau acești factori 
drept adevăratele rațiuni conducătoare ale istoriei 
bisericeşti. Deși recunoaște importanţa acestor condiţii, un 
istoric creştin nu va putea să le socotească altfel decât ca 

fiind exterioare înseși ființei Bisericii; el nu va putea 
renunța la a vedea în Biserică un trup de sine stătător, 
supus altei legi decât celei a determinismului lumii 
acesteia. Dacă luăm în considerare problema dogmatică 
privind purcederea Sfântului Duh, care a despărțit Apusul 
de Răsărit, nu o putem trata ca pe un fenomen întâmplător 
în istoria Bisericii, prezentată ca atare. Din punct de vedere 
religios, aceasta este singura rațiune care are importanţă în 
înlănțuirea faptelor care au dus la separare. Deşi 
condiționată poate de mai mulți factori, această 
determinare dogmatică a fost pentru unii, ca şi pentru alții, 
un angajament duhovnicesc, o luare de poziție conștientă în 
materie de credință. 

Dacă suntem adesea înclinați să diminuăm importanţa 
faptului dogmatic care a determinat întreaga dezvoltare de 
mai târziu a celor două tradiţii, aceasta se datorează unei 
anumite insensibilități față de dogmă, considerată ca un 
fapt exterior şi abstract. Spiritualitatea este ceea ce 
contează, se spune, deosebirea dogmatică nu schimbă 
nimic. Totuşi, spiritualitate și dogmă, mistică şi teologie 
sunt inseparabil legate în viaţa Bisericii. În ceea ce priveşte 
Biserica de Răsărit, aşa cum am spus, ea nu face o 
deosebire netă între teologie şi mistică, între domeniul 
credinței comune și acela al trăirii personale. Așadar, dacă 
dorim să vorbim despre teologia mistică a tradiției 
răsăritene, atunci nu vom putea trata acest subiect altfel 
decât în limitele dogmauicu Bisericii Ortodoxe. 


Inainte de a începe tratarea subiectului nostru, socotim 
că este nevoie să spunem câteva cuvinte despre Biserica 
Ortodoxă, puțin cunoscută până astăzi în Apus. Cartea 

părintelui Congar Creștinii dezuniți, de altfel remarcabilă 
din mai multe puncte de vedere, în paginile închinate 
Ortodoxiei, în ciuda tuturor preocupărilor de nepărtinire, 
nu rămâne mai puţin tributară anumitor păreri 
preconcepute în privinţa Bisericii Ortodoxe. “Acolo unde 
Apusul - spune el -, pe temeiul totodată lărgit şi restrâns al 
ideologiei augustiniene, va revendica pentru Biserică 
autonomia unei vieţi şi a unei organizări proprii şi va fixa 
în acest sens trăsăturile dominante ale unei ecleziologii 
pozitive, Răsăritul va admite în chip practic şi uneori chiar 
teoretic, pentru realitatea socială şi omenească a Bisericii, 
un principiu de unitate politică, nereligios, parțial, dar nu 
cu adevărat universal.“ Pentru părintele Congar, ca de 
altfel pentru cei mai mulți autori catolici sau protestanți 
care s-au exprimat în această privință, Ortodoxia se 
prezintă sub înfăţişarea unei federaţii de biserici naționale, 
având ca bază un principiu politic: Biserica unui Stat. 
Pentru a face astfel de generalizări trebuie să ignori atât 
temeiurile canonice, cât şi istoria Bisericii de Răsărit. 
Curentul care vrea să întemeieze unitatea unei Biserici 
locale pe un principiu politic, etnic ori cultural este socout 
de către Biserica Ortodoxă ca o erezie care poartă 
denumirea specială de filetism”. În realitate, teritoriul 
bisericesc, ținutul consfințit de tradiția mai mult sau mai 
puțin străveche a creștinismului, constituie baza unei 
provincii mitropolitane, administrate de un arhiepiscop ori 
mitropolit, cu episcopi pentru fiecare eparhie și care se 
adună din când în când în sinod. Dacă provinciile 
mitropolitane se întrunesc în grupe și alcătuiesc biserici 
locale sub jurisdicţia unui episcop care poartă adesea titlul 
de patriarh, comunitatea de tradiție locală şi de destin 

IStoric, precum şi uşurinţa de a convoca un sinod al mai 
multor provincii sunt factorii care prezidează la formarea 
acestor cercuri jurisdicționale, al căror teritoriu nu 
corespunde neapărat limitelor politice ale unui stat”. 
Patriarhul de la Constantinopol se bucura de o anumită 
întâietate de onoare, ajungând uneori arbitru în 
neînţelegeri, fără a exercita o jurisdicție asupra întregii 
Biserici ecumenice. Bisericile locale din Răsărit aveau mai 
mult sau mai puţin aceeaşi atitudine față de patriarhul 
apostolic al Romei, cel dintâi scaun din Biserică înainte de 
separare, simbol al unității sale. Ortodoxia nu cunoaște un 
cap văzut al Bisericii. Unitatea Bisericii se exprimă prin 
comuniunea capilor bisericilor locale între ei, prin acordul 
tuturor bisericilor în privinţa unui sinod local, care tocmai 
prin aceasta dobândeşte o valoare universală; în sfârşit, în 
cazurile excepționale, ea se poate manifesta printr-un sinod 
general”. Sobornicitatea Bisericii, departe de a fi privilegiul 
unui scaun sau centru determinat, se împlinește mai 
degrabă în bogăția şi mulţimea tradițiilor locale care 
mărturisesc în mod unanim un Adevăr unic, anume ceea ce 
este totdeauna păstrat, pretutindeni și de către toţi. Biserica 
fiind sobornicească în toate părțile sale, fiecare dintre 
mădularele sale - nu numai clerul, ci şi fiecare laic - este 
chemat să mărturisească deopotrivă şi să apere adevărul 
tradiției, opunându-se până şi episcopilor, dacă cumva 
aceştia cad în erezie. Primind harul Sfântului Duh în taina 
mirungerii, un creştin nu poate fi inconştient de credinţa sa; 
el rămâne tot timpul responsabil în fața Bisericii. De aici 
caracterul frământat şi adesea tulbure al vieții bisericeşti în 
Bizanţ, în Rusia, precum şi în celelalte ţăni ale lumii 
ortodoxe. Dar acesta este prețul plătit pentru vitalitatea 

religioasă, pentru intensitatea vieţii duhovnicești, care 
pătrunde în poporul credincios, unit prin conştiinţa că 
formează un singur trup cu ierarhia Bisericii. De aici 
rezultă, de asemenea, această putere de neînvins care a 
îngăduit Ortodoxiei să treacă prin toate încercările, 
cataclismele și bulversările, adaptându-se mereu noii 
realități istorice, dovedindu-se mai puternică decât 
condițiile exterioare. Persecuţiile împotriva credinţei în 
Rusia, a căror furie metodică n-a putut să distrugă Biserica, 
sunt cea mai bună mărturie despre această putere care nu 
este din lumea aceasta. 

Biserica Ortodoxă, deși în mod obișnuit numită 
“Biserica de Răsărit”, nu se socotește mai puţin Biserică 
ecumenică. Lucrul acesta este adevărat în sensul că ea nu 
este limitată de un tip de cultură determinată, de moștenirea 
unei civilizaţii, elenistice ori alta, sau de forme culturale 
strict răsăritene. De altminteri, “răsăritean” înseamnă prea 
multe lucruri deodată: Răsăritul este mai puţin omogen din 
punct de vedere cultural decât Apusul. Spre exemplu, ce au 
în comun elenismul şi cultura rusă, în ciuda originilor 
bizantine ale creştinismului în Rusia? Ortodoxia a fost 
aluatul prea multor culturi deosebite spre a fi socotită drept 
forma culturală a creştinismului răsăritean: aceste forme 
sunt diferite dar credinţa este una. Ea nu a opus niciodată 
diverselor culturi naţionale o cultură care să treacă în 
exclusivitate drept ortodoxă. lată de ce activitatea 
misionară s-a putut dezvolta în chip atât de uimitor: 
creștinarea Rusiei în veacurile al X-lea şi al XI-lea și, mai 
târziu, predicarea Evangheliei de-a lungul întregii Asii. 
Către sfârşitul veacului al XVIII-lea, misiunea ortodoxă 
atinge insulele Aleutine şi Alaska, trece apoi în America de 

Nord, înființând eparhu noi ale Bisericii ruse în afara 
Rusiei, răspândindu-se în China şi în Japonia. Varietăţile 
antropologice şi culturale din Grecia până la extremităţile 
Asiei, din Egipt şi până la Oceanul Îngheţat nu distrug 
caracterul omogen al acestei familii de spiritualitate, foarte 
deosebite de cea a Apusului creştin. 

Viaţa duhovnicească în Ortodoxie cunoaște o mare 
bogăție de forme, dintre care monahismul rămâne cea 
clasică. Totuşi, spre deosebire de monahismul apusean, cel 
din Răsănt nu cuprinde atât de multe ordine deosebite. 
Aceasta se explică prin însăşi concepția vieţii mănăstirești, 
al cărei scop nu poate fi altul decât unirea cu Dumnezeu, 
prin lepădarea totală de viaţa acestei lumi. În timp ce clerul 
de mir (preoții şi diaconii căsătoriți), ca şi frățile de 
mireni, pot să se ocupe cu activități sociale sau să se dedice 
altor activități din afară, cu totul altfel este pentru călugări. 
Ei se călugăresc spre a veghea înainte de toate la 
rugăciune, la lucrarea lăuntrică în cadrul unei mănăstiri sau 
într-un schit. Între o mănăstire cu viață obştească şi 
sihăstria unui pustnic care continuă tradițule Părinților 
pustiului sunt mai multe tipuri intermediare de așezăminte 
mănăstirești. În general, s-ar putea spune că monahismul 
răsăritean este numai contemplativ, dacă distincţia dintre 
cele două căi, contemplativă şi activă, ar avea în Răsărit 
acelaşi înţeles ca în Apus. În realitate, cele două căi nu se 
pot delimita la cei ce trăiesc viaţă duhovnicească 
răsăriteană: una nu se poate exercita fără cealaltă, deoarece 
măiestria ascetică, şcoala rugăciunii lăuntrice primesc 
numele de lucrare duhovnicească. Dacă monahii 
îndeplinesc uneori munci fizice, ei o fac tot în scop ascetic, 
spre a reuşi mai bine să rupă firea răzvrătită, precum şi spre 

a scăpa de lenevirea vrăjmașă vieții duhovniceşti. Spre a 
ajunge la unirea cu Dumnezeu, în măsura în care acest 
lucru se poate împlini aici, pe pământ, este nevoie de un 
efort necontenit sau, mai precis, de o veghe neîncetată, așa 
încât integritatea omului lăuntric, “unirea minţii cu inima” 
(ca să folosim expresia asceticii ortodoxe), să poată ţine 
piept tuturor atacurilor dușmanului, tuturor pornirilor 
pătimașe ale firii căzute. Firea omenească trebuie să se 
schimbe, ea trebuie să fie transfigurată din ce în ce mai 
mult prin har pe calea sfințirii, care nu are numai o 
însemnătate duhovnicească, ci şi trupească şi, prin aceasta, 
cosmică. Nevoinţa duhovnicească a unui cenobit! sau a 
unui pustnic retras din lume, chiar dacă rămâne nebăgată în 
seamă de către cei mai mulţi, totuși își păstrează valoarea 
pentru întreaga creaţie. lată de ce așezămintele mănăstirești 
s-au bucurat întotdeauna de o mare cinste în toate ţările din 
lumea ortodoxă. 

Rolul marilor centre de spiritualitate a fost considerabil, 
nu numai în viața bisericească, dar şi în domeniul cultural 
şi politic. Mănăstirile de la Muntele Sinai, de la Studion, de 
lângă Constantinopol, “republica monahală” de la Muntele 
Athos unde se află călugări din toate națiunile (inclusiv 
monahi latini, înainte de separare), alte centre mari din 
afara Imperiului, ca mănăstirile de la Tîrnovo din Bulgaria 
şi mari lavre din Rusia - Pecerska de la Kiev, Sfânta 
Treime de lângă Moscova - au fost citadele ale Ortodoxiei, 
şcoli de viață duhovnicească a căror influenţă religioasă și 
morală a fost de primă importanţă în formarea creştină a 
noilor popoare?. Dar, cu toate ca idealul monahismului are 
o atât de mare influenţă asupra sufletelor, monahismul nu a 
fost singura forma de viață duhovnicească pe care Biserica 

a pus-o la dispoziția credincioşilor. Calea unirii cu 
Dumnezeu poate fi urmată şi în afara mănăstirilor, în toate 
stările vieții omeneşti. Formele exterioare se pot schimba, 
mănăstirile pot dispărea aşa cum au disparut astăzi în 
Rusia”, dar viaţa duhovnicească continuă cu aceeaşi tărie, 
găsind moduri noi de exprimare. 

Hagiografia răsăriteană, de o bogăţie extraordinară, 
înfățișează alături de sfinți călugări mai multe exemple de 
desăvârşire duhovnicească atinsă în lume de simplii laici şi 
chiar de către persoane căsătorite. Ea cunoaște, de 
asemenea, și căi de sfințire ciudate şi neobişnuite, cum sunt 
cele ale “nebunilor” pentru Hristos, care săvârşeau acte 
nefirești pentru a-şi ascunde darurile duhovniceşti de ochii 
celor din jur, sub înfăţişarea respingătoare a nebuniei, sau, 
mai degrabă, spre a se desprinde de legăturile lumii 
acesteia în expresia cea mai intimă şi mai stânjenitoare 
pentru duh, aceea a “eului” nostru social'”. Unirea cu 
Dumnezeu se arată adesea prin daruri harismatice, cum ar 
fi de exemplu cel al îndrumării duhovniceşti exercitate de 
“stareți” ori “bătrâni”. Aceștia sunt, cel mai adesea, 
călugări care şi-au petrecut mai mulți ani din viață în 
rugăciune, feriți de orice atingere cu lumea şi care, către 
sfârşitul vieţii, deschid larg uşile chiliei pentru toți. Ei au 
darul de a pătrunde în adâncurile de nepătruns ale 
conştiințelor, de a scoate la iveală păcatele şi poverile 
lăuntrice care, cel mai adesea, ne rămân necunoscute, de a 
întări sufletele împovărate, de a îndruma pe oameni, nu 
numai pe calea duhovnicească, dar şi în toate întâmplările 
vieţii lor obișnuite!!. 

Experiența individuală a marilor misuci ai Bisericii 
Ortodoxe ne rămâne cel mai adesea necunoscută. În afara 

câtorva cazuri rare, literatura duhovnicească a Răsăritului 
creştin nu cunoaşte deloc scrieri autobiografice privind 
viaţa lăuntrică, cum ar fi cele ale Sfintei Angela de 
Foligno, ale lui Henri Suso sau cum ar fi Povestea unui 
suflet a Sfintei Tereza din Lisieux. Calea unirii mistice este 
de obicei o taină a lui Dumnezeu și a sufletului care nu se 
dă pe faţă, decât duhovnicului sau câtorva ucenici. Ceea ce 
se arată în afară sunt doar roadele unirii: înțelepciunea, 
cunoaşterea tainelor  dumnezeieşti exprimată într-o 
învățătura teologică sau morală, în sfaturi care sunt 
destinate să întărească pe fraţi. În ceea ce priveşte latura 
intimă și personală a experienţei mistice, ea rămâne 
ascunsă tuturor privitorilor. Trebuie să recunoaştem că 
individualismul mistic apare în literatura apuseană destul 
de târziu, către veacul al XIII-lea. Sfântul Bernard nu 
vorbeşte direct despre experienţa sa personală decât foarte 
rar, o singură dată în Cuvântări la Cântarea Cântărilor, şi 
atunci cu un fel de sfială, în felul Sfântului Pavel. A fost 
necesar să se ajungă la o anumită sciziune între experiența 
personală și credința ortodoxă, între viaţa individuală și 
viaţa Bisericii pentru că spiritualitatea şi dogma, mistica şi 
teologia să devină două domenii deosebite, pentru că 
sufletele, nemaigăsind destulă hrană în sumele teologice, să 
înceapă să caute cu lăcomie povestiri referitoare la 
experiențele mistice individuale, pentru a se reîmprospăta 
într-o atmosferă de duhovnicie. Individualismul mistic a 
rămas străin vieţii duhovniceşti a Bisericii de Răsărit. 
Părintele Congar are dreptate când spune: “Am ajuns nişte 
oameni deosebiți. Avem acelaşi Dumnezeu, dar ne 
deosebește felul în care stăm înaintea Lui şi nu putem să 
cădem de acord asupra felului legăturii noastre cu EI”!?. 

Dar pentru a ajunge la o apreciere cu privire la aceste 
deosebiri duhovniceşti ar trebui s-o examinăm în expresiile 
sale desăvârşite, adică în upurile diferite de sfinți din Apus 
şi din Răsărit, după separare. Am putea astfel să ne dăm 
seama de strânsa legatură care există dintotdeauna între 
dogma mărturisită de Biserică şi roadele duhovniceşti pe 
care ea le produce, căci experiența lăuntrică a unui creștin 
se împlinește în cercul trasat de învățătura Bisericii, în 
limitele dogmei care îi modelează persoana. Dacă până şi 
doctrina politică mărturisită de membrii unui partid poate 
să modeleze mentalităţile, până acolo încât să producă nişte 
tipuri de oameni care se deosebesc de alții prin anumite 
semne morale şi psihice, cu atât mai mult dogma religioasă 
izbuteşte să transforme chiar duhul celor care o 
mărturisesc: aceştia sunt oameni deosebiți de alții, 
deosebiți de cei care au fost formaţi de o altă concepţie 
dogmatică. Nu vom putea înţelege niciodată o spiritualitate 
dacă nu vom ţine seama de dogma care îi stă la temelie. 
Trebuie să acceptăm lucrurile așa cum sunt şi să nu căutăm 
a explica deosebirea dintre spiritualitatea Apusului şi cea a 
Răsăritului prin cauze de ordin etnic sau cultural, atâta 
vreme cât este în joc o cauză majoră, şi anume o cauză 
dogmatică. De asemenea, nu trebuie să spunem că 
problema purcederii Sfântului Duh sau aceea referitoare la 
natura harului nu au o însemnătate mare în ansamblul 
învăţăturii creştine, care rămâne mai mult sau mai puţin 
identică la romano-catolici şi la ortodocși. În dogme atât de 
fundamentale, tocmai acest “mai mult sau mai puţin” este 
important, căci el dă un accent deosebit întregii doctrine, o 
înfățișează în altă lumină, adică dă naștere la o viaţă 
duhovnicească deosebită. 

Nu voim să facem “teologie comparată” şi încă mai 
puțin să reînnoim polemicile confesionale. Ne limităm să 
constatăm aici realitatea unei deosebiri dogmatice între 
Răsăritul și Apusul creştin, înainte de a trece în revistă 
câteva elemente de teologie care se află la baza 
spiritualităţii răsăritene. Rămâne ca cititorii noştri să 
aprecieze în ce măsură aceste aspecte teologice ale misticii 
ortodoxe pot să fie folositoare pentru înţelegerea unei 
spiritualității străine creştinătăţii apusene. Dacă am putea 
ajunge să ne cunoaștem unii pe alții, rămânând fideli 
atitudinilor noastre dogmatice, mai cu seamă în ceea ce ne 
deosebim, aceasta ar fi cu siguranţă o cale spre unire mai 
sigură decât aceea care ar trece pe lângă deosebiri. Căci, 
așa cum spune Karl Barth, “unirea Bisericilor nu se face, ci 


se descoperă” -. 

Intunericul dumnezeiesc 


Problema cunoașterii lui Dumnezeu a fost pusă în mod 
radical într-un mic tratat, al cărui titlu este într-adevăr 
semnificativ: Ilepi uvorunc eoyoyic (Despre teologia 
mistica). Această scriere cu totul deosebită, a cărei 
însemnătate pentru întreaga dezvoltare a gândirii creştine 
n-ar putea fi exagerată, aparține autorului necunoscut al 
scrierilor numite “areopagitice”, persoană în care opinia 
comună a vrut să vadă foarte multă vreme un ucenic al 
Sfântului Pavel, anume Dionisie Areopagitul. Dar 
apărătorii acestei păreri au trebuit să țină seama de un fapt 
tulburător: o tăcere absolută învăluie “operele areopagitice” 
timp de aproape cinci veacuri; ele nu sunt citate, nici 
pomenite de vreun scriitor bisericesc mai înainte de veacul 
al VI-lea, şi tocmai niște eterodocşi - monofiziţii - au fost 
aceia care le-au făcut cunoscute pentru prima oară, căutând 
să se sprijine pe autoritatea lor. Sfântul Maxim 
Mărturisitorul, în veacul următor, smulge această armă din 
mâinile ereticilor, arătând în comentariile sau “scoliile”!* 
sale sensul ortodox al scrierilor dionisiene!?. Începând din 
acel moment, Areopagiticele se vor bucura de o autoritate 
netăgăduită, atât în tradiția teologică a Răsăritului, cât şi în 
cea a Apusului. 

Criticii moderni, departe de a cădea de acord asupra 
persoanei lui Pseudo-Dionisie şi asupra datei alcătuirii 
operelor sale, se pierd în ipotezele cele mai felurite!€. 
Nesiguranţa cercetărilor critice între veacurile III și IV 
arată cât de puţin lămuriţi suntem până astăzi în ceea ce 

priveşte originile acestei lucrări cu conținut mistic. Oricare 
ar putea fi rezultatele acestor cercetări, ele nu vor scădea cu 
nimic valoarea teologică a Areopagiticelor. Din acest punct 
de vedere, interesează prea puţin cine a fost autorul, 
pricipală este judecata Bisericii cu privire la conținutul 
operei, precum şi întrebuinţarea pe care Biserica 1-0 acordă. 
Nu spune oare Sfântul Pavel, când citează un psalm al lui 
David: “Cineva a făcut undeva următoarea mărturisire...” 
(Evr. 11, 6), dovedind astfel că problema atribuirii este 
secundară când e vorba de un text insuflat de Sfântul Duh. 
Ceea ce este adevărat pentru Sfânta Scriptură este, de 
asemenea, și pentru tradiția teologică a Bisericii. 

Dionisie distinge două căi teologice cu putinţă: una 
procedează prin afirmaţii (teologie catafatică sau pozitivă), 
iar cealaltă, prin negații (teologie apofatică sau negativă). 
Cea dintâi ne duce la o anumită cunoaștere a lui Dumnezeu 
- ea este o cale nedesăvârșită; cea de-a două face să 
ajungem la necunoaşterea totală - aceasta este calea 
desăvârşită, singura care se potriveşte când e vorba despre 
Dumnezeu, care în natura Sa nu poate fi cunoscut. Într- 
adevăr, toate cunoștințele au drept obiect ceea ce este; ori 
Dumnezeu este dincolo de ceea ce există. Spre a ne apropia 
de EI ar trebui negat tot ceea ce este mai prejos de EI, adică 
tot ceea ce este. Dacă văzându-L pe Dumnezeu cunoaștem 
ceea ce vedem, nu L-am văzut pe Dumnezeu în sine, ci 
ceva inteligibil, ceva care este mai prejos de EI. Tocmai 
prin necunoaştere (&yvociu) ajungem să cunoaştem pe 
Acela care-i mai presus de toate obiectele cunoștințelor 
posibile. Procedând prin negații, ne ridicăm de la treptele 
cele mai de jos ale ființei până la culmile sale, îndepărtând 
în mod progresiv tot ceea ce poate fi cunoscut, spre a ne 

putea apropia de Cel Necunoscut în întunericul 
necunoașterii absolute. Căci, după cum lumina - și mai ales 
o lumină prisositoare - face nevăzut întunericul, tot aşa 
cunoaşterea făpturilor - şi mai ales prisosul de cunoaştere - 
desfiinţează necunoașşterea, care este singura cale spre a 
ajunge la Dumnezeu în Sine!. 

Dacă transpunem pe planul dialecticii distincţia stabilită 
de Dionisie între teologia afirmativă și cea negativă, ne 
vom afla în fața unei antinomiui. Vom căuta atunci o 
rezolvare, vor încerca să facem o sinteză a celor două căi 
opuse, reducându-le la o singură metodă de cunoaştere a lui 
Dumnezeu. Astfel, bunăoară, Sfântul Toma d'Aquino 
reduce la una singură cele două căi ale lui Dionisie, făcând 
din teologia negativă o corectare a teologiei afirmative. 
Atnibuind lui Dumnezeu desăvârşirile pe care le întâlnim în 
ființele create, trebuie să negăm, după Sfântul Toma, 
modul în care înţelegem aceste desăvârşiri limitate, dar 
putem să le afirmăm față de Dumnezeu, într-un mod mai 
sublim, modo sublimiori. Astfel, negaţiile s-ar raporta la 
modus significandi, printr-un mijloc de exprimare care e 
totuşi nepotrivit, iar afirmaţiile, la res significata, la 
desăvârşirea pe care voim să o exprimăm, care se află în 
Dumnezeu într-un chip deosebit decât se află în făpturi'*. 
Ne putem întreba în ce măsură corespunde gândirii lui 
Dionisie o descoperire filosofică atât de ingenioasă. Dacă 
pentru autorul Areopagiticelor există o antinomie între cele 
două “teologii”, pe care o distinge, admite el oare sinteza 
celor două căi? Și, în general vorbind, le putem opune 
tratându-le la acelaşi nivel, punându-le pe acelaşi plan? 
Oare Dionisie nu spune de mai multe ori că teologia 
apofatică este mai presus de cea catafatică? Analiza 

tratatului despre teologia mistică, închinat căii negative, ne 
va arăta ce înseamnă la Dionisie acesta metodă. Totodată, 
ea ne va îngădui să apreciem natura adevărată a 
apofatismului, care constituie trăsătura de baza a întregii 
tradiții teologice a Bisericii de Răsărit. 

Dionisie îşi începe tratatul!” printr-o rugăciune către 
Sfânta Treime pe care o roagă să-l îndrepte “chiar până 
dincolo de necunoaştere, spre vârful cel mai înalt al 
Scrierilor mistice, acolo unde tainele simple, absolute și 
nestricăcioase ale teologiei se arată în întunericul mai mult 
decât luminos al Tăcerii”. El îl îndeamnă pe Timotei, 
căruia îi este dedicat tratatul, la contemplații tainice 
(uvoTia Oeăpuara): trebuie să renunți la simţuri ca şi la 
orice lucrare a minţii, la orice obiect simţit ori gândit, la tot 
ceea ce este, precum şi la tot ceea ce nu este, spre a putea 
ajunge în necunoașterea absolută la unirea cu Acela care 
este mai presus de orice fiinţă și de orice ştiinţă. Se vede 
deja că nu este vorba doar de un procedeu dialectic, ci de 
cu totul altceva. E necesară o curățire (kadapo1g): trebuie 
să părăseşti tot ceea ce este necurat, ba chiar şi pe cele 
curate; trebuie să treci apoi de toate înălțimile sublime ale 
sfințeniei şi să laşi în urmă toate luminile dumnezeiești, 
toate sunetele şi toate cuvintele cerești. Numai atunci se 
pătrunde în întunericul în care locuieşte Acela care este în 
afară de toate lucrurile”. 

Această cale de înălţare în care te desprinzi treptat de 
legătura cu tot ceea ce poate fi cunoscut este asemuită de 
Dionisie cu urcușul lui Moise pe Muntele Sinai, spre 
întâlnirea cu Dumnezeu. Moise începe prin a se curăţi; apoi 
se desparte de cei necurați; şi numai atunci “aude 
trâmbiţele cu sunete nenumărate, vede mulțime de focuri 

ale căror raze fără de număr iradiază o strălucire vie; și 
numai atunci, despărțit de mulțime, el ajunge cu cei mai 
aleşi dintre preoți pe piscul suişurilor dumnezeieşti. Totuși, 
pe treapta aceasta, el nu este încă în legătura cu Dumnezeu, 
el nu-L contemplă pe Dumnezeu, căci Dumnezeu nu este 
vizibil, ci doar locul unde sălăşluieşte, ceea ce înseamnă, 
cred eu, că în ordinea văzută, precum şi în ordinea 
inteligibilului, cele mai dumnezeiești şi cele mai înalte 
obiecte nu sunt decât rațiunile ipotetice ale atributelor care 
se potrivesc cu adevărat Aceluia care este cu totul 
transcendent, rațiuni care descoperă prezența Aceluia care 
este mai presus de orice putere de înţelegere a minţii, mai 
presus de culmile gândite ale celor mai sfinte locuri ale 
Sale. Şi numai atunci, după ce a trecut dincolo de lumea în 
care vezi şi eşti văzut (Tov OpouEvov Kai Tv OPOVTOvV), 
Moise pătrunde în Întunericul cu adevărat tainic al 
necunoașterii; doar acolo el face să înceteze orice ştiinţă 
pozitivă, scapă în întregime de orice legături şi de orice 
vederi, căci aparține în întregime Aceluia care este mai 
presus de toate, căci nu-şi mai aparține lui însuşi, nici nu 
mai ţine de ceva străin, unit prin ce este mai bun în el cu 
Acela care scapă oricărei cunoașteri, renunțând la orice 
ştiinţă pozitivă şi, tocmai datorită acestei necunoașteri, 
cunoaşte mai presus de orice pricepere” (oi Tw ueSEv 
PVOGXEW, VnEp vovv ywvboxov) |. 

Acum se poate spune limpede despre calea apofatică sau 
teologia mistică (căci acesta este titlul tratatului închinat 
metodei negaţiilor) că are drept obiect pe Dumnezeu ca 
fiind în mod absolut necunoscut. Ar fi chiar inexact să se 
spună că ea are drept obiect pe Dumnezeu: partea finală a 
textului pe care tocmai l-am citat ne arată că o dată ce am 

ajuns la vâriul cel mai înalt a ceea ce poate fi cunoscut, 
trebuie să ne eliberăm de cel care vede, ca şi de ceea ce 
poate fi văzut, altfel spus, atât de subiectul, cât şi de 
obiectul percepţiei. Dumnezeu nu se mai înfăţişează ca 
obiect, întrucât nu mai este vorba de cunoaştere, ci de 
unire. Teologia negativă este deci o cale spre unirea tainică 
cu Dumnezeu, a cărui fire rămâne pentru noi necunoscută. 
Cel de-al doilea capitol al Teologiei mistice opune calea 
afirmativă, cea a poziţiilor (BEoe1g), care este o pogorâre de 
pe treptele superioare ale fiinţei către treptele inferioare, 
căii negative, cea a “abstracțiilor” sau a “desprinderilor” 
(G&poupeoeig) succesive, calea care se prezintă ca un suiş 
către necunoscutul dumnezeiesc. În capitolul al III-lea, 
Dionisie își enumeră lucrările teologice, clasându-le în 
ordinea “prolixității”, care creşte pe măsură ce coborâm de 
la teofaniile superioare la cele inferioare. Tratatul despre 
Teologia mistică este cel mai scurt dintre toate, deoarece 
este vorba de metoda negativă care duce la liniştea unirii cu 
Dumnezeu. În capitolele al IV-lea şi al V-lea, Dionisie 
trece în revistă o întreagă serie de atribute împrumutate din 
lumea sensibilă și din cea inteligibilă, refuzând să le 
raporteze la firea dumnezeiască. EI îşi încheie tratatul 
afirmând despre Cauza universală că scapă oricărei 
afirmări, ca şi oricărei negări: “Dacă facem cumva anumite 
afirmaţii care se aplică unor realități ce sunt mai prejos de 
ca, despre ca noi nu afirmăm, nici nu negăm nimic, 
deoarece orice afirmaţie rămâne mai prejos de Cauza unică 
şi desăvârşită a tuturor lucrurilor şi, la fel, orice negaţie 
rămâne mai prejos de transcendența Aceluia care în mod 
simplu este golit de orice şi care prin așezare este mai 


2 
presus de toate”. 


Vladimir Lossky | 27 


Unii au voit adesea să facă din Dionisie un neoplatonic. 
Într-adevăr, comparând extazul dionisian cu cel pe care îl 
găsim descris de Plotin la sfârșitul celei de a VI-a Enneade, 
ajungem să constatăm asemănări izbitoare. Pentru a te 
apropia de Unul (£v), se cade, după Plotin, “să te întorci pe 
tine însuţi de la obiectele văzute care sunt cele mai din 
urmă dintre toate, până la primele obiecte; trebuie să fii 
liber de orice viciu, deoarece te îndrepţi către Bine; trebuie 
să te întorci spre principiul care îşi este lăuntric și să devii 
o singură ființă în loc de mai multe, dacă trebuie să 
contempli principiul şi Unul”. Este cea dintâi treaptă a 
suişului pe care te afli eliberat de lumea văzută, adunându- 
te în minte. Însă trebuie să treci dincolo de minte, fiindcă 
trebuie să atingi o realitate care îi este superioară. “Într- 
adevăr, mintea este ceva şi ea este o ființă; dar termenul 
acesta nu este ceva, fiindcă este mai înainte de orice; nu 
este nicidecum ființă, deoarece fiinţa are o formă care este 
aceea a fiinţei; dar termenul acesta este lipsit de orice 
formă, chiar gândită. Căci, datorită faptului că firea Unului 
este cea din care totul se naște, ea nu este nimic din ceea ce 
naşte."”* Această fire primește unele definiţii negative care 
amintesc de cele din Teologia mistică a lui Dionisie. “Ea 
nu este un lucru; nu are nici calitate, nici cantitate; nu este 
nici inteligenţă, nici suflet; nu este nici în mişcare, nici în 
repaus; nu este nici în spaţiu, nici în timp; ea este în sine, 
esenţa despărțită de toate celelalte sau, mai bine zis, ea este 
fără de esenţă, fiindcă este mai înainte de orice esenţă, mai 
înainte de mișcare și mai înainte de repaus; căci 
proprietăţile acestea se află în fiinţă și o fac pe aceasta 
multiplă.” 

Intervine aici o idee pe care nu o găsim deloc la Dionisie 
şi care trage o linie de demarcaţie între mistica creştină şi 
mistica filosofică a neoplatonicilor. Dacă Plotin, căutând să 
atingă dumnezeirea, îndepărtează însuşirile proprii ale 
ființei, lucrul acesta nu este, ca la Dionisie, datorat 
neputinței absolute de a-L. cunoaşte pe Dumnezeu, care 
este umbrit de tot ceea ce poate fi cunoscut în fiinţe, ci 
tocmai pentru că domeniul fiinţei, chiar în ceea ce are ea 
mai înalt, este în mod necesar multiplu, neavând 
simplitatea absolută a “Unului”. Dumnezeul lui Plotin nu 
este prin fire de necunoscut: Dacă nu putem pricepe Unul 
nici prin ştiinţă, nici prin intuiție intelectuală, este pentru că 
sufletul, atunci când cuprinde un obiect prin ştiinţă, se 
îndepărtează de unitate și nu este absolut unul“. Trebuie 
deci să recurgem la calea extatică, la unire, în care ești 
întru totul al obiectului, eşti una cu el, în care orice 
multuiplicitate piere şi în care subiectul nu se mai 
deosebește de obiectul său. “Când se întâlnesc, ei devin 
una și nu sunt doi decât atunci când se despart. Oare cum 
să spunem că el este o realitate deosebită de noi înşine, de 
vreme ce nu îl vedem deosebit, ci unit cu noi, atunci când îl 
contemplăm?””. Ceea ce se înlătură în calea negativă a lui 
Plotin este muluplul şi se ajunge la unitatea absolută care 
este dincolo de ființă, fiindcă funța este legată de 
multiplicitate, fiind posterioară “Unului”. 

Pentru Dionisie, extazul este o ieşire din fiinţa ca atare; 
pentru Plotin, extazul este mai degrabă o reducere a ființei 
la simplitatea ei absolută. Iată de ce Plotin numește extazul 
printr-un cuvânt cu totul caracteristic, anume acela de 
“simplificare” (GrAo1G). Este o cale de reducere la 
simplitatea obiectului contemplației, care poate fi definită 

în mod pozitiv ca Unul - €v - şi care, în această calitate, nu 
se deosebeşte de subiectul care contemplă. În ciuda tuturor 
asemănărilor exterioare, datorate, mai ales, vocabularului 
comun, suntem departe de teologia negativă a 
Areopagiticelor. Dumnezeul lui Dionisie, de necunoscut 
prin fire, Dumnezeul Psalmilor, care şi-a făcut “întunericul 
acoperamânt” (Ps. 17, 13), nu este Dumnezeul-unitate 
primordială al neoplatonicilor. Dacă EI este de necunoscut, 
aceasta nu se datorează simplităţii Sale care nu s-ar putea 
potrivi cu multiplul de care este întinată orice cunoaştere 
referitoare la fiinţe; este vorba de o necunoaştere, ca să 
spunem aşa, mai temeinică, absolută. Într-adevăr, dacă ar 
avea ca temei simplitatea Unului, ca la Plotin, Dumnezeu 
nu ar mai fi de necunoscut prin fire. Or, singura definiție 
care se potriveşte lui Dumnezeu, după Dionisie, este aceea 
că El nu poate fi cunoscut, dacă putem să vorbim aici de 
definiții proprii. Refuzând să atribuie lui Dumnezeu 
însuşirile care fac obiectul teologiei afirmative, Dionisie 
are în vedere îndeosebi definițiile neoplatonice (ov5£ £v 
OV6E EvOTnG) - "EI nu este nici Unul, nici Unitatea”, spune 
Dionisie“. În tratatul Despre numele divine, examinând 
numele de Unul, care poate fi spus despre Dumnezeu, el îi 
arată neajunsul şi îi opune un alt nume, “cel mai sublim”, 
cel de Treime, care ne învaţă că Dumnezeu nu este nici 
unul, nici multiplul, ci că EI depășește această antinomie, 
fiind de necunoscut în ceea ce este EI”. 

Dacă Dumnezeul Revelaţiei nu este cel al filosofilor, 
elementul care trasează limita între cele două concepţii este 
conștiința incognoscibilității Lui profunde. 'Tot ce s-a putut 
spune despre platonismul Părinților, şi îndeosebi despre 
dependenţa autorului  Areopagiticelor de  filosofu 

neoplatonici, se reduce la asemănări din afară, care nu 
merg până în adâncul învăţăturii și nu ţin decât de un 
vocabular comun acelei epoci. Pentru un filosof de tradiție 
platonică, chiar atunci când vorbeşte de unirea extatică 
drept calea unică spre a ajunge la Dumnezeu, firea 
dumnezeiască este pentru el un obiect, ceea ce se poate 
defini în chip pozitiv - este “&v'-ul, o fire a cărei 
necunoaştere se datorează mai ales slăbiciunii priceperii 
noastre legate de multiplu. Această unire extatică va fi, 
după cum am spus deja, mai degrabă o reducere la 
simplitate decât un lanţ de raționamente inspirate din 
domeniul fiinţelor create, ca la Dionisie. Căci în afară de 
Revelaţie nu se cunoaşte deosebirea dintre creat şi necreat, 
se ignoră creația ex nihilo, prăpastia care trebuie depăşită 
dintre creatură și Creator. Învățăturile eretice de care era 
învinuit Origen își aveau rădăcina într-o anumită hpsă de 
sensibilitate a acestui mare gânditor creştin față de 
neputinţa cunoaşterii lui Dumnezeu; o atitudine care nu era 
fundamental apofatică a făcut din marele cărturar 
alexandrin mai degrabă un filosof religios decât un teolog 
mistic, în sensul propriu tradiţiei răsăritene. Într-adevăr, 
pentru Origen, Dumnezeu este “o natură intelectuală 
simplă care nu admite nici o complexitate; El este Monada 
(uovâc) şi Unitatea (£văg), Duhul, izvorul şi originea 
oricărei firi inteligibile şi duhovniceşti”. Este curios de 
notat că Origen era insensibil și la facerea lumii ex nihilo: 
un Dumnezeu care nu este Deus absconditus al Scripturii 
nu concordă cu adevărul Revelaţiei. Prin Origen se 
încearcă introducerea elenismului în Biserică, o concepție 
venind din afară, avându-și originea în firea omenească, în 
felul de a gândi propriu oamenilor, “elinilor şi iudeilor”; nu 

e tradiția în care Dumnezeu se descoperă şi vorbeşte 
Bisericii. lată de ce Biserica va avea de luptat împotriva 
origenismului, aşa cum va lupta mereu împotriva 
învățăturilor care, atentând la imposibilitatea cunoaşterii lui 
Dumnezeu, înlocuiesc experiența adâncurilor nepătrunse 
ale lui Dumnezeu prin concepte filosofice. 

Tocmai acest adânc apofatic al oricărei teologii autentice 
este ceea ce “marii Capadocieni” apărau în disputa lor cu 
Eunomius. Acesta susţinea posibilitatea de a exprimă fiinţa 
dumnezeiască în concepte înnăscute, prin care ea se 
descoperă rațiunii. Pentru Sfântul Vasile nu numai ființa 
dumnezeiască, dar nici măcar fiinţele create nu ar putea fi 
exprimate prin concepte. Contemplând obiectele, noi 
analizăm însuşirile lor, ceea ce ne îngăduie formarea 
conceptelor. Totuşi, această analiză nu va putea niciodată 
să epuizeze conţinutul obiectelor percepției noastre, va 
rămâne mereu un “rest irațional” care îi va scăpa şi care nu 
va putea fi exprimat în concepte; acesta este adâncul de 
necunoscut al lucrurilor, ceea ce constituie adevărata lor 
fiinţă care nu poate fi definită. În ceea ce priveşte numele 
pe care le dăm lui Dumnezeu, ele ne dezvăluie energiile 
Sale ce se pogoară spre noi, dar care nu ne apropie de ființa 
Sa inaccesibilă”!. Pentru Sfântul Grigorie de Nyssa, orice 
concept privitor la Dumnezeu este un simulacru, un chip 
amăgitor, un idol. Conceptele pe care le formăm după 
judecata şi părerea care ne sunt fireşti, întemeindu-ne pe o 
reprezentare inteligibilă, creează idoli despre Dumnezeu, în 
loc să ne descopere pe Dumnezeu Însuși” “. Nu există decât 
un singur nume pentru a exprimă natura dumnezeiască: 
este tocmai uimirea ce cuprinde sufletul când gândește la 
Dumnezeu”. Sfântul Grigorie de Nazianz, citându-l pe 

Platon fără să-l numească (“unul dintre teologii elini”), 
corectează în felul următor textul din Timaios referitor la 
dificultatea cunoşterii lui Dumnezeu și la neputinţa de a-L 
exprima: “Este cu neputinţă să exprimi natura lui 
Dumnezeu, dar este și mai puţin posibil să o cunoşti”. 
Această revizuire a maximei lui Platon de către un autor 
creştin care este adesea socotit drept un platonizant ne 
arată, ea singură, cât de evoluată este gândirea Părinților 
față de cea a filosofilor. 

Ca atitudine religioasă privind imposibilitatea de a-L 
cunoaște pe Dumnezeu, apofatismul nu este caracteristica 
exclusivă a Areopagiticelor. ÎL aflăm la cei mai mulţi dintre 
Părinți. Clement Alexandrinul, bunăoară, declară în 
Stromate ca noi îl putem atinge pe Dumnezeu nu în ceea ce 
este, ci în ceea ce El nu este”. Însăși conştiinţa 
inaccesibilității “Dumnezeului necunoscut” nu ar putea fi 
dobândită, după el, altfel decât prin har, “prin această 
înțelepciune pe care o dăruiește Dumnezeu şi care este 
puterea Tatălui”. Această conştiinţă a incognoscibilităţii 
echivalează deci cu o experienţă, cu o întâlnire cu 
Dumnezeul personal al Revelaţiei. Datorită acestui har, 
Moise şi Sfântul Pavel au încercat neputința de a-L 
cunoaște pe Dumnezeu; cel dintâi, când a pătruns în 
întunericul neapropierii, cel de-al doilea, când a auzit 
cuvintele ce exprimau negrăitul dumnezeiesc”. Tema 
referitoare la Moise, care s-a apropiat de Dumnezeu în 
întunericul de pe Sinai, tema pe care am întâlnit-o la 
Dionisie şi care a fost adoptată pentru prima oară de către 
Filon Alexandrinul ca imagine a extazului, va deveni figura 
preferată a Părinților spre a exprima experienţa 
incognoscibilității firii dumnezeiești. Sfântul Grigorie de 

Nyssa consacră un tratat special Vieţii lui Moise“, în care 
urcarea pe Muntele Sinai către întunericul 
incognoscibilității este reprezentată drept calea 
contemplării, preferabilă celei dintâi întâlniri a lui Moise 
cu Dumnezeu, când 1 S-a arătat în rugul aprins. Atunci 
Moise L-a văzut pe Dumnezeu în lumină; acum el intră în 
întuneric, lăsând în urma lui tot ceea ce putea fi văzut ori 
cunoscut; nu-i rămâne decât ceea ce este nevăzut și 
necunoscut, dar ceea ce este în acest întuneric este 
Dumnezeu”. Căci Dumnezeu se găseşte acolo unde 
cunoştinţele noastre nu pot ajunge. Progresul nostru 
duhovnicesc nu face altceva decât să ne arate într-un mod 
din ce în ce mai evident imposibilitatea absolută de 
cunoaştere a firii dumnezeieşti. Dorind-o din ce în ce mai 
mult, sufletul nu încetează să crească, iese din sine însuși, 
se întrece pe sine şi, întrecându-se, doreşte mai mult; în 
felul acesta, progresul devine fără de sfârșit, iar dorinţa, 
nepotolită. Este iubirea Miresei din Cântarea Cântărilor; 
ea întinde mâna spre zăvor, caută pe Cel ce nu poate fi 
prins, cheamă pe Acela pe care nu-L poate atinge... Ea Îl 
atinge în recunoaşterea că unirea va fi fără de sfârşit şi că 
înălţarea va fi fără de capăt”. 

Sfântul Grigorie de Nazianz reia aceleaşi imagini şi 
îndeosebi pe cea a lui Moise: “Înaintam, spune el, spre a-L 
cunoaşte pe Dumnezeu. lată de ce m-am despărțit de 
materie și de tot ceea ce este trupesc; m-am adunat în mine 
însumi, atât cât am putut, şi am urcat spre vârful muntelui. 
Dar când am deschis ochii, abia am putut să-L văd din 
spate şi încă fiind acoperit în piatră, adică în omenescul 
Cuvântului întrupat pentru mântuirea noastră. Nu am putut 
contempla firea cea dintâi şi preacurată, care nu poate fi 

cunoscută decât de ea însăși, adică de Treimea cea Sfântă. 
Căci nu pot să privesc ceea ce se află ascuns în dosul 
primului val, tăinuit de heruvimi, ci doar ceea ce pogoară 
spre noi - măreţia dumnezeiască ce se face văzută în 
făpturi”. Cât despre ființa dumnezeiască în sine, ea este 
“Sfânta Sfintelor care rămâne tăinuită chiar serafimilor”?. 
Firea dumnezeiască este ca un noian de ființă, 
nedeterminată şi nesfârşită, care se întinde mai presus de 
orice noțiune de timp și de natură. Dacă mintea încearcă să 
formeze o imagine superficială despre Dumnezeu, 
considerându-L nu în El - Însuşi, ci în ceea ce ÎI 
înconjoară, această imagine piere mai înainte de a încerca 
să o prindă, iluminându-i facultățile superioare ca un fulger 
care orbește ochii”. Sfântul Ioan Damaschinul se exprimă 
în același sens: “Dumnezeirea este infinită și de necuprins 
cu mintea, și singurul lucru pe care îl putem înţelege este 
faptul ca ea este nemarginită şi cu neputinţă de înţeles. Tot 
ceea ce spunem în termeni pozitivi despre Dumnezeu nu 
indică firea, ci cele care se găsesc în legătură cu firea Sa. 
Dumnezeu nu e nimic din felul ființelor, și aceasta nu 
pentru că El nu ar fi Fiinţă, ci că EI este mai presus de toate 
fiinţele, mai presus chiar de ființă. Într-adevăr, a fi şi a fi 
cunoscut sunt de același ordin. Ceea ce e mai presus de 
orice cunoaștere este, de asemenea, în chip absolut mai 
presus de orice fiinţă; şi invers, ceea ce este mai presus de 
fiinţă este, de asemenea, mai presus de cunoaştere”. 

Ar putea fi date la nesfârşit exemple de apofatism în 
teologia tradiției răsăritene. Ne vom mulțumi să cităm un 
pasaj dintr-un mare teolog bizantin din veacul al XIV-lea, 
Sfântul Grigorie Palama: “Firea cea mai presus de funță a 
lui Dumnezeu nu poate fi nici grăită, nici cugetată, nici 

văzută - căci ea este departe de toate lucrurile şi mai mult 
decât de necunoscut, fiind purtată de puterile de neînțeles 
cu mintea ale duhurilor cerești -, cu neputinţă de cunoscut 
şi cu neputinţă de grăit, de nimeni și niciodată. Nici în 
veacul acesta şi nici în cel viitor nu este vreun nume spre a 
fi dat firii dumnezeiești, nici cuvânt al sufletului şi 
exprimat de limbă, nici atingere simțită ori gândită, nici 
imagine spre a da o anumită lamurire în privinţa ei, afară 
doar de faptul ca ea este incognoscibilitatea desăvârşită pe 
care o mărturisim, tăgăduind tot ceea ce este și poate fi 
numit. Nimeni nu o poate numi fiinţa sau natura în mod 
propriu, dacă va căuta, într-adevăr, adevărul care este mai 
presus de orice adevăr””. “Dacă Dumnezeu este fire, toate 
celelalte nu sunt fire; Dacă ceea ce nu-i Dumnezeu este 
fire, atunci Dumnezeu nu este fire, şi EI nici nu este, dacă 
celelalte existenţe sunt". 

Față de acest apofatism radical, propriu tradiţiei 
teologice a Răsăritului, ne putem întreba dacă el 
corespunde unei atitudini extatice, dacă are loc o căutare a 
extazului de fiecare dată când este vorba de cunoaşterea lui 
Dumnezeu pe calea negaţiilor. Teologia negativă este oare 
în mod necesar o teologie a extazului, sau poate avea un 
sens mai general? Am văzut, examinând Teologia mistică a 
lui Dionisie cu privire la calea apofatică, că aceasta nu 
constă numai într-o lucrare intelectuală, că ea este mai mult 
decât un joc al minţii. Ca şi la extaticii platonici, ca şi la 
Plotin, este vorba de “xaOaporg”, de o curăţire lăuntrică, cu 
deosebirea că purificarea platonică este mai mult de natură 
intelectuală, având ca scop eliberarea minții de muluplul 
corelativ fiinţei, în timp ce pentru Dionisie ea este un refuz 
de a primi fiinţa ca atare, care are calitatea de a ascunde 

neființa dumnezeiască, o renunțare la domeniul creat 
pentru a ajunge la cel necreat, o elberare, ca să spunem 
așa, mai existențială, angajând fiinţa întreagă a celui care 
vrea să cunoască pe Dumnezeu. În amândouă cazurile e 
vorba de o unire. Dar unirea cu „£v” -ul lui Plotin poate să 
însemne foarte bine şi o încunoştiințare despre unitatea 
primordială, ontologică, a omului cu Dumnezeu; unirea 
tainică la Dionisie este o stare nouă care presupune un suiş, 
un şir de schimbări, trecerea de la creat spre necreat, 
dobândirea a ceva pe care nu-l avea mai înainte subiectul 
prin firea sa. Într-adevăr, nu numai că iese din el însuşi 
(ceea ce se petrece şi la Plotin), dar aparține total Celui ce 
nu poate fi cunoscut, primind în această unire cu necreatul 
starea îndumnezeirii; unirea înseamnă aici îndumnezeire. 
În acelaşi timp,deşi este unit în mod strâns cu Dumnezeu, 
el nu Îl cunoaşte altfel decât ca pe Cel-care-nu-poate-fi- 
cunoscut, deci nesfârşit deîndepărtat prin natura Sa, 
rămânând chiar în această unire inaccesibil în ceea ce EI 
este prin natura Sa. Dacă Dionisie vorbeşte de extaz şi de 
unire, dacă teologia sa negativă, departe de a fi o operaţie 
pur intelectuală, are în vedere o experiență tainică, o 
înălțare către Dumnezeu, el ţine totuşi să arate că, dacă în 
felul acesta am ajunge până la vârfurile cele mai înalte şi 
care pot fi atinse de către fiinţele create, singura noţiune 
rațională pe care am putea-o avea despre Dumnezeu va fi 
tot aceea că EI este necunoscut. Deci, teologia trebuie să fie 
mai puţin o căutare de cunoştinţe pozitive cu privire la 
fiinţa dumnezeiască, cât mai degrabă o experienţă a ceea ce 
este mai presus de orice înţelegere. „A vorbi despre 
Dumnezeu este un lucru mare, dar este un lucru şi mai 

mare a te curăți pentru Dumnezeu“, spunea Sfântul 
Grigorie de Nazianz”. 

Apofatismul nu este în mod necesar o teologie a 
extazului. Este înainte de toate o dispoziţie a minţii care 
refuză să-şi formeze concepte cu privire la Dumnezeu. 
Acest lucru exclude cu desăvârşire orice teologie abstractă 
şi pur intelectuală, care ar voi să adapteze la limitele 
cugetării omeneşti tainele înţelepciunii lui Dumnezeu. 
Aceasta este atitudinea existențială care îl angajează pe om 
în întregime: nu există teologie în afară de trăire; trebuie să 
te schimbi, să devu un om nou. Spre a-L cunoaşte pe 
Dumnezeutrebuie să te apropu de EI; nu eşti teolog dacă nu 
urmezi calea unirii cu Dumnezeu. Calea cunoaşterii lui 
Dumnezeu este neapărat aceea a îndumnezeirii. Cel care, 
chiar urmând această cale, îşi închipuie la un moment dat 
că L-a cunoscut pe Dumnezeu, acela are mintea stricată, 
după Sfântul Grigorie de Nazianz”. Aşadar, apofatismul 
este un criteriu, un semn sigur al unei dispoziţii a minţii 
conform adevărului. În acest sens, orice teologie adevărată 
este în mod absolut o teologie apofatică. 

Fireşte, ne vom întreba care este rolul teologiei numite 
„catafatice“ sau afirmative, a teologiei „numelor divine“, 
pe care le aflăm arătate în făpturi? Spre deosebire de calea 
negativă, care este un suiş spre unire, aceasta este o cale 
care coboară spre noi, o scară a „teofaniilor“ sau a 
arătărilor lui Dumnezeu în creaţie. Se poate spune chiar că 
este o singură cale urmată în două direcţii opuse: 
Dumnezeu pogoară spre noi în „energiile“ care Îl fac 
cunoscut, iar noi ne înălțăm spre EI în „unirile“ în care El 
rămâne necunoscut prin fire. „Ileofania cea mai înaltă“, 
arătarea desăvârşită a lui Dumnezeu în lume prin în- 

omenirea” Cuvântului, îşi păstrează pentru noi caracterul 
apofatic: „În firea umană a lui Hristos - spune Dionisie - 
Cel mai presus de ființă S-a arătat în firea omenească fără a 
înceta să fie ascuns după această arătare, sau, ca să mă 
exprim într-un chip mai dumnezeiesc, în chiar această 
arătare““0. „Afirmațiile al căror obiect este sfânta fire 
omenească a lui lisus Hristos au toată strălucirea şi 
valoarea celor mai formale negaţii“”!. Cu atât mai mult, 
teofaniile parţiale de pe treptele inferioare îl ascund pe 
Dumnezeu în ceea ce este El, arătându-L totodată în ceea 
ce El nu este prin natura Sa. Scara teologiei catafatice, care 
ne dezvăluie numele dumnezeieşti scoase îndeosebi din 
Sfintele Scripturi, constituie o serie de trepte care trebuie să 
servească drept sprijin contemplării. Noi nu formulăm 
cunoştinţe raționale, nişte concepte care ar oferi facultăţilor 
noastre de înţelegere o ştiinţă pozitivă asupra naturii 
dumnezeieşti, ci mai degrabă imagini ori idei în stare să ne 
îndrume, să ne modeleze facultăţile în vederea contemplării 
Celui ce întrece orice înţelegere”?. Mai ales pe treptele 
inferioare, aceste imagini sunt formate pornind de la 
obiectele materiale cel mai puţin potrivite să ducă la 
rătăcire minţile puţin experimentate în contemplare. Într- 
adevăr, este mai greu a-L confunda pe Dumnezeu cu piatra 
şi cu focul, decât de a fi înclinat să-L identifici cu 
inteligenţa, cu unitatea, cu fiinţa ori cu binele”. Ceea ce 
părea evident la începutul urcuşului („Dumnezeu nu este 
piatra, El nu este focul“) devine din ce în ce mai puţin 
evident, pe măsură ce ajungem pe culmile contemplării, 
împinşi de acelaşi elan apofatic care acum ne îndeamnă să 
spunem: „Dumnezeu nu este fiinţa, El nu este binele“. Pe 
fiecare treaptă a acestui urcuş, ajungând la imagini sau la 

idei mai înalte, trebuie să ne ferim să facem din acestea un 
concept, „un idol despre Dumnezeu“; atunci contemplăm 
însăşi frumuseţea dumnezeiască, pe Dumnezeu care se face 
văzut în creaţie. Încet, încet, speculaţia cedează locul 
contemplaţiei, cunoaşterea rațională se şterge din ce în ce 
mai mult în faţa experienţei, căci îndepărtând conceptele 
care înlănţuie mintea, apofatismul deschide, pe fiecare 
treaptă a teologiei pozitive, orizonturi nelimitate de 
contemplare. Aşadar, în teologie sunt trepte deosebite, 
potrivite capacităților inegale ale minţii omeneşti, care duc 
la tainele lui Dumnezeu. Sfântul Grigorie de Nazianz, în 
cea de-a doua cuvântare teologică, reia în această privinţă 
imaginea lui Moise de pe Muntele Sinai: „Dumnezeu îmi 
poruncește să pătrund în nor spre a vorbi cu El. Aş fi donit 
ca vreun Aaron să fie lângă mine să mă însoţească în 
această călătorie, chiar de nu ar fi îndrăznit să intre în nor... 
Preoţii rămân mai jos... lar poporul, care nu este vrednic de 
acest suiş, nici în stare de o vedere atât de înaltă, rămâne la 
poalele muntelui, fără să se apropie, fundcă este necurat şi 
profan; ar risca să se piardă. Dacă s-a nevoit cumva să se 
curățească, atunci va putea auzi de departe sunetul 
trâmbiţelor şi glasul, adică o tâlcuire simplă a tainelor... 
Dacă se află vreun animal răutăcios şi crud, vreau să spun 
nişte oameni neputincioşi pentru speculație şi teologie, să 
nu cumva să atace cu furie dogmele..., ci să se îndepărteze 
de munte cât mai mult, altminteri vor fi ucişi cu pietre...“*. 
Nu-i vorba aici de ezoterismul unei învățături desăvârşite, 
ascunse celor profani, nici de o despărțire gnostică între cei 
duhovniceşti, psihici şi trupeşti, ci de o şcoală de 
contemplare în care fiecare îşi primeşte partea sa de 
experiență a tainei creştine trăită de Biserică. Această 

contemplare a  comorilor ascunse ale înţelepciunii 
dumnezeieşti se poate exercita în mod diferit, cu o 
intensitate mai mică sau mai mare; fie că pătrundem în 
tainele lui Dumnezeu printr-o înălțare a sufletului spre 
Dumnezeu pornind de la creaturile care lasă să transpară 
măreţia Sa, fie printr-o meditare asupra Sfintei Scripturi în 
care Dumnezeu Însuşi stă ascuns, ca după un zid, sub 
expresia verbală a Revelaţiei (Grigorie de Nyssa); fie prin 
dogmele Bisericii sau prin viaţa liturgică, fie, în sfârşit, 
prin extaz, prin care pătrundem în taina divină, această 
trăire a lui Dumnezeu va fi totdeauna rodul atitudinii 
apofatice pe care ne-o recomandă Dionisie în a sa Teologie 
mistică. 

Tot ceea ce am spus despre apofatism poate fi rezumat în 
câteva cuvinte. Teologia negativă nu este doar o teorie a 
extazului propriu-zis, ci este expresia acelei atitudini 
fundamentale care face din teologie în general o 
contemplare a tainelor Revelaţiei. Nu este o ramură a 
teologiei, un capitol, o introducere inevitabilă, despre 
incognoscibilitatea lui Dumnezeu, după care trecem liniștiți 
mai departe la expunerea în termeni obişnuiţi a învăţăturii, 
adică în termeni proprii rațiunii omeneşti ori filosofiei 
obişnuite. Apofatismul ne învaţă să vedem în dogmele 
Bisericii, înainte de toate, un sens negativ, oprelişte pusă 
gândirii noastre de a-şi urma căile sale naturale şi de a 
forma concepte care să înlocuiască realitățile duhovniceşti, 
deoarece creştinismul nu este oşcoală filosofică teoretizând 
pe marginea conceptelor abstracte, ci, înainte de toate, este 
o împărtăşire din Dumnezeul Cel viu. lată de ce, în ciuda 
culturii lor filosofice şi a înclinărilor fireşti către speculație, 
Părinţi tradiţiei răsăritene, credincioşi principiului apofatic 

al teologiei, au ştiut să menţină gândirea la limita 
misterului şi nu L-au înlocuit pe Dumnezeu prin idoli 
despre Dumnezeu. lată de ce nu există o filosofie „mai 
mult“ sau „mai puţin“ creştină - Platon nu este mai creştin 
decât Aristotel. În Răsărit nu s-a pus niciodată problema 
raporturilor dintre teologie şi filosofie: atitudinea apofatică 
le dădea Părinților Bisericii această libertate şi o 
generozitate cu care ei foloseau termenii filosofici fără a fi 
în primejdie să fie înţeleşi greşit sau să cadă într-o 
„teologie a conceptelor“. Când teologia se transforma într- 
o filosofie religioasă, cum a fost cazul lui Origen, aceasta 
era posibil ca urmare a lepădării apofatismului care este 
adevărata urzeală a întregii tradiții a Bisericu de Răsărit. 
Imposibilitatea cunoaşterii raționale a lui Dumnezeu nu 
înseamnă agnosticism sau refuz de a-L cunoaşte pe 
Dumnezeu. Totuşi, această cunoaştere se va săvârşi 
totdeauna pe calea al cărei capăt adevărat nu este 
cunoaşterea rațională, ci unirea, deci îndumnezeirea. Nu va 
fi aşadar vorba nicicând de o teologie abstractă, operând cu 
concepte, ci de o teologie contemplativă, înălțând minţile 
către realităţi ce sunt mai presus de înţelegerea rațională. 
lată de ce dogmele Bisericii se prezintă adesea rațiunii 
omeneşti sub forma unor antinomii, cu atât mai greu de 
dezlegat cu cât taina pe care o exprimă este mai înaltă. Nu 
este vorba de desfiinţarea antinomiei pentru a adapta 
dogma puterii noastre de înţelegere, ci de a ne primeni 
spiritul spre a putea ajunge la contemplarea realităţii care 
ni se dezvăluie, ridicându-ne la Dumnezeu, unindu-ne cu 
EI într-o măsură mai mare sau mai mică. 

Culme a Revelaţiei, dogma Sfintei Treimi este prin 
excelență antinomică. Spre a ajunge să contemplăm în 

deplinătatea sa această realitate primordială, trebuie să 
atingem limita care ne este fixată, trebuie să ajungem la 
starea îndumnezeită, căci, după cuvântul Sfântului Grigorie 
de Nazianz, „vor fi moştenitori a luminii desăvârşite şi ai 
contemplării Treimi celei preasfinte şi atotputernice... 
aceia care se vor uni în întregime cu Duhul total; şi aceasta 
va fi, cred eu, Împărăţia cerească“. Calea apofatică nu 
duce la un gol, la un vid absolut, căci Dumnezeul de 
necunoscut al creştinilor nu este Dumnezeul impersonal al 
filosofilor. Sfintei Treimi, „Celei care este mai presus de 
fiinţă, mai mult decât dumnezeiască şi mai mult decât 
bună“, i se încredințează autorul Teologiei mistice, 
angajându-se pe calea care trebuie să-l ducă spre o prezenţă 
şi o deplinătate absolută. 

Dumnezeu- Treime 


Apofatismul propriu gândirii teologice a Bisericii de 
Răsărit nu este un fel de misticism impersonal, nici 
experienţa unei dumnezeiri-neant absolut în care să se 
piardă atât persoana umană, cât şi Dumnezeu-persoana. 

Punctul la care ajunge teologia apofatică (dacă s-ar putea 
vorbi de punct şi de capăt acolo unde este vorba de un suiș 
spre infinit...), acest capăt nesfârșit nu este o fire ori o 
esență și nu este o persoană, ci ceva care, în același timp, 
este mai presus de orice noţiune de fire şi de persoană: este 
Treimea. 

Sfântul Grigorie de Nazianz, care adesea este numit 
“cântăreţul Sfintei Treimi”, spune în poemele sale 
teologice: “Începând din ziua în care m-am lepadat de 
lucrurile lumii acesteia spre a-mi închina sufletul 
contemplațiilor luminoase şi cerești, când inteligența 
supremă m-a răpit de aici, de jos, spre a mă aşeza departe 
de tot ceea ce este trupesc, spre a mă închide în tainiţa 
cortului ceresc, începând din ziua aceea ochii mei mi-au 
fost orbiți de lumina Treimii, a cărei strălucire întrece tot 
ce gândirea putea să-mi prezinte sufletului; căci, din 
lăcașul ei preaînalt, Treimea revarsă peste tot strălucirea Sa 
negrăită comună Celor Trei. Ea este principiul a tot ceea ce 
se află aici jos, despărțit de cele de sus prin timp... 
Începând din acea zi, am murit pentru lumea aceasta și 
lumea a murit pentru mine”. Către sfârşitul vieţii, el 
dorește să fie “acolo unde este Treimea mea și strălucirea 

împreunată a slavei Sale..., Treimea, în care până și 
umbrele nelămurite m-au umplut de emoţie”*. 

Dacă principiul însuşi al fiinţei create este schimbarea, 
trecerea de la neființă la ființă, în cazul în care creatura este 
contingentă prin natura sa, Treimea este statornicie 
absolută. Am putea spune, necesitate absolută a fiinţei 
desăvârșşite şi totuşi ideea de necesitate nu 1 se potrivește, 
deoarece 'Treimea este dincolo de antinomia necesarului şi 
a contingentului: în întregime personală și în întregime fire, 
în Ea libertatea şi necesitatea nu sunt decât una sau, mai 
bine zis, acestea nu pot avea loc în Dumnezeu. Nu poate fi 
vorba de vreo dependenţă a Treimii faţă de fiinţa creată, nu 
există nici o determinare a ceea ce se numeşte “purcedere 
veşnică a persoanelor dumnezeiești” prin actul facerii 
lumii. S-ar putea ca făpturile să nu existe și totuși 
Dumnezeu ar fi Treime - Tată, Fiu şi Duh Sfânt -, căci 
creația este un act de voinţă, iar purcederea persoanelor 
este un act “după fire” (oră qpbow)”. Nu-i vorba de vreun 
proces lăuntric în Dumnezeu, de vreo “dialectică” a celor 
trei persoane, de vreo devenire, de vreo “tragedie în 
Absolut” care ar avea nevoie, spre a fi depășită sau 
dezlegată, de dezvoltarea treimică a fiinţei dumnezeiești. 
Aceste concepţii proprii tradițiilor romantice ale filosofiei 
germane din veacul trecut sunt cu desăvârşire străine 
dogmei Treimii. Dacă se vorbeşte de purcederi, de acte sau 
determinări lăuntrice, astfel de expresii, care cuprind ideea 
de timp, de devenire şi de năzuinţă, arată numai cât sunt de 
sărace şi de neconvingătoare limbajul şi cugetarea noastră 
în față tainei primordiale a Revelaţiei. Din nou ne vedem 
obligați să ne îndreptăm spre teologia apofatică, pentru a ne 
elibera de conceptele proprii gândirii, prefăcându-le în 

temeiuri de la care pornind, să ne ridicăm la contemplarea 
unei realități pe care inteligenţa creată nu o poate cuprinde. 

În sensul acesta se exprimă şi Sfântul Grigorie de 
Nazianz în cuvântul său cu privire la Botez: “Nici nu am 
început să cuget la Unitate şi Treimea mă şi scaldă în slava 
Sa. Nici nu am început bine să cuget la Treime şi Unitatea 
mă și cuprinde din nou. Când unul dintre Cei Trei mi se 
înfăţişează, îmi vine să cred că este totul, într-atât ochiul mi 
se umple şi într-atât ceea ce este mai presus de ochi îmi 
scapă; căci în mintea mea prea mărginită spre a pricepe 
măcar pe unul singur nu mai rămâne loc pentru ceea ce este 
mai presus. Când aduni pe Cei Trei în aceeaşi cugetare, văd 
o singură flacără, fără a putea împărți sau analiza lumina 
unificată”. Gândirea trebuie să fie mereu în mişcare şi să 
alerge neîncetat când la unul, când la Cei Trei spre a reveni 
apoi la unitate; ea trebuie să se împartă neîncetat între cei 
doi termeni ai antinomiei spre a ajunge la vederea lăcaşului 
Celui preaînalt al acestei monade în trei. Oare cum vom 
putea să prindem într-un singur chip antinomia unității și a 
trinității? Oare cum vom putea prinde această taină, dacă 
nu avem decât ajutorul unei idei nepotrivite, aceea a 
mișcării sau a desfăşurării? Şi acelaşi autor împrumută cu 
buna ştiinţă limbajul lui Plotin, lucru care nu poate înşela 
decât minţile înguste care nu sunt în stare să se ridice mai 
presus de concepte raționale, minţi de critici şi de istorici 
preocupate să caute în gândirea Părinților “platonism” ori 
“aristotelism”. Sfântul Grigorie vorbeşte filosofilor ca 
filosof, spre a-i întoarce pe filosofi la contemplarea 
Treimii: “Monada este pusă în mișcare în virtutea bogăției 
sale; diada este depăşită, deoarece dumnezeirea este mai 
presus de materie şi de formă; triada se închide în 

desăvârşire, deoarece ea este cea dintâi care trece dincolo 
de alcătuirea diadei. În felul acesta dumnezeirea nu rămâne 
limitată și nici nu se risipește la nesfârşit. Una ar fi fără de 
cinste, cealaltă ar fi contrară rânduielii; primul aspect ar fi 
numai ceva pur iudaic, celălalt aspect ar fi ceva elin şi 
politeist”*l. Se întrevede aici taina numărului trei: 
dumnezeirea nu este nici una, nici multiplă; desăvârşirea 
Sa depăşeşte multiplicitatea a cărei rădacină este dualitatea 
(să ne amintim diadele interminabile ale gnosticilor sau 
dualismul platonicienilor) şi se exprimă în Treime. Verbul 
“se exprimă” este nepotrivit, căci dumnezeirea nu are 
nevoie să-și arate desăvârşirea nici Ei înseşi, nici altora. Ea 
este Treime şi acest fapt nu ar putea fi scos din nici un 
principiu şi nici explicat prin vreo rațiune suficientă, căci 
nu există principii, nici rațiuni anterioare Treimii. 

Tpiag: acest cuvânt unește pe cele unite prin fire și nu 
îngăduie să se risipească cele ce sunt cu neputinţă de 
despărțit printr-un număr care să despartă”, spune Sfântul 
Grigorie de Nazianz. Doi este numărul care desparte, trei, 
numărul care trece dincolo de separare: unul și multiplul se 
află adunate şi cuprinse în Treime. “Atunci când numesc pe 
Dumnezeu, eu numesc pe Tatăl, pe Fiul şi pe Duhul Sfânt. 
Aceasta nu înseamnă ca aş presupune o dumnezeire risipită 
- ar fi ca şi cum aş aduce tulburare falşilor dumnezei; nu 
înseamnă ca-mi imaginez dumnezeirea redusă la unu - asta 
ar însemna să o sărăcim foarte mult. Or, nu vreau să 
gândesc în felul iudeilor din pricina monarhiei divine, nici 
în felul elinilor din cauza belşugului dumnezeiesc”. 
Sfântul Grigonie de Nazianz nu caută să apere treimea 
persoanelor înaintea rațiunii omenești; el arată doar în mod 
simplu că oricare alt număr în afară de trei nu este 

mulțumitor. Dar ne putem întreba dacă ideea de număr se 
poate aplica lui Dumnezeu, dacă nu cumva supunem 
dumnezeirea unei determinări din afară, unei forme 
adecvate priceperii noastre, aceea a numărului trei. Sfântul 
Vasile răspunde acestei obiecții: “Noi nu numărăm 
adunând (persoanele Sfintei Treimi), pornind de la unitate 
spre pluralitate prin creştere, pentru că nu zicem: unu, doi, 
trei, nici primul, al doilea, al treilea. Căci Eu sunt Cel 
dintâi şi Cel de pe urmă şi nu există alt dumnezeu afară de 
Mine” Us. 44, 6). Niciodată până astăzi nu s-a spus “al 
doilea Dumnezeu”, dar, adorând pe Dumnezeul din 
Dumnezeu, mărturisind individualitatea ipostasurilor fără a 
împărți firea în mai multe părți, rămânem la credinţa într- 
un singur Dumnezeu”. Cu alte cuvinte, nu este vorba aici 
de numărul material care servește la calcule şi care nu-i 
deloc aplicabil pe tărâmul duhovnicesc în care nu există 
spor cantitativ. Îndeosebi când este vorba de ipostasurile 
dumnezeiești unite în chip nedespărțit şi al căror ansamblu 
(“suma”, ca să ne exprimăm în mod impropriu) dă 
întotdeauna unitatea, 3=1, numărul trei nu este o cantitate 
cum înțelegem în mod obişnuit: el vădeşte ordinea cea 
negrăită din dumnezeire. 

Contemplarea acestei desăvârşiri absolute, a acestei 
plinătăți dumnezeieşti care este Treimea - Dumnezeu 
personal și care nu este o persoană închisă în sine -, gândul 
chiar, până şi “umbra de departe a Treimii”, înalţă sufletul 
omenesc mai presus de fiinţa schimbătoare şi tulbure, 
dăruindu-i în mijlocul patimilor acea statornicie și acea 
seninătate - unaOew - care este începutul îndumnezeirii. 
Căci creatura, schimbătoare prin fire, trebuie să atingă 
starea de statornicie veşnică prin har, să participe la viaţa 

infinită în lumina Treimii. Tocmai pentru aceasta Biserica 
a apărat cu tărie taina Sfintei Treimi împotriva pornirilor 
fireşti ale rațiunii omeneşti, care se străduiau să o suprime 
reducând 'Treimea la unitate, făcând din Fa o esență a 
filosofilor, cu trei chipuri de manifestare (modalismul lui 
Sabelie), sau împărțind-o în trei fiinţe deosebite, cum făcea 
Arie. 

Biserica a exprimat prin “OuOoovoioG” (omousios) 
consubstanțialitatea Celor "Trei, identitatea tainică a 
monadei şi a triadei; identitate şi deosebire în același timp a 
firu una şi a celor trei ipostasuri. Este curios faptul că 
expresia “6 6uoovoiov eivor” se întâlneşte la Plotin”. 
Triada plotiniană cuprinde trei ipostasuri consubstanțiale: 
Unul, Inteligența şi Sufletul lumii. Consubstanţialitatea lor 
nu se ridică până la antinomia treimică a dogmei creștine: 
ea se înfățișează ca o ierarhie care descrește și se 
împlineşte datorită scurgerii fără încetare a ipostasurilor 
care trec unul în altul și se oglindesc unul pe altul. Lucrul 
acesta ne arată încă o dată cât de falsă este metoda 
istoricilor care vor să exprime gândirea Părinților Bisericii 
tâlcuind termenii de care ea se serveşte în sensul filosofiei 
eleniste. Revelația sapă o prăpastie între Adevărul pe care 
îl vesteşte și adevărurile care pot fi aflate prin speculația 
filosofică. Dacă gândirea omenească îndrumată de 
instinctul adevărului, care este credinţa încă tulbure şi 
nestatornică, ar putea să ajungă şi în afară de creştinism, 
să-şi formeze bâjbâind câteva idei care să o apropie de 
Treime, taina Dumnezeului-Treime i-ar rămâne de 
nepătruns. Era nevoie de “o schimbare a minţii”, ueTăvora 
(metanoia), care mai înseamnă şi “pocainţă”, ca pocăinţa 
lui lov când s-a aflat față în față cu Dumnezeu: “Din 

spusele unora și altora auzisem despre Tine: dar acum 
ochiul meu Te-a văzut. Pentru aceea mă urgisesc eu pe 
mine însumi şi mă pocăiesc în praf şi cenușă” (lov 42, 5-6). 
Taina Treimi nu devine accesibilă decât acelei 
necunoașşteri care se ridică mai presus de ceea ce poate fi 
cuprins în conceptele filosofilor. Totuşi, această 
necunoaştere, nu numai doctă dar şi iubitoare, coboară apoi 
din nou asupra conceptelor spre a le modela şi spre a 
transforma expresiile înţelepciunii omenești în unelte ale 
înțelepciunii lui Dumnezeu, care este nebunie pentru elini. 


A fost nevoie de strădaniile supraomeneşti ale unui 
Atanasie al Alexandriei, ale unui Vasile cel Mare, ale unui 
Grigorie de Nazianz și ale altora încă, pentru a purifica 
conceptele gândirii eleniste, spre a sparge zidurile lor 
ferecate, introducând în ele apofatismul creştin care a 
transformat speculaţia rațională într-o contemplare a tainei 
Treimii. Era nevoie să se facă o distincție între termenii 
care ar exprima unitatea și diferențierea dumnezeirii, fără 
să se acorde întâietate unuia sau altuia, astfel încât gândirea 
să nu alunece în unitarismul sabelian și nici în triteismul 
păgân. 

Părinții secolului al IV-lea, prin excelență “secol 
treimic”, s-au folosit mai ales de termenii “ovoiu” (ousiaa) 
ŞI “VTOOTAGIG” (ipostasis) spre a îndruma minţile spre taina 
Treimii. Termenul “ovola“ (ousia) este des întrebuințat de 
către Aristotel, care îl definește astfel în Categorii, cap. V: 
“Numim “0vVo1a“ (0usia) în mod principal, cu precădere și 
în mod propriu ceea ce nu se spune despre nici un subiect 
şi care nu se află în nici un subiect; spre exemplu, omul 
acesta ori calul acesta. Numim “ousii secunde” (6EvTrepou 

ovotlat) speciile în care există “primele ousii” împreună cu 
genurile corespunzătoare; astfel, “omul acesta” este în mod 
specific om şi, în general vorbind, animal. Numim deci 
“ousii secunde” omul şi animalul”. Altfel spus, “primele 
ousii” înseamnă  subzistențele individuale, individul 
subzistent, iar “ousii secunde” numim “esențele” în 
înțelesul realist al acestui termen. Ipostasis, fără să aibă 
valoarea unui termen filosofic, arată în vorbirea curentă 
ceea ce subzistă în mod real, deci subzistenţa (de la verbul 
vpiorauai = a subzista). Sfântul loan Damaschinul, în 
Dialectica, dă următoarea definiție valorii conceptuale a 
celor doi termeni: ovoia este lucrul care există prin sine 
înSUȘI ȘI care nu are nevoie de un altul pentru stabilitatea 
sa. Sau, mai precis, ovoiu este tot ceea ce subzistă prin sine 
ÎNSUȘI ŞI care nu are fiinţa în altul. Este deci ceea ce nu este 
pentru un altul, care nu are existenţa într-un altul, care nu 
are nevoie de un altul pentru stabilitatea sa, dar care este în 
sine şi deci în care accidentul are existenţă” (cap. 39). 
“Cuvântul ipostas are două înţelesuri. Uneori, el înseamnă 
pur şi simplu existență. Urmând această semnificaţie, 
OvOia și ipostas sunt acelaşi lucru. lată pentru ce unii 
Sfinți Părinţi au zis: firile (naturile) sau ipostasurile. 
Alteori, termenul ipostas desemnează ceea ce există prin 
sine însuși şi în propria sa consistență. Potrivit acestei 
semnificaţii, termenul desemnează individul diferit din 
punct de vedere numeric, diferit de oricare altul, cum ar fi 
Petru, Pavel, acest cal” (cap. 42). Cei doi termeni apar 
deci mai mult sau mai puţin sinonimi: ovota însemnând o 
substanță individuală, fiind suscepuibilă în acelaşi timp să 
desemneze ființa comună a mai multor indivizi, ipostasul 
desemnând existenţa în general, dar putând în egală măsură 

să se aplice și substanțelor individuale. După mărturia lui 
Teodoret al Cyrului, “pentru filosofia profană nu este nici o 
deosebire între ousia şi ipostas. Căci ovoto înseamnă ceea 
ce este, iar ipostasul, ceea ce subzistă. Dar, după doctrina 
Părinților, între ovoia şi ipostas este aceeași deosebire ca 
între comun și particular”. Geniul Părinților s-a folosit de 
două sinonime spre a deosebi în Dumnezeu ceea ce este 
comun - o0volu - substanță ori ființă, și ceea ce este 
particular - ipostas sau persoană. 

În ceea ce priveşte ultima noţiune, cea de persoană (în 
greceste 1poownov), care s-a impus în special în Occident, 
a început prin a stârni vii împotriviri din partea 
răsăritenilor. Într-adevăr, acest cuvânt, departe de a avea 
înţelesul modern de “persoană” (personalitate umană, spre 
exemplu), arată mai degrabă înfăţişarea exterioară a 
individului, şi anume faţa, figura, masca ori rolul unui 
personaj de teatru. Sfântul Vasile a văzut în acest termen 
aplicat doctrinei treimice o tendinţă proprie cugetării 
apusene, care se exprimase deja o dată în sabelianism, 
făcând din Tatăl, din Fiul şi din Sfântul Duh trei modalităţi 
ale unei substanţe unice. La rândul lor, apusenii vedeau în 
termenul de  “upostas”, pe care îl traduceau prin 
“substantia”, o expresie a triteismului şi Chiar a 
arianismului. Cu toate acestea, s-a ajuns să se înlăture orice 
neînțelegere: termenul de “ipostas” a pătruns în Apus, 
atribuind noțiunii de persoană sensul său concret; iar 
termenul de “persoană” sau mpooonov a fost primit la 
rândul lui în Orient şi înţeles în mod adecvat. În felul 
acesta s-a manifestat sobornicitatea Bisericii, eliberând 
mințile din granitele lor naturale datorate deosebirii 
mentalităților şi culturilor. Faptul ca latinii au exprimat 

taina Treimii pornind de la fiinţa “una” spre a ajunge la trei 
persoane, iar grecii au preferat ca punct de plecare 
concretul, adică cele trei ipostasuri şi au văzut în ele o 
singură natură, exprimă întotdeauna aceeaşi dogmă a 
Treimii, mărturisită de toată creştinătatea înainte de 
separare. Sfântul Grigorie de Nazianz întruneşte cele două 
feluri de a vedea lucrurile, spunând: “Atunci când vorbesc 
despre Dumnezeu ar trebui să vă simțiţi scăldai de o 
singură lumină şi în trei lumini. Spun trei, cu sensul de 
însuşiri proprii sau ipostasuri sau persoane (să nu 
contestăm cuvintele, de vreme ce silabele ne dau același 
sens). Spun una în ceea ce priveşte ovoio, adică 
dumnezeirea. Căci aici este vorba de o împărțire 
neîmparțită, de o îmbinare (unire) cu distincție. Una 
singură în Trei, aceasta este dumnezeirea. Cele Trei, Una 
singură; înţeleg pe cele trei care este dumnezeirea sau, ca 
să mă exprim mai exact, care sunt dumnezeirea”. Iar în 
alta cuvântare el rezumă, deosebind însuşirile ipostatice: 
“Nenaşterea, nașterea, purcederea caracterizează pe Tatăl, 
pe Fiul şi pe Acela pe care îl numim Sfântul Duh, pentru că 
în chipul acesta să păstrăm distincția ipostasurilor în firea 
unica şi în slava dumnezeirii. Căci Fiul nu este Tatăl, de 
vreme ce nu are decât un singur Tată, dar El este ceea ce 
Tatăl este. Sfântul Duh, cu toate că purcede din Dumnezeu 
(Tatăl), nu este Fiul, de vreme ce Tatăl nu are decât un 
singur Fiu, dar El este ceea ce este Fiul. Una sunt Cei Trei 
în dumnezeire, şi Unul este în Trei personalităţi. În felul 
acesta noi înlăturăm unitatea lui Sabelie și triplicitatea 
odioasei erezii de acum” (arianismul)'0. 

Curăţită de cuprinsul său aristotelic, noţiunea teologică 
de ipostas în gândirea Părinților răsăriteni înseamnă mai 
puțin individul, cât persoana în înţelesul modern al acestui 
cuvânt. Într-adevăr, ideea pe care o avem despre 
personalitatea umană, despre acest ceva personal care face 
din fiecare individ uman o fiinţă unică în lume, absolut 
neasemuită şi cu neputinţă de redus la alte individualităţi, 
ideea aceasta de persoană vine din teologia creştină. 
Filosofia Antichității nu cunoştea decât indivizi umani. 
Persoana umană nu poate să fie exprimată în concepte. Ea 
scapă oricărei definiții raționale, chiar oricărei descrieri, 
căci toate însuşirile prin care am voi să o caracterizăm pot 
să se regăsească și la alţi indivizi. Persoana poate fi prinsă 
numai în viaţă printr-o intuiţie directă sau poate fi tradusă 
printr-o operă de artă. Când spunem “este din Mozart” ori 
“este un Rembrandt”, ne aflăm de fiecare dată într-un 
univers personal care nu-şi găseşte nicaieri echivalentul. 
Dar totuși “persoanele sau ipostasurile umane sunt izolate - 
după cum spune loan Damaschinul - şi nu unele în altele”; 
în timp ce “în Sfânta Treime, dimpotrivă... ipostasurile sunt 
unele în altele””!. Lucrările persoanelor umane sunt 
deosebite; cele ale persoanelor dumnezeieşti nu sunt, 
deoarece Cei Trei, având doar o singură fire, nu au decât o 
singură voință, decât o singură putere, decât o singură 
lucrare. “Persoanele, spune același Sfânt loan 
Damaschinul, sunt unite nu spre a se amesteca, ci spre a se 
conţine una pe alta; şi între ele există o întrepătrundere (1nv 
Ev Giimioic nepiyopnow £xovoi) fără amestec, fără 
confuzie, în virtutea căreia ele nu sunt nici despărțite, nici 
împărţite în substanţă, contrar ereziei lui Arie. Într-adevăr, 
ca să spunem totul într-un cuvânt, dumnezeirea este 

neîmparţită în indivizi, așa cum trei sori amestecați unul 
într-altul ar avea o singură lumină printr-o strânsă 
întrepătrundere.””” “Fiecare dintre persoane conţine 
unitatea prin relația sa cu celelalte, și nu mai puţin prin 
relaţia sa faţă de sine însăşi.””” Într-adevăr, fiecare dintre 
cele trei ipostasuri conține unitatea, firea cea una, într-un 
mod care îi este propriu şi care, deosebind-o de celelalte 
două persoane, aminteşte în acelaşi timp de legătura 
inseparabilă care uneşte pe Cele Trei. “Nenașterea, 
nașterea și purcederea... sunt singurele însuşiri ipostatice 
prin care se deosebesc cele trei ipostasuri sfinte împărțite în 
chip neîmpărțit nu prin substanţa, ci prin caracteristica 
propriului lor ipostas”, spune loan Damaschinul'”. “Tatăl, 
Fiul şi Sfântul Duh sunt una în toate privinţele în afară de 
nenaştere, naștere și purcedere.””? 

Singura caracteristică a ipostasurilor pe care am putea-o 
formula ca fiind proprie în mod exclusiv fiecăruia şi care 
nu s-ar afla deloc în celelalte, din cauza consubstanțialitații 
lor, ar fi deci relația de origine. Totuşi, această relație 
trebuie să fie înţeleasă într-un sens apofatic: ea este mai 
ales o negaţie care ne arată că Tatăl nu este Fiul, nici 
Sfântul Duh; că Fiul nu este Tatăl, nici Duhul; că Sfântul 
Duh nu este nici Tatăl, nici Fiul. A înfățişa altfel lucrurile 
ar însemna să supunem Treimea unei categorii a logicii 
aristotelice, cea a relaţiei. Înţeleasă apofatic, relaţia de 
origine ne arată deosebirea, dar nu ne arată şi modul în care 
se petrec purcederile dumnezeieşti. “Felul nașterii, ca şi cel 
al purcederii, sunt cu neputinţă de înţeles...”, spune Sfântul 
loan Damaschinul. “Am învăţat că este deosebire între 
naștere și purcedere, dar fără să ştim deloc care este genul 
acestei deosebiri.” Sfântul Grigorie de Nazianz a trebuit 

deja să înlăture încercările făcute spre a defini felul 
purcederilor dumnezeieşti. “Mă întrebi, spune el, ce este 
purcederea Sfântului Duh? Spune-mi mai întâi ce este 
nenașterea Tatălui; atunci, la rândul meu, voi trata ca un 
fiziolog nenaşterea Fiului şi purcederea Duhului. În acest 
mod, amândoi vom fi loviți de nebunie pentru că am voit să 
privim în chip viclean tainele lui Dumnezeu.” “Pricepi tu 
că este naştere? Nu căuta în chip ispititor cum. Pricepi că 
Duhul purcede din Tatăl? Nu te obosi să cauţi cum.”"* Într- 
adevăr, dacă relaţiile de origine - nenaştere, naștere, 
purcedere - pe al căror temei distingem cele trei ipostasuri 
ne duc cu gândul spre izvorul unic al Fiului și al Sfântului 
Duh, şi anume nnyaia Oeornc, adică la Tatăl-Izvor al 
dumnezeirii'”, ele nu stabilesc o legătură aparte între Fiul şi 
Sfântul Duh. Aceste două persoane se deosebesc prin 
modul deosebit al originii lor: Fiul este născut, iar Sfântul 
Duh purcede din Tatăl. Aceasta ajunge pentru a le deosebi. 

Reacţia Sfântului Grigorie de Nazianz arată că speculația 
cu privire la Sfânta Treime, nemulțumită de formula 
purcederii Sfântului Duh 5 vwov, “prin Fiul” sau “în 
raport cu Fiul” - expresie care se întâlneşte la Părinți și 
înseamnă cel mai adesea misiunea în lume a Sfântului Duh 
prin mijlocirea Fiului - încearcă să stabilească o legătură 
între Fiul şi Sfântul Duh în privinţa originii lor ipostatice. 
Această legătură între cele două persoane care îşi trag 
originea din Tatăl a fost stabilită de învățătura apuseană a 
purcederii Sfântului Duh ab utrogue, adică din două 
persoane deodată, din Tatăl și din Fiul. Filiogue a fost 
singura rațiune dogmatică, motivul primordial al separării 
dintre Răsărit şi Apus, celelalte nepotriviri doctrinare 
nefiind decât consecinţe ale acestuia. Pentru a înţelege ceea 

ce voiau să apere răsăritenii când se împotriveau formulei 
apusene, este suficient să se confrunte cele două concepții 
treimice, așa cum se aflau ele faţă în faţă, pe la mijlocul 
secolului al IX-lea. 


Aşa cum am spus deja, în expunerea dogmei treimice, 
gândirea apuseană pornea cel mai adesea de la firea unică 
spre a privi mai apoi cele trei persoane, în timp ce grecii 
urmau calea opusă, de la cele trei persoane către firea cea 
una. Sfântul Vasile preferă această din urmă cale, având ca 
punct de plecare concretul, potrivit Sfintei Scripturi şi 
formulei de la botez care numeşte pe Tatăl, pe Fiul şi pe 
Duhul Sfânt; cugetarea nu era în primejdie de a se rătăci, 
trecând de la luarea în considerare a celor trei persoane la 
firea comună. Totuși, cele două căi erau deopotrivă de 
legitime, atât timp cât nu presupuneau, în primul caz, 
întâietatea fiinţei, iar în al doilea, întâietatea celor trei 
persoane asupra firii comune. Într-adevăr, așa cum am 
văzut, Părinţii au folosit două sinonime (0ovoia și ipostas) 
pentru a stabili deosebirea dintre fire şi persoană, fără a 
pune accentul pe una sau pe cealaltă. Atunci când iei în 
considerare persoanele (sau persoana), iei în considerare în 
acelaşi timp firea şi invers, firea este cu neputinţă de 
conceput în afară de persoane sau anterioară celor trei 
persoane, fie chiar în ordinea logică. Dacă facem să încline 
într-o parte sau alta echilibrul acestei antinomii între fire şi 
persoană, absolut identice și totodată absolut diferite, 
ajungem la unitarismul lui Sabelie (Dumnezeul-esenţă al 
filosofilor) sau la triteism. Grecii au văzut în formula 
privind purcederea Duhului Sfânt de la Tatăl și de la Fiul o 
tendință de a accentua unitatea firii în detrimentul 


Vladimir Lossky | 57 


distincției reale a persoanelor: relațiile de origine, care nu 
duc imediat pe Fiul şi pe Sfântul Duh la izvorul unic, adică 
la Tatăl - pe Unul ca născut, iar pe Celălalt ca purcezând -, 
devin un sistem de legături în fiinţa una, ceva care din 
punct de vedere logic este posterior fiinţei. Într-adevăr, 
după concepţia apuseană, Tatăl şi Fiul fac să purceadă pe 
Duhul Sfânt, întrucât Ei reprezintă firea “una”; la rândul 
său, Duhul Sfânt, care pentru teologii apuseni este 
“legătura Tatălui și a Fiului”, semnifică această unitate 
naturală între primele două persoane. Însuşirile ipostatice 
(paternitatea, nașterea, purcederea) se află mai mult sau 
mai puţin resorbite în natură sau ființă, care devine 
principiul de unitate în Treime, diferențiat prin relaţii, 
referindu-se la Fiul ca Tată și la Sfântul Duh ca Tată şi ca 
Fiu. În loc de a fi însuşiri ale ipostasurilor, relaţiile se 
identifică cu acestea; Sfântul Toma va spune mai târziu: 
“Cuvântul persoană înseamnă relaţie”, raport lăuntric al 
fiinţei care o diversifică. Nu se poate tăgădui deosebirea 
care există între această concepție cu privire la Sfânta 
Treime și aceea a unui Grigorie de Nazianz cu ale sale 
“Trei Sfinţenii adunate într-o stăpânire şi dumnezeire 
unică”!. Părintele Râgnon face o observaţie justă: 
“Filosofia latină, spune el, înfăţişează firea în ea însăși și 
continuă până la fundament; filosofia greacă înfățișează 
mai întâi temelia şi pătrunde apoi în ea spre a da de fire. 
Latinul priveşte personalitatea ca un mod al firii, în timp ce 


y . y 13389 
grecul priveşte firea ca pe un conţinut al persoanei” -. 


Părinţii greci au afirmat întotdeauna că principiul unității 
în “Treime este persoana Tatălui. Principiu al celorlalte 
două persoane, Tatăl este prin aceasta chiar termenul 

relaţiilor din care ipostasurile primesc însuşirile lor 
distincte: făcând să purceadă persoanele, El rânduieşte 
relaţiile lor de origine - naștere şi purcedere - în raport cu 
principiul unic al dumnezeirii. lată de ce Răsăritul s-a opus 
formulei Filioque, care părea să slăbească monarhia 
Tatălui: ori trebuia să se distrugă unitatea, recunoscându-se 
două principii ale dumnezeirii, ori trebuia să se întemeieze 
unitatea îndeosebi pe natura comună care trecea astfel pe 
primul plan, făcând din persoane relaţii în interiorul fiinţei 
unice. Pentru apuseni, relațiile diversifică unitatea 
primordială; pentru răsăriteni, ele înseamnă deodată 
deosebire și unitate, deoarece ele se raportează la Tatăl care 
este atât principiul, cât şi recapitularea (&vakepoiatoc1G) 
Treimii. În acest mod înţelege și Sfântul Atanasie sentinţa 
lui Dionisie Alexandrinul: “Noi extindem unitatea în 
Treime fără să o împărțim şi apoi recapitulăm Treimea în 
unitate fără să o micşorăm”*”. În altă parte, el spune: 
“Există un singur principiu al dumnezeirii şi, prin urmare, 
există monarhie în chipul cel mai absolut'**: “Un singur 
Dumnezeu, pentru că-i un singur Tată”, după completarea 
Părinților greci. Persoanele și firea sunt gândite, ca să 
spunem așa, în acelaşi timp, fără ca, în mod logic una să fie 
înaintea celorlalte. Tatăl - zmyaia 0eOrns, izvor al oricărei 
dumnezeiri în Treime - produce pe Fiul şi pe Sfântul Duh, 
dându-le firea Sa care rămâne una și neîmparțită, asemenea 
cu ea însăşi în Cei Trei. A mărturisi unitatea firii înseamnă, 
după Părinţii greci, a recunoaşte pe Tatăl drept izvor unic 
al persoanelor, care primesc chiar de la El această fire. 
“După judecata mea, spune Sfântul Grigorie de Nazianz, 
păstrăm un singur Dumnezeu raportând pe Fiul şi pe Duhul 
la un singur Principiu fără a-l compune, nici a-l amesteca 

şi afirmând identitatea de fiinţă și ceea ce noi numim unica 
și aceeaşi mișcare și voință a dumnezeirii””. “Pentru noi 
este un singur Dumnezeu, pentru că este o singură 
dumnezeire și pentru că cei care purced se raportează la 
Unul din care purced, fiind totuşi trei după credinţă... Deci, 
atunci când avem în vedere dumnezeirea, cauza primă, 
monarhia, ne apare Unul; şi atunci când avem în vedere pe 
aceia în care este dumnezeirea şi pe aceia care purced din 
Principiul cel dintâi în aceeaşi veșnicie și slavă, cinstim pe 
Cei Trei." Sfântul Grigorie de Nazianz apropie aici într- 
atât dumnezeirea și persoana Tatălui, încât ai putea crede 
ca le amestecă. În altă parte, el îşi precizează gândirea 
spunând: “Firea una în Cei Trei este Dumnezeu; cât despre 
unitate (£ywo16), Tatăl este Cel din care purced ceilalți şi 
către care ei se îndreaptă fără să se amestece, dar existând o 
dată cu EI, fără să fie despărțiți prin timp, prin voință sau 
putere”*”. Sfântul loan Damaschinul exprimă aceeaşi idee 
cu precizarea doctrinară care îi este proprie: “Tatăl are 
fiinţa prin EI Însuşi, şi EI nu deţine de la altul nimic din 
ceea ce EI are. Dimpotrivă, El este izvorul şi principiul 
naturii şi al felului de a fi, pentru toți... Deci, tot ceea ce au 
Duhul și Fiul, până şi fiinţa lor, deţin de la Tatăl. De nu ar 
fi Tatăl, nu ar fi nici Fiul, nici Duhul. Dacă Tatăl nu ar avea 
ceva, nici Fiul nu ar avea, nici Duhul. Datorită Tatălui, Fiul 
şi Duhul au tot ceea ce au, pentru că Tatăl are toate 
acestea... Atunci când privim în Dumnezeu cauza primă, 
monarhia... vedem unitatea. Dar atunci când luăm în 
considerare pe cele în care este dumnezeirea sau, mai 
precis, pe cele care sunt dumnezeirea însăși, adică 
persoanele care purced din cauza primă..., adică 

ipostasurile Fiului şi Duhului, atunci noi ne închinăm celor 
Trei. 

Tatăl este Cel care distinge ipostasurile “într-o veşnică 
mișcare de dragoste” (0Xpovos Kai OyOrnTIKoG), după 
cuvântul Sfântului Maxim”. EI dă firea Sa una deopotrivă 
Fiului şi Sfântului Duh, în care ea rămâne una și 
nedivizată, neîmparțită, fiind totuşi dată în chip deosebit, 
căci purcederea Sfântului Duh din Tatăl nu este identică cu 
nașterea Fiului din același Tată. Arătat prin Fiul și cu Fiul, 
Sfântul Duh subzistă ca persoană dumnezeiască purcezând 
din Tatăl, cum spune atât de limpede Sfântul Vasile: “Din 
Tatăl purcede Fiul prin care sunt toate şi cu care Sfântul 
Duh este în chip nedespărțit cunoscut, fiindcă nu se poate 
să ne gândim la Fiul fără să fim iluminaţi de Duhul. Astfel, 
pe de o parte, Sfântul Duh, izvor al tuturor bunurilor 
împărțite făpturilor, este unit cu Fiul cu care este gândit în 
chip nedespărțit; pe de altă parte, fiinţa Sa ţine de Tatăl din 
care purcede. Aşadar, noţiunea caracteristică a însuşirii 
Sale personale este de a fi arătat după Fiul şi cu EI şi de a 
subzista purcezând din Tatăl. Cât despre Fiul care arată 
prin Sine Însuşi şi cu Sine Însuşi pe Duhul care purcede 
numai din Tatăl, EI străluceşte din lumina nenăscută ca Fiu 
unic; aceasta este însuşirea proprie care Îl deosebeşte de 
Tatăl şi de Sfântul Duh și care Îl pecetluieşte în chip 
personal. Cât despre Dumnezeul suprem, însuşirea cea mai 
înaltă a ipostasului Său este de a fi singur Tată şi de a nu 
purcede din nici un principiu; prin această însuşire EI s-a 
făcut cunoscut ca persoană””. Sfântul loan Damaschinul se 
exprimă nu cu mai puţină precizie, deosebind persoanele 
Sfintei Treimi fără să le supună categoriei de relaţie: 
“Trebuie să se ştie - spune el - că noi nu facem pe Tatăl să 

purceadă din nimeni, ci îl numim Tatăl Fiului; cât despre 
Fiul, noi nu Îl numim nici Cauză (aiziov), nici Tată, ci 
spunem ca El provine din Tatăl şi că EI este Fiul Tatălui; 
spunem, de asemenea, că Sfântul Duh purcede din Tatăl și 
Îl numim Duhul Tatălui, dar nu spunem că El purcede din 
Fiul, ci că este Duhul Fiului (Ex 7ov Yiov 5£ 10 Ilvevua ov 
)&youev, Ilvevua 5% Yiov 6vouatouev)”!. 

Cuvântul şi Duhul, două raze ale aceluiași soare sau 
“mai degrabă doi sori noi””, sunt nedespărţiţi în lucrarea 
lor de revelare a Tatălui şi totuşi deosebiți în chip negrăit, 
ca două persoane purcezând din același Tată. Dacă, potrivit 
formulei latineşti, s-ar introduce aici o nouă relație de 
origine, făcându-se ca Duhul Sfânt să purceadă din Tatăl şi 
din Fiul, atunci monarhia Tatălui, acest raport personal care 
creează unitatea o dată cu Treimea, ar face loc unei alte 
concepții, aceleia a substanţei una, în care relaţiile ar 
interveni spre a întemeia deosebirea persoanelor, în care 
ipostasul Duhului Sfânt nu ar fi decât o legătură reciprocă 
între Tatăl și Fiul. Dacă vom înţelege accentul diferit al 
celor două doctrine trinitare, atunci vom pricepe, desigur, 
pentru ce răsăritenii au apărat dintotdeauna caracterul 
inefabil, apofatic al purcederii Sfântului Duh din Tatăl, 
izvor unic al persoanelor, împotriva învăţăturii mai 
raționale, care, făcând din Tatăl şi din Fiul un principiu 
comun al Duhului Sfânt, punea ceea ce este comun mai 
presus de ceea ce este personal, învățătura care tindea să 
desființeze ipostasurile, amestecând persoanele Tatălui şi 
Fiului în actul firesc al purcederii, făcând din persoana 
Sfântului Duh o relaţie între celelalte două. 

Stăruind asupra monarhiei Tatălui, izvor unic al 
dumnezeirii și principiu al unității Celor Trei, răsăritenii 
apărau o concepție despre Treime pe care o socoteau mai 
concretă, mai personală. Totuși, ne putem întreba dacă 
această triadologie nu cade în păcatul opus celui pe care 
grecii îl reproşau latinilor, şi anume dacă nu face să treacă 
persoanele înaintea fiinţei. Aceasta s-ar fi petrecut, spre 
exemplu, dacă funţa ar fi primit caracterul unei revelații 
comune a persoanelor, cum este cazul în sofiologia 
Părintelui Bulgakov”, un teolog rus modem, a cărui 
doctrină, ca şi cea a lui Origen, dezvăluie primejdule 
gândirii răsăritene sau, mai degrabă, pericolele proprii 
gândirii ruseşti. În realitate, tradiţia ortodoxă este tot atât 
de departe de acest exces răsăritean pe cât este şi antiteza 
sa apuseană. Într-adevăr, așa cum am văzut, dacă există 
persoanele, aceasta este pentru că ele au funță; însăși 
purcederea lor constă în a primi fiinţa Tatălui. O altă 
obiecție poate părea mai întemeiată: această monarhie a 
Tatălui nu ar fi o expresie a subordinaţianismului? Tatăl, 
1ZVor unic, nu primeşte EI în această concepţie însuşirea de 
persoană dumnezeiască prin excelenţă? Sfântul Grigorie de 
Nazianz prevăzuse această dificultate: “Mi-ar fi plăcut, 
spune el, să-L preamăresc pe Tatăl ca pe Cel mai mare, pe 
EI, din care cei egali își trag egalitatea o dată cu fiinţa lor... 
mă tem, totuși, să nu fac din Principiu un principiu al celor 
inferioare și să-L jignesc astfel, deşi aş voi să-L 
preamăresc, căci slava Principiului nu stă în micşorarea 
acelora care purced din EI”. “Dumnezeire... fără treapta 
superioară care să înalțe sau fără treapta inferioară care să 
coboare, egală în orice privinţă, în orice privință aceeași, 
așa precum în cer frumuseţea şi măreția nu sunt decât una. 

Aceasta este  nesfârșita  conaturalitate a celor trei 
nesfârşituri. Fiecare luat în sine este Dumnezeu, este Fiul 
ca şi Tatăl, la fel Duhul Sfânt ca şi Fiul, totuși fiecare 
păstrându-şi însușirea personală; Cei Trei luați împreună 
sunt Dumnezeu. Fiecare este Dumnezeu din cauza 
consubstanțialitățui; Cei Trei sunt Dumnezeu din cauza 
monarhiei”. 

Astfel, gândirea apofatică a Părinților, formulând dogma 
Treimii, a știut să păstreze în deosebirea dintre funță şi 
ipostasuri echivalenţa lor tainică: Dumnezeu este “în chip 
identic monadă şi triadă”, după cuvântul Sfântului 
Maxim”. Acesta este capătul căii care nu are sfârşit, este 
capătul suișului celui fără de limită: Cel ce nu poate fi 
cunoscut se arată tocmai prin faptul ca EI este cu neputinţă 
de cunoscut, pentru că incognoscibilitatea Sa stă în faptul 
ca Dumnezeu nu este numai natura, ci şi Trei persoane, 
pentru că ființa cea cu neputinţă de cunoscut este aşa, 
întrucât ea este funță a Tatălui, a Fiului şi a Sfântului Duh. 
Dumnezeu este cu neputinţă de cunoscut pentru că este 
Treime, dar care Se și descoperă ca Treime. lată capătul 
apofatismului: revelația Sfintei Treimi ca fapt inițial, 
realitate absolută, dat primordial ce nu poate fi dedus, 
explicat ori aflat pornind de la alt adevăr, pentru că nu 
exista nimic ca să fie mai înainte de EI. Gândirea apofatică 
ce renunţă la orice reazem află un temei în Dumnezeu, a 
cărui incognoscibilitate apare ca Treime. Aici îşi află 
cugetarea o statornicie de nezdruncinat, teologia își găseşte 
temeiul, iar nepriceperea devine cunoştinţă. Pentru Biserica 
de Răsărit, dacă vorbim despre Dumnezeu, vorbim 
întotdeauna despre ceva concret: “Dumnezeul lui Avraam, 
al lui Isaac și al lui Iacov, Dumnezeul lui lisus Hristos”, 

adică mereu de Treime - Tatăl, Fiul şi Sfântul Duh. 
Dimpotrivă, atunci când firea comună trece pe primul plan 
în sensul dogmei trinitare, este inevitabil ca realitatea 
religioasă a Dumnezeului-Treime să se şteargă în vreo 
măsură oarecare, dând naştere unei anumite filosofu a 
fiinţei”. Până şi ideea de fericire va primi în Apus un 
accent oarecum intelectual, înfăţişându-se ca o viziune a 
fiinţei lui Dumnezeu. Legătura personală a omului cu 
Dumnezeul Cel viu nu se va mai adresa Treimil, ci va avea 
mai curând drept obiect persoana lui Hristos, care ne 
dezvăluie fiinţa dumnezeiască. Cugetarea şi viaţa creștină 
vor deveni hristocentrice*, sprijinindu-se îndeosebi pe 
firea umană a Cuvântului întrupat și se poate spune ca 
aceasta va fi ultima lor resursă. Într-adevăr, în împrejurările 
doctrinare proprii  Apusului, orice speculație în 
exclusivitate teocentrică ar risca să se orienteze mai 
degrabă spre ființă decât spre persoane, să devină deci o 
mistică a “prăpastiei divine” (vezi noțiunea de “Gottheit” la 
Maister Eckhart), un apofatism impersonal al dumnezeirii- 
neant, mai înainte de Treime. Printr-un ocol paradoxal, am 
reveni astfel prin creştinism la mistica neoplatonică. 

În tradiţia Bisericii de Răsărit, nu există loc pentru o 
teologie şi, cu atât mai puţin, pentru o mistică a funţei 
dumnezeiești. Pentru această spiritualitate, termenul ultim, 
fericirea Împărăției Cerurilor, nu este vederea ființei, ci 
înainte de toate este participarea la viaţa dumnezeiască a 
Sfintei Treimi, starea de îndumnezeire a “moştenitorilor 
firii dumnezeieşti”, dumnezei creați după Dumnezeul Cel 
necreat şi având prin har tot ceea ce Sfânta Treime are prin 
fiinţă. 

Pentru Biserica Ortodoxă, Treimea este temeiul de 
nezdruncinat al întregii cugetări religioase, al oricărei 
evlavii, al oricărei vieți duhovniceşti, al oricărei trăiri. Pe 
Ea o căutăm atunci când Îl căutăm pe Dumnezeu, atunci 
când căutăm deplinătatea fiinţei, sensul şi scopul existenţei. 
Revelația primordială şi izvorul oricărei revelații, ca şi al 
oricărei fiinţe, Sfânta Treime se impune cunoașterii noastre 
religioase: se cade să o primim ca pe un fapt ale cărui 
evidenţă și necesitate nu se pot întemeia decât pe sine 
însuşi. După părerea părintelui Florensky”, teolog rus 
contemporan, pentru gândirea umană nu va putea exista 
alta soluţie în vederea găsirii unei stabilității absolute decât 
admiterea antinomiei Sfintei Treimi: Dacă înlăturăm 
Treimea, ca unicul temei al oricărei realități, al oricărei 
gândiri, atunci intrăm pe un făgaş fără ieşire, ajungem la o 
aporie, la nebunie, la sfârşirea ființei, la moartea 
duhovnicească. Nu avem altă alegere decât Treimea sau 
iadul! Într-adevăr, aceasta este o problemă crucială în 
sensul literal al acestui cuvânt: dogma treimică este o cruce 
a gândirii omeneşti. Suişul apofatic este o urcare pe 
Golgota. lată de ce nici o speculație filosofică nu s-a putut 
ridică vreodată până la taina Treimii Celei Sfinte. lată de ce 
nici minţile omeneşti nu au putut să primească această 
dezvăluire prea plină a dumnezeirii decât după crucea lui 
Hristos, care a biruit moartea şi prăpastia iadului. lată de 
ce, în sfârşit, revelarea Treimii se răsfrânge în Biserică 
întocmai ca un dat pur religios şi ca adevărul universal prin 
excelenţă. 

Energiile necreate 


Revelația lui Dumnezeu-Treime, Tatăl, Fiul și Sfântul 
Duh, stă la temelia întregii teologii creştine; este teologia 
însăși, potrivit sensului pe care Părinţii greci îl dădeau 
cuvântului “teologie”, care pentru ei însemna, cel mai 
adesea, taina Treimi revelată Bisericii. Nu este numai 
temelia dar și scopul cel mai înalt al teologiei, căci, după 
cugetarea lui Evagrie Ponticul dezvoltată de Sfântul 
Maxim, a cunoaşte taina Treimii în plinătatea Sa înseamnă 
a intra în unire desăvârșită cu Dumnezeu, a atinge starea de 
îndumnezeire a funței omenești, adică a intra în viaţa 
dumnezeiască, în chiar viaţa Sfintei Treimi, a deveni 
“părtaşi ai firii dumnezeieşti” - Oeiag KOIWovoL PVOEOG - 
după Sfântul Petru UI Petru 1, 4). Teologia trinitară este, 
așadar, o teologie a unirii, o teologie mistică cerând trăire, 
care presupune o cale de schimbări progresive ale naturii 
create, o împărtăşire din ce în ce mai intimă a persoanei 
omenești cu Dumnezeul-Treime. 

Cuvântul Sfântului Petru este formal: “divinae consortes 
naturae”, “părtaşi ai firii dumnezeieşti”. El nu îngăduie 
nici O îndoială asupra unirii reale cu Dumnezeu, unire care 
ne este făgăduită şi vestită drept scopul ultim, ca fericirea 
veacului viitor. Ar fi ceva copilăresc - şi lipsit de evlavie - 
să nu vedem aici decât o expresie emfatică, o metaforă. 
Într-adevăr, ar însemna să urmăm o metoda de exegeză 
prea uşoară dacă am încerca să înlăturăm astfel greutățile, 
golind de înţelesul lor cuvintele Revelaţiei susceptibile să 
ne contrazică gândirea şi să fie în neconcordanţă cu ceea ce 

ne pare că s-ar potrivi lui Dumnezeu. Totuşi, este cu totul 
firesc să căutăm a defini sensul unei expresii care pare să 
fie în contradicție cu atâtea alte mărturii ale Sfintei 
Scripturi şi ale Tradiţiei cu privire la necomunicabilitatea 
absolută a ființei dumnezeiești. Din Scriptura şi din 
scrierile Sfinților Părinți ar reieşi două serii de texte 
contradictorii, unele mărturisind faptul că firea 
dumnezeiască este inaccesibilă, iar celelalte afirmând că 
Dumnezeu Se comunică, Se oferă experierii prin trăire, 
poate fi realmente atins în unire (cu EI). Sfântul Macarie 
Egipteanul - sau Pseudo-Macarie (aceasta nu schimbă 
nimic în ceea ce priveşte marea valoare a scrierilor mistice 
cunoscute sub acest nume) -, vorbind despre sufletul care 
intră în unire cu Dumnezeu, stăruie asupra deosebirii 
absolute dintre cele două firi chiar în această unire: “EI este 
Dumnezeu, el (sufletul) nu este Dumnezeu; El este Domn, 
el (sufletul) este slujitor; EI este Creator, el (sufletul) este 
creatura... şi nu este nimic comun între firile lor”'%. Însă, 
pe de altă parte, acelaşi autor vorbeşte despre: “prefacerea 
sufletului în fire dumnezeiască”. Aşadar, Dumnezeu ar fi 
cu totul de neatins și totodată s-ar împărtăşi în chip real 
fiinţelor create, fără să putem desfiinţa sau reduce în vreo 
măsură vreunul din termenii acestei antinomii. Într-adevăr, 
dacă mistica creştină nu se poate împăca cu un Dumnezeu 
transcendent, apoi cu atât mai puţin s-ar putea împăca cu 
un Dumnezeu imanent şi accesibil făpturilor. Etienne 
Gilson exprimă foarte bine acest principiu fundamental al 
vieţii duhovniceşti: “Înclinaţi - spune el -, fie doar pentru o 
clipă şi dintr-o parte, stavila pe care o ridică între om şi 
Dumnezeu contingentă ființei și veți lipsi pe misticul 
creștin de Dumnezeul său, îl veţi lipsi de mistica sa: el se 

poate lipsi de orice Dumnezeu care nu este inaccesibil, 
singurul de care nu se poate lhpsi este Dumnezeul care prin 
natura Sa este inaccesibil”"%. 

Unirea reală cu Dumnezeu şi, în general, trăirea mistică 
pun teologia creștină în faţă unei probleme antinomice, 
anume aceea a accesibilităţii la natura inaccesibilă. Oare 
cum poate Dumnezeul-Treime să fie obiectul unirii şi, în 
general, obiectul experienţei mistice? Această problemă a 
dat naştere la dispute teologice foarte animate în Răsărit pe 
la jumătatea secolului al XIV-lea şi la hotărâri sinodale 
prin care s-a formulat în mod clar traditia Bisericii 
Ortodoxe în această privinţă. Sfântul Grigorie Palama, 
arhiepiscopul Tesalonicului, purtătorul de cuvânt al 
sinoadelor acestei mari epoci a teologiei bizantine, a 
consacrat un dialog intitulat T7heophanes problemei 
dumnezeirii care nu se poate împărtăși şi care totuşi se 
împărtăşeşte. Examinând sensul cuvintelor Sfântului Petru 
despre “părtaşii firii dumnezeiești”, Sfântul Grigorie al 
Tesalonicului afirmă că această expresie are un caracter 
antinomic care o înrudeşte cu dogma Sfintei Treimi. După 
cum Dumnezeu este deodată Unul şi Trei, tot aşa “natura 
dumnezeiască trebuie să fie numită în acelaşi ump 
neparticipabilă şi, într-un anume sens, participabilă; 
ajungem la unirea cu natura lui Dumnezeu și totuşi ea 
rămâne cu totul inaccesibilă. Trebuie să le afirmăm pe 
amândouă deodată şi să păstrăm antinomia lor ca pe un 
criteriu al slavei”!%. 

În ce privință putem noi să intrăm în unire cu Sfânta 
Treime? Dacă la un moment dat am putea să ne aflăm uniți 
chiar cu fiinţa lui Dumnezeu, să participăm la ea, fie şi într- 
o foarte mica măsură, atunci, în acel moment, nu am mal fi 

ceea ce suntem, am fi Dumnezeu prin fire. Atunci 
Dumnezeu nu ar mai fi Treime, ci un Dumnezeu 
“UVpPIDTOOTA - TOGS,cu Mii şi mii de ipostasuri, căci EI ar 
avea tot atâtea ipostasuri câte persoane s-ar împărtăși din 
firea Sa. Deci, Dumnezeu ne rămâne inaccesibil în ceea ce 
priveşte fiinţa Lui. Putem să spunem oare ca intrăm în 
unire cu una dintre cele trei persoane dumnezeieşti? Asta ar 
însemna unire ipostatică, proprie numai Fiului lui 
Dumnezeu, care Se face om fără să înceteze să fie a doua 
persoană a Treimii. Îmbrăcându-ne cu aceeași natură 
omenească, primind în Hristos numele de fi ai lui 
Dumnezeu, nu devenim, cu toate acestea, prin faptul 
Întrupării, ipostasul dumnezeiesc al Fiului. Deci, noi nu 
putem să participăm nici la firea, nici la ipostasurile 
Treimii. ȘI totuşi, făgăduinţa dumnezeiască nu poate să fie 
o iluzie: suntem chemaţi să participăm la firea 
dumnezeiască. "Trebuie aşadar să mărturisim în Dumnezeu 
o distincţie negrăită, alta decât cea existentă între funță și 
persoană, o distincţie după care EI ar fi deodată totalmente 
inaccesibil şi accesibil în anumite privinţe. Este distincția 
dintre fiinţa lui Dumnezeu sau natura Sa propriu-zisă, 
inaccesibilă, incognoscibilă, necomunicabilă, şi energiile 
sau lucrările dumnezeiești, adică acele puteri naturale și 
inseparabile de ființă, în care Dumnezeu purcede în afară, 
Se arată, Se comunică, Se dăruieşte. “Iluminarea şi harul 
dumnezeiesc și îndumnezeitor nu este fiinţa, ci energia lui 
Dumnezeu”, o “putere şi o lucrare comună Treimi”. 
Aşadar, după Sfântul Grigorie Palama, “spunând că putem 
participa la natura dumnezeiască, nu în Sine, ci în energiile 
Sale, rămânem în limitele evlaviei”!%. 

După cum am văzut, necesitatea de a stabili o bază 
dogmatică a unirii cu Dumnezeu este ceea ce a determinat 
Biserica Răsăritului să formuleze învățătura privind 
distincția reală existentă între fiinţă şi energiile 
dumnezeiești. Cu toate acestea, nu Sfântul Grigorie Palama 
a fost autorul acestei învățături. Cu mai puţină claritate 
dogmatică, aflăm această distincţie la cei mai mulți dintre 
Părinţii greci, urcând în timp până la primele secole ale 
Bisericii. Aceasta este tradiția însăşi a Bisericii de Răsărit, 
strâns legată de dogma treimică. 

Gândirea Părinților vedea în teologia propriu-zisă 
învăţăturile privitoare la Fiinţa dumnezeiască în sine, cu 
privire, deci, la Sfânta Treime, în timp ce manifestările din 
afară ale lui Dumnezeu, deci Treimea cunoscută în 
raporturile Sale cu fiinţa creată, intrau în domeniul 
iconomiei'%. Scriitorii bisericeşti din primele secole, 
anteriori dogmei de la Niceea, amestecau adesea aceste 
două planuri când vorbeau despre persoana Cuvântului ca 
despre A6yoc npopopuoc, care arată dumnezeirea Tatălui. 
În această ordine de idei, în sensul iconomiei dumnezeiești, 
ei numesc uneori Cuvântul “putere”, “tărie” (6Vvauug) a 
Tatălui sau mai degrabă “lucrarea” Sa. Atenagora îl numea 
“idee şi lucrare” dumnezeiască care se arată în creaţie'%. 
Textul Sfântului Pavel (Rom. 1, 20) despre însuşirile 
nevăzute ale Lui, puterea Lui veşnică şi dumnezeirea Lui, 
care se văd lamurit de la facerea lumii, va fi tâlcuit când cu 
sensul de Cuvânt “Putere” şi “Înţelepciune” care arată pe 
Tatăl, când, mai precis, cu sensul de “energii”, lucrări 
comune ale Sfintei Treimi care se arată în făpturi, “ceea ce 
se poate cunoaște despre Dumnezeu” (10 YvOGTOv T0v 
Q0v), după acelaşi text al Sfântului Pavel (Ibidem, 19). În 

acest sens vorbeşte Sfântul Vasile despre rolul revelator al 
energiilor care se deosebesc de ființa care rămâne 
necunoscută: “Afirmând, spune el, ca îl cunoaştem pe 
Dumnezeul nostru în energiile Sale, noi nu făgăduim deloc 
că ne putem apropia de EI chiar în ființa Sa. Căci dacă 
energiile Sale coboară până la noi, ființa Sa rămâne de 
neatins”. În creaţie, Treimea cea deoființă Se face 
cunoscută prin energiile Sale fireşti. 

Autorul  Operelor  areopagitice face deosebire în 
Dumnezeu între “uniri” (Evooei) pe care le opune 
“distincțiilor”  (Srakpioeic). “Unirile” sunt “locaşurile 
tainice şi care nu se arată deloc”, firea suprafiuințială în care 
Dumnezeu rămâne ca într-un repaus absolut, fără a purcede 
în afară în nici o arătare. “Distincţiile” sunt, dimpotrivă, 
purcederi  (mpoo5ovw) ale lui Dumnezeu în afară, 
manifestările Sale (£rpovoeic), pe care Dionisie le numeşte 
de asemenea virtuți sau puteri (Siakptoeic), de care se 
împărtăşeşte tot ceea ce există, făcându-L cunoscut pe 
Dumnezeu prin creaturi!'%. Distincția între cele două căi în 
cunoaşterea lui Dumnezeu, anume între teologia negativă şi 
teologia pozitivă, se întemeiază, după Dionisie, pe această 
deosebire inefabilă dar reală între fiinţa incognoscibilă și 
energiile care descoperă dumnezeirea, între “uniri” şi 
“distincții”. Sfânta Scriptură ni-L descoperă pe Dumnezeu 
formând numele divine după energiile în care Dumnezeu 
Se comunică, rămânând inaccesibil în ceea ce priveşte 
ființa Sa, Se distinge fiind simplu, Se înmulţeşte fără a-și 
părăsi unitatea, căci în El “unirile sunt mai presus de 
distincţii”!!!. Aceasta înseamnă că distincţiile nu sunt 
împărțiri sau separări în Fiinţa dumnezeiască. Avvâpuerţ ori 
energiile în care Dumnezeu purcede în afară sunt chiar 

Dumnezeu, dar nu după ființă. Sfântul Maxim 
Mărturisitorul exprimă aceeaşi idee spunând: “Dumnezeu 
poate participa în ceea ce El ne comunică, dar rămâne 
neîmpărtăşibil în fiinţa Sa care nu Se comunică” ”. Sfântul 
loan Damaschinul reia gândirea Sfântului Grigorie de 
Nazianz: “Tot ceea ce spunem despre Dumnezeu în 
termeni pozitivi nu face cunoscută firea, ci ceea ce 
înconjoară firea Sa”'". Şi el desemnează energiile 
dumnezeiești prin imagini expresive de “mişcare” (Kivno61G) 
sau de “iniţiativa lui Dumnezeu” (£EoAuo 0e0v)''. 
Împreună cu Dionisie Pseudo-Areopagitul, Părinţii aplică 
energiilor numele de “raze ale dumnezeirii” care pătrund 
universul creat. Sfântul Grigone Palama le va numi pe 
scurt “dumnezeiri”, “lumina necreată” sau “har”. 


Prezenţa lui Dumnezeu în energiile Sale trebuie să fie 
înţeleasă în sens realist. Nu este vorba de o prezență 
operativă a cauzei în efectele sale: energiile nu sunt efecte 
ale Cauzei dumnezeieşti așa cum sunt făpturile; ele nu sunt 
create, produse ale neantului, ci se scurg veşnic din ființa 
una, a Treimii. Sunt revărsările firii dumnezeieşti care nu 
se poate limita, care este mai mult decât fiinţa. Se poate 
spune ca energiile arată un mod de funţare a Treimii în 
afară de fiinţa Sa, care nu poate fi atinsă. Așadar, 
Dumnezeu ar exista totodată în ființa Sa, dar și în afara 
fiinţei Sale. Referindu-se la Sfântul Chiril al Alexandriei, 
Sfântul Grigorie Palama declară: “Este propriu energiei să 
creeze, iar firii îi este propriu să nască”!"”. Tăgăduind 
deosebirea reală dintre fiinţă şi energie, nu s-ar putea pune 
o limită prea netă între purcederea persoanelor 
dumnezeieşti şi facerea lumii; şi una, şi alta ar fi deopotrivă 

prezenta atunci ca identice şi având acelaşi caracter de 
necesitate, după Sfântul Marcu al Efesului (sec. al XV- 
lea).!7. Trebuie, așadar, să deosebim în Dumnezeu o 
singură fire, cele trei ipostasuri și energia necreată care 
purcede din fire, fără a se despărți de ea în această 
purcedere care o face cunoscută. 

Dacă noi participăm la Dumnezeu în energiile Sale, pe 
măsura puterii noastre, aceasta nu înseamnă ca Dumnezeu 
nu Se arată în mod deplin în purcederea Sa ad extra. 
Dumnezeu nu este micşorat în energiile Sale: El este pe 
deplin prezent în fiecare rază a dumnezeirii Sale. Trebuie 
să ne ferim de două păreri greşite, pe care ni le-am putea 
forma cu privire la energiile divine: 

1. Energia nu este o funcţiune divină faţă de creaturi, cu 
toate că Dumnezeu creează şi activează prin energiile Sale, 
care pătrund tot ceea ce există. Creaturile ar putea să nu 
existe, Dumnezeu S-ar arata totuşi în afara fiinţei Sale, aşa 
cum soarele străluceşte în razele sale în afara discului solar, 
fie că există sau nu fiinţele capabile să primească lumina 
Sa. Desigur, expresiile “a se arata” și “în afara” sunt 
nepotrivite aici, pentru că ceea ce este în afară nu începe să 
existe decât o dată cu creaţia și “arătarea” nu poate fi 
concepută decât într-un mediu străin de Cel care Se arată. 
Întrebuinţând aceste cuvinte greşite, aceste imagini 
neadecvate, semnalăm caracterul absolut şi nerelativ al 
unei puteri naturale de propagare, proprie lui Dumnezeu 
din veşnicie. 

2. Dar lumea creată nu devine fără de sfârşit şi veşnică 
alături de Dumnezeu pentru faptul ca purcederile din ființa 
sau energiile dumnezeiești sunt altfel. Energiile nu 

presupun necesitatea creației, care este un act liber săvârşit 
de energia dumnezeiască, dar determinat de o hotărâre a 
voinţei comune celor Trei Persoane. Este un act al voinţei 
lui Dumnezeu stabilind un subiect nou în afară de ființa 
dumnezeiască, ex nihilo. “Mediul” arătării Sale va începe 
în felul acesta. În ceea ce priveşte însăşi arătarea Sa, 
aceasta este veşnică: ea este slava lui Dumnezeu. 

Filaret al Moscovei exprimă această învăţătură, proprie 
Bisericii Răsăritului, în predica sa de Crăciun, vorbind 
despre cântarea îngerească Slavă întru cei de sus lui 
Dumnezeu...: “Dumnezeu - spune el - se bucură din veci de 
înălțimea slavei Sale... Slava este revelația, arătarea, 
reflectarea, veșmântul desăvârșirii lăuntrice. Dumnezeu Se 
dezvăluie faţă de EI însuşi din veci prin naşterea veşnică a 
Fiului Celui deofiinţă şi prin purcederea veşnică a Duhului 
Sfânt, şi astfel unitatea Sa, în Treimea Sfântă, străluceşte 
de slava  ființială,  nepieritoare şi  neschimbătoare. 
Dumnezeu-Tatăl este Tatăl slavei (Efes. 1, 17); Fiul lui 
Dumnezeu este strălucirea slavei (Evr. 1, 3) şi EI însuşi a 
avut Slavă la Tatăl mai înainte de a fi lumea (loan 17, 5); 
la fel, Duhul lui Dumnezeu este Duhul slavei ( Petru 4, 
14). În această slavă proprie, prin sine, Dumnezeu trăieşte 
într-o fericire desăvârșită mai presus de orice slavă, fără să 
aibă nevoie de vreun martor, fără a putea admite vreo 
împărțire. Dar cum în mila şi dragostea Sa fără de sfârşit El 
doreşte să transmită fericirea Sa, să-și facă părtaşi care să 
fie fericiţi de slava Sa, EI îşi activează desăvârşirile-l 
nesfârşite şi acestea se dezvăluie în făpturile Sale; slava Sa 
se arată în puterile cereşti, se oglindeşte în om, îmbracă 
măreția lumii văzute; El o dă, cei pe care îi face părtași 
acesteia o primesc, ea se reîntoarce la El şi în acest ciclu 

perpetuu, ca să spunem așa, al slavei dumnezeiești, stă 
op /I e PR 1 35118 
viaţa binecuvântată, fericirea făptunilor” -. 


Energiile infinite şi veșnice ale lui Dumnezeu rămân în 
făpturi, fiinţe create din neant prin voinţa lui Dumnezeu, 
mărginite și schimbătoare, făcând să strălucească în toate 
măreția lui Dumnezeu, arătându-se de asemenea dincolo de 
toate ca lumină dumnezeiască pe care lumea creată nu o 
poate cuprinde. Este lumina cea neapropiată în care 
locuiește Dumnezeu, cum spune Sfântul Pavel (1 Tim. 6, 
16): qui... lucem inhabitat inaccessibilem: quem nullus 
hominum vidit, sed nec videre potest. Este slava în care se 
arată Dumnezeu drepţilor din Vechiul "Testament, este 
lumina eternă care pătrunde firea umană a lui Hristos și 
care, la Schimbarea la față, a dovedit Apostolilor 
dumnezeirea Sa; este harul cel necreat şi îndumnezeitor, 
împărtășit sfinților Bisericii care trăiesc în unire cu 
Dumnezeu; în sfârşit, este Împărăţia lui Dumnezeu în care 
drepţii vor străluci la rândul lor ca soarele (Matei 13, 43). 
Sfânta Scriptură este plină de texte care, după tradiția 
Bisericii Răsăritene, se referă la energiile divine, ca de 
exemplu, acest text din profetul Avacum (III, 3-4): 
“Dumnezeu vine din Teman, şi Cel Sfânt din muntele 
Paran! (...) Slava Lui acoperă cerurile și tot pământul este 
plin de lauda Lui. Izbucnire de lumină ca la răsărit de 
soare, raze vii din mâna Lui pornesc!... Acolo stă tainic 
ascunsă puterea Lui”. 


Se înţelege că dogma referitoare la energii nu este o 
concepţie abstractă, o pură distincţie intelectuală: aici este 
vorba de o foarte concretă realitate de ordin religios, cu 

toate că este greu de înţeles. Iată de ce această învăţătură se 
exprimă antinomic: prin modul lor de purcedere, energiile 
anunță o deosebire negrăită - ele nu sunt Dumnezeu în 
fiinţa Sa - şi, totodată, fiind nedespărțite de ființă, ele 
mărturisesc despre unitatea fiinţei celei simple a lui 
Dumnezeu. Adversarii Sfântului Grigorie Palama, teologi 
răsăriteni care suferiseră o puternică influenţă tomistă (este 
vorba de călugărul calabrez Varlaam, care îşi facuse 
studiile în Italia, și Achindin, traducătorul în grecește al 
lucrării Summa theologica), vedeau în deosebirea reală 
dintre ființă şi energii o lezare adusă simplităţii lui 
Dumnezeu şi îl învinuiau pe Palama de diteism și 
politeism. Înstrăinându-se de duhul apofatic şi antinomic al 
teologiei răsăritene, ei apărau împotriva acesteia o 
concepție despre Dumnezeu care făcea din EI, înainte de 
toate, o esenţă simplă în care până şi ipostasurile primeau 
caracterul de relaţii ale esenței. Filosofia care îl concepe pe 
Dumnezeu drept act pur nu poate admite ca ceva să fie 
Dumnezeu fără să fie fiinţa însăşi a lui Dumnezeu. Cu alte 
cuvinte, Dumnezeu ar fi mărginit de fiinţa Sa. Ceea ce nu 
este esență nu aparține Fiinţei dumnezeieşti, nu este 
Dumnezeu. Deci, după Varlaam și Achindin, energiile ar fi 
sau esenţa însăşi în calitate de act pur, sau produse ale 
actelor exterioare ale esenței, adică nişte efecte create 
având esența drept cauză, altfel spus, niște făpturi. Pentru 
adversarii Sfântului Grigorie Palama, există esenţa 
dumnezeiască, existau efectele sale create, dar nu existau 
lucrările dumnezeiești (energiile). Răspunzând criticilor 
acestora, arhiepiscopul Tesalonicului a pus pe tomiştii 
răsăriteni în fața urmatoarei dileme: ori trebuia ca ei să 
admită deosebirea dintre fiinţă și lucrări, dar atunci, potrivit 

concepţiei lor filosofice cu privire la fiinţă, aceştia trebuiau 
să treacă în rândul creaturilor slava lui Dumnezeu, lumina 
schimbării la Faţă şi harul; sau trebuia să nege această 
deosebire, ceea ce, iarăşi, i-ar fi obligat să idenufice 
incognoscibilul cu ceea ce se poate cunoaște, ceea ce nu se 
poate împărtăși cu ceea ce se împărtăşeşte, adică ființa cu 
harul''?. În amândouă cazurile îndumnezeirea reală era 
imposibilă. Astfel, această apărare a simplităţii 
dumnezeieşti pornind de la un concept filosofic ca acela al 
fiinţei ducea la concluzii inadmisibile pentru evlavie, 
potrivnice tradiției Bisericii Răsăritului. 

Pentru Sfântul Grigorie Palama - ca şi pentru toată 
teologia răsăriteană, profund apofatică - simplitatea 
dumnezeiască nu se poate întemeia pe conceptul de esență 
simplă. Punctul de plecare al gândirii sale teologice este 
Treimea, cea cu totul simplă, în ciuda deosebirii dintre 
ființă şi persoane, ca și a distincțiilor dintre persoane. 
Această simplitate este antinomică, ca, de altfel, orice 
enunţ doctrinar referitor la Dumnezeu: ea nu exclude 
distincția, dar nu admite nici separarea şi nici divizarea în 
Ființa dumnezeiască. Sfântul Grigorie de Nyssa putea să 
afirme cu tărie că inteligența omenească rămâne simplă în 
ciuda diversităţii facultăților sale; Într-adevăr, ea se 
diversifică atunci când purcede înspre obiectele pe care le 
cunoaşte, rămânând însă neîmparțită şi fără ca prin fiinţa sa 
să treacă în alte subzistenţe. Totuși, inteligenţa omenească 
nu este “mai presus de nume”, ca cele trei persoane care 
posedă în energiile lor comune tot ceea ce ar putea fi 
atribuit naturii lui Dumnezeu. Simplitatea nu înseamnă 
uniformitate sau indistincție; altfel, creştinismul nu ar fi 
religia Sfintei Treimi. În general, trebuie spus că uităm 

prea des că ideea de simplitate dumnezeiască - cel puţin aşa 
cum se prezintă ea în manualele de teologie - ține mai mult 
de filosofia omenească decât de revelația dumnezeiască”. 
Recunoscând dificultatea cu care gândirea filosofică admite 
în Dumnezeu un mod de a ființa deosebit de acela al 
esenței, dificultatea de a împăca deosebirile cu simplitatea, 
Sfântul Marcu al Efesului schiţează un tablou în care arată 
iconomia plină de înţelepciune a Bisericii, care se 
potrivește posibilităţilor oamenilor de a primi adevărul, 
după timpul în care aceştia trăiesc: “Nu trebuie să ne 
mirăm - spune el - că nu întâlnim la cei vechi deosebirea 
limpede şi netă între fiinţa lui Dumnezeu și lucrarea Sa. 
Dacă, în vremea noastră, după întărirea solemnă a 
adevărului şi recunoaşterea universală a monarhiei 
dumnezeiești, partizanii ştiinţei profane au creat Bisericii 
atâtea tulburări cu privire la această problemă și au 
învinuit-o de politeism, oare ce nu ar fi făcut altădată aceia 
care se mândreau cu zădarnica lor înţelepciune şi nu căutau 
decât să găsească defecte la dascălii noştri? lată de ce 
teologii au insistat mai mult asupra simplităţii lui 
Dumnezeu, decât asupra distincțiilor care se află în EI. 
Celor cărora le era greu să admită distincția dintre 
ipostasuri nu trebuia să li se impună distincţia lucrărilor. 
Învățăturile dumnezeieşti au fost clarificate cu o discreţie 
înțeleaptă, de-a lungul timpului, înţelepciunea 
dumnezeiască utilizând pentru aceasta tocmai atacurile 
neînţelepte ale ereziei”. 


Deosebind în Dumnezeu cele trei ipostasuri, ființa cea 
una şi energiile firești, teologia ortodoxă nu admite în El 
nici un amestec. Ca şi persoanele, energiile nu sunt 

elemente ale ființei dumnezeieşti care ar putea fi socotite 
aparte, în mod separat de Treimea a cărei manifestare 
comună sunt, ca o veşnică iradiere. Ele nu sunt accidente 
(ovufefmkot) ale naturii, în calitatea lor de energii pure, 
neimplicând nici un fel de pasivitate în Dumnezeu'”. Ele 
nu sunt nici fiinţe ipostatice, în felul celor trei persoane". 
Nici nu se poate atribui o energie oarecare în chip exclusiv 
numai unuia dintre ipostasurile divine, cu toate că atunci 
când se spune “Înţelepciunea sau puterea Tatălui” este 
vorba despre Fiul. Întrebuinţând un termen uzual, am putea 
spune că energiile sunt atribute ale lui Dumnezeu; totuşi, 
aceste atribute dinamice şi concrete nu au nimic comun cu 
atributele-concepte puse pe seama lui Dumnezeu de către 
teologia abstractă şi sterilă a manualelor. După învățătura 
lui Dionisie  Pseudo-Areopagitul, energiile dezvăluie 
nenumăratele numiri ale lui Dumnezeu: Înţelepciune, 
Viaţa, Putere, Dreptate, Dragoste, Fiinţă, Dumnezeu, și o 
infinitate de alte numiri care ne rămân necunoscute, căci 
lumea nu poate să cuprindă deplinătatea manifestării 
dumnezeiești care se descoperă în energii, tot aşa cum nu s- 
ar putea cuprinde cărțile dacă s-ar fi scris despre tot ceea ce 
a făcut lisus, după cuvântul Sfântului loan (Joan 21, 25). 
Numele divine fiind, ca şi energiile, fără de număr, natura 
pe care ele o dezvăluie rămâne anonimă, incognoscibilă: 
întuneric ascuns de belșugul de lumină. 

Pentru gândirea ortodoxă, energiile fac cunoscută 
arătarea exterioară a Treimii, care nu poate fi interiorizată 
sau, altfel spus, introdusă înlăuntrul fiinţei dumnezeieşti, ca 
determinarea sa naturală. Acesta a fost punctul de plecare 
al dezvoltării teologice şi, totodată, eroarea fundamentală a 
părintelui Bulgakov, care a voit să vadă în energia 

înțelepciunii (Sophia), pe care o identifică cu fiinţa, 
principiul însuși al dumnezeirii. Într-adevăr, Dumnezeu nu 
este determinat de nici unul dintre atributele Sale; toate 
determinănile îi sunt inferioare şi, logic vorbind, 
posterioare fiinţei Sale gândite în Sine. Când spunem că 
Dumnezeu este Înţelepciune, Viaţă, Adevăr, Iubire, 
înţelegem energiile, ceea ce vine după ființă, manifestările 
Sale fireşti, dar exterioare funţei înseşi a Treimii. lată de 
ce, spre deosebire de teologia apuseană, tradiția Bisericii de 
Răsărit nu desemnează niciodată relațiile dintre persoanele 
Sfintei Treimi cu numele atributelor. Spre exemplu, nu se 
va spune niciodată ca Fiul purcede prin modul inteligenței 
şi Sfântul Duh prin modul voinţei. Duhul nu va fi niciodată 
asimilat cu iubirea dintre Tatăl şi Fiul. În psihologismul 
trinitar al Sfântului Augustin se va vedea mai curând o 
imagine analogică, decât o teologie pozitivă exprimând 
raporturile dintre persoane. Sfântul Maxim Mărturisitorul 
refuză să admită în Treime calificări de ordin psihologic 
privind voinţa; el vedea în ele ceea ce este posterior firii lui 
Dumnezeu, adică  determinările Sale exterioare, 
manifestările Sale'*. Spunând “Dumnezeu este iubire” și 
“persoanele  dumnezeiești sunt unite prin dragoste 
mutuală”, avem în vedere o arătare comună, 1ubirea- 
energie pe care o au cele trei ipostasuri, căci unirea Celor 
Trei este mai presus chiar şi decât iubirea. Sfântul Gnigone 
Palama aplică uneori energiilor - atribute reale ale lui 
Dumnezeu întrucât ele sunt posterioare Treimii - numele de 
“dumnezeire de jos” (vpeiwu&vn 0e01nq), spre deosebire de 
ființa, “dumnezeirea de sus” (vmepetwusvn), ceea ce 
scandaliza mult pe adversarii săi. Totuşi, această expresie 
este legitimă, ea referindu-se la arătare, care în mod logic 

este posterioară Celui care Se arată “căci Dumnezeu 
desemnează pe Cel care lucrează, iar dumnezeirea (în 
e E 126 
înțeles de energie) desemnează lucrarea Sa” “. 


După cum am spus, Sfânta Treime poate fi privită în ea 
însăşi: aceasta este teologia propriu-zisă, după terminologia 
Părinților; ea însă poate fi privită şi în raporturile Sale cu 
creaţia şi acesta este domeniul “iconomiei”!”, al lucrării 
sau al dăruirii dumnezeiești. Purcederea veşnică a 
persoanelor este obiectul teologiei înțelese în acest sens 
restrâns, în timp ce manifestările lor în lucrarea creației sau 
a proniei, menirea temporală a Fiului şi a Sfântului Duh ţin 
de domeniul iconomiei; aceasta este “Treimea iconomică”, 
după expresia destul de inexactă a unor teologi moderni. 
Potrivit acestei împărțiri a materiei doctrinare, energiile ar 
ocupa un loc de mijloc: pe de o parte, ele aparțin teologiei, 
ca nişte puteri veşnice și cu neputinţă de despărțit de 
Treime, existând neatârnat de actul creării lumii; pe de o 
altă parte, ele ţin, de asemenea, și de domeniul iconomiei, 
fiindcă Dumnezeu se arată făpturilor în energiile Sale “care 
pogoară până la noi”, după cuvântul Sfântului Vasile. 

În ordinea manifestării iconomice a Treimii în lume, 
orice energie provine de la Tatăl, comunicându-se prin Fiul 
în Duhul Sfânt - £EK nauTpos 510 V10v, Ev Wyilo TvevuOtt. Se 
va spune astfel că Tatăl creează totul prin Fiul în Duhul 
Sfânt. Acest lucru este exprimat cu multă putere de către 
Sfântul Chiril al Alexandriei: “Lucrarea substanţei necreate 
- spune el - este ceva de ordin comun, deși ea se potriveşte, 
la drept vorbind, fiecărei persoane, în așa fel încât, datorită 
celor trei ipostasuri, lucrarea se potriveşte fiecăreia ca 
proprietate a unei persoane desăvârșite. Deci, Tatăl 

lucrează, dar prin Fiul în Sfântul Duh. Fiul lucrează, de 
asemenea, dar ca putere a Tatălui, întrucât este din EI şi în 
EI, urmând propriul Său ipostas. Duhul lucrează şi EI, căci 
EI este Duhul Tatălui și al Fiului, Duh Atotputernic”"“E. În 
dăruirea energiilor revelatoare, Tatăl va apărea ca 
Stăpânitor al atributului arătat, Fiul ca descoperire a 
Tatălui, iar Sfântul Duh ca Acela care descoperă. Astfel, 
pentru Sfântul Grigorie de Nazianz, Tatăl este Cel 
Adevărat, Fiul este Adevărul, iar Sfântul Duh este Duhul 
Adevărului: AinOwoc, Kat AinOeo, Ko vevua TG 
AimBeiac!”. După Sfântul Grigorie de Nyssa, “izvorul 
puterii este Tatăl; Puterea Tatălui este Fiul, Duhul Puteri 
este Duhul Sfânt”. Iată pentru ce atributul Înţelepciunii, 
comun Treimii, va desemna pe Fiul în ordinea iconomiei 
dumnezeieşti, vom spune ca “Fiul este Înţelepciunea 
ipostatică a Tatălui”. Chiar numele de Cuvântul - A6yos - 
atribuit Fiului este de asemenea o denumire mai ales 
“1conomică”, potrivită Celui de-al doilea ipostas, întrucât 
EI face cunoscută firea Tatălui. Aceasta este ceea ce lasă să 
se înțeleagă Sfântul Grigorie de Nazianz când spune: “Mi 
se pare ca Fiul este numit Logos nu numai pentru că este 
născut fără de patimă, ci și pentru că EI rămâne legat de 
Tatăl şi Îl revelează. S-ar mai putea spune: pentru că EI 
este față de Tatăl aşa cum este definiţia față de subiectul 
definit. Căci logos înseamnă și definiție, şi Cel care 
cunoaște pe Fiul cunoaște pe Tatăl (loan 14, 7). Fiul este 
deci o mărturisire scurtă şi clară a firii Tatălui; căci orice 
fiinţa născută este o definiție tăcută a celui care l-a născut. 
În sfârşit, dacă prin cuvântul logos înţelegem raţiunea 
ființială a fiecărui lucru, nu ne vom înșela dacă vom atribui 
acest nume Fiului. Căci poate, oare, să existe ceva care să 

nu se sprijine pe Logos?”"!. Nu se poate exprima mai 
limpede caracterul iconomic al numelui de “Logos”, 
arătarea în afara a naturii Tatălui prin Fiul. Sfântul Irineu 
se exprimă în aceeași ordine de idei, tipică mai ales pentru 
gândirea creştină a primelor veacuri: “Nevăzutul Fiului 
este Tatăl și văzutul Tatălui este Fiul”. Fiul care arată în 
chip văzut natura cea ascunsă a Tatălui este aproape 
identificat aici cu energiile revelatoare. La fel Sfântul 
Vasile spunând: “Fiul arată în Sine pe Tatăl în întregime 
ţâşnind în toată slava Sa prin strălucire”""” pune accentul pe 
caracterul energetic (“slavă”, “strălucire”) al arătării 
Tatălui prin Fiul. 

Învățătura Părinților despre persoanele Cuvântului şi 
Duhului, considerate drept chipuri desăvârşite ale lui 
Dumnezeu, nu poate fi explicată decât în acelaşi sens, 
adică în planul cel din afară al Treimii, arătându-se în lume 
prin energii. Dezvoltând ideea conținută în textul Sfântului 
Pavel (splendor gloriae ejus et figura substantiae, Evr. |, 
3), Sfântul loan Damaschinul va spune: “Fiul este chipul 
Tatălui şi Duhul, chipul Fiului”. Or, chipul (eikâv) este 
pentru loan Damaschinul o arătare și o mărturisire a ceea 
ce rămâne ascuns!"”. Şi el îşi va preciza astfel concepţia cu 
privire la lucrarea revelatoare a celor două persoane ce 
purced din Tatăl: “Fiul este chipul Tatălui, chip firesc, 
întreg, întru totul asemenea Tatălui, mai puţin nenașşterea și 
paternitatea. Căci Tatăl este născător iar nu născut, în timp 
ce Fiul este născut și nu este Tată...”, “Sfântul Duh este 
chipul Fiului. Căci nimeni nu poate zice: Doamne lisuse, 
decât prin Duhul Sfânt U Cor. 12, 3). Aşadar, prin Sfântul 
Duh Îl cunoaştem pe Hristos, Fiul lui Dumnezeu și 
Dumnezeu, şi în Fiul ÎL vedem pe Tatăl”!%. Deci, 

persoanele Fiului şi Duhului fiind deofiinţă, lucrând în 
lume, nu se arată pe ele însele - căci ele nu activează în 
virtutea unei voințe proprii -, ci Fiul Îl face cunoscut pe 
Tatăl, iar Sfântul Duh Îl mărturiseşte pe Fiul. Să reținem o 
trăsătură importantă: persoana Sfântului Duh rămâne 
nearătată, ea nu-și are chipul în alta. Vom reveni mai târziu 
asupra acestei chestiuni, atunci când vom trata despre 
problema Sfântului Duh şi a harului. Deocamdată, să facem 
următoarea precizare: Biserica de Răsănt a obiectat 
teologiei apusene ca a amestecat planul exterior al 
lucrărilor revelatoare în lume, în care Sfântul Duh 
descoperă pe Fiul în calitate de persoană consubstanțială, 
trimisă de Tatăl și de Fiul, şi planul lăuntric al Treimu în 
Ea Însăşi, unde persoana desăvârşită a Sfântului Duh 
purcede numai din Tatăl, fără să aibă vreo legătură de 
origine cu Fiul. Deosebirea între cele două planuri este 
constituită de voința care, după tradiția răsăriteană, nu 
intervine niciodată în legăturile lăuntrice ale Treimii, ci 
determină lucrările din afară ale persoanelor dumnezeieşti 
în raport cu creatura. Această voinţă este comună celor trei 
persoane; iată de ce, în misiunea Fiului şi a Sfântului Duh, 
fiecare dintre cele trei persoane va acționa împreună cu 
celelalte două: Fiul Se întrupează dar trimis de Tatăl și 
luând trup cu asistenţa Sfântului Duh; Duhul Sfânt Se 
pogoară, dar trimis de Tatăl prin Fiul. În acest plan al 
iconomiei dumnezeieşti, iubirea Sfintei Treimi care se arată 
în taina crucii va fi exprimată de către Filaret al Moscovei 
astfel: “Iubirea Tatălui care răstigneşte, iubirea Fiului 
răstignit, iubirea Sfântului Duh biruind cu puterea de 
neînvins a crucii”. 

Teologia Bisericii de Răsărit distinge deci în Dumnezeu 
cele trei ipostasuri - purcederi personale -, natura sau fiinţa, 
energiile - purcederi fireşti. Energiile sunt cu neputinţă de 
despărțit de ființă; fiinţa este cu neputinţă de despărțit de 
cele trei persoane. Lucrul acesta are o mare însemnătate în 
tradiția Răsăritului pentru viața mistică: 


1. Învățătura despre energiile deosebite în chip negrăit 
de ființă este temelia dogmatică a caracterului real al 
oricărei trăiri mistice. Dumnezeu, cu neputinţă de atins în 
fiinţa Sa, este prezent în energiile Sale “ca într-o oglindă”, 
rămânând nevăzut în ceea ce este EI; “aşa cum chipul 
nostru se poate vedea în oglindă, rămânând totuşi nevăzut 
pentru noi înşine”, după comparaţia Sfântului Grigorie 
Palama'“*. Întru totul cu neputinţă de cunoscut în fiinţa Sa, 
Dumnezeu Se revelează deci în chip total în energiile Sale 
care nu împart fiinţa în două părți - cognoscibilă şi 
incognoscibilă -, ci arată două moduri distincte ale 
existenţei dumnezeieşti în fiinţă și în afară de fiinţă. 

2. Această învăţătură ne ajută să înțelegem cum poate să 
ființeze Treimea în ființa Sa ce nu poate fi comunicată și, 
în același timp, să vină să locuiască printre noi, după 
făgăduinţa lui Hristos (Joan 14, 23). Nu este o prezenţă 
cauzală, aşa cum este omniprezența dumnezeiască în 
creaţie; nu este nici măcar prezenţă după fiinţa însăși care, 
prin definiție, nu se poate împărtăşi; ci este un mod după 
care Treimea rămâne în noi, în chip real, prin ceea ce se 
poate împărtăşi din Ea, prin energiile comune celor trei 
ipostasuri, adică prin har, căci aşa se numesc energiile 
îndumnezeitoare pe care ni le comunică Sfântul Duh. Cel 
care are Duhul care acordă darul ÎI are în același timp şi pe 

Fiul, prin a cărui mijlocire ni se transmite tot darul; ÎL are 
de asemenea şi pe Tatăl de la care vine tot darul desăvârşit. 
Primind darul, adică energiile îndumnezeitoare, primim în 
același timp şi pe Sfânta Treime, care nu poate fi despărțită 
de energiile Sale fireşti şi care este prezenţa în ele în alt 
chip, dar deopotrivă de real ca şi în fiinţa Sa. 

3. Deosebirea dintre fiinţă şi energie - fundamentală 
pentru învățătura ortodoxă cu privire la har - îngăduie să 
păstrăm sensul real al expresiei Sfântului Petru: “părtaşi la 
dumnezeiască fire”. Unirea la care suntem chemaţi nu este 
nici ipostatică, după cum este cu firea umană a lui Hristos, 
nici  funțială, cum este între cele trei persoane 
dumnezeiești, este unirea cu Dumnezeu în energiile Sale 
sau unirea prin har, care ne face să participăm la firea 
dumnezeiască, fără ca prin aceasta firea noastră să devină 
fire a lui Dumnezeu. În îndumnezeire avem prin har, adică 
prin energiile divine, tot ceea ce Dumnezeu are prin fire, în 
afară de identitatea de fiinţă (yopis TG KOT” OVoLUv 
TOVTOTNTU), după învățătura Sfântului Maxim 
Mărturisitorul!*.  Rămânem creatură, devenind însă 
dumnezeu prin har, așa cum Hristos a rămas Dumnezeu, 
devenind om prin Întrupare. 

Distincţiile pe care teologia Bisericii de Răsărit le admite 
în Dumnezeu nu sunt împotriva atitudinii sale apofatice 
față de realitățile revelate. Dimpotrivă, aceste distincţii 
antinomice sunt dictate de grija religioasă de a păzi taina, 
exprimând în același timp în dogmă datele Revelaţiei. 
Astfel, aşa cum am văzut pentru dogma Treimii, deosebirea 
între persoane și ființă dezvăluie tendinţa de a reprezenta 
pe Dumnezeu ca monadă şi triadă în acelaşi timp, fără ca 
unitatea ființei să fie mai presus de treimea ipostasurilor, 

fără ca taina inițială a acestei identităţi-diversităţi să fie 
îndepărtată ori micşorată. În același timp, distincţia între 
ființă şi energii este datorată  antinomiei dintre 
incognoscibil şi cognoscibil, dintre necomunicabil și 
comunicabil, de care se loveşte gândirea religioasă, ca şi 
experierea celor dumnezeiești. Aceste distincţii reale nu 
introduc nici o compunere în ființa dumnezeiască, ci arată 
taina lui Dumnezeu, absolut unul în ceea ce priveşte fiinţa, 
absolut întreit în ceea ce priveşte persoanele. Treime 
atotputernică şi inaccesibilă, fiinţând în belșugul slavei care 
este Lumina cea necreată, Împărăţia Sa veşnică în care vor 
intra toţi aceia care vor moşteni starea îndumnezeită a 
veacului viitor. 

Teologia apuseană, care chiar în dogma Treimii pune 
accentul pe ființa una, nu admite cu atât mai puţin o 
deosebire reală între fuinţă şi energii. Dimpotrivă, ea 
stabilește alte distincţii, străine teologiei răsăritene: între 
lumina slavei, create, lumina harului, deopotrivă creat, 
precum şi între alte elemente de “ordin supranatural”, cum 
ar fi darurile, virtuțile infuze, harul habitual și cel actual. 
Tradiţia răsăriteană nu cunoaşte o orânduire supranaturală 
între Dumnezeu şi lumea creată, care s-ar adăuga la aceasta 
din urmă ca o nouă creaţie. În acest punct, ea nu cunoaște o 
altă deosebire sau, mai bine zis, o altă împărțire, în afară de 
aceea dintre creat şi necreat. Pentru ea nu există 
“supranaturalul creat”. Ceea ce teologia apuseană 
denumeşte cu termenul de supranatural înseamnă pentru 
Răsărit necreatul, energiile dumnezeieşti deosebite în chip 
negrăit de ființa lui Dumnezeu. Deosebirea constă în 
următorul fapt: concepţia apuseană despre har presupune 
ideea de cauzalitate, harul prezentându-se ca un efect al 

Cauzei divine, ca şi în actul creaţiei, în timp ce pentru 
teologia răsăriteană el este o purcedere firească, energiile, 
iradierea veşnică a ființei dumnezeieşti. Numai în actul 
creației Dumnezeu lucrează în calitate de cauză, producând 
un nou subiect chemat să participe la deplinătatea 
dumnezeiască,  păstrându-l,  mântuindu-l, acordându-i 
harul, îndrumându-l către scopul său ultim. În energii, EI 
este, EI există, El se arată veşnic. Este un mod 
dumnezeiesc de a fi la care avem acces primind harul. De 
asemenea, în lumea creată şi pieritoare, prezenţa Luminii 
necreate și veşnice, omniprezenţa reală a lui Dumnezeu în 
toate lucrurile este mai mult decât prezența Sa cauzală - 
"lumina luminează în întuneric și întunericul nu a cuprins- 
o” (Joan 1, 5). 

Energiile dumnezeieşti sunt în toate şi în afară de toate. 
Trebuie să ne ridicăm mai presus de fiinţa creată, să 
părăsim orice contact cu făpturile, spre a ajunge la unirea 
cu “raza dumnezeirii”, după cuvântul lui Dionisie Pseudo- 
Areopagitul. Şi totuşi, aceste raze dumnezeieşti pătrund 
universul creat, sunt cauza existenţei sale. “Lumina în lume 
era și lumea prin ea s-a făcut, dar lumea nu o cunoștea” 
(Ioan 1, 10). Dumnezeu a creat totul prin energule Sale. 
Actul creaţiei stabileşte o legătură a energiilor 
dumnezeieşti cu ceea ce nu este Dumnezeu. Este o limitare, 
o determinare (xpoopiu6g) a iradierii nesfârşite și veşnice a 
lui Dumnezeu care devine cauza ființei mărginite și 
trecătoare. Căci energiile nu produc lumea creată chiar prin 
faptul că ele există, prin faptul că ele sunt purcederile 
fireşti ale funţei. Altminteri, sau lumea ar fi fără de sfârşit 
şi veşnică ca Dumnezeu, sau energiile nu ar fi decât 
manifestări marginite şi vremelnice ale lui Dumnezeu. 

Aşadar, energiile dumnezeiești, în ele însele, nu sunt 
raporturi între Dumnezeu şi natura creată, ci ele intră în 
legătură cu ceea ce nu este Dumnezeu, ele trag lumea la 
existență prin voința lui Dumnezeu. Or, după Sfântul 
Maxim Mărturisitorul, voinţa este mereu o relație activă 
către un altul decât sine, către ceva exterior subiectului 
activ. Această voinţă a creat totul prin energii pentru ca 
natura creată să ajungă în mod liber la unirea cu Dumnezeu 
în aceleaşi energii. Căci, spune Sfântul Maxim, 
“Dumnezeu ne-a făcut pentru ca noi să ajungem părtaşi ai 
fir dumnezeieşti, pentru ca să intrăm în veşnicie, pentru 
ca să ne arătăm asemănători Lui, fiind îndumnezeiţi de 
harul care produce toate ființele existente şi cheamă la 


: + 429140 
existenţă tot ceea ce nu există” . 

Fiinţa creată 


Când încercăm să trecem de la deplinătatea ființei 
dumnezeieşti spre cei care sunt chemaţi să dobândească 
această deplinătate, adică spre noi înşine, spre universul 
creat care este nedeplinătate și în el însuși neființă, suntem 
siliți să constatăm că, dacă a fost greu să ne ridicăm spre 
înţelegerea lui Dumnezeu, dacă a trebuit să ne impunem 
suişul apofatic spre a primi pe cât este cu putinţă Revelația 
Treimii, nu este mai puțin dificil să trecem de la noțiunea 
de ființă dumnezeiască la aceea de ființă creată. Căci, dacă 
există o taină a lui Dumnezeu, există şi o taină a făpturii. În 
acest punct, este nevoie de asemenea de un efort al 
credinței pentru a admite ca în afara lui Dumnezeu, alături 
de Dumnezeu, există altceva decât EI, un subiect absolut 
nou. Şi ne trebuie un fel de apofatism invers spre a ajunge 
la adevărul revelat al creaţiei ex nihilo, din neant. 

Creaţia lumii - faptul se uită prea des - nu este un adevăr 
de ordin filosofic, ci un articol de credinţă. Filosofia antică 
nu cunoaşte creația în înţelesul absolut al acestui cuvânt. 
Demiurgul lui Platon nu este un Dumnezeu creator, ci mai 
degrabă un orânduitor al universului, un meşter, un făuritor 
al cosmosului (KOGuog), care înseamnă orânduire, podoabă. 
“Fiinţa”, în spiritul gândirii greceşti, înseamnă a fi în chip 
ordonat, a avea o fiinţă. Demiurgul creează substanţe dând 
formă materiei amorfe care există veşnic în afară de el, ca 
un mediu haotic şi fără denumire, gata să primească toate 
formele şi însușirile cu putinţă. În sine, materia este deci 
neființă, o pură posibilitate de a fi, de a deveni ceva; ea este 

UT] Ov-ul, care însă nu este neantul absolut, ov Ov-ul. Ideea 
creaţiei ex nihilo îşi găseşte cea dintâi expresie în Biblie (II 
Macabei 7, 28), când o mamă îndemnându-şi copilul să 
rabde mucenicia pentru credinţă spune: “la cer şi la pământ 
căutând şi văzând toate cele ce sunt într-însele, să cunoşti 
că din ce n-am fost le-a făcut pe ele Dumnezeu” (011 ov 86 
OvTOv Enoinoev avTă 6 Oeoc, traducerea după Septuaginta). 

“Făpturile sunt aşezate pe Cuvântul cel de viaţă făcător 
al lui Dumnezeu ca pe un pod de diamant, sub prăpastia 
infinitului dumnezeiesc, deasupra prăpastiei propriului lor 
neant”, spune Filaret al Moscovei!". Neantul creaturilor 
este tot atât de tainic şi cu neputinţă de înţeles cu mintea ca 
şi neantul dumnezeiesc al teologiei negative. Ideea însăşi a 
neantului absolut este contradictorie şi absurdă: a spune 
despre neant că există ar însemna să te contrazici; a spune 
că nu există ar însemna să emiţi un pleonasm, fără numai 
dacă am voi cumva să exprimăm prin aceasta, într-o 
manieră stângace, ideea că nu există nimic în afară de 
Dumnezeu, că până și noţiunea de “în afară” nu există. Or, 
creația ex nihilo dovedeşte tocmai un act prin care se 
produce ceva în afară de Dumnezeu, producerea unui 
subiect absolut nou, neavând bază nici în firea 
dumnezeiască şi nici într-o materie sau posibilitate 
oarecare de a fi în afară de Dumnezeu. Putem spune că prin 
creația ex nihilo Dumnezeu dă naştere la ceva în afară de 
El Însuşi, că El aşează chiar acest “din afară” sau neantul 
alături de deplinătatea Sa. El dă naştere unui subiect care 
este în mod absolut altul, îndepărtat de EI în mod infinit, 
“nu prin loc, ci prin fire” (00 TOTO, GAAG pvoer), după 
cuvântul Sfântului loan Damaschinul”. 

Facerea lumii nu este o desfășurare, o risipire fără de 
sfârşit a lui Dumnezeu, o comunicare spontană a energiilor 
care produc fiinţele în virtutea unei necesități a firii 
dumnezeiești. “Binele care se propagă de la sine” al 
neoplatonicilor nu este Dumnezeul Sfântului Pavel, “care 
cheamă la ființă cele ce încă nu sunt” (Rom. 4, 17). Creaţia 
este o lucrare a voinţei, și nu a firii. În acest sens opune 
Sfântul loan Damaschinul facerea lumi nașterii 
Cuvântului: “Fiindcă naşterea - spune el - este o lucrare a 
firii şi purcede din însăși firea lui Dumnezeu, trebuie în 
mod necesar ca ea să fie fără început şi veșnică, altfel Cel 
care naşte ar suferi o schimbare, ar exista un Dumnezeu 
anterior și un Dumnezeu posterior; ar mai apărea un 
Dumnezeu. Cât despre creație, ea este lucrarea voinţei, deci 
ea nu este din eternitate cu Dumnezeu. Căci nu este cu 
putinţă ca ceea ce este adus la existenţă din neant să fie co- 
etern cu ceea ce există fără de origine şi dintotdeauna”. 
Este o lucrare care a început; or, începutul presupune o 
schimbare, trecerea de la neființă la ființă. Deci, în virtutea 
originii sale, creația va fi chiar ființa schimbătoare, în stare 
să treacă dintr-o stare în alta. Ea nu are fundament nici în 
ea însăși, fiind creată din neant, nici în fiinţa dumnezeiască, 
pentru că Dumnezeu nu a fost împins de vreo necesitate să 
creeze. Într-adevăr, nu există nimic în fiinţa dumnezeiască 
care să fie cauza necesară a producerii făpturilor: creatura 
ar putea să nu existe. Dumnezeu putea tot atât de bine să nu 
creeze. Creaţia este un act liber al voinţei Sale și ea este 
singurul fundament al fiinţelor. Însăşi intenţia voinţei 
divine, atunci când Dumnezeu vrea, devine o lucrare şi 
voinţa Sa se împlineşte, devine de îndată o fire prin puterea 
Celui Atotputernic, care atunci când, în înţelepciunea și în 

taria Sa creatoare, doreşte ceva, nu lasă neîmplinită voința 
Sa. După Sfântul Grigorie de Nyssa, această înfăptuire a 
voinţei divine este firea creată!“. Creatura contingentă în 
însăşi originea sa a început să existe, dar ea va exista 
pentru totdeauna. Moartea şi distrugerea nu vor fi o 
întoarcere în neant, căci Cuvântul Domnului rămâne în 
veac (] Petru 1, 25) şi voinţa lui Dumnezeu este de 
neschimbat. 


Creaţia, care este un act liber al voinţei şi nu o revărsare 
naturală, ca iradierea energiilor divine, este lucrarea unui 
Dumnezeu personal, a Treimii, care are o voinţă comună 
care aparţine fiinţei şi care lucrează potrivit deciziei 
gândirii sale. Aceasta este ceea ce Sfântul loan 
Damaschinul numește “Sfatul cel veşnic şi cu neputinţă de 
schimbat al lui Dumnezeu””. Cartea Facerii ni-L arată pe 
Dumnezeu spunând: “Să facem om după chipul şi după 
asemănarea noastră” (1, 26), ca şi cum Treimea s-ar sfătui 
mai înainte să creeze. Acest “sfat” înseamnă un act liber şi 
gândit: “Dumnezeu creează prin cugetare şi cugetarea 
devine lucrare”, după acelaşi Sfânt loan Damaschinul“. 
“Dumnezeu - spune el - vedea toate mai înainte ca ele să 
existe, închipuindu-le în cugetarea Sa şi fiecare ființă își 
primeşte într-un anume moment existența, după a Sa 
veşnică cugetare-voinţă (KaTă Tv OeAnTiKNv AVTEV WXPvov 
£vvotuv), care este o predeterminare (npoopiou6c), un chip 
(eikov) şi un model (ropâ&5ewypuo)”!". Termenul Geânrui 
Evvora pe care l-am tradus “cugetare-voinţă” (poate că ar fi 
mai exact să se spună “cugetare volitivă”) este foarte 
semnificativ. El exprimă în mod desăvârşit învăţătura 
răsăriteană cu privire la ideile divine, locul pe care teologia 

Bisericii de Răsărit îl fixează ideilor lucrurilor create în 
Dumnezeu. După această concepţie, ideile nu sunt rațiuni 
veşnice ale făpturilor, conţinute chiar în funţa lui 
Dumnezeu, determinări ale fiinţei la care lucrurile create se 
referă ca la cauza lor exemplară, potrivit cu gândirea 
Sfântului Augustin, care a devenit mai apoi învățătura 
comună a întregii tradiții apusene - învățătura formulată în 
mod limpede de Toma d'Aquino. În gândirea Părinților 
greci ideile divine au un caracter mai dinamic, intenţional. 
Ele nu-şi au locul în funță, ci în “ceea ce este după funţă”, 
în energiile divine, căci ideile se identifică cu voinţa sau cu 
voințele (Osinuara) care determină modurile felurite după 
care fiinţele create participă la energiile creatoare. În felul 
acesta, Dionisie Pseudo-Areopagitul caracterizează “ideile 
sau modelele” care sunt “rațiunile care dau fiinţă 
lucrurilor...”, “căci prin ele Dumnezeu Cel mai presus de 
ființă a determinat și creat totul”*. Dacă ideile divine nu 
sunt însăși fiinţa lui Dumnezeu, dacă, altfel spus, ele sunt 
despărțite de ființă prin voință, atunci nu numai actul 
creației, dar nici gândirea Fiului lui Dumnezeu nu este o 
decizie necesară a firii, conţinutul inteligibil al Fiinţei 
dumnezeiești. Atunci universul creat nu va mai apărea ca în 
gândirea platonizantă sub înfăţişarea palidă și superficială a 
unei replici imperfecte a lui Dumnezeu, ci va apărea ca o 
fiinţă absolut nouă, drept creația care a ieşit înnoită din 
mâinile Dumnezeului Facerii, care a văzut că “aceasta era 
bună”, un univers creat, voit de Dumnezeu și care a fost, în 
bucuria înţelepciunii Sale, “o orânduire muzicală”, “un imn 
alcătuit în chip minunat de către forţa cea atotputernică”, 
după cuvântul Sfântului Grigorie de Nyssa'”. 

Dacă vrem ca ideile să intre în fiinţa lăuntrică a lui 
Dumnezeu, ajungem să dăm ființei divine un conținut 
ideal, aşezând în ea lumea inteligibilă, koouoc vonroc a lui 
Platon. Potrivit accentului pe care îl punem pe această lume 
ideală care se află în Dumnezeu, ajungem la următoarea 
alternativă: ori lumea creată îşi va pierde din valoare, 
hpsită fiind de caracterul unei lucrări originale a 
Înţelepciunii creatoare, ori creatura va pătrunde în viaţa 
lăuntrică a lui Dumnezeu, rădăcinile sale ontologice 
afundându-se în Treimea Însăşi, ca în doctrinele pretinse 
sofiologice. În primul caz (cel al Sfântului Augustin), ideile 
divine rămân statice - perfecțiuni nemișcate ale lui 
Dumnezeu; în cel de-al doilea (cel al sofianismului 
răsăritean), fiinţa însăşi a lui Dumnezeu, ovoia, devine 
dinamică. Este interesant de observat ca Jean Scot Erigena, 
al cărui sistem teologic este un amestec ciudat de elemente 
răsăritene şi apusene, o transpunere a învățăturilor 
Părinților greci pe fondul gândirii augustiniene'”, își 
reprezintă ideile divine ca pe niște creaturi, ca fiind primele 
principii create prin care Dumnezeu creează universul 
(natura creată creans). Ca şi răsăritenii, el aşează ideile în 
afara fiinţei dumnezeiești, dar în același timp vrea să 
păstreze, ca şi Sfântul Augustin, caracterul lor substanțial; 
ele devin astfel primele esențe create. Jean Scot Erigena nu 
a înţeles deosebirea dintre fiinţă și energii; asupra acestui 
punct el a rămas fidel augustinismului şi de aceea nu a 
izbutit să identifice ideile cu voinţele creatoare ale lui 
Dumnezeu. 


Ideile-voinţă, pe care Dionisie le numeşte “modele” 
(napaSewyuaTa),  “predeterminări”  (mpoopiouot) sau 

“providenţe” (mpovoioi)””!, nu sunt identice cu existenţele 
create. Cu toate că sunt baza tuturor celor stabilite de către 
voinţa divină în strălucirile simple sau energii, raporturi ale 
lui Dumnezeu cu fiinţele pe care EI le creează, ideile rămân 
totuși despărțite de creaturi, aşa cum voinţa artistului 
rămâne despărțită de lucrarea în care ea se arată. Ideile 
prestabilesc moduri felurite de împărtăşire din energii, 
trepte inegale pentru diferite categorii de fiinţe, mişcate de 
iubirea divină şi răspunzând fiecare acestei iubiri după 
măsura firii sale. Creaţia apare astfel ca o ierarhie de 
analogii reale, în care, după cuvântul lui Dionisie, “fiecare 
ceată a orânduirii ierarhice se înalţă conform propriei sale 
analogii spre conlucrarea cu Dumnezeu, împlinind prin har 
şi prin virtutea dată de Dumnezeu ceea ce Dumnezeu are 
prin fire şi din abundență”. Toate creaturile sunt deci 
chemate la unirea desăvârșită cu Dumnezeu, care se 
împlineşte în “sinergie”, în conlucrarea voințelor create cu 
voințele-idei divine. Noţiunea de creație la Dionisie se află 
atât de aproape de cea de îndumnezeire, încât aproape ne 
este greu să deosebim între starea primordială a făptunilor 
şi scopul final, cel al unirii lor cu Dumnezeu. Totuşi, 
fiindcă, după Dionisie, această unire presupune 
“conlucrarea”, acordul voinţelor, deci libertatea, putem 
vedea în starea iniţială a lumii create o desăvârşire 
nestatornică în care însă nu se atinsese deplinătatea unirii şi 
în care ființele create trebuiau să mai sporească în iubire 
spre a împlini pe deplin ideea-voinţă a lui Dumnezeu. 
Acest mod de gândire își află dezvoltarea la Sfântul 
Maxim Mărturisitorul, pentru care făpturile se definesc 
înainte de toate ca ființe limitate, ceea ce, pentru Sfântul 
Maxim, înseamnă că ele își au scopul în afară de ele însele, 

că ele tind către ceva, că sunt în neîncetată mişcare. Acolo 
unde este diversitate şi multiplicitate este şi mișcare. În 
lumea creată toate sunt în mişcare, cele gândite ca şi cele 
văzute. Această limitare și această mişcare fac loc formelor 
spaţiului şi timpului. Numai Dumnezeu rămâne în linişte 
absolută și starea Lui de stabilitate desăvârșită Îl aşează în 
afară de timp și spațiu. Dacă I se atribuie mişcarea, atunci 
când se vorbeşte despre EI în raporturile Sale cu firea 
creată, aceasta înseamnă că EI produce în fiinţele create 
iubirea care le face să tindă către EI, că EI le atrage “voind 
ca să fie voit și iubind ca să fie iubit”!*”. Pentru noi, voința 
Sa este o taină, căci voinţa este o relaţie cu altcineva, or, în 
afară de Dumnezeu nu există nimic: creația ex nihilo este 
pentru noi cu neputinţă de priceput. Noi nu cunoaştem 
voința lui Dumnezeu decât în măsura în care ea este 
raportul Său cu lumea deja creată. Fa este punctul de 
contact între infinit și finit şi, în acest sens, voințele divine 
sunt ideile creatoare ale lucrurilor, logoi, “cuvintele”. În 
ciuda identităţii de termeni, aceste “cuvinte” au prea puţin 
comun CU A0yoL ONEPUOTIKOI, “rațiunile seminale” ale 
stoicilor. Sunt mai degrabă “cuvintele” facerii şi ale 
providenţei pe care le întâlnim în Geneză şi în Psalmi (Ps. 
147). Orice creatură îşi are punctul de contact cu 
dumnezeirea: aceasta este ideea, rațiunea sa, logosul său, 
care este în acelaşi timp ținta către care tinde. Ideile 
lucrurilor individuale sunt conţinute în idei mai înalte și 
mai generale, precum sunt speciile în genuri. Totul este 
conţinut în Logos, cea de-a doua persoană a Treimii, care 
este primul principiu şi ținta ultimă a tuturor celor create. 
Logosul, Dumnezeu-Cuvântul, primeşte aici accentul 
ICONOMIC, propriu teologiei dinainte de Niceea: El este 

descoperirea voinţei divine, căci prin EI Tatăl a creat toate 
lucrurile în Sfântul Duh. Cercetând firea celor create, 
căutând să pătrundem rațiunea lor de a fi, ajungem în cele 
din urmă la cunoașterea Logosului, principiu cauzal şi, în 
același timp, țintă a tuturor ființelor. Totul a fost creat de 
acest Logos, care se prezintă ca un centru divin, focar din 
care pornesc razele creatoare, logoi particulari ai făpturilor, 
centru spre care tind la rândul lor fiinţele create, ca spre 
ținta lor ulumă. Căci făpturile, încă din starea lor 
primordială, erau despărțite de Dumnezeu, îndumnezeirea, 
unirea cu Dumnezeu fiind scopul, împlinirea lor finală. 
Deci, fericirea cea dintâi nu era o stare îndumnezeită, ci o 
anumită orânduire, o desăvârşire a făpturi rânduite și 
tinzând către o ţintă”. 

Arătându-se prin ideile-voinţe creatoare, Dumnezeu 
poate fi cunoscut în făpturi, prin mijlocirea făpturilor, dar 
EI poate fi cunoscut, de asemenea, într-un mod nemijlocit 
în contemplarea tainică, în energiile Sale necreate, care 
sunt strălucirea feţei Sale. Așa a apărut Hristos Apostolilor 
pe Muntele 'Taborului, în dumnezeirea Sa; aşa S-a făcut El 
cunoscut sfinților care se desprind de toate făpturile, 
renunțând la orice cunoaștere a celor finite spre a ajunge la 
unirea cu Dumnezeu. lată de ce, după ce au părăsit totul 
sfinţii primesc cunoașterea desăvârşită a celor create'”, 
căci ridicându-se la vederea lui Dumnezeu, ei cunosc în 
acelaşi timp întreg domeniul ființei în raţiunile sale 
primordiale, care sunt ideile-voințe ale lui Dumnezeu, 
conţinute în energiile Sale simple. Aceasta ne face să ne 
gândim la extazul Cuviosului Benedict de Nursia, care a 
văzut întregul univers ca adunat într-o raza de lumină 


ie 56 
dumnezeiască * . 

Toate au fost create prin Cuvântul. Sfântul Ioan spune: 
omnia per ipsum jacta sunt (l, 3) şi noi repetăm aceasta în 
Crez: per quem omnia facta Sunt. Acelaşi simbol de la 
Niceea ne învaţă însă că Tatăl este Cel care a făcut cerul și 
pământul şi toate cele văzute şi nevăzute iar, mai departe, 
Duhul Sfânt este numit “de viață făcătorul”, Eworotov. 
“Tatăl a făcut toate prin Fiul şi în Duhul Sfânt - spune 
Sfântul Atanasie - căci acolo unde este Cuvântul este 
Duhul şi ceea ce produce Tatăl îşi primeşte existenţa prin 
Cuvântul în Duhul Sfânt; Într-adevăr, Psalmul 32 zice: 
Verbo Domini coeli firmati sunt et spiritu oris ejus omnis 
virtus eorum”""”. Este arătarea iconomică a Treimii. Pentru 
aceasta, Sfântul Irineu numește pe Fiul şi Duhul “cele două 
mâini ale lui Dumnezeu”'"5. Creaţia este lucrarea comună a 
Treimii, dar cele trei persoane sunt cauza fiinţei create în 
mod diferit, deşi unit. Sfântul Vasile, vorbind despre 
facerea îngerilor, expune în felul următor arătarea celor trei 
persoane în lucrarea creatoare: “În creaţie, zice el, aveţi în 
vedere cauza cea dintâi a tot ce a fost creat, care este Tatăl; 
cauza lucrătoare, care este Fiul; cauza care duce la 
desăvârşire, care este Duhul; astfel, prin voinţa Tatălui sunt 
duhurile cerești, prin lucrarea Fiului ele ajung la existenţă, 
prin prezenţa Duhului, ele sunt desăvârşite”!”. Această 
lucrare comună a Treimii, care se prezintă ca o dublă 
iconomie, a Cuvântului şi a Duhului - care lucrează şi care 
desăvârşeşte -, dăruieşte făpturilor nu numai fiinţa, ci și 
“Fiinţa bună” - ro ev eivou - însuşirea de a fi potrivit binelui, 
adică desăvârşirea. 

Tradiţia răsăriteană nu cunoaște “firea curată” căreia s-ar 
adăuga harul ca un dar supranatural. Nu există pentru ea o 
stare firească, “normală”, harul fiind cuprins în însuşi actul 

creator. Determinările veşnice ale “Sfatului dumnezeiesc”, 
ideile dumnezeieşti, nu corespund deloc firii lucrurilor, așa 
cum se prezintă ele pentru speculaţia zisă naturală a unui 
Aristotel sau a oricărui alt filosof care nu cunoaște decât 
firea căzută. “Firea curată” ar fi deci, pentru teologia 
răsăriteană, o ficțiune filosofică care nu corespunde nici 
stării inițiale a creației, nici stării sale actuale, care este 
“contra fire”, nici cu starea îndumnezeită proprie veacului 
viitor. Creată pentru a fi îndumnezeită, lumea este 
dinamică, tinzând către scopul său ultim, de mai înainte 
hotărât în ideile-voinţe. Acestea din urmă îşi au centrul în 
Cuvântul, înțelepciune ipostatică a Tatălui, care se 
manifestă în toate şi care aduce toate în Duhul Sfânt la 
unirea cu Dumnezeu. Căci nu există “fericire naturală” 
pentru făptura care nu poate avea alt scop decât 
îndumnezeirea. Toate deosebirile pe care ne străduim să le 
stabilim între starea care le era datorată făpturilor primare 
după firea lor şi starea pe care le-o dăruia participarea 
mereu crescândă la energiile dumnezeieşti nu sunt decât 
închipuiri. Într-adevăr, acestea tind să despartă în momente 
distincte o realitate indivizibilă care apare în același timp: 
fiinţele create înzestrate cu facultatea de a se asemăna cu 
Dumnezeu pentru că aceasta este destinația lor. 


Facerea spune că cerul şi pământul, tot universul a fost 
creat la început. Pentru Sfântul Vasile, acesta este începutul 
timpului. Cum însă “începutul drumului nu-i încă drumul şi 
începutul casei nu-i încă casa, tot astfel începutul timpului 
nu-i încă timpul şi nici măcar o parte mică din timp”1%. 
Dacă voinţa dumnezeiască a creat “la început”, aceasta 
înseamnă că “lucrarea Sa se arată deodată şi în afară de 

timp”. Dar cu lumea începe timpul. După Sfântul Maxim, 
mișcarea, schimbarea proprie făpturii, a cărei origine a fost 
chiar o schimbare, este cea care a dat naştere timpului, 
formă a fiinţei sensibile (ră aioOnr4). Timpul este cel care 
începe, durează şi va avea sfârşit. În afară de timp, este o 
altă formă de existenţă creată, proprie fiinţei inteligibile (T& 
onT0). Este veacul - atov. “Veacul, spune Sfântul Maxim, 
este timpul mişcător, pe când timpul este veacul măsurat 
prin mişcare.” Lumea inteligibilă nu este veşnică: ea își 
are începutul “în veac” , trecând de la nefunță la fiinţă, dar 
rămâne fără schimbare, supusă unui fel de existenţă în 
afară de timp. Veacul este în afara timpului, dar, având un 
început ca și timpul, se măsoară împreună cu el. Numai 
veşnicia dumnezeiască nu poate fi măsurată și aceasta atât 
în raport cu timpul, cât şi în raport cu veacul. 

După Sfântul Vasile cel Mare, Dumnezeu a creat lumea 
îngerilor în această condiţie din afară de timp'”. De aceea, 
îngerii nu pot să mai cadă în păcat: adeziunea lor 
neschimbătoare la Dumnezeu sau duşmănia lor veşnică 
împotriva Lui s-au produs într-o clipă, chiar în momentul 
creației lor, pentru vecii vecilor. Pentru Sfântul Grigorie de 
Nyssa, ca şi pentru Sfântul Maxim, firea îngerilor poate 
totuși să oprească fără încetare în dobândirea bunurilor 
veşnice, într-o mişcare necontenită proprie creaturii, dar 
care exclude orice succesiune temporală. 

După învăţătura Sfântului Grigorie de Nyssa, preluată de 
Sfântul Maxim Mărturisitorul, natura materiei ar fi 
rezultatul unirii unor însușiri simple, inteligibile în ele 
însele, dar a căror sumă, conlucrare, închegare produce 
substratul celor văzute, lumea materială. “Nimic din trup - 
nici forma, nici dimensiunea, nici volumul, nici greutatea, 

nici culoarea, nici celelalte însușiri luate în ele însele nu 
sunt trupul, ci numai realități gândite. Cu toate acestea, 
structurarea lor (6vv3pou) devine trup.” Această teorie 
dinamică cu privire la materie va îngădui să înţelegem 
treptele deosebite de materialitate, corpuri mai mult sau 
mai puțin materiale; ea va face, de asemenea, mai uşor de 
înțeles schimbarea survenită după păcat în natura 
primordială, ca și învierea trupurilor. Elementele materiale 
trec dintr-un trup în altul, încât universul nu este decât un 
singur trup. Toate există unele în altele - spune Sfântul 
Grigorie de Nyssa - și toate lucrurile se menţin unele pe 
altele în mod tacit, căci o putere de prefacere, într-un fel de 
rotație, face să treacă necontenit elementele pământești 
unele în altele pentru a le aduce din nou către punctul de 
plecare. “Astfel, în această revoluție nimic nu se 
micşorează, nici nu se măreşte, ci întregul rămâne în 
limitele sale de la început.”'“ Cu toate acestea, fiecare 
element al trupului este păzit “ca de o strajă”!* de puterea 
cugetătoare a sufletului care-l însemnează cu pecetea sa, 
căci sufletul își cunoaşte trupul chiar când elementele lui 
sunt risipite în lume. Astfel, în starea muritoare, după 
păcat, natura duhovnicească a sufletului va păstra o 
oarecare legătură cu elementele despărțite ale trupului pe 
care ea va şti să le găsească la înviere, ca să fie prefăcute în 
“trup duhovnicesc”, care este adevăratul trup, deosebit de 
corporalitatea noastră grosieră, “veşminte de piele”, pe care 
Dumnezeu le-a făcut după păcat pentru Adam și Eva. 
Cosmologia Părinților greci reproduce în mod inevitabil 
imaginea universului potrivit ştiinţei din epoca lor. Aceasta 
nu depreciază deloc fondul propriu-zis teologic al 
comentariilor cu privire la istorisirea biblică a creației. 

Teologia Bisericii ortodoxe, totdeauna soteriologică, n-a 
intrat niciodată la învoială cu filosofia în vreo încercare de 
sinteză doctrinară. Cu toată bogăţia sa, gândirea religioasă 
a Răsăritului n-a avut scolastică. Dacă ea are elemente de 
enoză creştină, ca la Sfântul Grigorie de Nyssa, Sfântul 
Maxim sau în Capitolele fizice și teologice ale Sfântului 
Grigorie Palama, această speculație rămâne totdeauna 
supusă ideii centrale de unire cu Dumnezeu și nu ia 
trăsăturile unui sistem. Neavând nici o preferinţă filosofică, 
Biserica se va sluji totdeauna cu multă libertate de filosofie 
şi de ştiinţe într-un scop apologetic, dar ea nu va apăra 
niciodată aceste adevăruri relative și schimbătoare, aşa cum 
apăra adevărul neschimbător al dogmelor sale. De aceea, 
învăţăturile cosmologice vechi şi moderne nu vor afecta 
deloc adevărul fundamental descoperit Bisericii. 
“Veracitatea Sfintei Scripturi se întinde mai departe decât 
limitele înţelegerii noastre”, spune Filaret al Moscovei'%. 
Dacă concepţia despre univers, proprie omenirii din epoca 
Renaşterii încoace, prezintă pământul ca pe un atom 
pierdut în spaţiul nesfârşit, în mijlocul altor nenumărate 
lumi, teologia nu va avea nimic de schimbat din istorisirea 
Genezei după cum, cu atât mai mult, nu se va preocupa de 
problema mântuirii locuitorilor de pe Marte. Pentru ea, 
Revelația va rămâne prin excelenţă geocentrică, pentru că 
se adresează oamenilor, dându-le adevărul care priveşte 
mântuirea lor în  condițule proprii realității vieţii 
pământești. Gândirea patristică a vrut să vadă în pilda 
Bunului Pastor, care coboară pentru a căuta oaia rătăcită, 
lăsând în munţi o turmă de 99 de oi, o aluzie la micimea 
lumii căzute, în comparaţie cu întregul cosmosului, 
îndeosebi cu eonii îngereşti'“. 

Biserica ne descoperă taina mântuirii noastre şi nu 
tainele întregului univers, care poate nu are trebuinţă să fie 
mântuit. De aceea, cosmologia Revelaţiei va fi în mod 
necesar geocentrică. Tot pentru aceasta cosmografia 
coperniciană, din punct de vedere psihologic sau mai 
curând din punct de vedere duhovnicesc, va corespunde 
unei stări de împrăştiere, unei anumite dezaxări religioase, 
unei slăbiri a atitudinii soteriologice, ca la gnostici şi în 
doctrinele oculte. Spiritul nesăţios de știință, spiritul 
neliniştit al lui Faust îndreptându-se spre cosmos va 
sfărâma sferele cereşti prea înguste pentru a se avânta în 
spaţiile nesfârșite unde se va pierde în căutarea unei 
cunoașteri sintetice a universului; cunoaşterea sa 
exterioară, mărginită la domeniul devenirii, nu va înţelege 
cosmosul decât sub înfățișarea  dezagregării, care 
corespunde stării naturii noastre de după cădere. 
Dimpotrivă, un mistic creștin va intra în el însuși, se va 
închide în chilia lăuntrică a inimii sale, pentru ca să 
păsească aici, mai adânc decât păcatul!“%, începutul unui 
suiş în decursul căruia universul îi va apărea din ce în ce 
mai unit, din ce în ce mai coerent, pătruns de puteri 
duhovniceşti și neformând altceva decât un tot ţinut în 
mâna lui Dumnezeu. Din simplă curiozitate, putem cită 
încercarea unui mare teolog rus modern, părintele Pavel 
Florensky, care a fost în același timp și un mare 
matematician, de a reveni la o cosmologie geocentrică pe 
baza teoriilor ştiinţifice ale epocii noastre. Este de prisos să 
spunem că această sinteză îndrăzneață și poate demnă de 
apărat din punct de vedere ştiinţific nu are nici o valoare 
pentru teologia creştină care se împacă foarte bine cu orice 
teorie ştiinţifică despre univers, cu condiţia ca aceasta din 

urmă să nu-şi depășească limitele şi să nu încerce să nege 
cu obrăznicie ceea ce este în afară de câmpul său vizual. 


Nu vom vorbi despre cosmologie - sau mai degrabă 
despre cosmologiile Părinților - decât pentru a desprinde 
din ele câteva idei teologice care îşi au locul în ceea ce 
priveşte unirea cu Dumnezeu. Lucrarea celor şase zile se 
prezintă - la Sfântul Vasile din Hexaemeron, ca şi la 
Sfântul Grigore de Nyssa care a completat tratatul 
Sfântului Vasile - ca o distincție succesivă a elementelor 
create în mod simultan în prima zi. Sfântul Vasile 
înfățișează această primă zi, “începutul”, primul moment al 
fiinţei create, ca şi cum ar fi “în afara celor şapte zile”, ca 
ŞI pe cea de “a opta zi”, pe care noi o sărbătorim duminica 
și care va fi începutul veşniciei, ziua învierii“. În cele 
cinci zile care urmează creării elementelor inteligibile şi 
sensibile, cerului și pământului, lumea văzută se 
organizează în chip progresiv, dar această orânduire 
succesivă, după Sfântul Grigorie de Nyssa, nu există decât 
pentru creaturi. Acestea din urmă sunt stăpânite de o 
“putere luminoasă” pe care Dumnezeu a introdus-o în 
materie și care este Cuvântul Său (“cuvintele-voinţe” ale 
Sfântului Maxim), poruncile date celor create de care 
vorbeşte Geneza'”. Căci Cuvântul lui Dumnezeu, după 
cum spune Filaret al Moscovei, “nu este asemenea 
cuvintelor omenești, care o dată ce ies de pe buze se 
sfârşesc şi se risipesc în aer”!”!. În Dumnezeu nu-i nimic 
care să înceteze, nimic care să ia sfârşit. Cuvântul Său 
purcede, dar nu trece. EI n-a creat pentru un timp oarecare, 
ci pentru totdeauna; El a adus făptura la existenţă prin 

Cuvântul Său creator. “Pentru că a întărit lumea care nu se 
va clinti” (Ps. 92, 2)17. 

Sfântul Isaac Sirul observă că există o oarecare 
deosebire tainică în creaţie, feluri deosebite ale lucrării 
dumnezeiești: dacă, după ce a creat cerul şi pământul, 
Dumnezeu dă pe rând porunci materiei care trebuie să 
producă ființe felurite, EI creează în schimb lumea 
duhurilor îngereşti “în tăcere”'*. La fel, creaţia omului nu 
este efectul unei porunci date pământului ca pentru restul 
ființelor vii: Dumnezeu nu porunceşte, ci îşi zice în sfatul 
Său cel veşnic: “Să facem om după chipul şi după 
asemănarea noastră” (Facere 1, 26). Prin poruncile Sale, 
Dumnezeu împarte lumea şi îi organizează părțile; dar nici 
îngerii, nici omul nu sunt, la drept vorbind, părți, fund 
ființe personale. O persoană nu este partea unui tot, ci ea 
conţine într-însa totul. În această ordine de idei, fiinţa 
omenească este mai completă, mai bogată, conţine mai 
multe posibilități decât duhurile îngereşti. Așezată la 
hotarul dintre lumea inteligibilă şi cea sensibilă, ea 
reunește într-însa aceste două lumi și participă, în general, 
la toate sferele lumii create. “Căci tot ceea ce a fost creat 
de Dumnezeu în diversele naturi se reuneşte în om ca într- 
un creuzet, pentru a forma în el o desăvârșire fără pereche, 
ca o armonie compusă din diverse sunete.”!"* 

După Sfântul Maxim Mărturisitorul'””, procesul creaţiei 
cuprinde cinci diviziuni care fac loc sferelor concentrice 
ale fiinţei în centrul cărora se găseşte omul, care în mod 
virtual le cuprinde într-însul pe toate. Înainte de toate, 
trebuie să distingem fiinţa necreată şi firea creată, pe 
Dumnezeu şi totalitatea făpturilor. Natura creată se împarte 
apoi în lumea inteligibilă și lumea sensibilă (vonră Kai 

aio0nr&). În universul sensibil, cerul este despărţit de 
pământ (ovpavog Kat ym). Din toată suprafaţa pământului 
este despărțit raiul (oiovuevn Kai rapa6eio0g), locul 
sălăşluirii omului. În sfârşit, omul se împarte în două 
genuri, masculin şi feminin, împărțire care se va actualiza 
definitiv după păcat, în firea căzută. Această împărțire a 
fost făcută de Dumnezeu care a prevăzut păcatul, după 
Sfântul Maxim, care în această privinţă repetă gândirea 
Sfântului Grigorie de Nyssa. “Fiinţa care a început printr-o 
schimbare, zice acesta din urmă, păstrează afinitatea pentru 
schimbare. De aceea, Cel care, după cuvântul Scripturii, 
vede toate lucrurile înainte de nașterea lor, scrutând cu 
privirea sau mai curând văzând de mai înainte prin forţa 
cunoașterii Sale premergătoare de ce parte va înclina 
mișcarea alegerii libere şi neatârnate a omului, din clipa 
când a văzut ce se va întâmpla, adaugă chipului împărțirea 
în bărbat şi femeie, împărțire care nu are nici o legătură cu 
Arhetipul dumnezeiesc, dar care, cum s-a spus, se înrudeşte 
cu natura iraţională.” Aici, însă, orice gândire teologică 
devine confuză şi nu mai poate fi limpede exprimată; se 
suprapun două planuri - cel al creaţiei şi cel al căderii - și 
nu putem concepe pe primul altfel decât în chipurile proprii 
celui de-al doilea, adică prin sexualitate, aşa cum aceasta s- 
a realizat în natura căzută. Adevăratul sens al acestei ultime 
împărțiri tainice va putea fi întrevăzut acolo unde sexul va 
fi depăşit într-o nouă plinătate - în mariologie, ecleziologie, 
ca și în Sfânta Taină a căsătoriei sau în “calea îngerească” 
a monahismului. Ca și aceasta din urmă, şi celelalte 
împărțiri ale cosmosului au dobândit, ca urmare a 
păcatului, un caracter de limitare, de separare, de divizare. 

Primul om era chemat, după Sfântul Maxim, să adune în 
fiinţa lui toată funţa creată; el trebuia în același timp să 
atingă unirea desăvârșită cu Dumnezeu şi astfel să confere 
întregii creaţii starea îndumnezeită. Trebuia, mai întâi, să 
desființeze în propria lui natură împărțirea în două sexe, 
printr-o viaţă fără de patimă dusă după modelul arhetipului 
dumnezeiesc. Apoi, trebuia să reunească raiul cu restul 
pământului, adică purtind totdeauna în el însuşi raiul, într-o 
comuniune statornică cu Dumnezeu, trebuia să transforme 
tot pământul în rai. După aceea, trebuia să desființeze 
condiţiile spaţiale nu numai pentru mintea, ci şi pentru 
trupul său, adunând pământul şi cerul, toată lumea văzută. 
Depăşind marginile lumii sensibile, trebuia să pătrundă în 
lumea inteligibilă printr-o cunoaştere egală cu cea a 
duhurilor îngereşti, ca să reunească în el însuși lumea 
inteligibilă şi lumea sensibilă. În sfârşit, neavând în afara 
lui decât numai pe Dumnezeu, n-ar mai fi rămas omului 
decât să se dăruiască în întregime Lui, într-un elan de 
dragoste,  redându-i universul întreg unit în ființa 
omenească. Atunci Dumnezeu Însuși s-ar fi dăruit la rândul 
Său omului, care ar fi avut în virtutea acestui dar, adică 
prin har, tot ceea ce Dumnezeu posedă prin firea Sa'”. În 
felul acesta, s-ar fi îndeplinit îndumnezeirea omului și a 
întregii lumi create. Această sarcină prescrisă omului 
nefiind împlinită de Adam, o putem întrezări prin lucrarea 
lui Hristos, al doilea Adam. 

Aceasta este învățătura Sfântului Maxim Mărturisitorul 
cu privire la împărțirile fiinţei create, învăţătură care a fost 
împrumutată, în parte, de Jean Scot Erigena în lucrarea sa 
De divisione naturae. La Sfântul Maxim aceste împărțiri 
exprimă caracterul mărginit al făpturii, mărginire care este 

însăşi condiția ei. Ele sunt în același timp probleme de 
rezolvat, piedici ce trebuie depăşite pe calea unirii cu 
Dumnezeu. Omul nu este o fiinţă izolată de restul creației; 
prin însăşi firea sa, el este legat de ansamblul lumii, şi 
Sfântul Pavel mărturiseşte că toată făptura așteaptă slava 
viitoare care trebuie să se descopere în fiii lui Dumnezeu 
(Rom. 8, 18-22). Sensul cosmic nu a fost niciodată străin de 
spiritualitatea răsăriteană. EI se exprimă şi în teologie, ca şi 
în poezia liturgică, în iconografie şi poate, mai ales, în 
scrierile ascetice ale Dascălilor de viaţă duhovnicească ai 
Bisericii Ortodoxe. “Ce este inima iubitoare? - se întreabă 
Sfântul Isaac Sirul. Este o inimă care se înflăcărează de 
dragoste pentru Întreaga făptură, pentru oameni, pentru 
păsări, pentru animale, pentru draci, pentru toate făpturile. 
Cel care are această inimă nu va putea să-și amintească sau 
să vadă o făptură, fără ca ochu să nu 1 se umple de lacrimi 
din pricina milei nesfârşite care îi cuprinde inima. Şi inima 
se înmoaie şi nu mai poate să rabde, dacă vede sau aude de 
la alţii de vreo suferinţă, fie chiar o mică durere făcută unei 
făpturi. De aceea, un asemenea om nu încetează să se roage 
şi pentru dobitoace, pentru duşmanii Adevărului, pentru cei 
care îi fac rău, ca ei să fie păstraţi şi curățiţi. EI se roagă 
chiar şi pentru târâtoare, mişcat de o milă nesfârşită care se 
trezeşte în inima celor care se aseamănă cu Dumnezeu.” 75 
În calea sa de unire cu Dumnezeu, omul nu respinge 
făpturile, ci adună în dragostea sa cosmosul dezbinat prin 
păcat, ca în cele din urmă să fie transfigurat prin har. 


Omul a fost creat cel din urmă ca să fie introdus în 
univers ca un rege în palatul său, spuneau Părinții greci. 
“Ca un profet şi ca un preot”, va adăuga Filaret al 

Moscovei'”, dând un accent ecleziologic cosmologiei 
Bibliei. Pentru acest mare teolog al veacului trecut, creația 
este deja o pregătire a Bisericii, care îşi va avea începutul 
cu primii oameni, în raiul pământesc. Cărţile Revelaţiei 
sunt pentru el o istorie sfântă a lumii, începând prin crearea 
cerului şi a pământului, sfârşind prin cerul nou și pământul 
nou al Apocalipsei. Istoria lumii este o istorie a Bisericii 
care este temelia mistică a lumii. Teologia ortodoxă a 
ultimelor veacuri este în esență ecleziologică. Dogma 
despre Biserică este motivul ascuns ce determină gândirea 
şi viaţa religioasă a Ortodoxiei. Ansamblul tradiției 
creştine, fără a fi modificat sau modernizat, se prezintă 
astăzi sub această nouă înfăţişare a ecleziologiei, căci 
tradiția nu este un depozit neschimbător şi inert, ci viața 
însăşi a Duhului Adevărului care învaţă Biserica. Nu-i de 
mirare deci ca astăzi cosmologia să primească o notă 
ecleziologică, care să nu se opună deloc, ci, dimpotrivă, să 
ofere o nouă valoare cosmologiei hristologice a Sfântului 
Maxim Mărturisitorul. 

Chiar şi în căile sale, care se îndepărtează cel mai mult 
de tradiție, chiar şi în rătăcirile sale, gândirea Răsăritului 
creştin a ultimelor veacuri - şi mai ales gândirea religioasă 
rusă - oglindeşte o năzuință de a înfăţişa cosmosul creat 
sub un aspect ecleziologic. Se pot găsi aceste motive în 
filosofia religioasă a lui Soloviov, în care mistica cosmică a 
lui Iacob BGhme, a lui Paracelsus şi a Kabalei se amestecă 
cu ideile sociologice ale lui Fourrier și Auguste Comte, în 
utopismul eshatologic al lui Fedorov, în aspiraţiile hiliaste 
ale creștinismului social, în sfârşit, în sofianismul 
părintelui Bulgakov, care este o ecleziologie nereușită. La 
aceşti gânditori, ideea de Biserică se confundă cu ideea de 

COSMOS, şi ideea de cosmos se descreştinează. Dar şi 
rătacirile dau câteodată mărturie despre Adevăr, cu toate că 
o fac într-un mod ocolit şi negativ. Dacă ideea de Biserică - 
mediu în care se săvârşeşte unirea cu Dumnezeu - este deja 
cuprinsă în cea de cosmos, aceasta nu înseamnă ca 
cosmosul este Biserica. Nu poate fi pus pe seama 
începuturilor ceea ce aparţine vocației, desăvârşirii, 
scopului ultim. 

Lumea a fost făcută din nimic numai prin voinţa lui 
Dumnezeu: aceasta este originea ei. Lumea a fost creată 
pentru a participa la plinătatea vieții dumnezeieşti: aceasta 
este vocaţia sa. Ea este chemată să săvârşească în libertate 
această unire, în acordul liber al voinţei create cu voinţa lui 
Dumnezeu: aceasta este taina Bisericii nedespărțite de 
creaţie. Dincolo de toate suferinţele care au urmat căderii 
omenirii în păcat şi distrugerii primei Biserici, Biserica 
paradiziacă, făptura, va păstra ideea chemării sale și, în 
același timp, ideea de Biserică ce se va înfăptui, în sfârșit 
pe deplin, după Golgota, după Cincizecime, ca Biserica 
propriu-zisă, Biserica lui Hristos, cu neputinţă de distrus. 
De aici înainte universul creat și mărginit va purta un trup 
nou având o plinătate necreată şi nemărginită pe care 
lumea nu o poate cuprinde. Acest trup nou este Biserica; 
plinătatea pe care o conţine este harul, abundența energiilor 
dumnezeieşti prin care şi pentru care a fost creată lumea. În 
afară de Biserică, ele activează ca niște cauze determinante 
din afară, ca nişte voințe dumnezeieşti, creatoare şi 
păstrătoare ale ființei. Numai în Biserică, în unitatea 
trupului lui Hristos ele sunt oferite, date oamenilor prin 
Sfântul Duh; în Biserică apar energiile ca har în care 
fiinţele create sunt chemate să se unească cu Dumnezeu. 

Universul întreg este chemat să intre în Biserică, să devină 
Biserică a lui Hristos pentru a fi prefăcut, după sfârșitul 
veacurilor, în veșnica împărăție a lui Dumnezeu. Creată din 
NIMIC, lumea își găsește împlinirea în Biserică, unde 
făptura dobândeşte un temei de neclintit împlinindu-și 
vocaţia. 

Chip şi asemănare 


Dacă omul conţine în el toate elementele din care este 
alcătuit universul, totuşi nu în această calitate constă 
adevărata sa desăvârşire, titlul de glorie. “Nu este nimic 
remarcabil - spune Sfântul Grigorie de Nyssa - în a vrea să 
faci din om chipul şi asemănarea universului; căci 
pământul trece, cerul se schimbă, şi conţinutul lor este la 
fel de trecător ca şi forma care le conţine...” “Se spunea: 
omul este un microcosmos... și, crezând că preamăresc 
natura umană prin acest nume pompos, nu s-a observat că 
omului i se confereau în același timp calități proprii 
ţânţarilor şi şoarecilor”150. Desăvârşirea omului nu constă 
în faptul că el este asemănător cu totalitatea creaturilor, ci 
în ceea ce îl deosebeşte de cosmos şi-l face asemănător 
Creatorului. Revelația ne învaţă că omul a fost creat după 
chipul şi asemănarea'*" lui Dumnezeu. 

Toţi Părinții Bisericii, atât cei din Răsărit, cât şi cei din 
Apus, sunt de acord să vadă în actul creației omului după 
chipul şi asemănarea lui Dumnezeu o oarecare orânduire, 
un acord primordial între fiinţa omenească şi Fiinţa 
dumnezeiască. Totuşi, punerea în valoare teologică a 
acestui adevăr revelat va fi deseori diferită în tradițiile 
răsăriteană și apuseană, deși deloc contradictorie. Gândirea 
Sfântului Augustin, plecând de la chipul lui Dumnezeu din 
noi, va căuta să formeze o noţiune despre Dumnezeu 
încercând să descopere în EI ceea ce se găseşte în sufletul 
făcut după chipul Său. Va fi o metodă de analogii 
psihologice aplicată cunoaşterii lui Dumnezeu, teologiei. 

Sfântul Grigorie de Nyssa, dimpotrivă, va alege ca punct 
de plecare ceea ce Revelația ne spune despre Dumnezeu, 
pentru a regăsi în om ceea ce corespunde în el chipului 
dumnezeiesc. Aceasta va fi o metoda teologică aplicată 
cunoașterii omului, antropologiei. Prima cale va căuta să 
cunoască pe Dumnezeu pornind de la omul făcut după 
chipul Său; a două cale va vrea să definească adevărata fire 
a omului pornind de la noţiunea de Dumnezeu după chipul 
căruia a fost creat. 

Când vrem să găsim în scrierile Părinților o definiție 
limpede a ceea ce corespunde în noi chipului dumnezeiesc, 
riscăm să ne pierdem printre afirmaţii diverse, care, fără a 
fi potrivnice unele altora, nu pot reduce chipul la o 
oarecare parte a ființei umane. Într-adevăr, uneori se 
atribuie caracterul de chip al lui Dumnezeu demnități 
împărăteşti a omului, superiorității sale în lumea sensibilă, 
alteori se vrea închipuit în firea sa duhovnicească, în suflet 
sau în partea principală, conducătoare (Myenovikov) a 
ființei sale, în minte (vovg), în facultățile superioare ca 
inteligența, rațiunea (A0yoc) sau în libertatea proprie 
omului, facultatea de a se determina din interior - 
avresovola -, în virtutea căreia omul este adevăratul 
principiu al actelor sale. Câteodată chipul lui Dumnezeu 
este asimilat cu vreo calitate a sufletului, cu simplitatea lui, 
cu nemurirea lui sau cu facultatea de a-L cunoaşte pe 
Dumnezeu, de a trăi în legătura cu EI, cu posibilitatea de 
participare la Dumnezeu, cu sălăşluirea Duhului Sfânt în 
suflet. În alte cazuri, ca în Omiliile duhovniceşti atribuite 
Sfântului Macane Egipteanul, chipul lui Dumnezeu se 
prezintă sub un dublu aspect: este, mai întâi, libertatea 
formală a omului, hberul arbitru sau facultatea de a alege, 

care nu poate fi distrusă prin păcat; pe de altă parte, este 
“chipul ceresc”, conţinutul pozitiv al chipului, care este 
comuniunea cu Dumnezeu în virtutea căreia natura 
omenească înainte de păcat era îmbrăcată în Cuvântul şi în 
Duhul Sfânt'“. În sfârșit, ca la Sfântul Irineu, şi la Sfântul 
Grigorie de Nyssa şi Sfântul Grigorie Palama, nu numai 
sufletul, dar şi trupul omenesc ar fi părtaş la calitatea de 
chip, ar fi creat după chipul lui Dumnezeu. “Numele de 
om, zice Sfântul Grigorie Palama, nu este dat sufletului sau 
trupului luate în mod separat, ci amândurora împreună, căci 
împreună ele au fost create după chipul lui Dumnezeu.""5% 
Omul, după Palama, este “după chipul lui Dumnezeu” mai 
mult decât îngerii, pentru că sufletul său unit cu trupul 
deţine o energie dătătoare de viaţă prin care se însuflețeşte 
şi stăpâneşte trupul, putere de care îngerii, duhuri fără de 
trup, sunt lipsiți, deși sunt mai aproape de Dumnezeu 
datorită simplităţii firii lor duhovniceşti '*. 


Mulimea şi varietatea acestor definiţii ne arată că 
gândirea Părinților nu vrea să mărginească la o parte 
oarecare din fiinţa omenească ceea ce este după chipul lui 
Dumnezeu. Într-adevăr, istorisirea biblică nu dă nici o 
precizare despre caracterul de chip al lui Dumnezeu, dar 
prezintă însăşi creația omului ca un fapt deosebit, altul 
decât creaţia celorlalte ființe. Ca și îngerii, care au fost 
creaţi “în tăcere”, după expresia Sfântului Isaac Sirul'%, 
omul n-a fost creat printr-o poruncă dumnezeiască adresată 
pământului. Dumnezeu Însuşi l-a plăsmuit din ţărâna 
pământului cu înseşi mâinile Sale, adică prin Cuvântul şi 
Duhul Său, după cum spunea Sfântul Irineu'“, și EI 
(Dumnezeu-Tatăl) i-a insuflat suflarea de viață. Sfântul 

Grigorie de Nazianz interpretează în felul următor textul 
Facerii: “Cuvântul lui Dumnezeu, luând o bucată din 
pământul de curând creat, a modelat cu mâinile Sale 
nemuritoare chipul nostru şi i-a dat viață: căci duhul pe 
care 1 l-a insuflat este o revărsare din dumnezeirea cea 
nevazută. Astfel, din ţărână și din suflare, omul a fost creat 
chip al Celui nemuritor, căci atât într-unul [trupul], cât și în 
celălalt [sufletul] stăpâneşte firea cea duhovnicească. 
Tocmai pentru aceasta, în calitatea mea de pământ, eu sunt 
legat de viaţa de aici, dar, fiind şi părticică dumnezeiască, 
port în mine dorul după viaţa viitoare”“. Şi în aceeași 
omilie consacrată sufletului, el spune: “Sufletul este o 
suflare a lui Dumnezeu şi, cu toate că este ceresc, se lasă 
amestecat cu pământul. EI este o lumină închisă într-o 
peşteră, dar care nu este mai puţin lumină dumnezeiască şi 
de nestins”"55. Luând aceste cuvinte după litera lor, se pare 
că ar trebui să deducem din cele două texte de mai sus 
caracterul necreat al sufletului şi să vedem în om un 
Dumnezeu îngreunat de firea trupească sau, mai rău, o 
alcătuire de Dumnezeu şi animal. Tălmăcită astfel, creația 
după chipul lui Dumnezeu ar fi în contradicție cu 
învățătura creștină, care vede în om o făptură chemată să 
ajungă la unirea cu Dumnezeu, să devină dumnezeu prin 
har, dar nicidecum un Dumnezeu prin însăşi originea Sa. 
Fără să mai vorbim de alte consecinţe monstruoase, în 
aceste condiţii problema răului ar fi de neconceput: sau 
Adam n-ar putea să păcătuiască, fiind prin sufletul său 
Dumnezeu, părticică din Dumnezeu, sau păcatul originar ar 
cădea asupra firii dumnezeieşti - Dumnezeu Însuşi ar 
păcătui în Adam. Sfântul Grigorie de Nazianz nu putea 
susţine un asemenea punct de vedere. În omilia sa cu 

privire la firea omenească, el se adresează sufletului său 
zicând: “Dacă ești cu adevărat suflare a lui Dumnezeu şi 
destin dumnezeiesc, aşa cum socoteşti, atunci aruncă toată 
nedreptatea, ca să te pot crede... Cum se face că tu eşti aşa 
de mult tulburat de ispitirile vrăjmaşului, cu toate că ești 
unit cu Duhul ceresc? Dacă tu, în ciuda unui asemenea 
ajutor, înclini totuși spre pământ, vai cât de puternic trebuie 
să fie păcatul tău!”!%. Amestecat (Kiwpvau&vn) cu “Duhul 
ceresc”, sufletul este deci ajutar de ceva mai mare ca el. 
Tocmai prezenţa acestei forțe dumnezeieşti în el este cea 
care i-a dat numele de “părticică din dumnezeire”, căci 
sufletul îşi are începutul o dată cu “revărsarea de 
dumnezeire” insuflată, care este harul. “Suflarea 
dumnezeiască” arată, aşadar, un mod de creaţie în virtutea 
căruia duhul omenesc este strâns legat de har, produs de 
har, aşa cum mișcarea aerului este produsă de suflare, 
duhul cuprinzând această suflare și neputând să fie 
despărțit de ea. Este o  împărtăşire din energia 
dumnezeiască proprie sufletului, care este arătată prin 
expresia “părticică din dumnezeire”. Într-adevăr, într-una 
dintre omiliile sale, Sfântul Grigone de Nazianz vorbeşte 
de participare cu prilejul “celor trei lumini” dintre care 
prima este Dumnezeu, Lumină supremă, neapropiată, 
negrăită; a doua, îngerii, “o anumită revărsare” (ânoppo 
TIG) sau împărtășire (puerovoia) din prima Lumina; a treia, 
omul, numit şi el lumină din pricina duhului său iluminat 
de “Lumină arhetip”, care este Dumnezeu'”. Crearea după 
chipul și asemănarea lui Dumnezeu presupune deci ideea 
unei participări la ființa dumnezeiască, ideea unei 
comuniuni cu Dumnezeu. Adică ea presupune harul. 

După Sfântul Grigorie de Nyssa, chipul lui Dumnezeu în 
om, întrucât este desăvârşit, este în mod necesar cu 
neputinţă de a fi cunoscut, căci oglindind plinătatea 
Arhetipului, el trebuie să dețină de asemenea şi caracterul 
incognoscibil al fiinţei dumnezeiești. De aceea nu se poate 
defini în ce constă chipul lui Dumnezeu din om. Noi nu-L 
putem concepe altfel decât prin mijlocirea ideii de 
participare la bunurile nesfârşite ale lui Dumnezeu. “Prin 
natura sa, spune Sfântul Grigorie de Nyssa, Dumnezeu este 
bunătate, este acea bunătate care poate fi concepută sau, 
mai degrabă, El este dincolo de bunătatea care poate fi 
concepută şi înţeleasă. EI nu creează deci viața omenească 
dintr-un alt motiv decât că este bun. Fiind astfel şi creând 
din acest motiv firea omenească, EI nu a vrut să-şi arate pe 
jumătate puterea bunătăţii Sale, dând omului numai o parte 
din bunurile Sale, refuzându-i din gelozie împărtăşirea din 
celelalte. Ci desăvârşirea bunătăţii Sale constă în aceea ca 
face ca omul să iasă din neființă la ființă, să nu fie lipsit de 
vreun bine. Or, şirul acestor bunătăţi este așa de lung, încât 
este imposibil să le enumerăm. De aceea, toate sunt 
conţinute pe scurt în expresia ca omul este chipul lui 
Dumnezeu. Căci este cum s-a spus că Dumnezeu a făcut 
natura omenească părtaşă la tot binele... Dar dacă chipul ar 
fi fost întru totul asemănător frumuseţii Prototipului său, nu 
ar mai fi fost chipul Său, ci s-ar fi confundat cu EI. Deci, ce 
diferență există între dumnezeire şi cel care este după 
chipul Său? Este aceasta: unul este necreat [Dumnezeu], 
celălalt [omul] primeşte existenţa prin creaţie.” Este clar 
că Sfântul Grigorie de Nyssa, prin “chipul lui Dumnezeu” 
înțelege aici desăvârşirea finală, starea îndumnezeită a 
omului ce se împărtășește din deplinătatea dumnezeiască, 

din deplinătatea bunătăţilor Sale. Iată de ce, vorbind despre 
chipul limitat la împărtăşirea din anumite bunuri, despre 
chipul în devenire, el va vedea caracteristica specifică a 
omului în faptul că a fost creat după chipul lui Dumnezeu 
ŞI, mai ales, în aceea ca “el este liber de orice necesitate şi 
că nu este supus nici unei constrângeri fizice, dar că are o 
voință independentă. Virtutea este, într-adevăr, ceva 
independent şi stăpân pe sine”!%. Acesta este, ca să 
spunem așa, chipul “formal”, condiție necesară în vederea 
ajungerii la asemănarea cu Dumnezeu. Creat după chipul 
lui Dumnezeu, omul se înfățișează deci ca o funță 
personală, ca o persoană care nu trebuie să fie determinată 
de natură, dar care poate determina natura să se asimileze 
arhetipului dumnezeiesc. 

Persoana umană nu este o parte din ființa omenească, aşa 
cum persoanele Treimi nu sunt părți din Dumnezeu. De 
aceea, calitatea de chip al lui Dumnezeu nu se rezumă doar 
asupra unui element oarecare al compusului uman, ci 
priveşte întreaga fire a omului. Primul om care deţinea în 
sine toată firea omenească era, de asemenea, persoană 
unică. “Fiindcă numele de Adam - spune Sfântul Grigorie 
de Nyssa - nu-i dat acum obiectului creat, ca în istorisirile 
ce urmează. Ci omul creat nu are un nume deosebit, el este 
omul universal. Aşadar, prin această numire universală a 
firu, suntem chemaţi să înțelegem că Pronia şi Puterea 
dumnezeiască îmbrățișează tot neamul omenesc din prima 
creaţie... Deoarece chipul nu este într-o parte a firii, nici 
harul într-un ins - ci această virtute se întinde asupra 
întregului neam. Nici o deosebire nu există din acest punct 
de vedere între omul plăsmuit la prima creație a lumii şi cel 
ce va veni la sfârşitul lumii: ei poartă deopotrivă în ei însişi 

chipul dumnezeiesc... “. “Deci, omul creat după chipul lui 
Dumnezeu este firea înţeleasă ca un tot. Aceasta poartă 
asemănarea cu Dumnezeu.” Chipul dumnezeiesc propriu 
persoanei lui Adam se referea la întreaga omenire, la omul 
universal. Pentru aceasta, în neamul lui Adam, înmulțirea 
persoanelor, din care fiecare este după chipul lui 
Dumnezeu - s-ar putea spune, înmulțirea chipului 
dumnezeiesc în pluralitatea ipostasurilor omenești - nu se 
va împotrivi deloc unităţii ontologice a firii comune tuturor 
oamenilor. Dimpotrivă, o persoană omenească nu va putea 
realiza deplinătatea la care este chemată, nu poate să 
devină chip desăvârșit al lui Dumnezeu, dacă îşi însuşeşte o 
parte din fire socotind-o ca bunul său privat. Căci chipul 
ajunge la desăvârşire atunci când firea omenească se face 
asemănătoare celei a lui Dumnezeu, când dobândeşte 
împărtăşirea totală din bunurile necreate. Or, nu există 
decât o singură fire comună pentru toți oamenii, deși ni se 
înfățișează divizată prin păcat, împărţită între mai mulți 
inşi. Această unitate dintru început a firii umane 
statornicită din nou în Biserică, se va prezenta Sfântului 
Pavel sub o înfăţişare atât de deosebită, încât el o va 
desemna prin numele de rup al lui Hristos. 

Aşadar, oamenii au o fire comună, o singură fire în mai 
multe persoane. Această distincție între fire și persoană în 
om este tot așa de greu de înţeles ca şi distincția analoagă 
dintre fiinţa una şi cele trei Persoane în Dumnezeu. Trebuie 
să ne dăm seama înainte de orice că noi nu cunoaştem 
persoana, ipostasul uman în adevărata sa expresie, curat de 
orice amestec. Ceea ce noi numim în mod obişnuit 
“persoane”, “personal” arată mai degrabă inşii, ceea ce este 
individualul. Noi suntem obişnuiţi să vedem între cei doi 

termeni - persoană și individ - aproape niște sinonime; ne 
slujim fără deosebire de un termen sau altul pentru a 
exprima acelaşi lucru. Într-un anumit sens însă, individ şi 
persoană au un înţeles contrar, individul exprimând un 
oarecare amestec al persoanei cu elemente care ţin de firea 
obştească, persoana însemnând, dimpotrivă, ceea ce se 
deosebeşte de fire. În starea noastră de acum noi nu 
cunoaştem persoanele decât prin indivizi, ca inși izolaţi. 
Când vrem să definim, să caracterizăm o persoană, noi 
îngrămădim însuşiri individuale, “trăsături de caracter” ce 
se întâlnesc totuși în altă parte, la alți inși și deci nu sunt 
niciodată absolut “personale”, ca unele ce ţin de fire. Ne 
dăm seama până la urmă că ceea ce ne este cel mai scump 
într-o fiinţă, ceea ce o face să fie “ea însăși” rămâne 
nedefinit, căci nu-i nimic în firea sa care ar reveni în chip 
propriu persoanei, totdeauna unică şi incomparabilă, “fără 
de asemănare”. Omul determinat, acţionând prin firea sa în 
virtutea însuşirilor sale fireşti, prin “caracterul” său, este 
cel mai puţin personal. El se afirmă ca un individ, 
proprietar al unei firi pe care o opune firii altora ca pe “eul” 
său, confuzie între persoană şi fire. Această confuzie, 
caracteristică firii căzute, este desemnată în literatura 
ascetică a Bisericii de Răsărit printr-un termen special - 
AVTOTNG Priavria - sau în rusă “samost”, al cărui sens 
adevărat nu ar putea fi redat prin cuvântul “egoism”; ar 
trebui mai degrabă să născocim un barbarism latin și să-l 
traducem prin “ipseitate”. 

Întâmpinăm o oarecare dificultate atunci când dogma 
hristologică vrea să vadă în voinţă o funcție a firii; ne este 
mai uşor să ne imaginăm persoana care vrea, care se 
afirmă, care se impune prin voinţa sa. Totuşi, ideea de 

persoană implică libertatea faţă de fire; persoana este liberă 
de firea sa, nu este determinată de ea. Ipostasul omenesc nu 
poate să se realizeze decât în renunţarea la voinţa proprie, 
la ceea ce ne determină și ne aserveşte unei necesități 
naturale. În mod personal, afirmarea de sine, în care 
persoana se confundă cu firea și îşi pierde adevărata 
libertate, trebuie sfărâmată. Acesta este principiul de bază 
al ascetismului: o renunțare liberă la voia proprie, la 
simulacrul de libertate individuală, pentru a intra în 
posesia adevăratei libertăţi, cea a persoanei care este 
chipul lui Dumnezeu propriu fiecăruia. De aceea, după 
Sfântul Nil Sinaitul, un călugăr desăvârșit “va cinsti după 
Dumnezeu pe toți oamenii ca pe Dumnezeu Însuşi”. 
Persoana altuia va apărea ca chip al lui Dumnezeu pentru 
cel care va şti să se rupă de limitarea sa individuală pentru 
a regăsi firea comună și a realiza prin aceasta chiar propria 
sa persoană. 

Ceea ce corespunde în noi chipului lui Dumnezeu nu 
este deci o parte din firea noastră, ci persoana care 
cuprinde în ea firea. Leonţiu din Bizanţ, un teolog din 
veacul al VI-lea, numește firea cuprinsă într-o persoană 
prin termenul special de £vvrOoTaTov, (enipostatic), ceea 
ce se găsește într-un ipostas sau persoană. Orice fire se 
găseşte într-un ipostas, ea este firea unui ipostas şi nu poate 
exista altfel, afirmă Leonţiu'”. Dar pe treptele inferioare 
ale fiinţei, ipostasurile înseamnă indivizi, fiinţa individuală; 
ele nu primesc sensul de persoane decât atunci când este 
vorba despre ființe duhovnicești, precum oamenii, îngerii, 
Dumnezeu. Ca persoană (şi nu individ), ipostasul nu 
împarte firea făcând loc la mai multe firi deosebite. 
Treimea nu este trei dumnezei, ci un singur Dumnezeu. 

Dacă înmulțirea persoanelor omenești fărâmiţează firea, 
împărțind-o în mai mulți inși, este pentru că noi nu 
cunoaştem alta naștere decât pe aceea care are loc după 
păcat în firea omenească ce a pierdut asemănarea cu ființa 
dumnezeiască. Am văzut că, pentru Sfântul Grigorie de 
Nyssa și Sfântul Maxim Mărturisitorul, crearea Evei se 
înfățişa deja ca un fapt săvârşit de Dumnezeu cu 
prevederea păcatului şi a urmărilor sale pentru omenire. 
Totuși, luată din firea lui Adam, os din oasele sale şi trup 
din trupul său, Eva, o nouă persoana umană, întregea firea 
lui Adam, era aceeaşi fire, “acelaşi trup”. Numai ca urmare 
a păcatului aceste două prime persoane umane au devenit 
două naturi despărțite, două ființe individuale, având între 
ele legături exterioare, dorinţele femeii îndreptându-se spre 
bărbatul ei şi stăpânirea bărbatului exercitându-se asupra 
femeii, după cuvântul din Geneza (3, 16). După păcatul 
originar, firea umană devine împărțită, îmbucătățită, tăiată 
în mai mulți indivizi. Omul se prezintă sub o îndoită 
înfățișare: ca fire individuală, el devine o parte dintr-un tot, 
unul dintre elementele constitutive ale universului; dar ca 
persoană el nu este deloc o parte: el conţine într-însul totul. 
Firea este conţinutul persoanei, persoana este existenţa 
firu. O persoană care se afirmă ca individ, închizându-se în 
limitele firii sale particulare, nu se poate desăvârși cu 
adevărat, din contră, ea se împuţinează, sărăceşte. Numai 
lepadându-se de propriul său conţinut, numai dăruindu-l în 
chip liber, numai încetând să existe pentru sine se exprimă 
din plin persoana în aceeași fire a tuturor. Lepădându-se de 
binele său individual, ea sporeşte la nesfârşit şi se 
îmbogăţeşte cu tot ce aparține tuturor. Persoana devine 
icoana desăvârşită a lui Dumnezeu, dobândind asemănarea 

care este desăvârşirea firii comune tuturor oamenilor. 
Distincția dintre persoane și fire reproduce în omenire 
ordinea de viața dumnezeiască exprimată prin dogma 
treimică. Este temelia întregii antropologii creştine, a 
întregii morale evanghelice, căci creștinismul este “o 
imitare a firii dumnezeiești”"*, după cuvântul Sfântului 


Grigorie de Nyssa. 


Ca chip al lui Dumnezeu, omul este o fiinţă personală, 
aşezată în faţă unui Dumnezeu personal. Dumnezeu Se 
adresează lui ca la o persoană şi omul Îi răspunde ca o 
persoană. Omul, spunea Sfântul Vasile, este o făptură care 
a primit porunca să ajungă dumnezeu'”. Dar această 
poruncă adresată lhbertăţii omului nu este o constrângere. 
Fiinţa personală, omul poate să primească sau să respingă 
voinţa lui Dumnezeu. El va rămâne o persoană, oricât de 
mult s-ar îndepărta de Dumnezeu, devenind prin firea sa 
neasemănător Lui, ceea ce înseamnă că chipul lui 
Dumnezeu nu poate fi distrus în om. El va rămâne de 
asemenea o fiinţă personală îndeplinind voinţa lui 
Dumnezeu, realizând asemănarea desăvârşită cu EI în firea 
sa, căci, după Sfântul Grigorie de Nazianz, “Dumnezeu a 
cinstit pe om dându-i libertatea, pentru ca binele să aparțină 
în mod propriu celui care îl alege nu mai puţin decât 
Aceluia care a așezat pârga (începutul) binelui în fire”!%. 
Astfel, fie că alege binele sau răul, fie că realizează 
asemănarea sau neasemănarea, omul își va stăpâni firea în 
chip liber, pentru că este o persoană făcută după chipul lui 
Dumnezeu. Totuşi, persoana neputând fi despărțită de firea 
care există în ea, orice nedesăvârşire, orice neasemănare a 
firu va mărgini persoana, va întuneca “chipul lui 

Dumnezeu”. Într-adevăr, dacă libertatea ne aparține, dat 
fiind că suntem persoane, voinţa prin care acţionăm este o 
facultate a firii. După Sfântul Maxim, voinţa este “o putere 
firească ce se îndreaptă către ceea ce este conform firii, 
putere care îmbrățișează toate însuşirile fireşti ale firii”. 
Sfântul Maxim Mărturisitorul deosebește această voință 
firească (B£inua pvoik0v), care este dorinţa de împlinire a 
binelui spre care tinde orice natură rațională, de voinţa care 
alege (0£imuo yvouu6v) proprie persoanei””. Firea vrea şi 
activează, persoana alege; persoana primeşte sau respinge 
ceea ce vrea firea. Totuşi, după Sfântul Maxim, această 
libertate de alegere este deja o nedesăvârşire, o mărginire a 
adevăratei libertăţi. O fire desăvârşită n-are nevoie să 
aleagă, pentru că ea cunoaşte în chip firesc binele; 
libertatea sa este întemeiată pe această cunoaştere. Liberul 
nostru arbitru (yvoun) dovedeşte nedesăvârşirea firii 
omenești căzute, pierderea asemănării cu Dumnezeu. 
Această fire fund întunecată prin păcat, nemaicunoscând 
adevăratul bine, tinzând de cele mai multe ori către ceea ce 
este “potrivnic firii”, persoana umană se găsește totdeauna 
înaintea necesităţii de a alege; ea va înainta dibuind. Noi 
numim această nehotărâre în urcuşul spre bine “liberul 
arbitru”. Persoana chemată la unirea cu Dumnezeu, la 
asemănarea desăvârşită a firii sale cu firea dumnezeiască 
prin har este unită cu firea trunchiată, deformată de păcat, 
sfâşiată de dorințe potrivnice. Cunoscând şi voind prin 
firea nedesăvârșită, ea este practic oarbă şi neputincioasă, 
nu mai ştie să aleagă binele şi cedează prea adesea 
pornirilor firii devenite sclava păcatului. Astfel, ceea ce 
este în noi după chipul lui Dumnezeu este târât în 

prăpastie, rămânând totuşi liber să aleagă, să se întoarcă 
din nou spre Dumnezeu. 

Omul a fost creat desăvârşit. Aceasta nu înseamnă că 
starea să primordială coincidea cu scopul ultim, că a fost 
unit cu Dumnezeu încă din clipa creaţiei. Înainte de păcat, 
Adam nu era nici “fire curată”, nici om îndumnezeit. Cum 
am spus deja, cosmologia și antropologia Bisericii de 
Răsărit au un caracter dinamic care exclude orice simplă 
juxtapunere între noțiunile de fire şi har: acestea se 
întrepătrund, una există în cealaltă. Sfântul loan 
Damaschinul vede o taină de nepătruns în faptul ca omul a 
fost creat “ca să se îndumnezeliască”, tinzând la unirea cu 
Dumnezeu”. Desăvârşirea firii dintâi se exprimă înainte 
de toate în această facultate de a comunica cu Dumnezeu, 
de a se uni din ce în ce mai strâns cu deplinătatea 
dumnezeirii care trebuia să pătrundă și să transfigureze 
natura creată. Sfântul Grigorie de Nazianz se gândea la 
această facultate supremă a sufletului omenesc atunci când 
vorbea despre Dumnezeu Cel care insufla cu suflarea Sa 
“partea dumnezeirii Sale”, harul prezent de la început în 
sufletul vrednic să primească în el şi să-și improprieze 
această energie îndumnezeitoare. Căci persoana umană era 
chemată, după Sfântul Maxim, “să unească prin iubire firea 
creată cu firea necreată, făcându-le să se arate în unitate și 
identitate prin dobândirea harului”. Unitatea şi 
identitatea se raportează aici la persoană, la ipostasul uman. 
Omul trebuia deci să unească prin har două firi în ipostasul 
creat, să ajungă un “dumnezeu creat”, un “dumnezeu prin 
har”, spre deosebire de Hristos, persoana divină care a 
asumat firea umană. Conlucrarea celor două voințe era 
necesară pentru a ajunge la acest scop: pe de o parte, voința 

dumnezeiască îndumnezeitoare dând harul prin Duhul 
Sfânt prezent în persoana umană; pe de altă parte, voinţa 
omenească, care se supune voinței lui Dumnezeu primind 
harul, dobândindu-l, lăsându-l să-i pătrundă în întregime 
firea. Fiind o putere lucrătoare a firii raționale, voinţa va 
acționa prin har în măsura în care firea va participa la har și 
va ajunge la asemănare prin “focul schimbării”2%. 

Părinţii greci înfățișează firea omenească uneori ca pe un 
compus din trei părți: minte, suflet, trup (vovG, won, 
O0Wu0), alteori ca pe o unire a sufletului cu trupul. 
Deosebirea dintre adepţii  trihotomismului și ai 
dihotomismului se reduce, în definitiv, la o chestiune de 
terminologie:  dihotomiștii văd în vovg o facultate 
superioară a sufletului rațional, facultate prin care omul 
intră în legătură cu Dumnezeu. Persoana sau ipostasul 
uman cuprinde părțile acestui compus natural, ea se 
exprimă în totalitatea fiinţei umane care există în ea şi prin 
ea. Chip al lui Dumnezeu, ea este principiul statornic al 
firii dinamice şi schimbătoare, totdeauna atrasă de către 
voinţă spre un scop din afară. Se poate spune că chipul este 
o pecete dumnezeiască care marchează firea punând-o într- 
o legătură personală cu Dumnezeu, legătura absolut unică 
pentru fiecare fiinţă. Această legătură se va săvârşi, se va 
realiza prin voinţa care rânduieşte firea în ansamblul ei 
spre Dumnezeu, în care omul trebuie să-și găsească 
deplinătatea fiinţei sale. “Sufletul omenesc, spune Sfântul 
Tihon de Voronej (veacul al XVIII-lea), fiind un duh făcut 
de Dumnezeu, nu-şi poate găsi mulţumirea, liniştea, pacea, 
mângâierea nici bucuria în nimic decât în Dumnezeu, care 
l-a creat după chipul și asemănarea Sa. O dată separat de 
EI, sufletul încearcă să-şi găsească plăcerea în făpturi şi se 

hrăneşte din patimi ca din roşcove - hrana pentru porci -, 
dar negăsind adevărata linişte, nici adevărata mulțumire, 
moare până la urmă de foame. Căci sufletului i se 
potriveşte o hrană duhovnicească." Mintea trebuia să-și 
afle hrana în Dumnezeu, să trăiască în Dumnezeu; trebuia 
ca sufletul să se hrănească din minte; trebuia ca trupul să 
trăiască din suflet - iată care era rânduiala dintru început a 
firii nemuritoare. Întorcându-se de la Dumnezeu, mintea, în 
loc să comunice hrana sa sufletului, începe să trăiască pe 
socoteala sufletului, hrănindu-se din substanţa sa (este ceea 
ce numim de obicei “valori spirituale”). Sufletul, la rândul 
său, începe să trăiască din viaţa trupului - aceasta este 
obârşia patimilor; în sfârşit, trupul, fiind silit să-şi caute 
hrana în afară, în materia neînsufletiţă, află până la urmă 
moartea. Compusul omenesc se destramă. 


Răul a intrat în lume prin voinţă. El nu este o fire, ci o 
stare (£E1q). “Firea binelui este mai puternică decât 
obişnuinţa răului - zice Diadoh al Foticeei - căci binele 
este, pe când răul nu este sau, mai bine zis, nu există decât 
în momentul în care este săvârşit." Păcatul este o boală a 
voinței care se înşeală luând drept bine o închipuire a 
binelui, după Sfântul Grigorie de Nyssa. De aceea, chiar 
numai dorinţa de a gusta din rodul cunoașterii binelui și 
răului era deja un păcat, căci, după Sfântul Grigorie de 
Nyssa, cunoaşterea presupune o anumită înclinare către 
obiectul pe care vrem să-l cunoaştem; or, răul, neexistând 
în sine, nu trebuia să fie cunoscut”. Răul devine realitate 
numai prin voinţă, care este singura lui subzistență; ea este 
aceea care îi dă răului o oarecare funță. Dacă omul a putut 
să tindă prin voinţa sa către un bine care nu există, către un 

scop amăgitor - el, care era în chip firesc înclinat să 
cunoască şi să iubească pe Dumnezeu -, aceasta nu se poate 
explica altfel decât printr-o înrâurire din afară, prin 
convingerea unei voințe străine căreia i-ar fi consimţit 
voința omenească””. Înainte de a intra prin voinţa lui 
Adam în lumea pământeană, răul a apărut în lumea 
duhurilor. Voința duhurilor îngereşti, veşnic determinată în 
vrăjmăşia cu Dumnezeu, a fost cea dintâi care a dat naştere 
răului, care este o atracţie a voinţei către neant, o tăgăduire 
a fiinţei, a creaţiei, a lui Dumnezeu, mai ales o ură furioasă 
împotriva harului căruia voinţa răzvrătită 1 se împotriveşte 
cu înverşunare. O dată ajunse duhuri ale întunericului, 
îngerii căzuţi rămân totuşi fiinţe create de Dumnezeu și 
hotărârea lor potrivnică voinţei dumnezeiești ajunge să fie 
o obsesie disperată după neant pe care ei nu îl vor găsi 
niciodată. Căderea lor veşnică în neființă nu va avea sfârşit. 
Sfântul Serafim de Sarov, un mare mistic rus al veacului 
trecut, spunea vorbind despre diavoli: “Sunt dezgustători; 
împotrivirea lor conștientă faţă de harul dumnezeiesc i-a 
prefăcut în soli ai întunericului şi ai grozăviilor de 
neînchipuit. Creaturi îngereşti, ei au o putere uriaşă. Cel 
mai mic dintre ei ar putea să nimicească pământul dacă 
harul dumnezeiesc n-ar face neputincioasă ura lor 
împotriva creației lui Dumnezeu. Ei încearcă deci să 
distrugă făptura din interior, înclinind libertatea omenească 
spre rău”%. Acelaşi Sfânt Serafim, referindu-se la o scriere 
ascetică atribuită Sfântului Antonie”, distinge trei voințe 
deosebite care lucrează în om: cea dintâi a lui Dumnezeu, 
voința desăvârşită şi mântuitoare; a două, cea a omului, 
care fără să fie neapărat vătămătoare, nu este nici 

mântuitoare în ea însăși; în fine, a treia voința, cea 
diabolică, ce caută pierzarea noastră. 

Ascetica ortodoxă are termeni speciali pentru a arăta 
feluritele lucrări săvârşite de duhurile răului în suflet. 
Aoyiouoi (Logismo)... sunt gândurile sau plăsmuirile din 
părțile inferioare ale sufletului, din “subconştient””"0. 
IlpocBoin (prosbol - provocare) n-ar putea fi tălmăcită 
prin “ispită”; este mai degrabă prezenţa unui gând străin, 
venit din afară, introdus de o voinţă vrăjmaşă în cugetul 
nostru; “ea nu este un păcat - zice Sfântul Marcu Ascetul -, 
ci o dovadă a libertăţii noastre””"!. Păcatul începe acolo 
unde există o ovwykoBăreoic 7, adică învoirea minţii la un 
gând sau la o imagine intrusă sau, mai bine zis, acolo unde 
există un oarecare interes, o atenție care arată deja 
începutul  consimţirii cu voința vrăjmașă. Căci răul 
presupune totdeauna lhbertate, altfel n-ar fi decât o silnicie, 
o posedare din afară. 


Omul a păcătuit în mod liber. În ce constă păcatul 
originar? Părinţii vor deosebi mai multe momente în 
această hotărâre a liberei voințe care a despărțit pe om de 
Dumnezeu. Momentul moral și, ca atare, personal ar consta 
după toți în neascultare, în călcarea poruncii dumnezeieşti. 
Dacă omul ar fi primit această poruncă în spiritul iubiri 
fihale, el ar fi răspuns voinţei dumnezeiești printr-o jertfă 
totală; el s-ar fi abținut de bunăvoie nu numai de la fructul 
oprit, ci de la orice obiect din afară, ca să nu trăiască decât 
din Dumnezeu, ca să năzuiască numai și numai la unirea cu 
E]. Porunca dumnezeiască arată voinței omenești calea de 
urmat pentru a atinge îndumnezeirea, o cale de desprindere 
de tot ceea ce nu este Dumnezeu. Voința omenească a ales 

calea opusă: despărțindu-se de Dumnezeu, ea s-a supus 
tiraniei diavolului. Sfântul Grigorie de Nyssa şi Sfântul 
Maxim Mărturisitorul dau atenţie mai ales laturii fizice a 
păcatului: în loc să urmeze înclinarea sa spre Dumnezeu, 
mintea omului s-a întors către lume; în loc să 
înduhovnicească trupul, intră el însuşi în curentul vieţii 
animale și senzitive, supunându-se condițiilor materiale. 
Sfântul Simeon Noul Teolog”!* vede o dezvoltare 
progresivă a păcatului în faptul că omul, în loc să se 
pocăiască, încearcă să se dezvinovăţească înaintea lui 
Dumnezeu: Adam aruncă orice resposabilitate asupra Evei 
- "femeia pe care mi-ai dat-o Tu” -, făcând astfel din 
Dumnezeu cauza dintâi a căderii sale. Eva învinuieşte 
şarpele. Refuzând să recunoască obârşia răului numai în 
voinţa lor liberă, oamenii renunță la putinţa de a se elibera 
de rău, supunând libertatea lor necesității din afară. Voința 
se împietreşte şi se închide față de Dumnezeu. “Omul a 
oprit în el curgerea harului dumnezeiesc”, va spune Filaret 


„214 
al Moscovei. 


Lipsa harului era, oare, pricina căderii firii? Noţiunea de 
har supraadăugat”"” care a fost pus peste firea umană pentru 
a o îndrepta spre Dumnezeu este străină Bisericii de 
Răsărit. Ca chip al lui Dumnezeu, persoana umană era 
orientată către Arhetipul său; firea sa tindea de la sine către 
Dumnezeu prin voinţă, care este o putere duhovnicească şi 
rațională. “Dreptatea primordială” ţinea de faptul că omul, 
fiind creat de Dumnezeu, nu putea fi decât o fire bună, 
îndreptată spre bine, adică spre comuniunea cu Dumnezeu, 
spre dobândirea harului necreat. Dacă această natură bună 
a intrat în dezacord cu Creatorul său, acest lucru nu ar fi 

fost posibil decât în virtutea însuşirilor sale de a se hotări 
din interior, ca urmare a  autodeterminării sale 
(avTe&ovo10), care conferea omului putinţa să activeze şi să 
voiască nu numai potrivit cu înclinănile sale firești, dar și 
împotriva firii sale pe care o putea strica, o putea face 
“contra-fire”. Căderea firii este urmarea nemijlocită a 
liberei determinări a omului, care s-a voit așa, încât a rămas 
în această stare, în mod deliberat. O stare potrivnică firii 
trebuia să ducă la destrămarea fiinţei omenești, care piere 
până la urmă în moarte, ultima despărțire a firii denaturate, 
despărțite de Dumnezeu. Nu mai este loc pentru harul 
necreat în firea stricată în care, după Sfântul Grigorie de 
Nyssa, mintea, ca o oglindă răsturnată, în loc să 
oglindească pe Dumnezeu, primeşte în ea chipul materiei 
fără formă”'€, unde patimile răstoarnă ierarhia cea dintâi a 
fiinţei omenești. Lipsa harului nu este cauza, ci mai 
degrabă urmarea căderii firii. Omul a obturat în sine putinţa 
de a comunica cu Dumnezeu, a închis calea pentru harul 
care prin el trebuia să curgă peste toată făptura. 

Această concepție “fizică” cu privire la păcat şi la 
urmările lui nu exclude, în învățătura Bisericii de Răsărit, 
un alt moment care se face întotdeauna simțit, anume 
aspectul personal, moral, cel al greşeli şi al pedepsei. Cele 
două aspecte sunt legate în chip nedespărțit, omul fiind nu 
numai 0 fire, dar și o persoană pusă în faţa unui Dumnezeu 
personal, în legătură personală cu El. Dacă firea omenească 
se destramă ca urmare a păcatului, dacă păcatul aduce 
moartea în universul creat, aceasta nu se întâmplă numai 
pentru că libertatea omenească a creat o nouă stare (£E1G), 
un nou mod de a fi în rău, ci şi pentru că Dumnezeu a pus 

un hotar păcatului, îngăduind ca el să ajungă la moarte. 
“Stipendia enim peccati, mors...” 


“Suntem vlastare ale unui neam întunecat”, spunea 
Sfântul Macarie Egipteanul”"”. Totuşi, în natura creată, 
NIMIC - nici Chiar dracii - nu este rău. Dar păcatul, acest 
parazit al naturii înrădăcinat în voinţă, ajunge un fel de 
anti-har care pătrunde făptura, trăieşte în ea, o face roabă a 
diavolului, el însuși rob al voinţei lui împietrite în rău 
pentru totdeauna. Un pol nou, potrivnic chipului lui 
Dumnezeu, se creează în lume, amăgitor în sine dar real 
prin voinţă (paradoxul de a-şi avea existenţa însăși chiar în 
non-existenţă, după Sfântul Grigorie de Nyssa). Prin voința 
omului, răul devine o putere care molipseşte creația 
(“pământul este blestemat din pricina omului”, spune 
Geneza). Cosmosul, care oglindeşte dintotdeauna măreția 
dumnezeiască, dobândeşte în acelaşi timp trăsături 
întunecate, “înfăţişarea de noapte a făpturilor”, după 
expresia unui teolog şi filosof rus, prinţul E. Trubeţkoi”'*. 
Păcatul a pătruns acolo unde trebuia să stăpânească harul 
ŞI, în locul deplinătății dumnezeieşti, se cască o prăpastie a 
neființei deschisă în creația lui Dumnezeu: porțile iadului 
sunt deschise prin voia liberă a omului. 


Adam nu şi-a împlinit chemarea. El n-a ştiut să atingă 
unirea cu Dumnezeu şi îndumnezeirea lumii create. Ceea 
ce nu a săvârșit pe când se slujea din plin de libertatea sa i- 
a devenit cu neputinţă din clipa în care s-a robit de 
bunăvoie puterii din afară. De la cădere până în ziua 
Cincizecimii, energia dumnezeiască, harul necreat şi 
îndumnezeitor va rămâne străin de firea omenească şi nu 

va lucra asupra ei decât din afară, producând în suflet 
efecte create. Profeţii şi drepţii Vechiului Testament vor fi 
unelte ale harului. Harul va lucra prin ei, dar nu va fi 
impropriat de oameni ca o forţă personală a lor. 
Îndumnezeirea, unirea cu Dumnezeu prin har va fi peste 
putinţă. Dar planul dumnezeiesc nu va fi desfiinţat prin 
greşeala omului: vocația primului Adam va fi împlinită de 
Hristos, Adam cel nou. Dumnezeu se va face om, ca omul 
să poată deveni Dumnezeu, după cuvintele lui Irineu și 
Atanasie, repetate de Părinții şi teologii tuturor 
veacurilor”"?. Totuşi, această lucrare, săvârşită de Cuvântul 
lui Dumnezeu făcut om, se va arăta înainte de toate 
omenirii decăzute sub înfățișarea sa cea mai nemijlocită, ca 
lucrare a mântuirii, a răscumpărării lumii robite de păcat și 
de moarte. Fascinaţi de felix culpa, uităm adesea că, 
distrugând stăpânirea păcatului, Mântuitorul ne deschidea 
din nou calea îndumnezeirii, care este scopul final al 
omului. Lucrarea lui Hristos cheamă lucrarea Sfântului 
Duh (Luca 12, 49). 

CAPITOLUL 7 


Iconomia Fiului 


Examinând elementele de teologie care servesc drept 
bază pentru dogma unirii cu Dumnezeu în tradiția Bisericii 
de Răsărit, am trasat liniile generale ale învăţăturii despre 
Fiinţa necreată şi firea creată, despre Dumnezeu și făptură, 
cei doi termeni ai acestei uniri. Am ajuns până la limitele 
cele din urmă ale firii create, până la tărâmurile cele mai 
îndepartate de Dumnezeu, despărțite de El nu numai prin 
fire, ca fiinţă creată, ci şi prin voinţa care dă naştere unui 
nou chip de a fi, cel al păcatului. Căci, după Sfântul 
Grigorie de Nyssa, păcatul este o născocire a voinţei create. 
Depărtarea fără de sfârşit dintre creat şi necreat, această 
despărțire firească între om şi Dumnezeu, care se cădea 
totuşi să fie depăşită prin îndumnezeire, ajunge prăpastie 
de netrecut pentru om după ce s-a hotărât pentru o nouă 
stare, vecină cu nefiinţa, stare a păcatului şi a morții. 
Pentru a ajunge la unirea cu Dumnezeu, unire la care este 
chemată făptura, va trebui acum să trecem o întreită stavilă: 
a morţii, a păcatului şi a firii. 

Calea către îndumnezeire, care este propusă primului 
Om, nu va fi deci cu putință înainte ca firea omenească să 
biruie păcatul şi moartea. De acum înainte, această cale a 
unirii se va prezenta omenirii căzute sub înfăţişarea 
mântuirii. Acest termen negativ arată înlăturarea unei 
piedici: ești mântuit (salvat) din ceva, din moarte, din 
păcat, care este rădăcina sa. Planul dumnezeiesc n-a fost 
îndeplinit de Adam; în locul liniei drepte, a suișului către 
Dumnezeu, voința primului om a trasat o cale potrivnică 

firu, ajungând la moarte. Numai Dumnezeu poate da 
oamenilor putință îndumnezeirii, slobozindu-i în acelaşi 
timp din moarte şi din robia păcatului. Ceea ce omul 
trebuia să atingă ridicându-se către Dumnezeu realizează 
Dumnezeu coborând spre om. lată de ce întreita stavilă ce 
ne desparte de Dumnezeu - moarte, păcat, fire -, cu 
neputinţă de trecut pentru oameni, va fi străbătută de 
Dumnezeu în ordinea inversă, începând prin unirea firilor 
despărțite, sfârşind prin biruința asupra morţii. Nicolae 
Cabasila, teolog bizantin din veacul al XIV-lea, spune în 
această privinţă: “Oamenilor despărțiți de Dumnezeu 
printr-o întreită stavilă - firea, păcatul şi moartea - Domnul 
le-a dat să-L aibă din plin şi să se unească numaidecât cu 
EI, prin faptul că EI a înlăturat una câte una fiecare piedică: 
pe cea a firii, prin Întruparea Sa; pe cea a păcatului, prin 
moartea Sa; pe a morţii, prin învierea Sa”. lată pentru ce 
scria Sfântul Pavel: “Vrăjmaşul cel din urmă care va fi 
nimicit este moartea” (/ Cor. 15, 26%. 

Pentru Sfântul Maxim Mărturisitorul, întruparea 
(64pKo61G) şi îndumnezeirea (0Ewo1g) corespund una 
alteia, se implică una pe alta. Dumnezeu coboară în lume, 
se face om şi omul se ridică spre deplinătatea 
dumnezeiască, se face dumnezeu, fiindcă această unire a 
celor două firi, dumnezeiască şi omenească, a fost hotărâtă 
în Sfatul cel veşnic al lui Dumnezeu, fiindcă unirea este 
scopul ultim pentru care lumea a fost făcută din neant”. S- 
ar putea presupune, împreună cu câţiva critici moderni, că 
Sfântul Maxim mărturisea o învăţătură asemănătoare 
aceleia a lui Duns Scot: dacă păcatul originar nu ar fi avut 
loc, Hristos S-ar fi întrupat totuși pentru a reuni în EI funţa 
creată şi firea dumnezeiască. Totuşi, după cum am văzut 

când am examinat învățătura Sfântului Maxim 
Mărturisitorul despre creaţie, lui Adam”” i s-a atribuit 
sărcina de a adună în firea sa sferele felurite ale 
cosmosului, pentru a le dărui îndumnezeirea, ajungând la 
unirea cu Dumnezeu. Dacă aceste uniri sau “sinteze” 
succesive, care depășesc despărțirile fireşti, sunt realizate 
până la urmă de Hristos, este pentru că Adam nu a dat 
ascultare chemării sale. Hristos le realizează una după alta, 
potrivit rânduielii care a fost dată primului Adam. 
Născându-Se din Fecioară, El desfiinţează prin naşterea 
Sa separarea firii umane în bărbaţi şi femei. El reunește pe 
Cruce raiul, lăcaşul primilor oameni înainte de păcat, cu 
realitatea pământească unde locuiesc urmașii căzuţi ai 
primului Adam; Într-adevăr, El spune tâlharului celui bun: 
“chiar astăzi vei fi cu Mine în rai”, şi totuşi El nu încetează 
să vorbească cu ucenicii în vremea șederii Sale pe pământ 
după Înviere. La Înălțare El a unit din nou mai întâi 
pământul şi sferele cerești, cerul văzut; apoi pătrunde în 
empireu, străbate ierarhiile îngereşti și reunește cerul 
duhovnicesc, lumea inteligibilă cu lumea sensibilă. În 
sfârşit, El prezintă Tatălui totalitatea universului reunit în 
EI, ca un nou Adam cosmic, unind creatul cu necreatul”*. 
În această înţelegere a lui Hristos, Adam cel nou, unificator 
şi sfințitor al fiinţei create, răscumpărarea se înfăţişează ca 
unul dintre momentele lucrării Sale, moment condiționat de 
păcat şi de realitatea istorică a lumii căzute, în care a avut 
loc Întruparea. Cât despre întrebarea scotistă, dacă Logosul 
ar fi trebuit să Se întrupeze independent de felix culpa, 
Sfântul Maxim nici nu ridică măcar această problemă”. 
Mai puțin soteriologic ca teolog, mai metafizician poate 
decât ceilalți Părinţi, cu toate acestea el nu se îndepărtează 

de orientarea realistă şi practică a gândirii lor; cazurile 
ireale nu există pentru el. Dumnezeu prevăzuse căderea lui 
Adam şi Fiul lui Dumnezeu a fost “Mielul jertfit înainte de 
veci”, în voinţa preexistentă a Treimii. De aceea nu se 
poate înţelege ceea ce ar fi în afară de Crucea lui Hristos. 
“Taina Întrupării Cuvântului - spune Sfântul Maxim - 
cuprinde în sine sensul tuturor simbolurilor și enigmelor 
Scripturii, ca şi sensul ascuns al întregii creaţii sensibile și 
inteligibile. Dar cel care cunoaște taina Crucii și a 
Mormântului cunoaşte și rațiunile ființiale ale tuturor 
lucrurilor. În sfârşit, cel care pătrunde încă şi mai departe şi 
este iniţiat în taina Învierii învaţă scopul pentru care 
Dumnezeu a creat toate la început”. 


Lucrarea lui Hristos este o “iconomie a tainei celei din 
veci ascunse în Dumnezeu” (Efes. 3, 9), cum spune Sfântul 
Pavel, o “hotărâre din veci care s-a împlinit în lisus 
Hristos”. Totuși, nu există necesitate naturală în 
Întruparea””* ŞI patima Sa. “Aceasta nu este o lucrare a firii, 
ci un fel de condescendenţă iconomică”, după Sfântul loan 
Damaschinul”, lucrarea voinţei, taina iubirii 
dumnezeiești. Noi am văzut (cap. V) că “determinările”, 
““deile” pentru Părinţii greci nu aparțin ființei, ci voinţei 
comune a Treimii. Pentru aceasta Întruparea Fiului, care 
este o manifestare a iubirii (“Dumnezeu așa a iubit lumea, 
încât pe Fiul Său Cel Unul-Născut L-a dat”, Ioan 3, 16), nu 
aduce nici o schimbare, nici o realitate nouă în ființa 
interioară a Treimii. Dacă “Cuvântul trup S-a făcut” - 
OAGYog o4p& Ey&vero - această “devenire” nu ştirbeşte cu 
nimic firea dumnezeiască. “Cuvântul, rămânând ceea ce 
era, se face ceea ce nu era”, după cuvântul Sfântului Teofil 

al Bulgariei (veacul al XII-leay%. Dionisie Pseudo- 
Areopagitul dă Întrupării şi chiar firii umane a Fiului 
numele de piovopornio”” (filantropia - iubire de oameni), 
denumire ce evidenţiază “providenţa” (rpovotu). Or, 
providenţa desemnează hotărânile voinţei dumnezeiești în 
raport cu libertatea umană, hotărâri întemeiate pe 
prevederea actelor libere ale fiinţei create. Este o voinţă 
mântuitoare care ştie să creeze un mai mare folos pentru 
oameni în toate vicisitudinile rătăcirii lor, cu condiția ca 
omul să ştie să recunoască voinţa lui Dumnezeu. Se poate 
spune cu o oarecare lipsă de exactitate scuzabilă că 
Dumnezeu face în providenţa Sa un act de condescendenţă 
faţă de lhbertatea oamenilor, că EI acţionează în funcție de 
această libertate, coordonează acţiumle Sale cu actele 
ființelor create, ca îndeplinindu-și voinţa să conducă 
universul căzut fără să constrângă libertatea făptunilor. 
Aşadar, taina ascunsă înainte de toți vecii în Dumnezeu şi 
arătată îngerilor prin Biserică (Efes. 3, 9-10), această 
predestinare imuabilă şi veşnică a Întrupării are, în același 
timp, un anumit caracter de contingenţă; aproape s-ar putea 
spune că ea este ocazională, dacă această expresie n-ar 
implica ideea de ceva neprevăzut. 

Dumnezeu “coboară în lume” neîncetat prin actele 
providenţei Sale, prin iconomia Sa, care înseamnă, literar 
vorbind, “construire” sau “administrare a unei case”. La 
“plinirea vremii”, Înţelepciunea lui Dumnezeu ce lucrează 
în lume ca putere, energie, providenţă va intra în mersul 
istoriei ca persoană. Înţelepciunea ipostatică a Tatălui “îşi 
va zidi casă”: firea umană asumată din trupul Prea Sfintei 
Fecioare Mana. Așa tălmăceşte Sfântul Filotei de 
Constantinopol (veacul al XIV-lea) textul Pildelor (Pild. 9, 

1): “Sapientia aedificavit sibi domum'”"*. “Numele de 
Maică a lui Dumnezeu cuprinde toată istoria iconomiei 
dumnezeieşti în lume”, după Sfântul Ioan Damaschinul”. 
“Ne putem întreba - spune Sfântul Dimitrie al Rostovului 
(veacul al XVII-lea) - pentru ce Cuvântul lui Dumnezeu 
întârzie să coboare pe pământ şi să Se întrupeze pentru 
mântuirea omenirii căzute. Dar înainte de jumătatea celui 
de-al VI-lea mileniu de la păcatul lui Adam, nu s-a găsit pe 
pământ o fecioară curată nu numai cu trupul, dar şi cu 
sufletul. Nu a fost decât o singură asemenea făptură, unică 
prin curăţenia ei duhovnicească şi trupească, care a fost 
vrednică să se facă Biserică şi Templu al Duhului Sfânt.” 
Toată perioada Vechiului Testament cu alegerile sale 
succesive - alegerea lui Noe, alegerea neamului lui 
Avraam, alegerea poporului Israel, alegerea seminției lui 
Iuda, alegerea casei lui David - , legea care apără curăţia 
poporului lui Dumnezeu, binecuvântările urmaşilor aleși, 
toată această istorie sfântă apare ca un proces providențial 
ŞI mesianic, ca o pregătire a trupului lui Hristos, a Bisericii, 
mediul unirii cu Dumnezeu şi, înainte de toate, ca o 
pregătire a Celei care trebuia să dea cu împrumut firea 
umană ca să se poată săvârşi taina Întrupării. 

Dogma Imaculatei Concepții” este străină tradiţiei 
răsăritene, care nu vrea să despartă pe Sfânta Fecioară de 
urmaşii lui Adam asupra cărora apasă greşeala 
protopărinţilor. Cu toate acestea, păcatul ca forţă lucrătoare 
în natură, păcatul ca necurăţie nu putea să aibă loc în 
aceasta. Sfântul Grigore Palama, în omilia sa la Intrarea în 
biserică, explică această sfinţenie a Fecioarei prin curățirile 
succesive ce au avut loc în firea strămoşilor săi, ca şi în 
propria sa fire începând din clipa zămislirii sale”*. Ea era 

sfântă nu datorită unui privilegiu, unei scutiri de la soarta 
comună a întregii omeniri, ci pentru că a fost păzită curată 
de orice întinare cu păcatul, ceea ce nu înlătură libertatea 
sa. Dimpotrivă, era vorba mai ales de această libertate, de 
răspunsul omenesc dat voinței lui Dumnezeu. Nicolae 
Cabasila exprimă această idee în omilia sa la Buna Vestire: 
“Întruparea, spune el, a fost nu numai lucrarea Tatălui, a 
Puterii Sale şi a Duhului Său, ci şi lucrarea voinţei și a 
credinței Fecioarei. Fără consimțământul celei neprihănite, 
fără ajutorul credinței, acest plan ar fi fost tot atât de 
nerealizabil ca şi lipsa de intervenţie a Celor trei persoane 
dumnezeiești. Numai după ce a învăţat-o și a convins-o, 
Dumnezeu o ia ca Mamă și-i ia cu împrumut trupul pe care 
Ea binevoieşte să 1-L împrumute. După cum EI Se întrupa 
în mod liber, tot aşa voia ca şi Maica Sa să-L nască în mod 
liber şi de bunăvoie”””. În persoana Fecioarei omenirea şi- 
a dat consimțământul ca Logosul să Se facă trup şi să 
locuiască printre oameni, căci, potrivit maximei patristice, 
“Dacă voinţa lui Dumnezeu a fost singură la crearea 
omului, ea nu-l poate mântui fără conlucrarea voinţei 
omenești”. Tragedia libertăţii se dezleagă prin cuvintele 
ecce ancilla Domini. 

După Sfântul loan Damaschinul, care rezumă 
învăţăturile Părinților, Întruparea s-a săvârşit prin lucrarea 
Sfântului Duh, care a făcut pe Fecioara vrednică să 
primească într-însa dumnezeirea Cuvântului, după cum şi 
Cuvântul Însuşi lua din trupul fecioresc pârga firii Sale 
umane”. Astfel, într-unul şi acelaşi act, Cuvântul își 
asumă firea omenească, îi dădea fiinţă, o îndumnezeia. 
Firea umană asumată, impropriată de persoana Fiului, 
primeşte fiinţa sa în ipostasul dumnezeiesc: ea n-a existat 

înainte ca fire distinctă, n-a intrat în unire cu Dumnezeu, ci 
de la început apare ca fire omenească a Cuvântului. 
Această fire umană, după Sfântul Maxim, avea calitatea de 
a fi nemuritoare şi nestricăcioasă precum era firea lui 
Adam înainte de păcat, dar Hristos a supus-o de bunăvoie 
la condiţia firii noastre căzute”. Nu numai firea 
omenească, ci şi ceea ce era potrivnic firii, urmările 
păcatului au fost luate asupra Sa de Hristos, care rămâne 
totuși în afara păcatului originar, datorită naşterii Sale din 
Fecioară. El a îmbrăţişat deci întreaga realitate omenească 
așa cum era ea după cădere, în afară de păcat: o fire 
individuală ce poate trece prin suferință şi moarte. 
Cuvântul a coborât astfel până la ultimele limite ale firii 
stricate de păcat, până în moarte și în iad. Dumnezeu 
desăvârşit, El S-a făcut nu numai “om desăvârşit”, dar a 
luat asupra Lui şi toate hpsurile, toate limitările ce vin din 
păcat. “Ne mirăm, zice Sfântul Maxim, văzând cum 
mărginitul şi nemărginitul - realități ce se resping una pe 
cealaltă şi nu se pot amesteca - se găsesc unite în EI şi se 
arată în mod reciproc una într-alta. Căci nemărginitul se 
mărgineşte într-un mod de negrăit, în timp ce mărginitul se 
extinde până la măsura nemărginitului.”""5 


Gândirea elenistă nu putea îngădui unirea a două 
principii desăvârşite (6vo T£heu £v yeveoVou ov SVvaTan), 
“două realități desăvârşite nu pot să fie una”. Lupta pentru 
dogma hristologică a ţinut aproape patru veacuri înainte ca 
“nebunia creștină” să triumfe asupra înțelepciunii greceşti. 
Ca şi în dogma treimică, şi aici este vorba despre 
deosebirea dintre fire (pvwo1q) şi ipostas. Dar în Treime este 
o singură fire în trei ipostasuri, în Hristos, două fini 

deosebite într-un singur ipostas. Ipostasul cuprinde și o 
fire, şi pe cealaltă; el rămâne una, devenind totuşi cealaltă: 
“Cuvântul s-a făcut trup”, dar dumnezeirea nu s-a făcut 
omenire, nici omenirea nu s-a transformat în dumnezeire. 
Acesta este înţelesul dogmei hristologice, formulate de 
către Sinodul din Calcedon: “Potrivit tradiției Părinților, 
proclamăm cu toţii că trebuie să mărturisim un singur şi 
acelaşi Fiu, Domnul nostru lisus Hristos, desăvârșit în 
fiinţa divină şi desăvârşit în firea umană, Dumnezeu 
adevărat și om adevărat, alcătuit dintr-un suflet rațional și 
dintr-un trup, acelaşi fiind de aceeaşi fiinţă cu Tatăl după 
dumnezeire şi de aceeaşi ființă cu noi după omenire, întru 
toate asemenea nouă afară de păcat, născut din Tatăl mai 
înainte de toți vecii după dumnezeire, iar după omenire 
născut în această din urmă vreme din Fecioara Maria, 
Maica lui Dumnezeu, pentru noi și pentru mântuirea 
noastră. Unul şi același Hristos, Fiu, Domn, Unul-Născut 
care Se face cunoscut în două firi fără amestecare, fără 
schimbare, în chip neîmpărțit şi nedespărțit, în aşa fel încât 
unirea nu distruge deosebirea celor două firi, ci, 
dimpotrivă, însușirile fiecarei firi nu rămân din această 
pricină decât mai statornice când se găsesc unite într-o 
singură persoană sau ipostas, care nu se desparte, nici nu se 
împarte în două persoane, fiind aceeași şi singura Persoană 
a Fiului, Unul-Născut, Dumnezeu şi Cuvântul, Domnul 
lisus Hristos”. Ceea ce surprinde în această formulă este 
caracterul său apofatic; într-adevăr, unirea celor două fini 
este exprimată prin patru adverbe negative: 4ovyyvToc 
(neamestecat),  Grpenroc (neschimbat), G&5iatperog 
(neîmpărțit), daxopioros (nedespărțit). Noi cunoaştem 
realitatea unirii celor două firi într-o singură persoană, dar 

“cum”-ul acestei uniri rămâne pentru noi o taină întemeiată 
pe distincția-identitate de neînțeles a firii şi a persoanei. 
Hristos, persoana dumnezeiască, va avea în EI, așadar, 
două principii deosebite şi unite în acelaşi timp. Se va 
putea spune că Fiul lui Dumnezeu a pătimit, a murit pe 
cruce, dar cu ceea ce putea patimi şi muri, adică cu firea Sa 
umană. Deopotrivă, vom putea spune ca născându-Se ca un 
prunc în ieslea din Bethleem, fiind spânzurat pe cruce sau 
odihnindu-Se în groapă, El n-a încetat să domnească prin 
atotputernicia Sa peste lumea creată, în virtutea 
dumnezeirii Sale, care nu suferă nici o schimbare. 

După cum am spus de mai multe ori, desăvârşirea 
persoanei stă în renunțare. Dat fund că este distinctă de 
fire, că este “ne-ființă” în calitatea ei de a fi ea însăşi, 
persoana se exprimă în renunţarea la existenţa pentru sine. 
Aceasta înseamnă deșertarea persoanei Fiului K£voog 
(kenoza) dumnezeiască. “Toată taina iconomiei - zice 
Sfântul Chiril al Alexandriei - stă în deşertarea și 
micşorarea Fiului lui Dumnezeu." Este renunţarea la 
voința proprie pentru a îndeplini voinţa Tatălui, fundu-l 
ascultător până la moarte, până la cruce. De altfel, această 
lepădare a voinţei proprii nu este o determinare, un act, ci, 
ca să spunem așa, ființa însăşi a persoanelor Treimii 
neavând decât o singură voinţă proprie firii comune. 
Voința dumnezeiască în Hristos era, aşadar, voința comună 
a celor trei: voința Tatălui - izvor de voinţă, voinţa Fiului - 
ascultare, voinţa Sfântului Duh - împlinire. “Căci Fiul - 
zice Sfântul Chiril al Alexandriei - nu poate face ceva pe 
care să nu-l poată face şi Tatăl. Într-adevăr, având aceeaşi 
fiinţă cu EI, este legat, ca să spunem așa, prin anumite legi 
fizice, să posede aceeaşi voinţă şi aceeaşi putere. De 

altminteri, Tatăl arată Fiului ceea ce face El Însuși, nu 
prezentându-l lucrările Sale scrise pe table, nu învăţându-L 
ceea ce EI nu ştie (Fiul ştie toate întrucât este Dumnezeu), 
ci oglindindu-Se pe Sine întreg în firea Celui născut şi 
arătând în Acesta tot ceea ce-l este propriu şi firesc, în aşa 
fel încât Fiul să cunoască după ceea ce este El Însuși tot 
ceea ce este Cel care L-a născut." De aceea, “cel ce a 
văzut pe Fiul a văzut pe Tatăl”. Kenoza (k£voo1g) este 
modul de a fi al persoanei dumnezeiești trimise în lume, 
persoana în care se îndeplineşte voinţa comună a Treimii al 
cărei izvor este Tatăl. Cuvintele lui Hristos: “Tatăl este mai 
mare decât Mine” sunt o expresie a acestei renunţări 
kenotice la voinţa Sa proprie. Aceste cuvinte vor să spună 
că lucrarea săvârşită pe pământ de Fiul întrupat este 
lucrarea Sfintei Treimi, de care nu poate fi despărțit Hristos 
care are aceeaşi fiinţă, aceeași voință cu Tatăl şi cu Sfântul 
Duh. Astfel, deșertarea însăşi nu va face decât să arate mai 
mult dumnezeirea Fiului tuturor celor care știu să 
recunoască măreţia în micşorare, bogăţia în lipsă, libertatea 
în ascultare. Căci trebuie să avem ochii credinței pentru a 
recunoaște persoana, nu numai persoana dumnezeiască, ci 
orice persoană omenească făcută după chipul lui 
Dumnezeu. 

Cele două firi ale lui Hristos vor rămâne deosebite, 
neamestecate una cu alta. Totuși, unite în mod ipostatic, 
fără să se transforme una în cealaltă, ele vor intra într-o 
oarecare întrepătrundere (nepwopnoi eis Giiniac) după 
Sfântul Maxim, care reproduce aici, în cadrul dogmei 
hristologice, concepţia răsăriteană referitoare la energii, 
purcederi din fiinţa lui Dumnezeu”. Această perihoreză 
este, după Sfântul loan Damaschinul, mai degrabă 


146 | Teologia mistică a Bisericii de Răsărit 


unilaterală: ea vine din partea dumnezeirii şi nu din partea 
firii umane”. Totuşi, dumnezeirea, o dată pătrunzând firea 
umană asumată, îi dă acesteia o negrăită putere de 
pătrundere în dumnezeire. “Cinstind pe Împăratul şi 
Dumnezeul meu, cinstesc în acelaşi timp purpura trupului 
Său - zice Damaschinul - nu ca pe un veşmânt sau capeoa 
patra persoană, ci ca pe un trup unit cu Dumnezeu ce 
rămâne fără schimbare, ca şi dumnezeirea care L-a uns. 
Căci firea trupească n-a devenit dumnezeire, ci, aşa cum 
Cuvântul nu S-a schimbat şi a rămas ceea ce era făcându- 
Se trup, tot aşa trupul s-a făcut Cuvânt fără a fi pierdut ceea 
ce avea, făcându-se una cu Logosul după ipostas.”7* Firea 
omenească a lui Hristos este o fire îndumnezeită, pătrunsă 
de energiile dumnezeiești încă din clipa Întrupării. Sfântul 
Maxim aplică aici comparaţia cu fierul pătruns de foc, 
făcându-se foc, rămânând totuşi fier prin fire, exemplu prin 
care Părinții greci exprimau de obicei starea unei firi 
îndumnezeite. În fiecare act al lui Hristos se pot vedea 
două lucrări distincte, căci Hristos lucrează potrivit celor 
două firi ale Sale, prin cele două firi, așa cum sabia înroșită 
de foc taie şi arde în același timp: “taie în calitate de fier şi 
arde în calitate de foc”. Fiecare fire lucrează potrivit 
proprietăților sale: mâna omenească ridică pe tânăra fată, 
dumnezeirea o învie; picioarele omenești merg pe deasupra 
apelor pentru că le întăreşte dumnezeirea. “Nu firea 
omenească îl învie pe Lazăr, nu puterea dumnezeiască 
varsă lacrimi înaintea mormântului său”, zice Sfântul loan 
Damaschinul'“. 

Cele două voințe proprii celor două firi sunt deosebite, 
dar Cel care voieşte este unul, deși El voieşte potrivit 
fiecăreia dintre cele două firi. Unul este, de asemenea, 

obiectul voinţei, căci cele două voințe sunt unite, voința 
omenească fiind supusă în mod liber voinței dumnezeieşti. 
Totuşi, această libertate nu este liberul nostru arbitru 
(von), facultatea de alegere ce revine persoanei. Într- 
adevăr, persoana dumnezeiască a Cuvântului nu avea 
nevoie să aleagă, să se hotărască chibzuind. Alegerea este o 
mărginire proprie libertăţii noastre slăbite: dacă firea 
umană a lui Hristos ar putea voi ca om, persoana Sa 
dumnezeiască nu ar alege, ea nu ar exercita ca persoanele 
umane liberul arbitru”. Voința dumnezeiască, după 
Sfântul loan Damaschinul, îngăduia voinței omeneşti să 
voiască, să arate din plin ceea ce-i era propriu firii 
umane”“. Ea mergea de fiecare dată înaintea voinţei 
omenești, încât firea umană a lui Hristos voia 
“dumnezeieşte” (Oewwc), în acord cu dumnezeirea care o 
lăsa să înflorească. De aceea trupul Său simţea foamea și 
setea, sufletul Său iubea, se întrista (la moartea lui Lazar), 
se indigna, Duhul Său alerga la rugăciune, care este hrana 
oricărui duh creat. Cele două voințe fireşti nu puteau intra 
în conflict în persoana Dumnezeului-Om. Rugăciunea din 
grădina Ghetsimani a fost o expresie a spaimei în față 
morții, reacție proprie oricărei firi omenești, mai ales 
pentru o fire care nu cunoştea căderea, care nu trebuia să 
sufere moartea, pentru care moartea nu putea să fie decât o 
sfâşiere de bunăvoie, potrivnică firii. “În timp ce voinţa Sa 
omenească - zice Sfântul loan Damaschinul - refuza să 
primească moartea și voinţa dumnezeiască făcea loc acestei 
manifestări a naturii umane, Domnul, potrivit firii Sale 
omenești, era în luptă și teamă, se ruga pentru a fi cruțat de 
moarte. Dar fiindcă voința Sa dumnezeiască dorea ca 
voința Sa omenească să primească moartea, pentru firea 

umană a lui Hristos suferinţa a fost de bunăvoie."2* De 
aceea, ultimul strigăt de groază de moarte al lui Hristos de 
pe cruce era o manifestare a adevăratei Sale firi umane, 
care suferea de bunăvoie moartea ca pe o ultimă renunțare, 
ca pe un rezultat al kenozei (K&voo1G) dumnezeiești. 
Micşorarea dumnezeiască, kenoza, pentru Sfântul 
Maxim”, nu era o sărăcire a dumnezeirii, ci o coborâre de 
negrăit a Fiului care S-a smerit până la “chipul unui rob”, 
fără a fi încetat, din această cauză, să fie pe deplin 
Dumnezeu. În virtutea acestei micşorări, Hristos, noul 
Adam, nestricăcios şi nemuritor după firea Sa omenească - 
fire care, mai mult, era şi îndumnezeită prin unirea 
ipostatică -, s-a supus de bunăvoie la toate urmările 
păcatului, făcându-Se “Om al durerilor”, după cum 
proorocise Isaia (Is. 53, 3). Astfel, EI a introdus în persoana 
dumnezeiască toată decăderea firii omeneşti răvăşite de 
păcat, făcându-Se asemenea realității istorice în care 
Întruparea a trebuit să aibă loc. De aceea, voinţa 
pământească a lui Hristos a fost o neîntreruptă micşorare: 
voința Sa omenească renunţa fără încetare la ceea ce îi era 
propriu prin fire şi primea ceea ce era contrar firii umane 
nestricăcioase şi îndumnezeite: foamea, setea, oboseala, 
durerea, suferinţele și, la sfârşit, moartea pe cruce. Astfel, 
se poate spune că persoana lui Hristos, înainte de lucrarea 
răscumpărătoare, înainte de Înviere, avea în natura Sa 
umană doi poli deosebiți: nestricăciunea naturală şi lhpsa 
naturală de suferință, propri unei firi desăvârşite şi 
îndumnezeite şi, în acelaşi timp, posibilitatea alterării și a 
suferinţei asumate de bunăvoie, condiţii cărora persoana Sa 
kenotică a supus şi supunea fără încetare firea Sa umană 
lberă de păcat. Pentru aceasta Sfântul Maxim distinge 

două moduri de asumare a firii umane de către Cuvântul: 
asumarea firească şi asumarea relativă sau iconomică”!. 
Cea dintâi este, ca să spunem aşa, ascunsă de a doua. Ea nu 
se arată decât o singură dată înainte de Patimi, când Hristos 
s-a arătat celor trei Apostoli așa cum era în firea Sa umană 
îndumnezeită, strălucind de lumina dumnezeirii Sale. 
Condacul praznicului Schimbări la Faţă exprimă limpede 
cele două aspecte ale firii umane asumate de Fiul lui 
Dumnezeu: starea Sa firească şi starea Sa de supunere de 
bunăvoie la condiţiile firii umane căzute: “Schimbatu-Te-ai 
la față în munte, Hristoase Dumnezeule, (...) și pe cât au 
putut ucenicii Tăi au văzut slava Ta pentru că atunci când 
Te vor vedea răstignit, să înţeleagă Patima Ta cea de 
bunăvoie şi lumii să propovăduiască că Tu eşti cu adevărat 
raza Tatălui”. 


Praznicul Schimbării la Faţă, foarte respectat de către 
Biserica Ortodoxă, poate sluji drept cheie pentru 
înţelegerea firii umane a lui Hristos în tradiția răsăriteană. 
Aceasta nu priveşte niciodată firea umană a lui Hristos 
pierzând din vedere dumnezeirea Sa, a cărei plinătate 
locuia trupeşte în EI (Colos. 2, 9). Îndumnezeită de către 
energiile dumnezeieşti, firea umană a Cuvântului nu poate 
să apară fiilor Bisericii altfel după Înviere şi Rusalii decât 
în această înfățișare slăvită care rămânea ascunsă ochilor 
omenești înainte de venirea harului. Această fire umană 
face să apară dumnezeirea care este strălucirea comună 
celor Trei Persoane. Firea umană a lui Hristos va servi 
drept prilej de arătare a Sfintei Treimi. Tocmai pentru acest 
motiv, Epifania (sărbatoarea Botezului lui Hristos, după 
tradiția liturgică a Răsăritului) şi Schimbarea la Faţă vor fi 

prăznuite așa de solemn: se va serba descoperirea Treimii, 
căci glasul Tatălui s-a făcut auzit și Duhul Sfânt a fost de 
față, prima oară sub înfăţişarea unui porumbel, a doua oară 
ca nor luminos care a acoperit pe Apostoli. 

Această înfăţişare împărătească a lui Hristos - "Unul din 
Sfânta Treime” -, venit în lume pentru a birui moartea și a 
slobozi pe cei închiși, este specifică spiritualității ortodoxe 
din toate epocile și din toate ţările. Chiar Patima, chiar 
moartea pe cruce şi punerea în mormânt vor îmbrăca o 
formă triumfală în care măreţia dumnezeiască a lui Hristos, 
împlinind taina mântuirii noastre, se va vedea în aspectul 
de decădere şi de abandonare. “Mi-au smuls veșmintele și 
cu purpură M-au îmbrăcat. Mi-au pus pe cap coroană de 
spini şi trestie în mână, ca să-i sfarm ca pe nişte vase de 
lut.” Hristos, îmbrăcat în haina batjocurii, apare deodată 
către sfârşitul acestui imn ca Împărat care vine să judece 
lumea, Hristosul eshatologic, Cel al Judecăţii din urmă. 
“Cel ce se îmbracă cu lumina ca şi cu o haină stătu gol 
înaintea judecătorilor şi primi loviri peste obraz din mâna 
celui pe care l-a creat. Pe Domnul slavei, oamenii 
fărădelegui L-au țintuit pe cruce. Atunci catapeteasma 
templului s-a rupt, soarele s-a întunecat, neputând suferi să 
vadă pe Dumnezeu chinuit, pe Cel de care tremură toată 
făptura.” Aici Hristosul de pe cruce apare în calitate de 
Creator al lumii în mijlocul creației cuprinse de groază, în 
faţa tainei morţii Sale. Aceeași idee este exprimată într-un 
alt imn din Vinerea Mare: “Astăzi S-a spânzurat pe lemn 
Cel ce a spânzurat pământul pe ape. Cu cunună de spini S-a 
încununat Împăratul îngerilor. Cu porfiră neadevărată S-a 
îmbrăcat Cel ce a împodobit cerul cu nori. Loviri peste 
obraz a luat Cel ce a slobozit pe Adam în Iordan. Cu 

piroane S-a pironit Mirele Bisericii. Cu sulița S-a împuns 
Fiul Fecioarei. Slavă Patimilor Tale, Hristoase! Slavă 
Patimilor Tale, Hristoase! Arată-ne nouă şi slăvita Învierea 
Ta”. Printre motivele pătimirii, se face simțită din ce în ce 
mai mult aşteptarea Paştilor. “Iată că Mormântul închide pe 
Cel ce ţine cu mâna Sa toată făptura. O piatră acoperă pe 
Domnul, Cel ce a acoperit cu frumuseţea Lui cerurile... 
Viaţa doarme și iadul tremură de groază. Adam s-a slobozit 
din legături. Slavă purtăru Tale de grijă prin care ai creat 
odihna veșnică, descoperindu-ne, Dumnezeule, Prea Sfânta 
Învierea Ta!” În sfârşit, odihna în mormânt, ultim rezultat 
al kenozei dumnezeieşti, ne introduce deodată în odihna 
tainică a Creatorului: lucrarea răscumpărării se face una cu 
lucrarea creaţiei. “Marele Moise a profețit tainic această zi 
spunând: și Dumnezeu binecuvântă ziua a șaptea. Aceasta- 
1 sâmbăta binecuvântată, aceasta este ziua odihnei. Căci în 
această zi Fiul unic al lui Dumnezeu se va odihni de toate 
lucrările Sale.” Prin acest imn Sfânt cântat în Vinerea 
Mare, Biserica întredeschide înaintea noastră “taina 
ascunsă în Dumnezeu mai înainte de toți vecii”. Să ne 
amintim cuvintele Sfântului Maxim Mărturisitorul, pe care 
le-am Citat la începutul acestui capitol: “Cel care a 
cunoscut taina Crucii şi a Mormântului cunoaște și rațiunile 
fiinţiale ale tuturor lucrurilor”. Dar Duhul rămâne mut 
înaintea acestei taine şi gândirea teologică nu găseşte 
cuvinte pentru a o exprima. 


Atitudinea apofatică, proprie teologiei răsăritene, capătă 
grai în mulțimea de imagini pe care Părinţii greci le pun 
înaintea minții noastre pentru a o ridica la contemplarea 
lucrării împlinite de Hristos, lucrare cu neputinţă de înţeles 

pentru îngeri, după Sfântul Pavel. Această lucrare este 
numită, cel mai adesea, răscumpărare, ceea ce implică 
ideea unei datorii de plătit, a unei răscumpărări a celor 
închiși, imagine împrumutată din practica juridică. 
Imaginea, reluată de toţi Părinţii, este a Sfântului Pavel, ca 
şi O alta imagine din ordinea juridică, cea de “mijlocitor”, 
care împacă pe oameni cu Dumnezeu prin Crucea pe care 
EI desfiinţează dușmănia. Alte imagini au mai curând un 
caracter războinic: lupta, cucerirea, distrugerea puterilor 
potrivnice. Sfântul Grigorie de Nyssa va reprezenta 
iconomia mântuirii ca pe un pretext dumnezeiesc care a 
întors viclenia duhului celui rău și astfel a slobozit 
omenirea. Există, de asemenea, imagini foarte obişnuite din 
domeniul fizic, ca cea a focului care distruge necurăţiile 
firu, ale nestricăciunii, care face să piară stricăciunea, a 
medicului care vindecă firea mutilată etc. Dacă vrem să 
facem din vreuna dintre aceste imagini expresia potrivită a 
tainei mântuirii noastre, riscăm să înlocuim “taina ascunsă 
în Dumnezeu înainte de toți vecii” prin concepte pur 
omenești şi nepotrivite. Sfântul Maxim reuşeşte să adune 
toate aceste imagini ale lucrării mântuitoare într-o expresie 
concludentă și plină de tâlc: “Moartea lui Hristos pe cruce 
este o judecată a judecății". 

Sfântul Grigorie de Nazianz aplică teologiei 
răscumpărării metoda apofatică. Alungând, nu fără ironic, 
una după alta imaginile nepotrivite prin care se doreşte în 
mod obişnuit să se exprime lucrarea mântuirii noastre 
îndeplinită de Hristos, el desprinde astfel taina de 
nepătruns a biruinţei asupra morţii. “Trebuie să examinăm, 
spune el, problema şi dogma, adesea trecute sub tăcere, dar 
care pentru mine, din acest motiv, nu cer mai puţin un 

studiu aprofundat. Sângele vărsat pentru noi, sângele de 
mult preţ și slăvit al lui Dumnezeu, acest sânge al 
Jertfitorului și al Jertfei, pentru ce a fost vărsat și cui s-a 
ofent? Noi eram sub stăpânirea diavolului, vânduți 
păcatului, după ce am dobândit stricăciunea prin dorința de 
plăceri. Dacă preţul răscumpărării noastre este plătit celui 
care ne ţine sub puterea sa, eu mă întreb: cui şi pentru care 
motiv este dat un asemenea preţ? Dacă este dat diavolului, 
ce ocară! Tâlharul primeşte preţul răscumpărării. Nu numai 
că îl primeşte de la Dumnezeu, ci primeşte pe Dumnezeu 
Însuşi. Pentru silnicia sa, el pretinde un preţ așa de 
neînchipuit, încât ar fi fost mai drept să ne ierte de plată. 
Dar dacă acest preţ este oferit Tatălui, ne întrebăm înainte 
de toate pentru care motiv? Nu Tatăl ne-a ţinut în robie. În 
sfârşit, pentru ce sângele singurului Său Fiu să fi fost 
plăcut Tatălui, care n-a voit să primească pe Isaac oferit de 
Avraam ca ardere de tot, ci a înlocuit această jertfă 
omenească prin cea a unui berbec? Este evident că Tatăl nu 
primește jertfa pentru că I se cuvenea sau pentru că avea 
trebuință de ea, ci din iconomie: trebuia ca omul să fie 
sfințit de firea umană a lui Dumnezeu, trebuia ca El Însuși 
să ne slobozească biruind tiranul prin propria Sa putere, ca 
EI să ne cheme spre EI prin Fiul Său, care este Mijlocitorul 
care îndeplineşte toate, cinstind pe Tatăl, căruia îi este întru 
toate ascultător... Restul să fie cinstit prin tăcere..."2* 
“Trebuia ca Dumnezeu să Se facă om şi să moară, ca noi să 
putem trăi din nou." “Nimic nu se poate asemui minunii 
mântuirii Mele: câteva picături de sânge reconstituie tot 
universul." 

Această biruinţă asupra morţii se arată înainte de toate în 
Învierea Domnului: “În această zi Hristos a fost chemat 

dintre morţii cărora li se alăturase. În această zi EI a frânt 
boldul morții, a sfărâmat porțile întunecoase ale tristului 
iad, slobozind sufletele. În această zi, ieşind din mormânt, 
S-a arătat oamenilor pentru care S-a născut, a murit şi a 
înviat din morţi””*. 

Hristos a luat asupra Sa firea noastră, EI S-a supus de 
bunăvoie tuturor urmărilor păcatului, El a luat asupra Sa 
răspunderea pentru vina noastră, rămânând totuși străin de 
păcat, pentru a dezlega tragedia libertăţii umane, pentru a 
depăși ruptura dintre Dumnezeu şi oameni, introducând 
ruptura în sânul persoanei Sale, unde nu este loc pentru nici 
o sfâșiere, pentru nici o contradicție interioară. După 
Sfântul Maxim, Hristos vindecă tot ceea ce aparţine 
oamenilor şi, înainte de toate, voinţa care a fost izvorul 
păcatului. În kenoza Sa de negrăit, Dumnezeu-Omul Se 
integrează în realitatea stricăcioasă istovind-o, dând-o afară 
dinăuntru prin voinţa Sa nestricăcioasă. Această integrare 
de bunăvoie în condiția omenirii căzute trebuia să ducă la 
moartea Sa pe cruce, la coborârea Sa în iad. Astfel, toată 
realitatea firii căzute - dimpreună cu moartea -, toate 
condițiile existenţiale care erau rezultatul păcatului şi, ca 
atare, aveau caracterul de chin, de pedeapsă, de blestem, au 
fost prefăcute, prin crucea lui Hristos, în condiții pentru 
mântuire. “Locul pătimirii se făcu rai.” Crucea, care trebuia 
să marcheze ultima decădere, devine o temelie de 
nezdruncinat a universului: “Crucea dătătoare de viaţă, 
putere a împăraţilor, tărie a drepţilor, măreție a preoților” 
(Cântarea Înălţării Crucii). 

După Sfântul Maxim Mărturisitorul, lucrarea mântuirii 
cuprinde trei trepte pe care Hristos le restatorniceşte pe 
rând în fire: fiinţa, fiinţa conformă binelui (ev eivouv), fiinţa 

veşnică (uzi eivar). Prima treaptă este atinsă prin Întrupare, 
a doua prin incoruptibilitatea voinţei în viaţa pământească 
ce duce la cruce, a treia prin nestricăciunea firii ce se 
descoperă în Înviere””. Să revenim la textul din Sfântul 
Maxim, unde el spune: “Cel care pătrunde mai departe 
decât Crucea și decât Mormântul şi se află inițiat în taina 
Învierii află scopul pentru care Dumnezeu a creat toate 
aceste lucruri””%. 

Părinţii care au trăit în perioada hristologică, formulând 
dogma despre Hristos Dumnezeu-Om, n-au pierdut 
niciodată din vedere problema unirii noastre cu Dumnezeu. 
Argumentele obişnuite pe care ei le invocă împotriva 
învățăturilor străine Ortodoxiei vizează mai ales 
deplinătatea unirii noastre, a îndumnezeirii noastre, care 
devine imposibilă dacă despărțim cele două firi ale lui 
Hristos ca Nestorie, dacă admitem în EI, ca monofiziţii, 
numai firea dumnezeiască, dacă tăiem ca Apolinarie o 
parte din firea Sa omenească, dacă vrem să vedem în EI 
numai voinţa şi lucrarea divină, ca monoteliţii. “Ceea ce nu 
este asumat nu poate fi îndumnezeit”, iată argumentul 
patristic care revine fără încetare”“". 

Ceea ce este îndumnezeit în Hristos este firea Sa 
omenească, preluată în deplinătatea Sa de persoana 
dumnezeiască. Ceea ce trebuie îndumnezeit în noi este 
firea noastră întreagă, aparținând persoanei noastre, care 
trebuie să intre în unire cu Dumnezeu, să devină o persoană 
creată în două firi: firea umană îndumnezeită și firea sau, 
mai degrabă, energia dumnezeiască îndumnezeitoare. 

Lucrarea îndeplinită de Hristos se referă la firea noastră 
care nu este despărțită de Dumnezeu prin păcat. Este o 
nouă fire, o făptură înnoită care intră în lume, un nou trup, 

curat de orice atingere cu păcatul, slobod de orice 
necesitate din afară, despărțit de nedreptatea noastră, de 
orice voinţă străină, prin sângele scump al lui Hristos. 
Această făptură, acest trup este Biserica, mediu curat şi 
nestricăcios, în care se atinge unirea cu Dumnezeu; este 
chiar şi firea noastră, ca una care face parte din trupul 
Bisericii, ca parte a trupului lui Hristos căruia I se 
integrează prin botez. 

Dar dacă prin firea noastră noi suntem mădulare, părți 
ale firii umane a lui Hristos, persoanele noastre n-au ajuns 
încă să se unească cu dumnezeirea Sa. Răscumpărarea, 
curățirea firii nu oferă încă toate condițiile necesare în 
vederea îndumnezeirii. Biserica este deja Trupul lui 
Hristos, dar nu este încă “plinirea Celui ce plinește toate 
întru toţi” (Efes. 1, 23). Lucrarea lui Hristos s-a săvârşit; 
acum poate să se împlinească lucrarea Sfântului Duh". 

Iconomia Sfântului Duh 


Întruparea Cuvântului este o taină mai mare, mai adâncă 
decât cea a facerii lumii; totuşi, lucrarea lui Hristos se 
realizează în raport cu ceea ce este contingent, ca o acţiune 
dumnezeiască realizată ca urmare a păcatului lui Adam. 
Consecința preexistentă, voinţa dumnezeiască de mântuire 
ce precede voința omenească a căderii, această “taină 
ascunsă mai înainte de toți vecii în Dumnezeu”, care se 
descoperă în istorie ca taină a Crucii lui Hristos, nu este, la 
drept vorbind, întâmplătoare, în măsura în care libertatea 
omenească era implicată în ideea de creație. lată de ce 
libertatea aceasta nu a putut să distrugă universul întocmit 
de Dumnezeu: ea s-a gasit cuprinsă într-un alt plan de 
existență, mai larg, deschis de Cruce şi Înviere. O nouă 
realitate intră în lume, un trup mai desăvârşit decât lumea: 
Biserica, întemeiată pe o îndoită iconomie dumnezeiască: 
lucrarea lui Hristos și lucrarea Sfântului Duh, două dintre 
persoanele Sfintei Treimi care au fost trimise în lume. Cele 
două lucrări sunt la temelia Bisericii, amândouă sunt 
necesare ca noi să putem ajunge la unirea cu Dumnezeu. 


Dacă Hristos este “cap al Bisericii, care este trupul Lui”, 
Sfântul Duh este “Cel ce plinește toate în toți” (Efes. 1, 23). 
Astfel, cele două definiții pe care le dă Sfântul Pavel 
Bisericii arată doi poli deosebiți, corespunzând celor două 
persoane dumnezeiești. Biserica este trup, întrucât Hristos 
este Capul său; ea este plinătate, întrucât Sfântul Duh o 
însufleţeşte, o umple de dumnezeire, căci dumnezeirea 

locuieşte în ea trupeşte, precum locuia în firea umană 
îndumnezeită a lui Hristos. Aşadar, putem spune cu Sfântul 
Irineu: “Unde este Biserica, acolo este Duhul lui 
Dumnezeu, unde este Duhul, acolo este Biserica”?€?. 

Cu toate acestea, Duhul “care a grăit prin prooroci” nu a 
fost niciodată străin de iconomia dumnezeiască în lumea în 
care se manifesta voinţa comună a Sfintei Treimi. El era 
prezent atât în lucrarea creației, cât şi în cea a 
răscumpărării. Sfântul Duh este Cel care plineşte toate, 
după Sfântul Vasile: “Venirea lui Hristos: Duhul o ia 
înainte. Întruparea: Duhul este acolo. Lucrări minunate, 
haruri și vindecări: prin Sfântul Duh. Dracii alungaţi: prin 
Duhul lui Dumnezeu. Diavolul înlănţuit: fiind Duhul de 
față. Lăsarea păcatelor: în harul Sfântului Duh... Unirea cu 
Dumnezeu: prin Duhul. Învierea morţilor: prin puterea 
Duhului"”". Şi totuşi, Cuvântul Evangheliei este formal: 
“Încă nu era dat Duhul, pentru că lisus încă nu fusese 
preaslăvit” (Joan 7, 39). Aşadar, lucrarea Sfântului Duh în 
lume înainte de Biserica şi în afară de Biserică nu este 
aceeași cu prezența Sa în Biserică după Cincizecime. Așa 
cum Cuvântul, per quem omnia facta Sunt, descoperea 
înţelepciunea lui Dumnezeu în creație mai înainte ca EI să 
fi fost trimis în lume şi să fi intrat în istoria ei ca o persoană 
dumnezeiască întrupată, tot așa Duhul Sfânt în care voinţa 
dumnezeiască - creatoare şi păstrătoare a universului - se 
împlinea încă din clipa creației a fost trimis la un moment 
dat în lume pentru a fi prezent acolo nu numai prin lucrarea 
Sa, comună întregi Treimi, Ci şi ca persoană. 


Teologii au insistat întotdeauna asupra deosebirii 
radicale dintre purcederea veşnică a persoanelor, care este 

“lucrarea firii”, după Sfântul loan Damaschinul - ființa 
însăşi a Sfintei Treimi -, şi misiunea în timp a Fiului și a 
Sfântului Duh în lume, lucrare a voinţei comune a celor trei 
ipostasuri. În ceea ce priveşte Duhul Sfânt, Părinţii greci 
folosesc de obicei verbul €kmopevoou pentru a arăta 
purcederea Sa veşnică, în timp ce verbele xpoimut, 
npoxeouou arată de cele mai multe ori misiunea Sa în lume. 
În planul veşnic, persoanele Fiului și Duhului purced de la 
Tatăl, “izvorul unic al dumnezeirii”. În planul misiunii în 
timp, lucrare a voinţei care ține de fiinţa Treimii, Fiul este 
trimis de către Tatăl și Se întrupează prin Sfântul Duh; se 
poate spune, de asemenea, că Fiul este trimis de EI Însuşi 
întrucât împlineşte voinţa de a fi trimis, neavând “voință 
proprie”. Același lucru este adevărat şi cu privire la 
misiunea Sfântului Duh în lume: El împlineşte voinţa 
comună a Celor Trei, fiind trimis de Tatăl şi transmis de 
Fiul. După Sfântul Simeon Noul Teolog, “spunem că 
Sfântul Duh este trimis sau dat, dar aceasta nu înseamnă 
deloc că El rămâne străin de voinţa misiunii Sale. Într- 
adevăr, Sfântul Duh, una dintre persoanele Sfintei Treimi, 
împlineşte prin Fiul ceea ce doreşte Tatăl, ca şi cum 
aceasta ar fi voința Sa, căci Sfânta Treime este neîmpărțită 
în ceea ce priveşte firea, substanţa şi voinţa Sa”. 

Astfel, după cum Fiul Se pogoară pe pământ și 
împlineşte lucrarea Sa prin Duhul, tot așa persoana 
Sfântului Duh vine în lume fund trimisă de Fiul: 
“Mângâietorul, pe Care Eu îl voi trimite vouă de la Tatăl, 
Duhul Adevărului, Care de la Tatăl purcede, Acela va 
mărturisi despre Mine” (Joan 15, 26). Strâns legaţi în 
lucrarea Lor comună pe pământ, Fiul şi Sfântul Duh rămân 
totuşi, chiar în această lucrare, două persoane independente 

una de alta în ceea ce privește fiinţa lor ipostatică. De aceea 
venirea personală a Sfântului Duh nu va avea caracterul 
unei lucrări ce s-ar face din poruncă, depinzând într-un fel 
de aceea a Fiului. Cincizecimea nu este o “continuare” a 
Întrupării, ea este urmarea acesteia, consecinţa acesteia: 
creația a devenit aptă să primească Sfântul Duh şi EI 
pogoară în lume, umple de prezenţa Sa Biserica 
răscumpărată, spălată, curățită prin sângele lui Hristos. 

Se poate spune, într-un anume sens, că lucrarea lui 
Hristos o pregătea pe aceea a Sfântului Duh: “Foc am venit 
să arunc pe pământ și cât aș vrea să fie acum aprins!” 
(Luca 12, 49). Cincizecimea apărea deci ca țelul, scopul 
final al iconomiei dumnezeiești pe pământ. Hristos Se 
întoarce la Tatăl pentru ca Duhul să Se pogoare: “Vă este 
de folos ca să Mă duc Eu. Căci Dacă nu Mă voi duce, 
Mângâietorul nu va veni la voi, iar dacă Mă voi duce, ÎI voi 
trimite la voi” (Joan 16, 7). Totuşi, în venirea Sa personală 
Sfântul Duh nu-și arată deloc persoana. EI nu vine chiar în 
numele Său, ci în numele Fiului, pentru a mărturisi pe Fiul 
- aşa cum Fiul a venit în numele Tatălui pentru a-L face 
cunoscut pe Tatăl. “Nu ne gândim la Tatăl fără Fiul - spune 
Sfântul Grigorie de Nyssa -, nu-L gândim pe Fiul fără 
Sfântul Duh. Căci este cu neputinţă să ajungi la Tatăl fără 
să fi fost înălţat de Fiul şi cu neputinţă să-L numești pe 
lisus Domn fără numai în Sfântul Duh". Persoanele 
dumnezeiești nu se afirmă deloc prin ele-însele, ci una 
mărturiseşte pe cealaltă. Aceasta este pricina pentru care 
Sfântul loan Damaschinul spunea că “Fiul este chipul 
Tatălui şi Duhul, chipul Fiului”. Aceasta înseamnă că al 
treilea ipostas al Treimii este singurul care nu-și are chipul 
într-o altă persoană. Sfântul Duh rămâne nearătat ca 

persoană, tainic, ascunzându-Se chiar în arătarea Sa. 
Tocmai pentru acest motiv Sfântul Simeon Noul Teolog, în 
imnele consacrate iubirii dumnezeiești, îl va cânta prin 
trăsăturile apofatice ale unei persoane tainice şi care nu 
poate fi cunoscută: “Vino, Lumină adevărată; vino, viaţă 
veşnică; vino, taină ascunsă; vino, vistienie fără nume; 
vino, lucru negrăit; vino, persoană cu neputinţă de 
cunoscut; vino, bucurie neîncetată! Vino, lumină 
neînserată; vino, nădejde care vrei să mântuiești pe toți. 
Vino, înviere a morților; vino, Puternice, care împlineşti, 
prefaci şi schimbi totul prin voinţa Ta; vino, Nevăzutule, 
cu totul de neatins și de nepipăit. Vino, Cel care rămâi 
pururea nemișcat și care, în tot ceasul, Te miști şi vii către 
noi, cei ce zăcem în iad. Tu eşti mai presus de ceruri. 
Numele Tău, atât de dorit şi mereu invocat, nimeni n-ar 
putea spune ce este. Nimeni nu poate ști cum eşti Tu, de ce 
neam sau în ce fel, căci aceasta este cu neputinţă. Vino, 
coroană niciodată veşteţită. Vino, Cel pe care bietul meu 
suflet L-a iubit şi-L iubeşte! Vino singur la cel rămas 
singur. Vino, Tu care m-ai despărțit de toți şi m-ai făcut să 
fiu singuratic în această lume şi care Tu Însuţi Te-ai făcut 
dorinţă în mine, care ai voit să Te voiesc, Tu, Cel cu totul 
neapropiat. Vino, suflarea şi viața mea, mângâierea 
smeritei mele inimi”"S%. 

Însăşi învățătura despre Sfântul Duh are caracterul unei 
tradiţii mai tainice, mai puţin descoperite, spre deosebire de 
arătarea strălucitoare a Fiului, vestită de Biserică până la 
marginile lumii. Sfântul Grigorie de Nazianz pune în 
evidenţă o iconomie ascunsă în cunoaşterea adevărurilor 
privind persoana Sfântului Duh. “Vechiul Testament - 
spune el - a arătat în chip limpede pe Tatăl, neclar pe Fiul. 

Noul Testament a descoperit pe Fiul şi a strecurat 
dumnezeirea Duhului. Astăzi, Duhul trăieşte printre noi și 
se face cunoscut mai limpede. Căci ar fi fost primejdios, 
când dumnezeirea Tatălui nu era recunoscută, să se predice 
în chip deschis Fiul şi, câtă vreme dumnezeirea Fiului nu 
era admisă, să se impună, dacă îndrăznesc să spun aşa, ca 
un adaos, Sfântul Duh... Se cuvenea mai degrabă ca, prin 
adăugiri parțiale şi, cum spune David, prin suişuri din slavă 
în slavă, măreţia Treimii să strălucească în mod progresiv... 
Priviţi cum ne vine lumina: puţin câte puţin. Priviţi ordinea 
în care ne este descoperit Dumnezeu: ordine pe care trebuie 
să o respectăm la rândul nostru, nedezvăluind totul fără 
vreme şi fără dreaptă socoteală şi totuși fără să ţinem nimic 
ascuns până la sfârșit. Căci una ar fi fost nechibzuită, și 
cealaltă neevlavioasă. Una ar fi riscat să rănească pe cei din 
jur, iar cealaltă să îndeparteze de noi pe propriii noştri 
frați... Mântuitorul cunoştea anumite lucruri despre care 
socotea că ucenicii Săi nu ar fi putut să și le însușească 
încă, deşi ei erau deja plini de o învăţătură îmbelşugată... Şi 
EI le repeta că Duhul, la venirea Sa, îi va învăţa totul. 
Gândesc, aşadar, că numărul acestor lucruri era însăşi 
dumnezeirea Sfântului Duh: ea trebuia să fie vestită mai 
limpede după aceea, atunci când, după biruinţa 
Mântuitorului, cunoașterea propriei Sale dumnezeiri va fi 
întărită" Dumnezeirea Fiului este întărită de Biserică și 
predicată în întreaga lume; mărturisim, de asemenea, 
dumnezeirea Sfântului Duh, comună cu cea a Tatălui și a 
Fiului, mărturisim Sfânta Treime. Dar persoana însăşi a 
Sfântului Duh care ne descoperă aceste adevăruri, pe care 
ni le face vizibile lăuntric, arătate ca şi cum le-am atinge, 
rămâne totuşi  nedescoperită, tainică, ascunsă de 

dumnezeirea pe care ea ne-o descoperă, prin darul pe care 
ni-l împărtășește. 

Teologia Bisericii de Răsărit deosebeşte persoana 
Sfântului Duh de darurile pe care ea le împărtășește 
oamenilor. Această deosebire se întemeiază pe cuvintele lui 
Hristos: “Acela Mă va mărturisi, pentru că din al Meu va 
lua și vă va vesti. Toate câte are Tatăl ale Mele sunt; pentru 
aceasta am zis că din al Meu ia” (Joan 16, 14-15). Ceea ce 
este comun Tatălui şi Fiului este dumnezeirea pe care 
Sfântul Duh o împărtășeşte oamenilor în Biserică, făcându- 
i “părtaşi ai dumnezeieștii firi”, dând focul dumnezeirii, 
harul necreat, celor care se fac mădulare ale trupului lui 
Hristos. Într-un antifon de la utrenia Bisericii Ortodoxe se 
cântă: “Prin Sfântul Duh tot sufletul viază, şi prin curăție se 
înalță; luminează-se întru unirea Treimii cu sfinţenie de 
Taină”. 

Adesea, darurile Sfântului Duh sunt arătate prin numele 
celor şapte duhuri care se găsesc într-un text din Isaia: 
duhul înţelepciunii, duhul înţelegerii, duhul sfatului, duhul 
tăniei, duhul cunoștinței, duhul bunei-credinţe, duhul 
temerii de Dumnezeu (Jsaia 11, 2-3). Cu toate acestea, 
teologia ortodoxă nu face o distincţie specială între aceste 
daruri şi harul îndumnezeitor. În general, pentru tradiţia 
Bisericii de Răsărit, harul înseamnă toată bogăția firii 
dumnezeiești, în măsura în care se împărtășește oamenilor; 
este dumnezeirea care purcede în afara fiinţei Sale şi se 
dăruiește, firea dumnezeiască la care participăm în energii. 

Sfântul Duh, izvorul acestor daruri necreate şi nesfârşite, 
rămânând nenumit şi nedescoperit, primeşte toată mulțimea 
numelor care pot fi date harului. “Sunt cuprins de spaimă - 
spune Sfântul Grigorie de Nazianz - când cuget la bogăția 

numirilor: Duhul lui Dumnezeu, Duhul lui Hristos, 
Înţelepciunea lui Hristos, Duhul Înfierii. El ne creează din 
nou în botez şi în înviere. El suflă unde voiește. Izvor al 
luminii și al vieţii, El face din mine o Biserică, mă 
îndumnezeieşte, mă desăvârşește, o ia înaintea botezului şi 
este căutat după botez. Tot ceea ce face Dumnezeu, EI 
împlineşte. El se înmulţeşte în limbi de foc şi înmulţeşte 
darurile, EI creează propovăduitori, apostoli, prooroci, 
păstori, dascăli... EI este un alt Mângâietor... ca şi cum ar fi 
un alt Dumnezeu.””! După Sfântul Vasile, nu există dar 
acordat făpturii în care să nu fie prezent Duhul Sfânt” 7. El 
este “Duhul Adevărului, darul înfierii, făgăduinţa 
bunătăţilor ce vor să fie, începutul fericirii celei veşnice, 
puterea cea făcătoare de viaţă, izvorul sfinţenie”. 
Sfântul Ioan Damaschinul Îl numește “Duhul Adevărului, 
Stăpân, Izvor al înţelepciunii, al vieţii şi al sfințirii, 
Plinătate, Cel care cuprinde toate, împlinind toate, 
Atotputernic, Putere nesfârşită, întinzându-şi stăpânirea 
asupra întregii făpturi, fără a fi supus vreunei stăpâniri 
oarecare, sfințind fără a fi E Însuși sfinţit” etc."”* După 
cum am spus, toată această nesfârşită mulțime de numiri se 
referă mai ales la har, la bogăţia firească a lui Dumnezeu 
pe care Sfântul Duh o împărtășește tuturor celor în care 
este prezent. Or, EI este prezent cu dumnezeirea Sa pe care 
o face cunoscută, rămânând totuşi necunoscut şi nearătat: 
ipostas nedescoperit ce nu își are chipul într-o altă persoană 
dumnezeiască. 


Sfântul Duh a fost trimis în lume sau, mai degrabă, în 
Biserică, în numele Fiului (“Mângâietorul, Duhul Sfânt pe 
care Tatăl Il va trimite în numele Meu” - Joan 14, 26). 

Trebuie deci să porţi numele Fiului, să fii un mădular al 
trupului Său pentru a primi Sfântul Duh. Hristos a 
recapitulat în Sine omenirea, după expresia preferată a 
Sfântului Irineu. El a devenit Capul, principiul, ipostasul 
firii omenești înnoite, care este trupul Său; pentru aceasta, 
acelaşi Sfânt Irineu dă Bisericii numele de “Fiu al lui 
Dumnezeu” ”. E unitatea “omului nou” la care se ajunge 
“îmbrăcându-L. pe Hristos”, devenind mădular al Trupului 
Său prin botez. Această fire este una şi nedespărțită, “omul 
unic”. Sfântul Clement al Alexandriei vede în Biserica pe 
Hristos în întregime, Hristosul total, care nu se împarte: “EI 
nu este nici barbar, nici evreu, nici elin, nici barbat, nici 
femeie, ci este Omul cel nou, transformat în întregime prin 
Duhul'2'€. “Bărbaţi, femei, copii, spune Sfântul Maxim 
Mărturisitorul, adânc despărțiți în privinţa rasei, a 
neamului, a limbii, a felului de viaţă, a muncii, a științei, a 
vredniciei, a averii... Pe toți Biserica îi creează din nou în 
Duhul Sfânt. Tuturor, deopotrivă, ea le întipăreşte o formă 
dumnezeiască. Toţi primesc de la ea o fire unică, imposibil 
de sfărâmat, o fire care nu mai îngăduie să se ţină seama de 
multele şi profundele deosebiri care îi caracterizează. În 
felul acesta, toți sunt crescuti şi uniți într-un mod cu 
adevărat universal. În Biserică nimeni nu este câtuși de 
puțin despărțit de comunitate, toţi se contopesc, pentru a 
spune așa, unii în alții, prin puterea simplă şi de nedespărțit 
a credinţei... De asemenea, Hristos este totul întru toți, El 
care cuprinde toate în Sine după puterea unică, nesfârşită şi 
atotînţeleaptă a bunătăţii Sale - ca un centru spre care se 
adună liniile -, pentru că făpturile Dumnezeului unic să nu 
rămână străine sau vrăjmaşe unele faţă de altele, neavând 
un loc comun unde să-şi arate prietenia şi pacea.”””” În faţa 


166 | Teologia mistică a Bisericii de Răsărit 


acestei unităţi a firii în Biserică, Sfântul loan Gura de Aur 
se întreabă: “Ce înseamnă aceasta? Aceasta înseamnă că şi 
din unii, şi din alții Hristos face un singur trup. Astfel, cel 
ce locuieşte la Roma priveşte pe indieni ca pe propriile sale 
mădulare. Există vreo unire asemenea acesteia? Hristos 
este Capul tuturor” "5. Acesta este însuși sensul 
“recapitulării” universului, a întregii firi în omul-Adam, 
care trebuia să unească cu Dumnezeu lumea creată. 
Hristos, cel de-al doilea Adam, împlineşte acum această 
recapitulare. Cap al trupului Său, EI devine ipostasul 
acestui trup adunat de la marginile universului. În EI, fiii 
Bisericii sunt mădularele Sale şi, ca atare, se găsesc 
cuprinși în ipostasul Său. Dar acest “om unic” în Hristos, 
cu toate ca rămâne unul prin firea Sa înnoită, este totuși 
multiplu în persoane: el există în mai multe persoane. Dacă 
firea umană se găsește unită în ipostasul lui Hristos, dacă 
ca este o fire “enipostaziată” - există într-un ipostas -, 
persoanele omenești, ipostasurile acestei fini unificate nu 
sunt  nimicite. Ele nu se confundă cu persoana 
dumnezeiască a lui Hristos, nu se unesc cu ea. Căci un 
ipostas nu poate intra în unire cu alt ipostas fără a înceta să 
mai existe ca ființă personală; aceasta ar însemna nimicirea 
persoanelor omenești în Hristosul unic, o îndumnezeire 
impersonală, o fericire în care nu ar fi fericiți. Fiind o fire 
în Hristos, Biserica, acest trup nou al omenirii, cuprinde 
totuşi mai multe ipostasuri omenești. Este ceea ce spune 
Sfântul Chiril al Alexandriei: “Împărţiţi oarecum în 
personalități distincte, prin care cutare este Petru, sau Ioan, 
sau Toma, sau Matei, noi suntem ca topiţi într-un singur 
trup în Hristos, hrănindu-ne dintr-un singur trup”. 

Lucrarea lui Hristos cuprinde firea umană pe care o 
recapitulează în ipostasul Său. Lucrarea Sfântului Duh, 
dimpotrivă, cuprinde persoanele, adresându-se fiecăreia 
dintre ele. Sfântul Duh împărtășește ipostasurilor omenești 
în Biserică plinătatea dumnezeirii într-un chip unic, 
“personal”, impropriată de fiecare om ca persoană creată 
după chipul lui Dumnezeu. Sfântul Vasile spune că Sfântul 
Duh este ““zvorul sfințirii”, care nu “seacă din pricina 
mulţimii celor ce se împărtăşesc din el“. “EI este în 
întregime prezent în fiecare și peste tot. Împărtăşindu-Se, 
EI nu suferă împărțire. Când ne împărtăşim din EI, El nu 
încetează să rămână întreg, la fel ca o rază de soare... care 
oferă desfătări tuturor, în aşa fel încât fiecare crede că este 
singurul care profită de aceasta, în timp ce această lumină 
luminează pământul și marea şi pătrunde aerul. La fel, 
Duhul se află prezent în fiecare dintre cei care ÎL primesc, 
ca şi cum ar fi fost împărtăşit numai unuia și, cu toate 
acestea, EI revarsă asupra tuturor harul întreg, de care se 
bucură toți cei ce se împărtăşesc din El după măsura 
propriilor lor capacități, căci nu există măsură pentru 
puterea duhului."5! 


Hristos devine chip unic potrivit firii comune a omenirii; 
Sfântul Duh dă fiecarei persoane create după chipul lui 
Dumnezeu putinţa de a realiza asemănarea în firea comună: 
unul împrumută firii ipostasul Său, celălalt dă dumnezeirea 
Sa persoanelor. Astfel, lucrarea lui Hristos uneşte, lucrarea 
Sfântului Duh diversifică. Totuşi, una este cu neputinţă fără 
alta: unitatea firii se realizează în persoane; cât despre 
persoane, ele nu-și pot atinge desăvârşirea, nu pot să 
devină pe deplin persoane decât în unitatea firii, încetând 

să fie “indivizi”, trăind pentru ei înşişi, având firea și 
voința lor proprie, “individuală”. Lucrarea lui Hristos şi 
lucrarea Sfântului Duh sunt deci de nedespărțit: “Hristos 
creează unitatea trupului Său misuc prin Sfântul Duh, 
Sfântul Duh Se împărtăşește persoanelor omenești prin 
Hristos. Într-adevăr, se pot distinge două comunicari ale 
Sfântului Duh Bisericii: una s-a făcut prin suflarea lui 
Hristos, care Se arată Apostolilor în seara Învierii (Joan 20, 
19-23), cealaltă în venirea personală a Sfântului Duh în 
ziua Cincizecimii (Fapt. 2, 1-5)”. 

Cea dintâi comunicare a Sfântului Duh s-a făcut întregii 
Biserici, Bisericii în calitate de trup sau, mai degrabă, 
Duhul a fost dat soborului Apostolilor, cărora Hristos le-a 
dăruit în acelaşi timp puterea preoțească de a lega și 
dezlega. Aceasta este o prezenţă a Sfântului Duh nu 
personală, ci mai degrabă funcțională în raport cu Hristos 
care îi dă legătura unității Bisericii, după interpretarea 
Sfântului Grigorie de Nyssa”. Aici Duhul Sfânt este dat 
tuturor împreună, ca legătură şi ca putere preoțească; EI va 
rămâne străin persoanelor şi nu le va împărtăși nici o 
sfinţenie personală. Aceasta este ultima desăvârşire pe care 
Hristos o dă Bisericii înainte de a părăsi pământul. Nicolae 
Cabasila stabilește o analogie între creația omului și 
reconstituirea firii noastre de către Hristos care Îşi creează 
Biserica: “EI ne recreează - spune el - din aceeaşi materie 
din care ne-a creat întru început: atunci EI S-a folosit de 
țărâna pământului, acum se slujeşte de propriul Său trup. El 
înnoieşte în noi viaţa nu reformând un principiu vital pe 
care l-ar menţine în ordinea firească, ci răspândindu-şi 
sângele în inima celor ce se împărtăşesc pentru a face să 
încolţească acolo însăși viața Lui. Odinioară, El a dat 

suflare de viaţă, acum ne împărtășește Insuşi Duhul 

09003 i : S, 
Lui” ”. Aceasta este lucrarea lui Hristos care se adresează 
firu, Bisericii, întrucât ea este trupul Lui. 


Cu totul alta este comunicarea Sfântului Duh în venirea 
Sa personală, în care El apare ca o persoană a Treimi, 
neatîrnată de Fiul în ceea ce priveşte originea Sa ipostatică, 
deși trimisă în lume “în numele Fiului”. El a apărut sub 
formă de “limbi de foc” despărțite unele de altele, care se 
așează pe fiecare dintre cei de faţă, pe fiecare mădular al 
trupului lui Hristos. Aceasta nu mai este o comunicare a 
Duhului către Biserică în calitate de trup. Această 
comunicare este departe de a fi o funcţie a unităţii. Sfântul 
Duh Se împărtăşește persoanelor, însemnând pe fiecare 
membru al Bisericii cu o pecete a raportului personal și 
unic cu Treimea, devenind prezent în fiecare persoană. 
Cum? Aceasta rămâne o taină, taina pogorârii, taina 
kenozei Sfântului Duh care vine în lume. Dacă în kenoza 
Fiului, Persoana ne-a apărut în timp ce dumnezeirea 
rămânea ascunsă sub “chipul de rob”, Sfântul Duh, în 
venirea Sa, arată firea comună a Treimii, dar lasă persoana 
Sa ascunsă sub dumnezeire. El rămâne nedescoperit, 
ascuns, ca să spunem aşa, de către dar, pentru ca acest dar 
pe care EI îl împărtășește să fie pe deplin al nostru, însuşit 
de către persoanele noastre. Sfântul Simeon Noul Teolog, 
într-unul dintre imnele sale, slăveşte pe Sfântul Duh care 
Se uneşte în chip tainic cu noi, dăruindu-ne plinătatea 
dumnezeirii: “Îţi mulțumesc pentru că Tu, Fiinţa 
dumnezeiască mai presus de toate fiinţele, Te-ai făcut un 
singur duh cu mine - fără amestecare, fără schimbare - , şi 
Te-ai făcut pentru mine totul în toți: hrană negrăită, 

împărțită în dar, care se revarsă de pe buze în sufletul meu, 
care curge din belşug din izvorul inimii mele; veşmântul 
strălucitor care mă acoperă şi mă apără şi care îi arde pe 
draci; curățirea care mă spală de toată spurcăciunea prin 
aceste sfinte şi necurmate lacrimi pe care prezenţa Ta le dă 
celor la care intri. Îţi mulţumesc că mi Te-ai descoperit, ca 
ziua cea neînserată, ca soarele cel neapus, o, Tu, care nu ai 
loc unde să Te ascunzi; căci niciodată nu Te-ai ascuns: 
niciodată nu ai disprețuit pe nimeni, ci, dimpotrivă, noi ne 
ascundem nevoind să venim către Tine'”%*. 

Venirea personală a Sfântului Duh “cu desăvârşire 
liberă”, după cuvântul unui tropar de la Cincizecime”*, n- 
ar putea fi concepută ca o plinătate, ca o nesfârșită bogăţie 
care se deschide dintr-o dată înăuntrul fiecarei persoane, 
dacă Biserica de Răsănit nu ar mărturisi independența 
ipostasului Sfântului Duh faţă de Fiul, în ceea ce priveşte 
originea Sa veşnică. Dacă ar fi altfel, Cincizecimea, 
începutul procesului de sfințire, nu s-ar deosebi de suflarea 
pe care Hristos a împărtășit-o Apostolilor, în care Sfântul 
Duh ar lucra ca un auxiliar la lucrarea lui Hristos, creând 
unitatea trupului Său mistic. Dacă Duhul Sfânt, ca persoană 
dumnezeiască, ar fi socotit ca fiind dependent de Fiul, 
atunci S-ar prezenta, chiar în venirea Sa personală, ca o 
legătură care ne uneşte cu Fiul. Viaţa mistică s-ar 
desfăşura, aşadar, ca o cale către unirea sufletului cu 
Hristos prin mijlocirea Sfântului Duh. Aceasta ne readuce 
la problema persoanelor omeneşti în unire: sau s-ar nimici 
unindu-se cu persoana lui Hristos, sau persoana lui Hristos 
ni s-ar impune din afară. În acest din urmă caz, harul ar fi 
conceput ca exterior față de libertate, în loc să fie 
dezvoltarea ei lăuntrică. Or, tocmai în această libertate 

mărturisim dumnezeirea Fiului arătată minţii noastre prin 
Sfântul Duh care sălășluieşte în noi. 


Pentru tradiția mistică a creştinismului răsăritean, 
Cincizecimea care dă persoanelor omeneşti prezența 
Sfântului Duh, începutul procesului de sfințire, constituie 
ținta, scopul final și, în acelaşi timp, ea înseamnă începutul 
vieţii duhovniceşti. Pogorând peste ucenici sub forma 
limbilor de foc, Sfântul Duh coboară în chip nevăzut 
asupra noilor botezați prin taina Sfântului Mir. În Biserica 
Ortodoxă, ungerea cu Sfântul Mir urmează imediat după 
botez. Sfântul Duh lucrează în amândouă tainele: EI 
creează din nou firea curăţind-o, unind-o cu trupul lui 
Hristos, El împărtăşeşte, de asemenea, persoanei umane 
dumnezeirea, energia comună a Sfintei Treimi, adică harul. 
Legătura strânsă a acestor două taine - botezul şi ungerea 
cu Sfântul Mir - este cauza pentru care darul cel necreat şi 
îndumnezeitor pe care îl dă pogorârea Sfântului Duh 
membrilor Bisericii este adesea numit “harul de la botez”. 
Astfel, Sfântul Serafim din Sarov spunea despre harul 
Cincizecimil: “Acest înflăcărat suflu al harului pe care noi 
toți, creştinii credincioși, îl primim în taina Sfântului Botez 
este pecetluit prin sfintele peceţi ale Sfântului Mir, puse pe 
părțile principale ale trupului nostru, după prescripțiule 
Bisericii; căci trupul nostru devine din această clipă un trup 
al harului pentru veşnicie... Acest har de la botez este atât 
de mare, acest izvor de viaţă este atât de necesar omului, 
încât el nu este retras nici măcar unui eretic până în ceasul 
morții sale, până la sorocul pe care Pronia i l-a pus omului 
pentru a-l încerca în timpul vieții sale pe pământ. Căci 
Dumnezeu încearcă pe oameni, însemnându-le vremea în 

care trebuie să-și împlinească lucrarea, făcând să lucreze 
tăria harului, care le-a fost hărăzită”2*€. Harul de la botez, 
prezenţa Sfântului Duh în noi inalienabilă şi personală 
pentru fiecare, este temelia întregii vieți creştine; este 
Împărăţia lui Dumnezeu pe care Sfântul Duh o pregăteşte 


As d * A . 287 
înăuntrul nostru, după acelaşi Sfânt Serafim”. 


Sfântul Duh, venind să Se sălășluiască în noi, face din 
fiinţa noastră lăcaş al Sfintei Treimi, căci Tatăl și Fiul sunt 
de nedespărțit de dumnezeirea Duhului. “Noi primim focul 
curat al dumnezeirii - spune Sfântul Simeon Noul Teolog - 
focul despre care spunea Domnul: “Foc am venit să arunc 
pe pământ” (Luca 12, 49). Ce altceva este acest foc dacă nu 
Sfântul Duh, deofiinţă cu Tatăl prin dumnezeirea Sa, 
Sfântul Duh cu care Tatăl şi Fiul intră în noi şi pot fi 
contemplați?”$5% Prin venirea Sfântului Duh, Treimea 
sălășluieşte în noi şi ne îndumnezeieşte, ne dă energiile 
Sale necreate, slava Sa, dumnezeirea Sa care este veşnică 
lumină la care trebuie să participăm. De aceea, după 
Sfântul Simeon Noul Teolog, harul nu poate rămâne ascuns 
în noi, sălășluirea Sfintei Treimi nu poate rămâne 
nedescoperită. “Dacă cineva pretinde că toți credincioşii au 
primit şi dețin Sfântul Duh fără să aibă conştiinţa sau 
experienţa lui, el huleşte ţinând drept minciună cuvântul lui 
Hristos, care zice ca Duhul este “un izvor de apa 
curgătoare spre viața veşnică” (Joan 4, 14) şi iarăşi: “Cel ce 
crede în Mine, (...) râuri de apă vie vor curge din pântecele 
lui” (Ioan 7, 38). Dacă izvorul ţâşnește în noi, râul care iese 
din el trebuie să fie în mod necesar văzut de către cei care 
au ochi de văzut. Dar dacă totul se petrece în noi fără ca 
noi să avem vreo experienţă sau cunoştinţă despre aceasta, 

atunci este sigur că nu vom simţi nicidecum viața veşnică 
ce rezultă de aici, că nu vom vedea lumina Sfântului Duh, 
că vom rămâne morţi, orbi, nesimţitori în viața veşnică, aşa 
cum suntem în viața de acum. Nădejdea noastră va fi deci 
deșartă şi viața noastră nefolositoare, Dacă rămânem mereu 
în moarte, dacă rămânem morți după Duh, lipsiţi de 
experiența vieții veșnice. Dar nu este aşa, într-adevăr nu 
este așa. Ceea ce am spus de multe ori voi mai spune şi nu 
voi înceta să o repet: lumină este Tatăl, lumină este Fiul, 
lumină este Duhul Sfânt. Cei trei sunt o singură Lumină 
atemporală, indivizibilă, fără confuzie, veşnică, necreată, 
nesecată, fără măsură, de nevăzut - pentru că este în afară 
şi mai presus de toate -, lumina pe care nimeni nu a putut 
să o vadă vreodată înainte să se fi curăţat, nici să o 
primească înainte să o fi văzut. Pentru că trebuie mai întâi 
să o fi văzut pentru ca după aceea să o primim cu multe 
osteneli şi multe strădanii."%* 

După cum am spus deja, teologia Bisericii de Răsărit 
deosebește persoana Sfântului Duh, dătătoare a harului, și 
harul necreat pe care ni-l dăruieşte. Harul este necreat, 
dumnezeiesc prin firea Sa. Este energia sau purcederea firii 
una, dumnezeirea (0e01ng), ca deosebindu-se în mod 
negrăit de ființa și împărtăşindu-se fiinţelor create să le 
îndumnezeiască. Nu mai este deci ca în Vechiul Testament, 
un efect produs în suflet prin voința dumnezeiască, 
activând ca o cauză exterioară persoanei; acum este viața 
dumnezeiască ce se deschide în noi în Sfântul Duh. Căci EI 
se identifică în chip tainic cu persoanele omenești, 
rămânând totuşi de neîmpărtășit; El se substituie, oarecum, 
nouă înşine, căci El este Cel care strigă în inimile noastre 
“ava, Părinte”, după cuvântul Sfântului Pavel. Ar trebui 

mai degrabă să se spună că Sfântul Duh se șterge, ca 
Persoană, în față persoanelor create, pe care le ajută să-şi 
însuşească harul. În EI voinţa lui Dumnezeu nu ne mai este 
exterioară: ea ne dăruieşte harul pe dinăuntru, arătându-se 
chiar în persoana noastră, atâta vreme cât voinţa noastră 
omenească rămâne în acord cu voința dumnezeiască și 
conlucrează cu ea dobândind harul, făcându-l al nostru. 
Aceasta este calea îndumnezeirii ajungând la Împărăţia lui 
Dumnezeu adusă în inimi de către Sfântul Duh încă din 
această viață. Căci Sfântul Duh este “ungerea 
împărătească” aşezată peste Hristos și peste toţi creştinii 
chemaţi să domnească împreună cu EI în veacul ce va să 
fie. Atunci această persoană dumnezeiască necunoscută, 
care nu-şi are chipul într-un alt ipostas, se va arăta în 
persoanele îndumnezeite: căci mulțimea sfinților vor fi 
chipul Său. 

Cele două aspecte ale Bisericii 


Rolul celor două persoane dumnezeieşti trimise în lume 
nu este același, deşi Fiul şi Sfântul Duh împlinesc pe 
pământ aceeași lucrare: ei creează Biserica în care se va 
face unirea cu Dumnezeu. Aşa cum am spus, Biserică este 
în același timp trupul lui Hristos şi plinătatea Sfântului 
Duh, “împlinind totul pentru toți”. Unitatea trupului se 
referă la firea care apare ca “omul unic” în Hristos; 
plinătatea Duhului se referă la persoane, la mulțimea 
ipostasurilor omenești, dintre care toate reprezintă un întreg 
şi nu numai 0 parte. Astfel, omul va fi în acelaşi timp o 
parte, un mădular al trupului lui Hristos prin firea sa; dar el 
va fi, de asemenea, ca persoană, o fiinţă care cuprinde în ea 
totul. Sfântul Duh care Se aşează ca o ungere împărătească 
peste firea umană a Fiului, Capul Bisericii, Se împărtășește 
fiecărui mădular al acestui trup, creează, spunând astfel, 
mai mulți hristoşi, mai mulți unşi ai Domnului: persoane pe 
cale de îndumnezeire alături de Persoana dumnezeiască. 
Biserica fiind lucrarea lui Hristos şi a Sfântului Duh, 
ecleziologia are o bază dublă: ea este înrădăcinată în 
hristologie și totodată în pnevmatologie. 


Părintele Congar, în cartea sa intitulată Chretiens 
desunis, spune că “gândirea ecleziologică răsăriteană, încă 
de la început, priveşte în taina Bisericii ceea ce aceasta 
învăluie din realitățile dumnezeieşti, mai degrabă decât 
aspectul său pământesc şi implicaţiile omenești, realitatea 
lăuntrică a unităţii în credinţă și în dragoste, mai degrabă 

decât cerinţele concrete ale comuniunii ecleziale. S-a notat 
- spune el - dezvoltarea relativ slabă a ecleziologiei 
Părinulor greci; adevărul este că ei au rămas într-o mai 
mare măsură la hristologie şi mai mult încă la 
pnevmatologie, văzând Biserica în Hristos şi în Sfântul 
Duh, mai degrabă decât în funța sa bisericească ca 
atare”. Într-un anume sens, Părintele Congar are 
dreptate: teologia răsăriteană nu gândește niciodată 
Biserica în afara lui Hristos şi a Sfântului Duh. Totuși, 
aceasta nu ţine deloc de o slabă dezvoltare a ecleziologiei; 
înseamnă mai degrabă că ecleziologia răsăriteană, “fiinţa 
bisericească ca atare”, este extrem de complexă: ea nu este 
din această lume, cu toate că, luată din mijlocul acestei 
lumi, există în lume şi pentru lume. Biserica nu poate fi 
redusă deci, pur şi simplu, la “aspectul său pământesc” și la 
“implicaţiile omeneşti”, fără să-şi părăsească adevărata 
fire, care o deosebeşte de orice altă societate omenească. 
Părintele Congar caută zădarnic în tradiția dogmatică a 
Răsăritului o sociologie a Bisericii și lasă deoparte, fără să 
observe, bogăţia covârşitoare a tradiției canonice a Bisericii 
Ortodoxe: culegerile de canoane atât de felurite, opera 
minunată a tâlcuitorilor bizantini ca Aristen, Balsamon, 
Zonara, literatura canonică modernă. Canoanele care 
reglementează viaţa Bisericii în “aspectul său pământesc” 
sunt de nedespărțit de dogmele creştine. La drept vorbind, 
ele nu sunt nişte statute juridice, ci aplicări ale dogmelor 
Bisericii, ale tradiției sale revelate, în toate domeniile vieţii 
practice ale societăţii creştine. În lumina canoanelor, 
această societate apare ca o “colectivitate totalitară”, în 
care “dreptul indivizilor” nu există; dar, în același timp, 
fiecare persoană în acest trup este scopul său și nu poate fi 

privită ca un mijloc. Este singura societate în care acordul 
intereselor indivizilor cu cele ale colectivităţii nu reprezintă 
o problemă de nedezlegat, căci năzuinţele ultime ale 
fiecăruia se acordă cu scopul cel mai înalt al tuturor și 
acesta din urmă nu poate fi realizat în dauna interesului 
cuiva. 

În realitate, aici nu este vorba de indivizi și de 
colectivitate, ci de persoane umane care nu-și pot atinge 
desăvârşirea decât în unitatea de natură. Întruparea este 
temelia acestei unități de natură; Cincizecimea este 
afirmarea mulţimii persoanelor în Biserică. 

Pe tărâmul ecleziologiei ne găsim iaraşi în faţă deosebirii 
dintre fire şi persoane, deosebire tainică pe care am intuit-o 
pentru prima dată examinând dogma Treimii în tradiția 
răsăriteană. Aceasta nu este de mirare pentru că, după cum 
spune Sfântul Grigorie de Nyssa, “creştinismul este 
imitarea firii dumnezeieşti””!. Biserică este un chip al 
Sfintei Treimi. Părinţii nu contenesc să o repete, canoanele 
o afirmă, de pildă, vestitul canon 34 al Așezămintelor 
apostolice, care statorniceşte administrația sinodală a 
provinciilor mitropolitane, “pentru ca Tatăl, Fiul şi Sfântul 
Duh să fie slăviți în chiar ordinea vieţii bisericești”. 
Tocmai pentru aceasta cea mai minunată însuşire a 
Bisericii - aceea a catolicității (sobornicităţii) - în lumina 
dogmei Sfintei Treimi se descoperă în adevăratul ei înțeles 
(cu adevărat creştinesc), care nu poate fi tradus prin 
termenul abstract de “universalitate”. Căci sensul foarte 
concret al cuvântului “catolicitate” cuprinde nu numai 
unitatea, ci şi multiplicitatea; el semnalează un acord între 
amândouă sau, mai degrabă, o anumită identitate a unităţii 
cu multiplicitatea care face ca Biserica să fie sobornicească 

în întregul ei, ca şi în fiecare dintre părțile ei. Deplinătatea 
întregului nu este o sumă de părți, fiecare având aceeași 
deplinătate ca şi întregul. Minunea sobornicității descoperă 
în însăşi viața Bisericii ordinea de viaţă proprie a Sfintei 
Treimi. Dogma Treimii, “sobornicească” prin excelență, 
este modelul, “canonul” tuturor canoanelor Bisericii, 
temeiul întregii iconomii bisericeşti. Vom lăsa deoparte 
chestiunile de ordin canonic, cu tot interesul pe care l-ar 
putea avea un studiu asupra legăturii strânse dintre dogma 
treimică şi structura administrativă a Bisericii Ortodoxe. 
Aceasta ne-ar îndepărta de subiectul nostru, care se referă 
la elementele de teologie care privesc problema unirii cu 
Dumnezeu. Numai din acest punct de vedere ne propunem 
să examinăm ecleziologia răsăriteană: Biserica în calitate 
de mediu în care se săvârşeşte unirea persoanelor omenești 
cu Dumnezeu. 


După Sfântul Chiril al Alexandriei, Biserica este “cetatea 
sfântă, care nu a fost sfințită păzind Legea - căci Legea n-a 
desăvârşit nimic” (Evr. 7, 19) -, ci făcându-se asemenea cu 
Hristos şi participând la firea dumnezeiască prin 
încredințarea Sfântului Duh, care ne-a însemnat cu pecetea 
Sa în ziua elberării noastre, când am fost spălat de toată 
întinăciunea și eliberaţi de toată nedreptatea”. După 
Sfântul Irineu, în trupul lui Hristos (Biserica) avem acces la 
izvorul Sfântului Duh”. Trebuie deci să fim uniţi cu trupul 
lui Hristos pentru a primi harul Sfântului Duh. Totuși, şi 
una, şi alta - unirea cu Hristos și dăruirea harului - se fac 
prin același Duh. Sfântul Maxim Mărturisitorul distinge 
moduri diferite ale prezenţei Sfântului Duh în lume: 
“Sfântul Duh, spune el, este prezent în toți oamenii fără 

deosebire, ca păstrător al tuturor lucrurilor şi de viață 
făcător al seminţelor firești, dar EI este cu deosebire 
prezent în toţi aceia care au legea, arătând încălcarea 
poruncilor și dând mărturie despre persoana lui Hristos; cât 
despre creştini, Sfântul Duh este prezent în fiecare dintre 
el, făcându-i fii ai lui Dumnezeu; dar ca Dătător al 
înțelepciunii, El nu este deloc prezent în toți, ci numai în 
cei raționali, adică în cei care prin luptele şi strădaniile spre 
Dumnezeu au devenit vrednici de  sălășluirea 
îndumnezeitoare a Sfântului Duh. Căci toți cei care nu 
împlinesc voinţa lui Dumnezeu nu au inima raţională”. 
Astfel, corespunzător chemării de a se uni cu Dumnezeu, 
universul este întocmit după nişte cercuri concentrice în 
mijlocul cărora se află Biserica, ai cărei membri devin fu ai 
lui Dumnezeu; totuşi, această înfiere nu este scopul ultim, 
căci există un cerc și mai strâmt înăuntrul Bisericii, acela al 
sfinților (al “celor raționali” - 1ov ovvievrov -, după textul 
citat) care intră în unirea cu Dumnezeu. 

Biserica este inima universului, centrul în care se 
hotărăsc destinele lui. Toţi sunt chemaţi să intre în 
Biserică, pentru că, dacă omul este un microcosmos, 
Biserica este un macro-anthropos, după Sfântul Maxim””. 
Ea crește și se compune în istorie, aducând la sânul său, 
unind cu Dumnezeu pe cei aleși. Lumea îmbătrânește şi 
cade în gârbovire, în timp ce Biserica este în mod constant 
reîntinerită și înnoită de Sfântul Duh, care este izvorul 
vieţii sale. La un moment dat, când Biserica va ajunge la 
deplinătatea creşterii sale, hotărâtă de voinţa lui 
Dumnezeu, lumea din afară va muri, isprăvindu-și 
resursele vitale; cât despre Biserică, ea se va arăta în 
veşnica sa slavă, ca împărăție a lui Dumnezeu. Ea se va 

descoperi atunci ca adevărata temelie a făpturilor care vor 
învia în nestricăciune, pentru a fi unite cu Dumnezeu, 
devenit totul în toate. Dar unii vor fi uniți prin har (KaTG 
X&piw), alții în afara harului (rap& 1nv x&pw), după Sfântul 
Maxim”. Unii vor fi îndumnezeiţi prin energiile pe care 
le-au dobândit înăuntrul fiinţei lor; alții vor rămâne în 
afară, şi pentru ei focul îndumnezeitor al Duhului Sfânt va 
fi o flacără din afară, insuportabilă pentru cei a căror voința 
se împotriveşte lui Dumnezeu. Biserică este deci modul în 
care se înfăptuieşte în viața de acum unirea cu Dumnezeu, 
unire care va fi împlinită în veacul ce va să fie, după 
învierea morţilor. 


Toate condițiile necesare în vederea ajungerii la unirea 
cu Dumnezeu se regăsesc în Biserica. De aceea Părinţii 
greci o aseamănă adesea raiului pământesc în care cei 
dintâi oameni trebuiau să ajungă la starea de îndumnezeire. 
Desigur, firea omenească nu mai are nemurirea şi 
nestricăciunea de la început, dar moartea și stricăciunea au 
devenit calea spre viaţa cea veşnică, pentru că Hristos “a 
luat asupră-şi tot ce a fost pătruns de moarte”, şi a 
zdrobit chiar moartea prin moartea Sa. După Sfântul 
Grigorie de Nyssa, în viața veşnică se intră prin botez şi 
înviere. Botezul, chipul morţii lui Hristos, este deja 
începutul învierii noastre, “ieşirea din labirintul morţii” *. 
Trupul lui Hristos, cu care s-au unit creştinii prin botez, 
devine, după Sfântul Atanasie, “rădăcina învierii şi a 
mântuirii noastre”””. 

Biserica este ceva mai mult decât raiul pământesc; starea 
creştinilor este mai bună decât condiţia celor dintâi oameni. 
Nu există riscul pierderii iremediabile a comuniunii cu 

Dumnezeu, fiind cuprinşi într-un singur trup în care curge 
sângele lui Hristos care “ne curaţă de tot păcatul, de toată 
întinăciunea. Cuvântul a luat trup pentru ca noi să putem 
primi Duhul Sfânt”*%. Această prezență a Sfântului Duh în 
noi, condiție a îndumnezeirii noastre, nu poate fi pierdută. 
Noţiunea de stare de har de care ar putea fi lipsiţi membrii 
Bisericii, ca şi deosebirea între păcatele de moarte şi 
păcatele care se iartă sunt străine de tradiția Răsăritului. 
Orice păcat, chiar și cel mai mic - şi starea lăuntrică a 
inimii, ca şi fapta exterioară -, poate să întunece firea şi să 
o aducă în acea stare în care harul să nu mai poată pătrunde 
în ea. Harul va rămâne nelucrător, deși mereu prezent, unit 
cu persoana care a primit Sfântul Duh. Viaţa sacramentală, 
“viaţa în Hristos”*!, se va prezenta ca o necurmată luptă 
pentru dobândirea harului care trebuie să transfigureze 
firea, lupta în care înălțările și căderile vor alterna, fără ca 
vreodată să 1 se retragă omului condițiile obiective ale 
mântuirii. În spiritualitatea răsăriteană, starea de har nu are 
un sens absolut şi static. Este o realitate dinamică şi 
nuanţată, care vanază după schimbările voinţei slăbite a 
omului. Toţi membrii Bisericii care năzuiesc la unirea cu 
Dumnezeu sunt mai mult sau mai puţin în har şi, în același 
timp, toți sunt mai mult sau mai puţin lipsiţi de har... 
“Toată Biserica este Biserica celor care se pocăiesc, toată 
Biserica este Biserica celor care pier”, spunea Sfântul 
Efrem Sirul”?. 

Ca să te eliberezi de orice întinare a păcatului şi să creşti 
fără încetare în har, trebuie să te înrădăcinezi din ce în ce 
mai mult în unitatea firii care are ca ipostas pe Hristos 
Însuşi. Prin Taina trupului și a sângelui (Sfânta Euharistie) 
se realizează unitatea firii noastre cu Hristos și, în acelaşi 

timp, cu toți membrii Bisericii... “Să învăţăm minunea 
acestei Taine - spunea Sfântul loan Gura de Aur - scopul 
instituirii sale, efectele pe care le produce. Devenim un 
singur trup, după Scriptură, mădulare ale trupului Său și 
oase din oasele Sale. Este ceea ce realizează hrana pe care 
ne-o dă: EI se amestecă cu noi, ca noi toți să devenim una, 
ca un trup unit cu Capul'"%. Și Sfântul loan Damaschinul 
precizează: “Dacă taina Euharistiei este unire cu Hristos şi 
în același timp unire a unora cu alții, ea ne mijloceste 
oricum unitatea cu cei care o primesc ca şi noi”. În 
Euharistie, Biserica apare ca o singură fire unită cu Hristos. 
“Mi-ai hărăzit, Doamne, ca această Biserică stricăcioasă - 
trupul meu omenesc - să se unească cu Sfântul Tău Trup, 
ca sângele meu să se unească cu Sângele Tău; şi de acum 
eu sunt mădularul Tău străveziu și luminos... Sunt răpit în 
afara mea, mă văd - o, minune - aşa cum am devenit. 
Temându-mă şi totodată ruşinându-mă de mine, Te slăvesc 
şi mă tem de Tine și nu știu unde să mă ascund, spre ce 
scop să folosesc aceste mădulare noi, de temut și 
îndumnezeite.”"* Astfel slăveşte Sfântul Simeon Noul 
Teolog într-unul dintre imnele sale unirea euharistică care 
înfăptuieşte calitatea noastră de mădulare ale lui Hristos. 
Ea introduce până în adâncul ființei noastre “focul 
dumnezeirii”, care nu se desparte de trupul şi sângele lui 
Hristos: “Mă împărtăşesc cu foc, eu, care sunt pai, dar - o, 
minune - mă simt dintr-o dată aprins fără să fiu mistuit, ca 
odinioară rugul arzător al lui Moise”. 


In Biserică, prin Sfintele Taine, firea noastră intră în 
unire cu firea dumnezeiască în ipostasul Fiului, Cap al 
trupului mistic. Firea noastră umană devine deofiinţă cu 

firea umană îndumnezeită, unită cu persoana lui Hristos, 
dar persoana noastră nu şi-a atins încă desăvârșirea, de 
unde şovăiala Sfântului Simeon Noul Teolog, care se simte 
plin de teamă şi de ruşine în față lui însuși, neștiind ce să 
facă cu mădularele sale, “de temut şi îndumnezeite”. Firea 
noastră este unită cu Hristos în Biserică, care este trupul 
Său, şi această unire se săvârşeşte în viața sacramentală, 
dar fiecare persoană a acestei firi una trebuie să realizeze 
asemănarea cu Hristos, XpioToei6NG; trebuie ca ipostasurile 
omenești să devină şi ele “cu două firi”, reunind în ele firea 
creată cu plinătatea harului necreat, cu dumnezeirea pe care 
o dă Sfântul Duh, impropriată de fiecare mădular al 
Trupului lui Hristos. Deoarece Biserica nu este numai firea 
una în ipostasul lui Hristos, ea este, de asemenea, 
ipostasurile felurite în harul Sfântului Duh. 

Dar această mulțime de persoane nu se poate împlini 
decât în unitate. Viaţa creştină, viața în Hristos este o cale 
care conduce de la multitudinea formelor de stricăciune - 
cea a individualităților care fărâmiţează firea umană - la 
unitatea unei firi curate, în care apare o nouă mulțime, 
aceea a persoanelor unite cu Dumnezeu în Sfântul Duh. 
Ceea ce era împărțit prin starea de jos, în firea fărâmiţată 
între mai multe individualități, trebuie unit într-o singură 
temelie, în Hristos, pentru a se împărți în starea de sus, în 
persoanele sfinților care şi-au impropriat flăcările 
îndumnezeitoare ale Sfântului Duh. 

Nu se cuvine să cercetăm ceea ce este personal, căci 
desăvârşirea persoanei se împlineşte în părăsire totală, în 
lepădarea de sine. Orice persoană care caută să se afirme 
nu ajunge decât la fărâmițarea firii, la ființa particulară, 
individuală, împlinind o lucrare potrivnică celei a lui 

Hristos: “Cine nu adună cu Mine risipește” (Matei 12, 30). 
Or, trebuie să risipești cu Hristos, să-ți părăsești propria 
fire, care este în realitate firea comună, pentru a aduna, 
pentru a dobândi harul care trebuie însuşit de fiecare 
persoană, pentru a deveni al său. “Și dacă în ceea ce este 
străin nu aţi fost credincioși, cine vă va da ceea ce este al 
vostru?” (Luca 16, 12). Firea noastră este a altuia - a 
dobândit-o Hristos prin preascumpul Său sânge; harul 
necreat este al nostru - el ne este dăruit de Sfântul Duh. 
Aceasta este taina de nepătruns a Bisericii, lucrare a lui 
Hristos și a Sfântului Duh, una în Hristos, multiplă prin 
Duhul; o singură fire omenească în ipostasul lui Hristos, 
mai multe ipostasuri omeneşti în harul Sfântulu Duh. 
Totuşi, Biserica e una pentru că este un singur trup, o 
singură fire unită cu Dumnezeu în persoana lui Hristos, 
căci unirea noastră personală, unirea desăvârșită cu 
Dumnezeu în persoanele noastre nu se va împlini decât în 
veacul ce va să fie. Unirile prin Sfintele Taine pe care ni le 
pune înainte Biserica - şi chiar cea mai desăvârşită dintre 
ele, unirea euharistică - se referă la firea noastră, întrucât ea 
este primită în persoana lui Hristos. În raport cu persoanele 
noastre, Sfintele Taine sunt mijloace, realități care trebuie 
împlinite, dobândite, pentru a deveni pe deplin ale noastre 
în cursul luptelor statornice în care voinţa noastră se va 
conforma voinţei lui Dumnezeu în Duhul Sfânt prezent în 
noi. Dăruite firii noastre, Tainele bisericești ne fac vrednici 
pentru viaţa duhovnicească în care se împlineşte unirea 
persoanelor noastre cu Dumnezeu. Firea noastră primeşte 
în Biserică toate condiţiile obiective ale acestei uniri. 
Condiţiile subiective nu depind decât de noi. 

Aşa cum am spus în mai multe rânduri, Biserica are 
două aspecte, arătate de Sfântul Pavel în Epistola către 
Efeseni, epistolă prin excelenţă ecleziologică. Aceste două 
aspecte sau, mai degrabă, aceste două însuşiri 
fundamentale ale Bisericii sunt atât de strâns legate între 
ele, încât Sfântul Pavel le trece într-un singur verset (Efes. 
1, 23). Biserica este reprezentată aici (versetele 17-23) ca 
împlinirea iconomiei treimice, ca o descoperire a Tatălui în 
lucrarea Fiului și a Sfântului Duh. Tatăl slavei dă 
credincioşilor duhul înţelepciunii şi al revelației (nvevua 
OOPIAG KOi WNOKOAVWEOG), pentru ca ei să-şi recunoască 
chemarea (KAno1G), care este unirea personală pentru 
fiecare, bogăția slavei moştenirii Sale (Kinpovouia) care va 
apărea în sfinți, în unirea realizată de mulțimea persoanelor 
omenești; același Duh ne face să recunoaştem lucrarea 
dumnezeiască pe care a săvârșit-o Tatăl în Hristos: este 
mărturia dată dumnezeirii lui Hristos. Aspectul hristologic 
al Bisericii ne este descoperit astfel prin aspectul său 
pnevmatologic: Duhul arată tuturor pe Hristos pe care Tatăl 
L-a înviat din morţi şi L-a făcut să şadă de-a dreapta Sa, 
mai presus decât toată domnia, decât toată puterea, decât 
toate numele cu care poate fi numit în veacul acesta şi în 
cel viitor, supunând totul sub picioarele Lui, aşezându-L 
Cap al Bisericii. Urmează apoi definiţia Bisericii (versetul 
23), unde cele două aspecte, cele două principiu - 
hristologic şi pnevmatologic - sunt date deodată, aproape 
contopite într-o sinteză supremă: Biserica “care este Trupul 
Lui, plinirea Celui ce plineşte toate întru toți” (“Ti £orw 
TO GOUO OVTOV, TO TĂNPONA TOV TO TOVTA Ev 1UOW 
nimpovuevov”). Biserica este firea noastră recapitulată de 
Hristos, cuprinsă în ipostasul Său; este un organism 

teandric, divino-uman; totuşi, dacă firea noastră se află 
încrustată în trupul lui Hristos, persoanele omenești nu sunt 
nicidecum atrase de procesul fizic şi inconştient al unei 
îndumnezeiri care ar înlătura libertatea, care ar nimici 
înseși persoanele. O dată eliberaţi de determinismul 
păcatului, nu cădem sub un determinism dumnezeiesc. 
Harul nu distruge libertatea, căci el nu este o putere 
unificatoare care purcede de la Fiul, Capul ipostatic al firu 
noastre; el are un alt principiu ipostatic, un alt izvor, 
independent de Fiul: Duhul Sfânt care purcede de la Tatăl. 
Astfel, Biserica are în același timp un caracter organic și 
personal, un accent de necesitate și libertate, de obiectiv şi 
de subiectiv, ea este o realitate statornică şi hotărâtă, dar 
totodată şi o realitate în devenire. Unită cu Hristos, 
“enipostaziată”, ea este o fiinţă teandrică, cu două firi, cu 
două voințe unite în mod nedespărțit - unirea făpturii cu 
Dumnezeu, realizată în persoana lui Hristos. Pe de altă 
parte, în persoanele umane, care sunt ipostasurile muluple 
ale firii sale, Biserica nu-şi atinge decât virtual 
desăvârşirea. Sfântul Duh S-a împărtășit fiecarei persoane. 
El deschide fiecărui mădular al Trupului lui Hristos 
deplinătatea moştenirii  dumnezeiești, dar persoanele 
umane, ipostasurile create ale Bisericii nu pot dobândi 
“două firi” dacă nu se înalţă în chip liber către unirea 
desăvârşită cu Dumnezeu, dacă nu realizează această unire 
în ele prin Sfântul Duh și voinţa lor. Ipostasul dumnezeiesc 
al Fiului a coborât către noi, a reunit în el firea creată cu 
firea necreată, pentru a îngădui ipostasurilor omeneşti să se 
înalțe către Dumnezeu, să reunească în ele, la rândul lor, 
harul necreat cu natura creată în Duhul Sfânt. 

Suntem chemaţi să împlinim, să ne construim persoana 
noastră în harul Sfântului Duh. Dar noi creăm, după 
Sfântul Pavel, pe o temelie deja pusă, pe o piatră de 
neclintit care este Hristos (1 Cor. 2, 11). Întemeiaţi pe 
Hristos care cuprinde firea noastră în persoana Sa 
dumnezeiască, se cade să dobândim unirea cu Dumnezeu 
în persoanele noastre create, să ajungem, după chipul lui 
Hristos, persoane cu două firi, adică, după cuvântul 
îndrăzneţ al Sfântului Maxim Mărturisitorul, trebuie ca noi 
să reunim “prin iubire firea creată și firea necreată, 
făcându-le să apară în unitate și identitate, în dobândirea 
harului”. Unirea care s-a realizat în persoana lui Hristos 
trebuie să fie realizată și în persoanele noastre prin Sfântul 
Duh şi libertatea noastră. De aici, două aspecte ale 
Bisericii: aspectul realizat și aspectul devenirii. Cel din 
urmă se întemeiază pe cel dintâi, care este condiția sa 
obiectivă. 

Sub aspect hristologic, Biserica apare ca un organism cu 
două firi, cu două lucrări, cu două voințe. În istoria dogmei 
creştine, toate ereziule hristologice vor învia din nou, vor 
renaşte în ceea ce priveşte Biserica. Astfel, vom vedea 
aparând un nestorianism ecleziologic, rătăcirea celor ce vor 
să despartă Biserica în două ființe deosebite: Biserica 
cerească, nevazută, singura adevărată și absolută, și 
Biserica (sau mai degrabă bisericile) pământească, 
nedesăvârşită şi relativă, rătăcind în întuneric, societăți 
omenești care caută să se apropie, pe măsura puterilor lor, 
de desăvârşirea transcendentă. Dimpotrivă, monofizitismul 
ecleziologic se va traduce prin dorinţa de a vedea în 
Biserică o ființă dumnezeiască prin excelenţă, în care 
fiecare amănunt este Sfânt, în care totul se impune cu un 

caracter de necesitate dumnezeiască, în care nimic nu poate 
fi schimbat sau modificat, căci libertatea omenească, 
“sinergia”, conlucrarea oamenilor cu Dumnezeu nu are loc 
în acest organism Sfânt care exclude latura omenească: 
aceasta este o magie a mântuirii care se exercită în tainele 
şi în riturile împlinite cu fidelitate. Aceste două erezii 
ecleziologice de tendință opusă au apărut aproape în acelaşi 
timp în cursul veacului al XVII-lea; cea dintâi s-a ivit pe 
teritoriul Patriarhiei de Constantinopol (protestantismul 
răsăritean al lui Chiril Lucaris), a doua s-a dezvoltat în 
Rusia, sub forma schismei (rascol), zisă “a partizanilor 
vechiului rit”. Cele două rătăciri ecleziologice au fost 
zdrobite de marile soboare de la Ierusalim și de la 
Moscova. Monotelismul în ecleziologie se va exprima mai 
ales printr-o tăgăduire a iconomiei Bisericii față de lumea 
din afară, pentru mântuirea căreia a fost întemeiată 
Biserica. Rătăcirea opusă (care nu și-a putut avea 
precedentul în ereziile  hristologice, afară doar de 
seminestorianism) constă într-o atitudine de compromis 
gata să jertfească adevărul pentru unele obiective ale 
iconomiei bisericești față de lume: este relativismul 
ecleziologic al mişcărilor aşa-zis “ecumenice” şi al altora 
asemănătoare. Erezia apolinaristă, care tăgăduia mintea 
omenească în firea umană a lui Hristos, se traduce în 
domeniul ecleziologic prin refuzul de a admite deplina 
cunoaștere omenească, de pildă în slujirea doctrinară a 
Bisericii: adevărul s-ar descoperi sinoadelor ca un deus ex 
machina, neatârnând de cei de faţă. 

Astfel, tot ceea ce poate fi afirmat sau tăgăduit cu privire 
la Hristos poate fi la fel cu privire la Biserică, întrucât ea 
este un organism teandric sau, mai exact, o fire creată, 

unită în mod nedespărțit cu Dumnezeu în ipostasul Fiului, 
o ființă având ca şi EI două firi, două voințe, două lucrări 
de nedespărțit și deosebite în același timp. Această 
structură hristologică determină o lucrare statornică şi 
necesară a Sfântului Duh în Biserică, lucrare funcțională în 
conformitate cu Hristos, care a dăruit Duhul soborului 
Apostolilor suflând spre ei. Această unire impersonală cu 
Duhul Sfânt, această sfințenie condițională a ierarhiei 
bisericeşti dă un caracter obiectiv, independent de persoane 
şi de intenţii, mai înainte de toate, lucrărilor sacramentale 
săvârşite de membrii clerului. Tainele și riturile sfinte 
săvârşite în Biserică vor presupune deci două voințe, două 
lucrări, împlinindu-se deodată: preotul invocă Sfântul Duh 
binecuvântând pâinea şi vinul pe altar, şi Duhul lucrează 
taina  €euharistică; duhovnicul rosteşte cuvintele de 
dezlegare, şi păcatele sunt iertate prin voia lui Dumnezeu; 
episcopul pune mâinile pe cel ce se hirotoniseşte, şi Sfântul 
Duh dă harul preoţesc etc. Acelaşi acord al celor două 
voințe are loc în exercițiul puterii episcopale, însă cu o 
anumită nuanţă. Actele pornind de la puterea episcopală au 
un caracter obligatoriu, căci episcopul lucrează prin puterea 
dumnezeiască; supunându-te voinţei sale, te supui voinţei 
lui Dumnezeu. Totuşi, un element personal este aici de 
neînlăturat: episcopul, dacă nu a dobândit personal harul, 
dacă nu are înțelegerea luminată de Sfântul Duh, poate 
lucra după scopuri omenești; el poate rătăci în exercițiul 
puterii dumnezeieşti care îi este dăruită. Desigur, va 
răspunde de actele sale în faţa lui Dumnezeu, dar ele vor 
avea totuşi un caracter obiectiv și obligatoriu, afară de 
cazurile în care episcopul lucrează împotriva canoanelor, 
adică în dezacord cu voinţa obştească a Bisericii; el devine 

atunci vinovat de schismă şi se aşează în afara unităţii 
bisericeşti. Hotărânile sinoadelor exprimă, de asemenea, 
acordul celor două voințe în Biserică; pentru aceasta primul 
sinod, cel al apostolilor, model al tuturor sinoadelor 
Bisericii, a pus în faţa hotărârilor sale formula: “Părutu-s-a 
Duhului Sfânt și nouă” (Fapt. 15, 28). Cu toate acestea, 
dacă sinoadele mărturisesc tradiția prin hotărârile lor 
obligatorii şi obiective, Adevărul însuşi pe care ele îl 
afirmă nu este supus formelor canonice. Într-adevăr, 
tradiția are un caracter pnevmatologic: este viaţa Bisericii 
în Sfântul Duh. Adevărul nu poate avea criteriu exterior, 
acesta arătându-se prin el însuşi cu o evidenţă lăuntrică, 
dată într-o măsură mai mult sau mai puţin mare tuturor 
membrilor Bisericii, căci toţi sunt chemaţi să cunoască, să 
păzească şi să apere adevărurile de credință. Aici aspectul 
hristologic se potriveşte cu aspectul pnevmatologic în 
caracterul sobornicesc al Bisericii: prin puterea pe care o 
deține de la Hristos, Biserica afirmă ceea ce Duhul 
descoperă. Dar facultatea de a defini, de a exprima, de a 
face ca tainele de nepătruns pentru mintea omenească să fie 
ținute în dogme precise aparţine aspectului hristologic al 
Bisericii, întemeiat pe Întruparea Cuvântului. 

Acelaşi principiu stă la temelia cultului sfintelor icoane, 
care exprimă cele nevăzute și le face realmente prezente, 
văzute și lucrătoare. O icoană, o cruce nu sunt numai 
chipuri pentru a călăuzi imaginaţia noastră în timpul 
rugăciunii; sunt centre materiale în care sălăşluieşte o 
energie, o dumnezeiască putere care se uneşte cu arta 
omenească. 

La fel, aghiasma, semnul crucii, cuvintele Scripturii 
citite în timpul slujbei, cântarea sfântă, obiectele cultului, 


Vladimir Lossky |191 


podoabele bisericești, tămâia, lumina lumânărilor sunt 
simboluri în sensul realist al acestui cuvânt, semne 
materiale ale prezenţei lumii spirituale. Simbolismul ritual 
este mai mult decât o reprezentare care se adresează 
simţurilor pentru a ne reaminti realitățile de ordin 
duhovnicesc. Cuvântul anamneză (&văuvnois) nu vrea să 
însemne numai reamintire. El arată mai degrabă o inițiere 
în taine, descoperirea unei realităţi mereu prezente în 
Biserică. În acest sens, Sfântul Maxim Mărturisitorul 
vorbeşte despre simbolurile liturgice. Slujba FEuharistiei 
reprezintă pentru el purtarea de grijă mântuitoare a lui 
Dumnezeu în întregul ei. Intrarea Sfântului Sobor 
reprezintă prima venire a Mântuitorului. Urcarea 
arhiereului spre altar şi spre scaunul său este chipul 
Înălţării. Intrarea credincioşilor simbolizează intrarea 
neamurilor în Biserică. lertarea păcatelor: judecata lui 
Dumnezeu care dezvăluie fiecăruia în parte voința 
dumnezeiască cu privire la persoana Lui. Sfintele cântări 
exprimă bucuria care cuprinde inimile curate care se înalță 
spre Dumnezeu. Invocarea pacii aminteşte de viaţa pașnică 
a contemplării care urmează luptelor cumplite ale ascezei. 
Citirea Evangheliei, coborârea arhiereului de pe scaun, 
scoaterea catehumenilor şi a penitenţilor, închiderea ușilor 
Bisericii simbolizează actele Judecăţii din urmă: a doua 
venire a Domnului, despărțirea aleşilor de cei osândiţi, 
pierderea lumii văzute. Apoi, intrarea cu Sfintele Daruri 
(Vohodul mare) închipuie descoperirea de dincolo; sărutul 
păcii: unirea tuturor sufletelor în Dumnezeu, care se 
săvârşeşte în mod progresiv. Mărturisirea credinţei este 
marea lucrare de mulţumire a celor aleși. Imnul “Sfânt, 
Sfânt, Sfânt, Domnul Savaot” închipuie înălțarea sufletelor 

către corul îngerilor care, în nemișcarea veșnicei mişcări în 
jurul lui Dumnezeu, binecuvântează și cântă Treimea cea 
Una. “Tatăl nostru” închipuie înfierea nostră în Hristos, și 
cântarea de la sfârşit: “Unul Sfânt, Unul Domn” ne face să 
ne gândim la intrarea supremă a făpturii în adâncul unirii 
dumnezeieşti”*. Sărbătorile bisericești ne fac să luăm parte 
la întâmplănile vieții pământeşti a lui Hristos într-un plan 
mai adânc decât acela al unor simple fapte istorice, căci în 
Biserică noi nu mai suntem niște privitori din afară, ci 


martori luminaţi de Duhul Sfânt. 


Am examinat aspectul hristologic al Bisericii, condiţiile 
așa-zis obiective și imuabile, întemeiate pe faptul ca 
Hristos este Capul trupului Său mistic, că firea noastră este 
cuprinsă în ipostasul Lui, ceea ce face din Biserică un 
organism cu două firi. Dar, cum am spus, Biserica este 
incompletă dacă se lasă deoparte un alt aspect, mai 
lăuntric, mai puţin aparent, dar cu atât mai însemnat cu cât 
se referă chiar la scopul Bisericii: unirea cu Dumnezeu care 
trebuie să se înfăptuiască în fiecare persoană umană. Este 
aspectul pnevmatologic, care are ca principiu taina 
Cincizecimii. Deosebirea între cele două aspecte ale 
Bisericii ne va fi dovedită comparând chipul prezenţei 
harului în Sfintele Taine, actele teurgice, ierarhia, puterea 
bisericească, cultul, simbolurile sfinte, când aceasta are un 
anumit caracter de necesitate mai dinainte hotărâtă, cu o 
altă ordine a harului în Biserică, cu o prezenţă mai 
lăuntrică a acestuia, nu numai exterioară și funcțională, ci 
unită cu fiinţa însăși care îl poartă: harul devenit propriu 
persoanei, dobândit în mod personal. Dacă, în primul caz, 
prezenţa harului are un caracter de obiectivitate, aproape că 

ne-ar plăcea să spunem ca al doilea caz este subiectiv, dacă 
acest cuvânt nu ar avea un sens peiorativ, sensul de ceva 
nesigur. Vom spune mai degrabă că prima prezenţă are 
caracterul unei predeterminări, în timp ce a doua este 
întemeiată pe o alegere. Acestea sunt lucrările harului în 
moaște, în locurile sfințite de apariţiile Fecioarei sau prin 
rugăciunile sfinților, în izvoarele făcătoare de minuni, 
chipurile taumaturgice, darurile harismatice, minunile; în 
sfârşit, în persoanele omenești care, în cele din urmă, l-au 
dobândit. Harul este cel care lucrează în persoane și prin 
persoane ca propria lor putere, puteri dumnezeieşti şi 
necreate, însuşite de persoanele create în care se 
înfăptuieşte unirea cu Dumnezeu. Căci Sfântul Duh 
dăruiește dumnezeirea persoanelor umane chemate să 
realizeze în ele unirea îndumnezeitoare - taina care se va 
descoperi în veacul viitor, dar ale cărei premise se arată 
încă de aici în cei care se aseamănă cu Dumnezeu. 

Astfel, putem spune că sub aspect hristologic, Biserica 
se prezintă ca o statornicie desăvârşită, ca o temelie de 
neclintit despre care vorbește Sfântul Pavel când spune: 
“Zidiţi fiind pe temelia apostolilor şi a proorocilor, piatra 
cea din capul unghiului fiind însuşi Iisus Hristos. Întru EI, 
orice zidire bine alcătuită crește ca să ajungă un lăcaş Sfânt 
în Domnul, în Care şi voi împreună sunteţi zidiți spre a fi 
lăcaş al lui Dumnezeu în Duh” (Efes. 2, 20-22). În aspectul 
său pnevmatologic, cel al iconomiei Sfântului Duh față de 
persoanele omenești (pomenit de Sfântul Pavel la sfârșitul 
textului citat), Biserica are un caracter dinamic, ea tinde 
către scopul său ultim, către unirea fiecarei persoane 
umane cu Dumnezeu. Sub cel dintâi aspect, Biserica se 
prezintă drept trupul lui Hristos; sub cel de-al doilea, ca o 

flacără având o singură bază şi mai multe flăcări împărțite. 
Cele două aspecte sunt de nedespărțit şi, totuşi, în cel dintâi 
Biserica există în ipostasul lui Hristos, pe când în cel de-al 
doilea putem întrevedea ființa Lui proprie deosebită de 
Capul Său. 

Într-adevăr, dacă reluăm imaginea unirii lui Hristos cu 
Biserica la Sfântul Pavel - imaginea unirii soţilor -, trebuie 
să constatăm ca Hristos este Capul trupului Său, Capul 
Bisericii, în același sens în care soţul este capul trupului 
unic al celor doi în căsătorie - duo in carne una, 01 6V0 £1G 
oăpra piav (Efes. 5, 31). În această unire tainică (16 
UVOTIPIov TOVTO uEya Eoriv, spune Sfântul Pavel), trupul 
unic, firea comună în doi, primește ipostasul Mirelui: 
Biserica este “Biserica lui Hristos”. Dar ea nu rămâne mai 
puțin cealaltă persoana a unirii, supusă Mirelui, deosebită 
de EI, ca Mireasă. Ca în Cântarea Cântărilor, ca în alte 
texte ale Vechiului Testament care exprimă, după Părinţi, 
unirea lui Hristos cu Biserica sub imaginea unirii trupești, 
Mireasa se prezintă în mod necesar cu trăsături personale: 
este o persoană care este iubită de Mire și care, la rândul ei, 
ÎI iubeşte. Neapărat trebuie să ne întrebăm: cine este 
această altă persoană, Biserica, deosebită de persoana 
Capului ei? Cine este Mireasa în această unire “într-un 
singur trup”, eig cupa utav? Care este ipostasul propriu al 
Bisericii? Cu siguranţă că nu este ipostasul Sfântului Duh. 
Aşa cum am văzut mai sus, Sfântul Duh, în venirea Sa 
personală, spre deosebire de Fiul, nu împărtășeşte Bisericii 
ipostasul Său, care rămâne ascuns, nedescoperit. El se 
ascunde, se identifică, aşa-zicând, cu persoanele omeneşti, 
cărora le impropriază a două fire: dumnezeirea, energiile 
îndumnezeitoare. El devine principiul  îndumnezeirii 

personale, izvorul bogățiilor necreate în fiecare dintre ele; 
EI dăruieşte fiecarei persoane ultima sa desăvârşire, dar El 
nu devine persoana Bisericii. Într-adevăr, Sfântul Duh nu 
conține în El ipostasurile omenești, așa cum Hristos 
conţine firea, ci Se dă în mod deosebit fiecarei persoane. 
Biserica, în ființa ei proprie, ca Mireasă a lui Hristos, apare 
deci ca o mulțime de ipostasuri create. Persoana sau, mai 
degrabă, persoanele omenești sunt ipostasurile firii una a 
Bisericii. Pentru aceasta, în tâlcuirile lor asupra Cântării 
Cântărilor, Părinţii vor vedea în Mireasă în acelaşi ump 
Biserica şi fiecare persoană care intră în unire cu 
Dumnezeu. Dar să spunem cu Sfântul Pavel: 10 uvoTnptiov 
TOVTO uEya £OTiv - “taina aceasta mare este”. Ea aparține 
veacului viitor, în care Biserica va ajunge la desăvârşirea sa 
în Duhul Sfânt, în care persoanele omeneşti vor reuni în ele 
firea lor creată cu plinătatea necreată și vor deveni 
ipostasuri umane îndumnezeite, în jurul lui Hristos, 
Ipostasul dumnezeiesc întrupat. 

De aici ar reieși că, înainte de sfârşitul veacurilor, 
înaintea învierii morților şi a Judecăţii din urmă, Biserica 
nu va avea ipostasul său propriu, ipostas creat, nici una 
dintre persoanele omenești nefiind încă ajunsă la unirea 
desăvârşită cu Dumnezeu. Și totuşi, a spune aceasta ar 
însemna să nu cunoaștem inima însăşi a Bisericii, una 
dintre tainele sale cele mai ascunse, inima sa mistică, 
desăvârşirea sa deja împlinită într-o persoană umană pe 
deplin unită cu Dumnezeu, care se află dincolo de Înviere 
şi de Judecată. Această persoană este Maria, Maica lui 
Dumnezeu. Cea care a dat firea umană Cuvântului şi care a 
adus pe lume pe Dumnezeu făcut om s-a făcut de bunăvoie 
un mijloc al Întrupării realizate în firea Sa curăţită prin 

Sfântul Duh. Dar Sfântul Duh S-a pogorât încă o dată 
asupra Fecioarei în ziua Cincizecimii - de dată aceasta nu 
pentru a se sluji de firea ei ca de un mijloc, ci pentru a Se 
dărui persoanei ei, pentru a deveni mijlocul îndumnezeirii 
ei. Și firea preacurată care a purtat în ea pe Cuvântul a 
intrat în unire desăvârșită cu dumnezeirea în persoana 
Maicu lui Dumnezeu. Dacă ea a rămas încă în lume, dacă 
S-a supus condițiilor vieţii omenești până la a primi 
moartea, acest lucru a fost posibil datorită voinţei Sale 
desăvârşite, în care Maria reproducea kenoza cea de 
bunăvoie a Fiului Său. Dar moartea nu mai avea putere 
asupra ei: ca şi Fiul său, ea a înviat și s-a înălţat la cer - 
primul ipostas omenesc care a realizat în el scopul final 
pentru care a fost creată lumea. Biserica şi întregul univers 
au deci încă de acum împlinirea lor, culmea lor personală, 
care deschide calea îndumnezeirii întregii creaţii. 

Sfântul Grigorie Palama, în omiliile sale mariale, vrea să 
vadă în Maica lui Dumnezeu o persoană creată care 
întruneşte într-însa toate desăvârşirile create şi necreate, 
realizarea absolută a frumuseţii creaţiei. “Voind să creeze, 
spune el, un chip al frumuseţii desăvârşite şi să arate 
limpede îngerilor și oamenilor puterea maiestriei Sale, 
Dumnezeu a făcut cu adevărat pe Maria atotfrumoasă. El a 
întrunit în ea frumuseţile parţiale pe care le-a împărțit 
celorlalte făpturi şi a constituit o podoabă comună tuturor 
ființelor văzute şi nevăzute; sau, mai degrabă, a făcut din 
ea un fel de amestec din toate desăvârşirile dumnezeieşti, 
îngereşti și omenești, o frumuseţe sublimă care 
înfrumuseţează ambele lumi, înălțându-se de la pământ 
până la cer şi chiar întrecându-l pe acesta din urmă”. 
Maica lui Dumnezeu, după acelaşi Sfânt Părinte, este 

“limita dintre creat şi necreat”""0. Ea a trecut hotarul care 
ne desparte de veacul viitor. De aceea, liberă de condițiile 
temporale, Maria este cauza a ceea ce a precedat-o; ea 
prezidează în acelaşi timp ceea ce a venit după dânsa. Ea 
mijloceşte bunurile veşnice. Prin ea primesc harul oamenii 
şi îngerii. Nici un dar nu este primit în Biserica fără 
asistenţa Maicii lui Dumnezeu, începătoarea Bisericii 
slăvite”!!. Or, este necesar ca atingând hotarul devenirii, ea 
să prezideze destinele Bisericii și ale universului care se 
desfăşoară încă în timp. 

Un imn marial al Bisericii din Răsărit proslăvește pe 
Maica lui Dumnezeu ca pe o persoană umană ce a atins 
plinătatea ființei dumnezeiești: “Să cântăm, credincioșilor, 
Slava lumii, Poartă Cerului, pe Fecioara Mania, Floare a 
neamului omenesc şi Născătoare de Dumnezeu, pe cea care 
este Cerul şi Biserica dumnezeirii, pe cea care a răsturnat 
hotarele păcatului, pe cea care este întărirea credinței 
noastre. Domnul care S-a născut dintr-însa luptă pentru noi. 
Fii plin de îndrăzneală, o, popor al lui Dumnezeu, căci El a 
biruit pe vrăjmaşi, EI, Cel ce este Atotputernic”"!?. 

Taina Bisericii este înscrisă în cele două persoane 
desăvârşite: persoana divină a lui Hristos şi persoana 
omenească a Maicii lui Dumnezeu. 

Calea unirii 


Îndumnezeirea (9£oo1c) creaturilor se va realiza în 
deplinătatea sa în veacul viitor, după învierea morților. 
Totuşi, această unire îndumnezeitoare trebuie să se 
înfăptuiască treptat încă de aici, schimbând firea 
stricăcioasă şi stricată, adaptând-o la viaţa cea veşnică. 
Dacă Dumnezeu ne-a dat în Biserică toate condiţiile 
obiective, toate mijloacele pentru a atinge acest scop, 
trebuie ca noi să realizăm, din partea noastră, condiţiile 
subiective necesare, pentru că unirea se desăvârșeşte în 
“sinergie”, într-o conlucrare a omului cu Dumnezeu. 
Această latură subiectivă a unirii cu Dumnezeu constituie 
calea unirii care este viaţa creștină. 

La începutul veacului trecut, Sfântul Serafim din Sarov a 
voit să definească, în cursul unei convorbiri, scopul vieţii 
creştine. Această definiție care, la prima vedere, poate să 
pară prea simplă, rezumă toată tradiția duhovnicească a 
Bisericii Ortodoxe. “Rugăciunea, postul, privegherile şi 
toate celelalte nevoinţe creştine - spune el -, deși foarte 
bune în ele însele, numai ele nu reprezintă nicidecum 
scopul vieţii noastre creştine; ele nu sunt decât mijloace 
vitale pentru a atinge acest scop. Căci adevăratul scop al 
vieţii creştine este dobândirea Duhului Sfânt. Cât despre 
posturi, privegheri, rugăciuni, milostenii și celelalte fapte 
bune săvârşite în numele lui Hristos, ele sunt mijloace în 
vederea dobândirii Sfântului Duh. Băgaţi de seamă: numai 
faptele bune săvârşite în numele lui Hristos ne aduc roadele 
Sfântului Duh. Alte fapte, dacă nu sunt săvârşite în numele 

lui Hristos, deşi sunt bune, nu vor putea să ne aducă 
răsplata în viaţa veacului ce va să fie, nici să ne dea harul 
lui Dumnezeu în viaţa de acum. De aceea, Domnul lisus 
Hristos a spus: cel ce nu adună cu Mine risipește (Matei 12, 
30)*15. Cu alte cuvinte, binele autonom nu trebuie să 
existe pentru un creștin: o faptă este bună în măsura în care 
slujeşte unirii cu Dumnezeu, în măsura în care ne ajută să 
dobândim harul. Virtuţile nu sunt scopul, ci mijlocul sau 
mai degrabă semnele, manifestările din afară ale vieţii 
creştine, singurul scop fiind dobândirea harului. 

Noţiunea de merit”! este străină tradiţiei răsăritene. 
Acest cuvânt se întâlneşte rar în literatura duhovnicească a 
Bisericii de Răsărit şi nu are acelaşi înțeles ca în Apus. 
Motivul trebuie căutat în atitudinea generală a teologiei 
răsăritene faţă de har și de liberul arbitru. Această 
chestiune n-a avut niciodată în Răsărit aceeași acuitate pe 
care a primit-o în Apus după Sfântul Augustin. Tradiţia 
răsăriteană nu desparte niciodată aceste două momente: 
pentru ea, harul şi libertatea umană se arată deodată și nu 
pot fi concepute unul fără celălalt. Sfântul Grigorie de 
Nyssa exprimă foarte clar această legătură reciprocă care 
face din har şi din lhberul arbitru doi poli ai uneia și 
aceleiaşi realități: “După cum harul lui Dumnezeu, spune 
el, nu poate locui în sufletele care fug de mântuirea lor, tot 
așa numai virtutea omenească nu este de ajuns pentru a 
înălța la desăvârşire sufletele străine de har... Dreptatea 
faptelor și harul Duhului Sfânt, unindu-se laolaltă, umplu 
de fericire sufletul în care se întâlnesc (zpoei0ovoor ei 
TOVTOV)*P. Aşadar, harul nu este o recompensă pentru 
meritele voinţei umane, așa cum ar fi voit pelagianismul; 
dar el nu este nicidecum cauza “faptelor meritorii” ale 

lberului nostru arbitru. Căci nu este vorba de merite, ci de 
o conlucrare, de o sinergie a două voințe, cea 
dumnezeiască și cea omenească, conlucrare în care harul 
sporeşte din ce în ce mai mult, el este impropriat, 
“dobândit” de persoana umană. Harul este o prezenţă a lui 
Dumnezeu în noi care cere din partea noastră străduinţe 
statornice. Totuşi, aceste străduinţe nu determină câtuşi de 
puțin harul, nici harul nu influenţează libertatea noastră ca 
o putere ce i-ar fi străină. 

Această învăţătură, fidelă spiritului apofatic al tradiţiei 
răsăritene, înfățișează taina întâlnirii dintre har şi libertatea 
noastră în faptele cele bune, ferindu-se de termenii pozitivi 
şi raționali. Greșeala fundamentală a lui Pelagius a fost 
aceea de a fi transpus taina harului pe tărâm rațional, unde 
realitățile de ordin duhovnicesc, harul şi libertatea, au 
devenit două concepte juxtapuse care trebuiau să se pună 
de acord unul cu celălalt ca două obiecte străine unul de 
altul. Sfântul Augustin, în disputa împotriva 
pelagianismului, a urmat pilda potrivnicului său, aşezându- 
se pe același teren rațional, unde chestiunea nu putea fi 
dezlegată. Un reprezentant al tradiției răsănitene, Sfântul 
loan Casian, care a participat la această dispută, atât 
împotriva pelagienilor, cât şi împotriva Sfântului Augustin, 
nu mai putea, în astfel de împrejurări, să fie înţeles corect. 
Atitudinea sa “mai presus de furtună” a fost răstălmăcită pe 
tărâmul rațional, ca un semipelagianism, şi osândită în 
Apus. Dimpotrivă, Biserica Răsăritului l-a socotit 
totdeauna ca pe un mărturisitor al tradiţiei” '€. Ca dascăl al 
ascezei creştine, Sfântul Casian din Marsilia a fost 
părintele  monahismului apusean înaintea Sfântului 
Benedict de Nursia, care se bazează în mare parte pe 

scrierile sale; Sfântul Bernard și toată şcoala cisterciană îi 
sunt foarte îndatoraţi. Dar din ce în ce mai mult se va 
accentua un decalaj între spiritualitatea de inspiratie 
răsăriteană al cărui părinte a fost Sfântul loan Casian și 
învăţătura augustiniană cu privire la raportul dintre har şi 
lhberul arbitru, care se va dezvolta şi se va generaliza în 
Apus pe măsură ce acesta va pierde legătura vie cu tradiția 
răsăriteană. Aceasta a susținut întotdeauna simultaneitatea 
în sinergia dintre harul dumnezeiesc şi libertatea umană. 
Astfel, Sfântul Macarie Egipteanul spunea: “Voința 
omenească este, ca să spunem așa, o condiţie esenţială; 
dacă această voinţă nu este de faţă, Dumnezeu nu face 
nimic de unul singur”. În veacul al XIX-lea, episcopul 
Teofan, un mare scriitor ascetic rus, arată că “Sfântul Duh, 
lucrând în noi, împlineşte împreună cu noi mântuirea 
noastră”, dar el spunea în acelaşi timp că “omul împlineşte 
lucrarea mântuirii sale de faţă fiind harul”"!5. Harul care, 
după cuvântul Sfântului Macarie, creşte în persoana umană 
precum aluatul care face să crească frământătura, “devine 
ceva propriu firii şi de nedespărțit de ea, ca şi cum ar fi fost 
deoființă cu omul”. Este ceea ce Sfântul Serafim din 
Sarov numea “dobândirea harului”, latura subiectivă a 
unirii cu Dumnezeu. 


Începutul vieţii duhovniceşti este convertirea 
(E7oTpoen), o atitudine a voinței care se întoarce la 
Dumnezeu, renunțând la lume. “Lumea” are aici valoarea 
unui termen ascetic. “Pentru cugetarea duhovnicească, 
lumea este un nume comun care cuprinde tot ceea ce este 
numit patimă”, spune Sfântul Isaac Sirul". Pentru acest 
mare ascet şi mistic, “patimile sunt elemente care se succed 

în curgerea neîncetată a lumii. Acolo unde contenesc 
patimile, se opreşte lumea din cursul său. Acolo unde 
cursul patimilor se opreşte, lumea moare”. Lumea 
semnifică aici o risipire, o rătăcire a sufletului în afară, o 
trădare a propriei sale firi. Căci sufletul în el însuşi este 
nepătimitor, dar părăsindu-şi spiritualitatea lăuntrică, 
exteriorizându-se, ajunge supus patimilor. Renunţarea la 
lume este deci o reintrare a sufletului în sine însuși, o 
concentrare, o reîntregire a ființei duhovnicești care se 
întoarce la Dumnezeu. Această convertire se face în 
libertate, întocmai ca şi păcatul care, la rândul lui, este o 
despărțire liberă de Dumnezeu. Convertirea va fi deci o 
strădanie statornică a voinţei întoarse către Dumnezeu. 
Monahismul constituie cea mai înaltă treaptă a aceste stări. 
Sfântul loan Scararul (veacul al VII-lea) exprimă aceasta 
într-o definiţie lapidară: “Călugarul, spune el, este o 
neîncetată constrângere făcută firii și o veghe statornică 
asupra simţirilor”””. “Care este călugărul credincios şi 
înţelept? Cel care şi-a păstrat până la capăt râvna, cel care 
nu încetează să adauge până la sfârşitul vieţii sale foc peste 
foc, râvnă peste râvnă, străduinţă peste străduinţă, dorinţă 
peste dorință”. 

Totuşi, dacă inima trebuie să fie întotdeauna arzătoare, 
mintea trebuie să rămână rece, căci mintea este cea care 
veghează asupra inimii. Or, pentru tradiția ascetică a 
Răsăritului creştin, inima (m Kap5ia - Kardia) este centrul 
fiinţei umane, rădăcina facultăților active - intelectul și 
voinţa -, punctul de unde provine şi către care se întoarce 
întreaga viaţă duhovnicească. Izvor al tuturor mişcărilor 
sufleteşti şi duhovniceşti, inima, după Sfântul Macarie 
Egipteanul, este “loc unde se lucrează dreptatea şi 

nelegiuirea””. Inima este un vas care cuprinde toate 
patimile, dar în același timp în el se găsesc “Dumnezeu, 
îngerii, viaţa, Împărăţia, lumina,  apostoliu, comorile 
harului”. “Când harul ia în stăpânire pasiunile inimii, el 
domnește peste toate părțile firii, peste toate gândurile. 
Căci Duhul şi toate gândurile sufletului se află în inimă.”"* 
De aceea, harul trece prin inimă în toată firea omului. 
Mintea (vovG, rvevuo), partea superioară a funţei omenești, 
este facultatea contemplativă prin care omul tinde spre 
Dumnezeu. Partea cea mai personală a omului, principiu al 
conştiinţei și al libertăţii sale, mintea (vovc) în firea umană 
corespunde cel mai mult persoanei; putem spune că ea este 
sediul persoanei, al ipostasului uman care conţine în sine 
firea, în totalitatea ei: minte, suflet şi trup. De aceea, 
Părinții greci sunt adesea gata să identifice nous-ul cu 
chipul lui Dumnezeu în om". Omul trebuie să trăiască 
după Duh; întregul compus uman trebuie să devină 
“duhovnicesc” (TTVEVULATIKOG), să dobândească 
“asemănarea”. Într-adevăr, mintea este cea care intră în 
unire cu harul de la botez şi tot ea introduce harul în inimă, 
centrul ființei umane, care trebuie îndumnezeit. “Unirea 
minții cu inima”, “coborârea minţii în inimă”, “paza inimii 
prin minte” sunt cuvinte care neîncetat revin în literatura 
ascetică a Bisericii de Răsărit. Fără inimă, care este centrul 
tuturor activităților, mintea este neputincioasă. Fără minte, 
inima rămâne oarbă, lipsită de direcție. Trebuie găsită deci 
o legătură armonioasă între minte şi inimă pentru a 
întocmi, pentru a crea persoana în har, deoarece calea unirii 
nu este un proces inconștient. Fa presupune o veghe 
neîncetată a minţii, o strădanie statornică a voinţei. “Lumea 
aceasta este un câmp şi vremea vieții noastre este o vreme 

de luptă”, spunea Sfântul Isaac Sirul. Pentru a birui în 
această luptă trebuie să fii neîncetat orientat spre 
Dumnezeu: “Căci Domnul, spune același autor, este mai 
puternic, mai tare decât toți; El biruieşte totdeauna în trupul 
cel muritor, când luptă împreună cu atleți creştini. Şi dacă 
aceştia din urmă sunt biruiti, este limpede... că s-au 
despuiat de Dumnezeu prin voinţa lor nesocotită”"**. Când 
râvna scade, hotărârea slăbeşte, harul rămâne nelucrător. 
Sfatul evanghelic de a priveghea, de a nu te lăsa toropit de 
somn este un leit-motiv al ascetismului răsăritean care cere 
deplina trezvie a omului pe toate treptele Înălţării sale spre 
unirea desăvârşită. 

Această înălţare cuprinde două etape sau, mai precis, ea 
se realizează deodată pe două planuri distincte, dar strâns 
legate unul de altul: cel al acţiunii (npoic) şi cel al 
contemplației (9eopia). Amândouă sunt de nedespărțit în 
cunoaşterea creştină, care este experiența personală și 
conștientă a realităţilor duhovnicești - gnoza (1 voor)”. 
După Sfântul Maxim Mărturisitorul, contemplarea fără 
lucrare, teoria care nu este sprijinită pe practică nu se 
deosebește cu nimic de închipuire, de fantezia fără 
subzistență reală - &vurOoTaTos pavracia; tot așa lucrarea, 
dacă nu este însuflețită de teorie, este stearpă şi înţepenită 
ca o statuie”. “Întrucât chiar viaţa minţii este lucrarea 
inimii, după cum spunea Sfântul Isaac Sirul, tocmai curăția 
inimii este cea care dă calitate contemplaţiei”"”!. Viaţa 
activă va consta deci în curățirea inimii şi această lucrare 
va fi conştientă, fiind condusă de minte (vovg), facultate 
contemplativă care va intra în inimă, se va uni cu inima, 
adunând, concentrând fiinţa omenească în har. 

Prin faptă (npa&s), după Evagrie Ponticul (veacul al IV- 
lea), omul trebuie să ajungă în cele din urmă la o stare de 
nepătimire (&ră0ewo), la independenţa firii sale, care nu 
mai este supusă patimilor, care nu mai este afectată de 
nimic“. Nepătimirea (&n60ea) nu este o stare pasivă. Pe 
planul vieții duhovnicești, unde se realizează, opoziţia 
dintre activ şi pasiv nu mai are loc: aceste două stări opuse 
una alteia țin de domeniul firii corupte, robite de păcat. 
Mintea care îşi recapătă integritatea nu mai este afectată de 
Nimic, ea nu mai “pătimeşte”; dar ea nu mai este deloc 
“activă”, în înţelesul obişnuit al acestui cuvânt. Tradiţia 
ascetică și mistică a Bisericii de Răsărit nu face o distincţie 
bine delimitată între stările active şi cele pasive în sferele 
superioare ale vieţii duhovniceşti. Mintea umană, în starea 
ei normală, nu este nici activă, nici pasivă: ea veghează. 
“Trezvia” (vNy16), atenția inimii (1 KApSIaKn 7po60), 
puterea de discernământ şi de judecată a celor duhovnicești 
(S16Kp161G) caracterizează ființa umană în starea ei de 
integritate. Stările active şi pasive arată, dimpotrivă, o 
destrămare lăuntrică, sunt stări datorate păcatului. A le 
folosi în domeniul teologiei mistice ar însemna să 
falsificăm perspectivele vieţii duhovniceşti sau să creăm 
confuzii. 


Sfântul Isaac Sirul distinge trei stadii în calea unirii: 
pocăinţa, curățirea și desăvârşirea, adică schimbarea 
voinţei, eliberarea de patimi şi dobândirea iubirii 
desăvârşite care este deplinătatea harului. Dacă pocăinţa 
este începutul acestei căi, “uşa harului”, aceasta nu 
înseamnă că ea ar fi o clipă trecătoare, un stadiu ce trebuie 


depăşit. La drept vorbind, ea nu este un stadiu, ci o stare 

care trebuie să țină mereu, o atitudine statornică a celor ce 
năzuiesc cu adevărat după unirea cu Dumnezeu. Cuvântul 
“pocăință” nu este potrivit pentru a reda semnificaţia 
acestei atitudini, absolut necesare oricărui suflet creştin 
care se întoarce la Dumnezeu. Cuvântul “căinţă” ar fi poate 
mai puţin inexact, deși este mărginit la o noțiune pur 
negativă. Cuvântul grecesc ueroăvora înseamnă literalmente 
“schimbare de cuget”, “prefacere a minţii”, şi aceasta este 
o “a două naştere” dăruită de Dumnezeu după botez, o 
posibilitate de întoarcere la Tatăl, lepădarea neîncetată de 
sine, o virtute care realizează schimbarea firii noastre. Este 
o stare de suflet potrivnică suficienței, “îmburghezirii 
duhovniceşti” a unui fariseu, a unui “drept” care se 
socotește “în stare de har” pentru că nu se cunoaşte pe sine. 
Ca şi calea înălțării spre Dumnezeu, căinţa nu are sfârșit. 
“Căinţa - spune Sfântul Isaac Sirul - se potriveşte totdeauna 
şi tuturor, păcatoşilor ca şi celor drepţi care-și căută 
mântuirea. Pentru desăvârşire nu există margini; aşa că 
desăvârşirea, chiar a celor mai desăvârşiţi, nu este decât o 
nedesăvârşire. Pentru aceasta, până în clipa morții căinţa nu 
se va putea încheia, nici în durată, nici în lucrănile sale". 
Acest sens al căinţei corespunde atitudinii apofatice față de 
Dumnezeu: cu cât ne unim cu Dumnezeu, cu atât ne 
cunoaștem imposibilitatea de a-L cunoaşte; cu cât devenim 
mai  desăvârșiți, cu atât ne cunoaştem propria 
nedesăvârşire. 

Sufletul care nu este mișcat de căință este străin de har: 
aceasta este o întrerupere a suișului pe calea înălțării, 
“nesimțirea unei inimi împietrite”, semn al morții 
duhovnicești. Căinţa, după Sfântul loan Scărarul, este o 
reînnoire a botezului, “dar izvorul lacrimilor după botez 

este ceva mai mult decât botezul”. Această judecată 
poate să pară paradoxală, poate chiar să scandalizeze, dacă 
uităm că pocăinţa este fructul harului de la botez, însă 
dobândit, însuşit de o persoană, devenit în ea “darul 
lacrimilor”, semn sigur că inima a fost topită în iubirea 
dumnezeiască”. “Nu vom fi învinuiți - spune același autor 
- că nu am făcut minuni, că nu am fost teologi, că nu am 
avut vedenii; dar va trebui, cu siguranță, să dăm răspuns lui 
Dumnezeu pentru faptul ca nu am plâns fără încetare din 
pricina păcatelor noastre.” Aceste lacrimi harismatice - 
împlinirea căinței - sunt în același timp începutul unei 
nesfârşite bucurii  (antinomia  fericirilor vestite în 
Evanghelie: beati qui nunc fletis, quia ridebitis). Lacrimile 
curățesc firea, căci căinţa nu este doar strădania noastră, 
nevoințele noastre, ci şi darul luminos al Sfântului Duh 
care pătrunde și ne transformă inima. Este întoarcerea la 
Dumnezeu, vindecarea firii schiloade, după Sfântul loan 
Damaschinul, care dă următoarea definiție căinţei: 
“Pocăinţa este întoarcerea de la ceea ce este potrivnic firii 
către ceea ce este propriu firii, întoarcerea de la robia 
diavolului la Dumnezeu, săvârşindu-se prin osteneli şi 
trudă”""5. Aceste osteneli vor fi necesare în toate stadiile 
înălțării, căci, după Sfântul Isaac Sirul, trebuie până la 
sfârşit să ne îndoim de libertatea noastră”. Rugăciunea 
vameşului “Doamne, miluiește-mă pe mine, păcătosul” va 
însoţi pe cei drepţi până la poartă Împărăției, căci pe calea 
mântuirii creștinul trebuie să se găsească neîncetat “între 
teamă şi nădejde”, cum spune Sfântul Ambrozie de la 
Mănăstirea Optina, unul dintre marii duhovnici (stareţi) din 
veacul trecut. Sfântul Isaac Sirul a exprimat acest gând 


208 | Teologia mistică a Bisericii de Răsărit 


printr-un cuvânt cuprinzător: “Căinţa - spunea el - este 
AA A ă A sad: 
cutremurul sufletului înaintea porţilor raiului”. 


Dacă omul nu se întoarce la Dumnezeu de bunăvoie şi 
cu toată dorința sa, dacă nu 1 se adresează în rugăciune cu 
întreaga credință, el nu poate fi vindecat”. Rugăciunea 
începe prin plânsete şi căinţe, dar nu trebuie ca acest mijloc 
împotriva patimilor să ajungă el însuşi o patimă, cum spune 
Sfântul Nil Sinaitul”. Există rugăciunea activă, cea a 
cuvintelor; ea ajunge la nepătimire, care este limita 
rugăciunii (0pog mc Gnu0eioc). De aici înainte începe 
rugăciunea contemplativă, fără cuvinte, în care inima se 
deschide în tăcere înaintea lui Dumnezeu. Rugăciunea este 
puterea care mișcă toate strădaniile omeneşti, ale întregii 
vieți duhovnicești. Este “convorbirea cu Dumnezeu care 
are loc în taină”, este, de asemenea, “orice cugetare la 
Dumnezeu, orice meditare la cele duhovniceşti”, spune 
Sfântul Isaac Sirul, dând un înţeles foarte larg cuvântului 
“rugăciune”. 

Unirea cu Dumnezeu nu se poate săvârşi în afara 
rugăciunii, căci rugăciunea este legătura personală a 
omului cu Dumnezeu. Or, unirea trebuie să se înfăptuiască 
în persoanele omenești, ea trebuie să fie personală, deci 
conştientă și liberă. “Puterea rugăciunii împlineşte taina 
unirii noastre cu Dumnezeu - spune Sfântul Grigorie 
Palama - căci rugăciunea este legătura  făpturilor 
cuvântătoare cu Creatorul lor." Ea este mai desăvârşită 
decât lucrarea virtuţilor, fiind “conducătoarea corului 
virtuţilor” (Kopvpoioc TI; TOD YOpob Tv Gperov) ”. 
Totalitatea virtuţilor trebuie să slujească desăvârșirii în 
rugăciune; pe de altă parte, virtuțile nu pot fi statornice 

dacă mintea nu este îndreptată în mod statornic spre 
rugăciune. Dar cea mai mare dintre virtuţi, mila, dragostea 
către Dumnezeu în care se împlinește unirea mistică, este 
fructul rugăciunii - "iubirea este din rugăciune (1 &yârnn £K 
TG ewxnc), spune Sfântul Isaac Sirul“. Căci în rugăciune 
omul se întâlneşte cu Dumnezeu în chip personal, ÎL 
cunoaşte și Îl iubeşte. Cunoaşterea (““gnoza”) şi iubirea sunt 
strâns legate în practica ascetică a Bisericii de Răsărit. 
Rugăciunea începe prin cereri. După Sfântul Isaac Sirul, 
“ea este rugăciunea de cerere”, plină de grijă, încărcată de 
preocupări şi de temeri”. Aceasta nu este însă decât o 
pregătire spre adevărata rugăciune, spre “rugăciunea 
duhovnicească”, o  înălțare treptată către Dumnezeu, 
strădania, căutarea. Dar încet, încet sufletul se 
concentrează, se adună, cererile personale se risipesc, par 
nefolositoare, căci Dumnezeu răspunde rugăciunii 
arătându-șşi pronia Sa care cuprinde toate. Încetăm de a mai 
cere, căci ne încredințăm cu totul voinţei lui Dumnezeu. 
Această stare se numește “rugăciunea curată” (npocevy 
Ka0apd). Aceasta este limita nevoinţei (pg), când nimic 
din ceea ce este străin rugăciunii nu mai intră în conştiinţă, 
nu mai abate voinţa îndreptată spre Dumnezeu, unită cu 
voința dumnezeiască. Sinergia, acordul celor două voințe 
care activează împreună, este prezența în toate stadiile 
înălțării către Dumnezeu. Dar pe o anumită treaptă, când se 
părăseşte sfera sufletească în care mintea este în mișcare, 
orice mișcare încetează, şi atunci rugăciunea încetează şi 
ea. Aceasta este desăvârşirea rugăciunii: rugăciunea 
mintală sau contemplația. “Tot ce este rugăciune încetează 
și sufletul se roagă în afara rugăciunii.”""$ Este pacea 
desăvârşită, repausul, liniștea  (novyila). “Mişcările 

sufletului, spune Sfântul Isaac Sirul, dobândind desăvârşită 
curăție, se împărtăşesc din energiile Sfântului Duh... Firea 
rămâne fără mișcare, fără lucrare, fără amintirea celor 
pământeşti.” Este “tăcerea minţii”, care e mai presus de 
rugăciune. Este starea veacului ce va să fie, “în care sfinţii, 
avându-și mintea cufundată în Duhul lui Dumnezeu, nu 
mai sunt în rugăciune, ci se roagă în afară de orice 
rugăciune; sau, mai degrabă, se aşează cu totul uimiţi în 
slava care îi umple de bucurie. Aceasta ni se întâmplă când 
1 s-a dat minţii să aibă bucuria veacului ce va să fie; atunci 
ca se uită cu totul pe sine, lăsând tot ceea ce este din 
această lume, nemaiavând în ea nici o mișcare către 
ceva... 

Această “mirare”, “uimire”, “răpire” a minţii în stare de 
“tăcere” sau de “liniște” (novyio) este uneori numită extaz 
(EKOTO01G), căci omul iese din fiinţa sa şi nu mai știe dacă 
este în acest veac sau în viaţa veşnică; el nu-şi mai aparţine 
sieşi, ci lui Dumnezeu, el nu se mai conduce, ci este condus 
de Duhul Sfânt; libertatea îi este răpită, după Sfântul Isaac 
Sirul”!. "Totuşi, stările extatice cu acest caracter de 
pasivitate, de pierdere a hbertăţii și a conştiinţei de sine 
sunt tipice mai ales la începutul vieţii mistice. După Sfântul 
Simeon Noul Teolog, extazurile şi răpirile nu se potrivesc 
decât începătorilor, neiscusiţilor, celor a căror fire nu a 
dobândit încă trăirea necreatului. Sfântul Simeon aseamănă 
extazul cu starea în care s-ar găsi un om născut într-o 
închisoare întunecată, slab luminată de un opaiţ, un 
prizonier care n-ar avea nici o idee despre lumina soarelui, 
nici despre frumuseţea lumii din afară şi care dintr-o dată 
ar vedea această lumină şi o privelişte scăldată de soare 
printr-o crăpatură în zidul temniţei sale. Acest om ar fi 

cuprins de răpire, ar fi “în extaz”. Totuşi, puţin câte puţin, 
simţurile sale s-ar obișnui cu lumina soarelui, s-ar adapta la 
noua experienţă. Tot așa, sufletul care avansează în viața 
duhovnicească nu mai cunoaşte extazul, ci o experienţă (0 
trăire) statornică a realităţii dumnezeiești în care trăieşte”"”. 


Experienţa mistică, nedespărțită de calea spre unire, nu 
poate fi dobândită decât în rugăciune, prin cerere. În sensul 
cel mai general al cuvântului, orice prezenţă a omului în 
faţa lui Dumnezeu este o rugăciune. Dar trebuie ca această 
prezenţă să devină o atitudine statornică, mereu trează; 
rugăciunea trebuie să devină permanentă, neîncetată ca 
suflarea, ca bătaia inimii. Aceasta cere o deosebită 
măiestrie, o tehnică a rugăciunii, o întreagă știință 
duhovnicească, căreia călugării 1 se consacră în întregime. 
Metoda rugăciunii lăuntrice sau a minţii, cunoscută sub 
numele de “isihasm”, ţine de tradiția ascetică a Bisericii de 
Răsărit şi datează, fără îndoială, din cele mai vechi timpuri. 
Transmiţându-se de la dascăl la ucenic pe cale orală, prin 
pildă şi îndrumare duhovnicească, această învățătură a 
rugăciunii lăuntrice nu a fost fixată în scris decât la 
începutul veacului al XI-lea, într-un tratat atribuit Sfântului 
Simeon Noul Teolog. Mai târziu, ea a fost tema unor scrieri 
deosebite ale lui Nichifor Monahul (veacul al XIII-lea) şi 
mai ales ale Sfântului Grigorie Sinaitul, care a statornicit 
această lucrare pe la începutul veacului al XIV-lea la 
Muntele Athos. Sub o formă mai puţin explicată, găsim 
referinţe la aceeași tradiție ascetică la Sfântul Ioan Scararul 
(veacul al VII-lea), la Sfântul Isihie Sinaitul (veacul al 
VIII-lea), la alți dascăli ai vieții duhovnicești din Orientul 
creştin "”. Isihasmul este cunoscut în Apus mai ales datorită 

lucrărilor Părinților Jugie și Hausherr, autori foarte erudiți 
dar care, din nefericire, dau dovadă de o ciudată râvnă în a 
defăima obiectul studiilor lor. Oprindu-se mai ales la 
tehnica exterioară a rugăciunii minţii, aceşti critici moderni 
se străduiesc în scrierile lor să ia în râs o practică a vieții 
duhovnicești care le este străină. Fi îi arată pe isihaşti ca pe 
nişte călugări neştiutori şi în chip grosolan materialişti, 
închipuindu-şi că sufletul stă în buric și că răsuflarea 
noastră cuprinde Duhul lui Dumnezeu; ar fi vorba deci să 
ne ţinem răsuflarea şi să ne fixăm privirea asupra buricului, 
rostind neîncetat aceleaşi cuvinte, pentru a cădea într-o 
stare extatică. Acesta ar fi, până la urmă, un procedeu pur 
mecanic pentru a pricinui o anumită stare de spirit. În 
realitate, rugăciunea minţii, aşa cum se prezintă în tradiția 
ascetică a Răsăritului, nu are nimic comun cu această 
caricatură. Ea comportă, este adevărat, o latură trupească, 
anumite procedee care se referă la stăpânirea respirației, la 
poziţia trupului în timpul rugăciunii, la ritmul rugăciunii, 
dar această disciplină exterioară nu are decât un singur 
scop: acela de a uşura concentrarea”. Trebuie concentrată 
toată atenţia asupra cuvintelor scurtei rugăciuni: “Doamne 
Iisuse Hristoase, Fiul lui Dumnezeu, miluiește-mă pe mine, 
păcătosul!”. Această rugăciune, rostită fără încetare cu 
fiecare suflare, devine, ca să zicem aşa, a doua fire a unui 
călugăr. Departe de a mecaniza viaţa lăuntrică, dimpotrivă, 
ea serveşte la eliberarea, la întoarcerea ei spre contemplare, 
înlăturând în chip statornic din tărâmul inimii orice 
atingere a păcatului, orice gând sau chip care vine din 
afară, şi aceasta prin puterea Sfântului nume al lui Iisus. 
Episcopul Teofan, dascăl al vieţii duhovniceşti și mare 
scriitor ascetic din veacul trecut, se exprimă astfel asupra 

scopului rugăciunii minţii: “Se caută, spune el, focul 
harului care cade în inimă... Când această scânteie a lui 
Dumnezeu (harul) se află în inimă, rugăciunea lui lisus o 
reînsufleţeşte şi o preschimbă în flacără. Totuşi, ea nu 
produce această scânteie, ci dă numai putinţa de a o primi 
adunând gândurile, îndreptând sufletul înaintea Feţei 
Domnului. Principalul este să stai în faţă lui Dumnezeu 
strigând către EI din adâncurile inimii. Așa trebuie să facă 
toți cei ce caută focul harului; cât despre cuvintele sau 
poziţiile trupului în timpul rugăciunii, ele nu au decât o 
însemnătate secundară. Dumnezeu priveşte inima””. 
Vedem astfel că, în ciuda a ceea ce s-a putut spune despre 
ea, practica rugăciunii minții, proprie Răsăntului creştin, 
constă în a lăsa loc arderii inimii de către har, veghind 
totodată în mod statornic la curăţia sa lăuntrică. 

Departe de a căuta extazul sau starea de entuziasm, 
mintea în rugăciune trebuie să se ferească să dea 
dumnezeirii vreun chip oarecare. “Voind să vezi fața 
Tatălui ceresc - spune Sfântul Nil Sinaitul - nu te strădui să 
discerni în timpul rugăciunii tale vreun chip sau vreo față.” 
“Fugi de dorinţa de a vedea sub o formă sensibilă îngerii, 
puterile sau pe Hristos; altfel rişti să cazi în nebunie, să iei 
lupul drept păstor şi să slăveşti dracii în locul lui 
Dumnezeu... Începutul rătăcirii este în voința minţii care 
încearcă să prindă dumnezeirea într-un chip sau o faţă." 
Dimpotrivă, eliberându-se de orice reprezentare a lui 
Dumnezeu, “mintea primește în sine trăsăturile unui chip 
dumnezeiesc, se îmbracă în frumuseţea negrăită a 
asemănării cu Domnul”, după Sfântul Marcu Ascetul”. 
Diadoh al Foticeii vede acest chip în numele lui Iisus, 
întipărit în inima noastră printr-o amintire neîncetată, prin 

rugăciune neîncetată. “Acest slăvit şi preadorit nume - 
spune el -, zăbovind multă vreme în râvna inimii, păstrat de 
amintire, naşte în noi deprinderea de a iubi pe Dumnezeu 
în mod desăvârșit şi fără piedici. Acesta este mărgăritarul 
de mult preţ pe care îl putem dobândi vânzând tot ce avem 
ca să primim prin aceasta o negrăită și neîncetată 
bucurie." 

Roada rugăciunii este dumnezeiasca iubire, care nu este 
nimic altceva decât harul dobândit înăuntrul funţei 
sufletului. Căci iubirea, după Sfântul Diadoh, nu este 
numai 0 mișcare a sufletului, ci şi un dar necreat - ”o 
energie divină” - care “înflăcărează sufletul fără încetare și 
îl uneşte cu Dumnezeu prin puterea Duhului Sfânv*?. 
lubirea nu este din lumea aceasta, fiind numele lui 
Dumnezeu Însuși. Din această cauză, ea este negrăită, după 
Sfântul loan Scararul: “Cuvintele despre iubire sunt 
cunoscute de îngeri - spune el - şi ei le cunosc pe măsura 
iluminării lor“. “Mi-ai ranit sufletul, o, iubire, şi inima 
mea nu poate suferi flăcările tale. Eu înaintez cântându- 
te. “O, sfântă iubire - spune Sfântul Simeon Noul 
Teolog -, cel ce nu Te cunoaşte n-a putut gusta dulceaţa 
facerilor 'Tale de bine, pe care numai experienţa trăită ne-o 
descoperă. Dar cel ce Te-a cunoscut sau care a fost 
cunoscut de Tine n-ar mai putea gândi la vreo îndoială. 
Căci Tu ești împlinirea legii, Tu, care mă umpli, mă 
încălzeşti, Tu, care înflăcărezi, care aprinzi inima mea de o 
nemăsurată milă. Tu eşti dascălul Profeţilor, urmaşul 
Apostolilor, puterea Mucenicilor, inspiraţia Părinților şi a 
Dascălilor, desăvârşirea tuturor Sfinților. Și Tu mă 
pregăteşti pe mine însumi, lubire, spre adevărata slujire a 
lui Dumnezeu.” 

Cum am văzut mai sus, teologia răsăriteană face 
distincție între dar şi Dătător, între harul necreat și 
persoana Sfântului Duh care Îl împărtăşește. Am mai 
semnalat, de asemenea, că a treia Persoana dumnezeiască 
nu este niciodată socotită drept iubirea reciprocă dintre 
Tatăl și Fiul, ca nexus amoris, unind primele două persoane 
ale Sfintei Treimi. Acest lucru este evident pentru că 
tradiția doctrinară a Bisericii de Răsărit vede în Tatăl 
singurul izvor ipostatic al Sfântului Duh. Deci, numele de 
iubire (ayănn), când este dat Sfântului Duh de către 
misticii răsăriteni, nu arată caracterul Său ipostatic, 
legăturile Sale treimice, ci înseamnă totdeauna însușirea Sa 
de Dătător al iubirii, de Izvor al iubirii în noi, însuşirea 
Celui care ne face să ne împărtăşim din această desăvârșire 
supremă a firii comune a Sfintei Treimi. Căci iubirea este 
“însăși viaţa firii dumnezeiești”, după Sfântul Grigorie de 
Nyssa” sui 

Învățătura lui Petru Lombardul, după care “noi ÎL iubim 
pe Dumnezeu prin iubirea lui Dumnezeu”, adică prin 
Sfântul Duh, care pentru teologii apuseni este iubirea 
reciprocă dintre Tatăl şi Fiul, nu poate fi acceptată de 
teologia răsăriteană, după care iubirea ţine de firea comună 
a Treimii, în care Sfântul Duh se deosebește ca persoană. 
Dar teza tomistă care se împotriveşte radical celei a lui 
Petru Lombardul nu ar putea nici ea să fie primită de 
teologia mistică a Bisericii de Răsărit. Într-adevăr, puterea 
iubirii împărtășite sufletului de Sfântul Duh, deși distinctă 
de ipostasul dumnezeiesc al Duhului, nu este un efect creat, 
o însuşire întâmplătoare a cărei existenţă ar atârna de firea 
noastră creată, ci un dat necreat, o energie dumnezeiască şi 
îndumnezeitoare în care noi ne împărtășim în chip real din 

firea Sfintei Treimi, devenind divinae consortes naturae. 
Iubirea este de la Dumnezeu 1 &yănn £K Tov Oeov £oTw, 
spune Sfântul loan ( Ioan 4, 7). Dar această iubire-dar 
dumnezeiesc presupune, după Sfântul Vasile, o dispoziție 
proprie firii create, o sămânță sau putere a iubirii (9 
WYANNTIKA Svwvauug) în fiinţa omenească chemată să atingă 
desăvârşirea în iubire“. 

Iubirea-dar dumnezeiesc desăvârşeşte firea omenească 
până ce “o face să apară în unitate și identitate cu firea 
dumnezeiască prin har”, după expresia Sfântului Maxim 
Mărturisitorul”. Iubirea față de aproapele va fi semnul 
dobândirii adevăratei iubiri faţă de Dumnezeu. După 
Sfântul Isaac Sirul, “singurul semn după care pot fi 
recunoscuţi cei care au ajuns la această desăvârşire este 
următorul: dacă ar fi daţi flăcărilor de zece ori pe zi pentru 
mila lor faţă de aproapele, aceasta nu li s-ar părea de 
ajuns”. “Cunosc un om - zice Sfântul Simeon Noul 
Teolog - care dorea atât de fierbinte mântuirea fraților săi, 
încât cerea adesea lui Dumnezeu cu lacrimi fierbinţi, din 
toată inima sa şi cu o râvnă vrednică de Moise, ca fraţii săi 
sau să fie mântuiţi cu el, sau să fie și el osândit împreună 
cu ei. Căci el se legase cu ei întru Duhul Sfânt, cu o 
asemenea legătura de iubire, încât nu ar fi voit nici chiar să 
intre în Împărăţia Cerurilor dacă ar fi trebuit pentru aceasta 
să se despartă de ei”. În iubirea pentru Dumnezeu fiecare 
persoană umană îşi găseşte desăvârşirea; or, persoanele nu 
pot ajunge la desăvârșirea lor dacă nu se realizează unitatea 
firu umane. lubirea de Dumnezeu va fi legată deci în mod 
necesar de iubirea față de aproapele. Această iubire 
desăvârșită îl va face pe om asemănător lui Hristos, căci va 
fi unit prin firea să creată cu întreaga omenire şi el va reuni 

în persoana sa ceea ce este creat cu ceea ce este necreat, 
compusul omenesc şi harul îndumnezeitor. 

Aleşiui, uniți cu Dumnezeu, ajung la starea bărbatului 
desăvârșit, la măsura vârstei deplinătății, după cuvântul 
Sfântului Pavel (Efes. 4, 13). Totuşi, dacă această 
asemănare cu Hristos este starea finală la care se ajunge, 
calea care duce acolo, cum am putut vedea, nu este cea a 
imitării lui Hristos. Într-adevăr, calea lui Hristos, persoana 
dumnezeiască, era o coborâre spre fiinţa creată, o asumare 
a firii noastre; calea persoanelor create trebuie să fie, în 
schimb, o înălţare, o ridicare către firea divină, unirea cu 
harul necreat împărtăşit prin Duhul Sfânt. Mistica imitării 
lui Hristos pe care o putem găsi în Occident este străină 
spiritualităţii răsăritene care se defineşte mai degrabă ca o 
viață în Hristos. Această viață în unitatea Trupului lui 
Hristos oferă persoanelor umane toate condițiile necesare 
pentru dobândirea harului Sfântului Duh, adică pentru a se 
împărtăși din însăși viaţa Sfintei Treimi, din cea mai înaltă 
desăvârşire, care este iubirea. 

Iubirea este inseparabilă de cunoaştere, de “enoză”. Este 
un semn de trezvie personală fără de care calea către unire 
ar fi oarbă, fără un scop precis, “o asceză iluzorie” 
(&oknsi powvou&vn), după Sfântul Macarie Egipteanul'%. 
Viaţa ascetică “în afară de gnoză” (0vVK £v 1n Yvocev) nu 
are nici un preţ, după Sfântul Dorotei"; numai o viață 
duhovnicească mereu conştientă (£v yvocev), o viaţă în 
necurmată împărtăşire de Dumnezeu poate să schimbe firea 
noastră, făcând-o asemănătoare dumnezeieștii firi, făcând-o 
să se împărtăşească din lumina necreată a harului, din pilda 
naturii umane a lui Hristos, care S-a arătat ucenicilor pe 
Muntele Tabor îmbrăcat în slava necreată. “Gnoza”, 

cunoaşterea personală, sporeşte pe măsură ce firea se 
preface intrând în unire din ce în ce mai strânsă cu harul 
îndumnezeitor. Într-o persoană desăvârşită nu va mai 
rămâne loc pentru “inconștient”, pentru ceea ce este 
instinctiv sau involuntar; totul va fi pătruns de lumina 
dumnezeiască însuşită de persoana umană, devenită propria 
sa putere prin darul Sfântului Duh. Căci “cei drepţi vor 
străluci ca soarele” în Împărăţia lui Dumnezeu (Matei 13, 
43). 

Toate condiţiile necesare pentru a atinge acest ultim scop 
sunt oferite creştinilor în Biserică. Dar unirea cu 
Dumnezeu nu este rodul unui proces organic şi inconștient; 
el se împlinește în persoane prin Sfântul Duh și libertatea 
noastră. 

Când Sfântul Serafim din Sarov a fost întrebat dacă 
lipsea creştinilor din vremea lui vreo condiție pentru ca 
aceştia să dea aceleași roade de sfinţenie care erau atât de 
abundente în trecut, el a răspuns: nu lipseşte decât o 
singură condiţie - hotărârea! 

CAPITOLUL 11 


Lumina dumnezeiască 


Unirea cu Dumnezeu este o taină care se împlinește în 
persoanele omenești. 

O ființă umană pe calea unirii nu este niciodată 
micşorată în calitatea ei de persoană, deși renunţă la voința 
proprie, la înclinările sale fireşti. Renunţând liber la tot 
ceea ce îi este propriu prin fire, persoana umană se 
realizează pe deplin în har. Ceea ce nu este liber, ceea ce 
nu este conştient nu are valoare personală. Lipsurile, 
suferinţele nu pot deveni o cale către unire dacă nu sunt 
acceptate în mod liber. O persoană desăvârşită este pe 
deplin conștientă în toate hotărârile: ea este liberă de orice 
constrângere, de orice necesitate firească. O persoană, cu 
cât înaintează mai mult pe calea unirii, cu atât este mai 
conştientă. Această luciditate în viața duhovnicească la 
autorii ascetici răsăriteni se numeşte cunoaştere (yvoo!G). 
Ea se arată pe deplin pe treptele superioare ale căii mistice, 
ca fiind cunoașterea desăvârşită a Treimii. De aceea, 
Evagrie Ponticul identifică Împărăţia lui Dumnezeu cu 
cunoaşterea Sfintei Treimi - conştiinţa obiectului unirii. 
Dimpotrivă, necunoașterea (&yvoru), la limita ei extremă, 
nu ar fi nimic altceva decât iadul, cea mai de pe urmă 
cădere a persoanei”. Viaţa duhovnicească - sporirea 
persoanei umane în har - este totdeauna conștientă, 
necunoaşterea fiind un semn al păcatului, “somnul 
sufletului”. Trebuie deci să fim mereu în stare de veghe, să 
ne purtăm ca fii ai luminii - ut filii lucis ambulate (Efes. 5, 

8), după cuvântul Sfântului Pavel: “Surse, qui dormis, et 
exsurge a mortuis, et illuminabit te Christus”. 

Sfânta Scriptură abundă în expresii referitoare la lumină, 
la iluminarea dumnezeiască, la Dumnezeu care este numit 
Lumină. Pentru teologia mistică a Bisericii de Răsărit 
acestea nu sunt metafore, figuri retorice, ci cuvinte 
exprimând un aspect real al dumnezeirii. Dacă Dumnezeu 
este numit Lumină, aceasta se face pentru că El nu poate 
rămâne străin experienței noastre. “Gnoza”, cunoașterea 
dumnezeirii la nivelul ei cel mai înalt, este o forţă a luminu 
necreate, această experienţă însăşi fiind lumina: în lumine 
tuo videbimus lumen -"În Lumina Ta vom vedea lumina” 
(Ps. 35, 10). Este tocmai ceea ce percepem și realitatea prin 
care percepem trăirea mistică. Pentru Sfântul Simeon Noul 
Teolog, experierea luminii, care este viaţa duhovnicească 
conştientă sau “gnoza”, descoperă prezenţa harului 
dobândit de persoana umană. “Noi nu vorbim despre 
lucruri pe care nu le ştim, spune el, ci dăm mărturie despre 
ceea ce ne este cunoscut. Căci lumina straluceşte deja în 
întuneric, în noapte și în zi, în inimile și în mințile noastre. 
Această lumină fără apus, fără schimbare, nestricăcioasă, 
care nu se întunecă niciodată, ne luminează; ea vorbeşte, 
activează, ea este vie şi dătătoare de viaţă, ea preschimbă în 
lumină pe cei pe care îi luminează. Dumnezeu este Lumină 
și cei pe care îi învredniceşte să-L vadă Îl văd ca Lumină; 
cei care L-au primit L-au primit ca Lumină. Căci lumina 
slavei Sale premerge feţei Sale şi este cu neputinţă să Se 
arate altfel decât în lumină. Cei ce n-au văzut această 
Lumină nu L-au văzut pe Dumnezeu, căci Dumnezeu este 
Lumină. Cei ce n-au primit această Lumină nu au primit 
încă harul, căci primind harul, se primeşte lumina 

dumnezeiască şi Dumnezeu... Cei care nu au primit-o încă, 
cei ce nu s-au împărtășit încă din Lumină se găsesc mereu 
sub jugul legii, pe tărâmul umbrei şi al închipuirilor, sunt 
încă prunci ai roabei. Regi sau patriarhi, episcopi sau 
preoți, prinți sau slugi, mireni sau monahi, ei vor fi 
deopotrivă în întuneric şi călătoresc în beznă, dacă nu vor 
să se pocăiască aşa cum ar trebui. Căci pocăinţa este uşa 
care duce de la tărâmul întunericului la cel al Luminii. 
Deci, cei ce nu sunt încă în lumină nu au trecut cum se 
cuvine prin uşa pocăinței... Robii păcatului urăsc lumina, 
temându-se să nu le dea la iveală faptele lor ascunse.""! 
Dacă viaţa în păcat este uneori în mod voit inconştientă 
(închidem ochii ca să nu-l vedem pe Dumnezeu), viaţa în 
har este un progres neîncetat al conştiinţei, o trăire 
crescândă a luminii dumnezeieşti. 

După Sfântul Macarie Egipteanul, focul harului aprins 
de Sfântul Duh în inimile creștinilor îi face pe aceştia să 
strălucească în faţă Fiului lui Dumnezeu ca nişte făclii. 
Acest foc dumnezeiesc potrivit voinței omenești se aprinde 
uneori cu o lumină mai mare, alteori scade şi nu mai 
strălucește în inimile tulburate de patimi. “Focul nematerial 
şi dumnezeiesc luminează și încearcă sufletele. Focul 
acesta S-a pogorât peste Apostoli în chip de limbi de foc. 
Focul acesta i-a strălucit lui Pavel, i-a vorbit, i-a luminat 
mintea ȘI, în același timp, i-a orbit ochii, căci ceea ce este 
trup nu poate îndura strălucirea acestei lumini. Moise a 
văzut acest foc în rugul aprins. Acest foc l-a răpit pe Ilie de 
pe pământ, sub forma carului în flăcări... Îngerii şi duhurile 
slujitoare lui Dumnezeu se împărtăşesc de strălucirea 
acestui foc... Acest foc alungă dracii și zdrobeşte păcatele. 
EI este puterea învierii, săvârşirea vieţii veşnice, luminarea 

sufletelor sfinte, statornicia puterilor cereşti.”"”? Acestea 
sunt energiile dumnezeieşti, “razele dumnezeirii” despre 
care vorbeşte Dionisie  Pseudo-Areopagitul, puterile 
creatoare care pătrund universul și se fac cunoscute în afara 
făpturilor, ca lumina neapropiată în care sălășluieşte 
Treimea. Dăruite creştinilor de către Duhul Sfânt, energiile 
nu mai apar ca niște cauze din afară, ci ca har, ca lumină 
lăuntrică ce preschimbă firea îndumnezeind-o. “Dumnezeu 
este numit Lumină nu după ființă, ci după lucrarea Sa”, 
spune Sfântul Grigorie Palama”. Ca Dumnezeu, El se 
arată, se împărtăşeşte, poate fi cunoscut, El este Lumină. 
Dacă Dumnezeu este numit Lumină, aceasta nu se face 
numai prin analogie cu lumina materială. Lumina 
dumnezeiască nu are un sens alegoric şi abstract: ea este un 
dat al experienţei mistice. “Această experiență 
dumnezeiască este dată fiecaruia după măsura lui și poate 
fi mai mult sau mai puţin însemnată, după vrednicia celor 
care o simt.” Vederea desăvârșită a dumnezeirii devenite 
perceptibilă în lumina Sa necreată este “taina zilei a opta”; 
ea aparţine veacului viitor. Totuşi, cei ce sunt vrednici 
ajung să vadă “Împărăţia lui Dumnezeu venind cu putere” 
(Mc. 9, 1) încă din viaţa aceasta, precum au văzut-o cei trei 
Apostol pe Muntele Tabor. 


Disputele teologice cu privire la natura luminii lui 
Hristos de la Schimbarea la Faţă, dispute care au pus faţă în 
față, către mijlocul veacului al XIV-lea, pe apărătorii 
tradiției doctrinare a Bisericii de Răsărit şi pe tomişti 
apuseni, vizau în fond o problemă religioasă de cea mai 
mare însemnătate. Era vorba de realitatea experienţei 
mistice, de posibilitatea comunicării conştiente cu 

Dumnezeu, de natura necreată sau creată a harului. Erau în 
joc problema vocației ultime a oamenilor, ideea de fericire, 
de îndumnezeire. A fost o luptă între teologia mistică şi 
filosofia religioasă sau, mai degrabă, o teologie a 
conceptelor care nu voia să încuviinţeze ceea ce 1 se părea 
a fi o nesocotinţă, o “nebunie”. Dumnezeul revelației şi al 
experienței religioase era pus faţă în faţă cu Dumnezeul 
filosofilor și al oamenilor de ştiinţă, pe tărâmul misticii şi, 
încă o dată, nebunia dumnezeiască a biruit înţelepciunea 
omenească. Fiind siliți să-și definească poziția, să 
formuleze concepte privind realități care depăşesc orice 
speculație filosofică, filosofii au trebuit până la urmă să 
emită o judecată care, la rândul ei, a părut o “nebunie” 
pentru tradiția răsăriteană: ei au susținut firea creată a 
harului îndumnezeitor. Nu vom reveni asupra acestei 
probleme pe care am tratat-o în capitolul IV, unde era 
vorba despre deosebirea dintre ființa și energiile lui 
Dumnezeu. Apropiindu-ne de sfârşitul studiului nostru, 
trebuie să înfățișăm energiile dumnezeiești sub un alt 
aspect: acela al luminii necreate în care Se descoperă 
Dumnezeu și Se împărtășește celor care intră în unire cu 
EI. 

Această lumină (os) sau iluminare (£iapuyic) poate fi 
definită drept caracterul văzut al dumnezeirii, al energiilor 
sau al harului în care Dumnezeu se face cunoscut. Ea nu 
este de ordin intelectual, cum este uneori luminarea 
înţelegerii luată în sens alegoric şi abstract. Ea nu este nici 
o realitate de ordin sensibil. Totuşi, această lumină umple 
în acelaşi timp înţelegerea şi simţurile, descoperindu-se 
omului întreg şi nu numai uneia dintre facultățile sale. 
Lumina dumnezeiască, fiind un dat al experienței mistice, 

depăşeşte în același timp simţurile şi înţelegerea. Ea este 
imaterială și nu are în ea nimic sensibil, de aceea Sfântul 
Simeon Noul Teolog o numește în poeziile sale “foc 
nevăzut”, afirmând totodată vizibilitatea sa: 

EoTi 1rvp 10 Betov Ovrog 

AKTIOTOV COPUTOv Ye 

Avapyov Kai 6DAOV TE... 
dar ca nu este nicidecum o lumină inteligibilă. Tomul 
aghioritic, o apologie alcătuită de călugării din Muntele 
Athos după disputele teologice asupra lumini de la 
Schimbarea la Faţă, distinge lumina văzută, lumina 
inteligenţei şi lumina necreată, care le depăşeşte deopotrivă 
pe celelalte două. “Lumina inteligenţei - spun monahii 
atoniţi - este deosebită de cea care este percepută prin 
simţuri. Într-adevăr, lumina văzută ne arată obiectele care 
se potrivesc simțurilor noastre, în timp ce lumina necreată 
arată adevărul care se află în gânduri. Așadar, vederea și 
înțelegerea nu dețin una şi aceeași lumină, ci fiecăreia 
dintre aceste două facultăţi îi este propriu să activeze după 
natura ei şi în limitele proprii. Totuși, când cei ce sunt 
vrednici de aceasta primesc harul şi puterea duhovnicească 
şi supranaturală, ei percep atât prin simțuri, cât şi prin 
înţelegere ceea ce este mai presus de orice simţ şi de orice 
înţelegere.... aşa cum este cunoscut numai de Dumnezeu şi 
de cei care au avut parte de trăirea harului Său". 

Cei mai mulți dintre Părinţii care au vorbit despre 
Schimbarea la Faţă confirmă natura  necreată, 
dumnezeiască, a luminii care s-a arătat Apostolilor. Sfântul 
Grigorie de Nazianz, Sfântul Chiril al Alexandriei, Sfântul 
Maxim Mărturisitorul, Sfântul Andrei Criteanul, Sfântul 
loan Damaschinul, Sfântul Simeon Noul Teolog, Eftimie 

Zigaben se exprimă în acest sens şi ar fi foarte imprudent 
să se interpreteze aceste texte ca fiind o emfază retorică. 
Sfântul Grigorie Palama dezvoltă această învăţătură în 
raport cu problema trăirii mistice. Lumina pe care au văzut- 
o Apostolii pe Muntele Tabor este proprie lui Dumnezeu 
prin fire. Veşnică, nesfârşită, existând în afară de timp şi 
spațiu, ea apărea în teofaniile Vechiului Testament ca slavă 
a lui Dumnezeu: apariție înspăimântătoare şi de nesuportat 
pentru creaturi, fiind exterioară, străină firii omeneşti 
înainte de Hristos, în afara Bisericii. Pentru aceasta, după 
Sfântul Simeon Noul Teolog, Pavel pe drumul Damascului, 
neavând încă credinţa în Hristos, a fost orbit şi trântit la 
pământ de apariţia luminii dumnezeieşti””. Dimpotrivă, 
Maria Magdalena, după Sfântul Grigorie Palama, a putut 
vedea lumina Învierii care umplea mormântul şi făcea să se 
vadă tot ce se află în el, cu tot întunericul nopții, “ziua 
văzută” neluminând încă pământul; tot această lumină a 
făcut-o să vadă îngerii şi să vorbească cu ei''$. În clipa 
Întrupării, Lumina dumnezeiască s-a concentrat, ca să 
spunem așa, în Hristos, Dumnezeu-Omul, în care sălășluia 
trupește plinătatea dumnezeirii. Aceasta înseamnă ca firea 
umană asumată de Hristos era îndumnezeită prin unirea 
ipostatică cu firea divină; că Hristos, în timpul vieţii Sale 
pământești, a strălucit totdeauna lumina dumnezeiască, 
ramasă nevăzută pentru cea mai mare parte dintre oameni. 
Schimbarea la Faţă nu a fost un fenomen circumscris în 
timp şi spațiu: în acel moment, pentru Hristos, chiar în firea 
Sa umană, nu s-a produs nici o schimbare, ci schimbarea s- 
a produs în conștiința Apostolilor care, pentru un anumit 
timp, au primit puterea de a vedea pe Învățătorul lor aşa 
cum era EI, strălucind de lumina cea veșnică a dumnezeirii 

Sale“. Pentru Apostoli, aceasta era o ieşire din istorie, 
încunoșştiințare despre realitățile cele veşnice. Sfântul 
Grigorie Palama spune în cuvântul său la Schimbarea la 
Faţă: “Lumina Schimbări la Faţă a Domnului nu a început 
şi nu a luat sfârşit; ea a rămas necircumscrisă (în timp și 
spațiu) şi impercepuibilă simţurilor, cu toate că a fost 
văzută cu ochiu trupești..., dar printr-o transmutare a 
simţurilor lor, ucenicii Domnului trecură de la trup la 
Duh". 

Pentru a vedea Lumina dumnezeiască cu ochiu trupești, 
așa cum au văzut-o ucenicii Domnului pe Muntele Tabor, 
trebuie să ne împărtășim din această lumină, să fim 
preschimbaţi de ea într-o măsură mai mică sau mai mare. 
Experiența mistică presupune deci o schimbare a firii 
noastre, preschimbarea prin har. Sfântul Grigorie Palama 
spune în chip lamurit: “Cel care participă la energia 
dumnezeiască... ajunge el însuși, într-un fel, lumină; el este 
unit cu Lumina și, o dată cu Lumina, el vede cu o deplină 
conștiință de sine tot ceea ce rămâne ascuns celor ce nu au 
acest har; el depăşeşte astfel nu numai simţurile trupești, ci 
ŞI tot ceea ce poate fi cunoscut (prin inteligenţă)..., căci cei 
curăți cu inima ÎL văd pe Dumnezeu... care, fiind Lumină, 
sălășluieşte în ei şi li se descoperă celor care Îl iubesc, 
preaiubiţilor Lui”*!. 

Trupul nu trebuie să fie o piedică în trăirea mistică. 
Dispreţuirea maniheică a naturii materiale este străină 
ascezei ortodoxe. “Noi nu dăm numele de om numai 
sufletului sau numai trupului, ci amândurora împreună, 
căci omul întreg a fost creat după chipul lui Dumnezeu”, 
spune Sfântul Grigorie Palama“”. Trupul trebuie să fie 
înduhovnicit, să ajungă un “trup duhovnicesc”, după 

cuvântul Sfântului Pavel. Scopul nostru ultim nu este 
numai o contemplare intelectuală a lui Dumnezeu; dacă ar 
fi aşa, învierea morților ar fi de prisos. Cei fericiţi vor 
vedea pe Dumnezeu față către faţă în deplinătatea firii lor 
create. De aceea Tomul aghioritic atribuie încă din această 
lume firii  trupești  curățite anumite “dispoziţii 
duhovnicești”: “Dacă trupul trebuie să ia parte împreună cu 
sufletul la negrăitele bunătăţi ale veacului viitor, este sigur 
că el trebuie să se împărtăşească dintr-însele, în măsura în 
care se poate, încă de pe acum... Căci şi trupul are 
experienţa celor dumnezeiești, când puterile pătimitoare ale 
sufletului sunt nu date morții, ci preschimbate și 
sfințite”*”. 


Ca lumină - principiu al manifestării - harul nu poate 
rămâne în noi imperceptibil. Noi nu putem să nu-L simțim 
pe Dumnezeu dacă firea noastră este în stare de sănătate 
duhovnicească. Nesimţirea în viața lăuntrică este o stare 
anormală. Trebuie să ştii să îţi recunoşti propriile stări şi să 
judeci fenomenele vieţii mistice. Pentru aceasta, Sfântul 
Serafim din Sarov îşi începe învăţăturile duhovnicești cu 
cuvintele: “Dumnezeu este un foc care încălzeşte şi aprinde 
inimile. Dacă simţim în inimile noastre frigul ce vine de la 
diavol - căci diavolul este rece -, să-L chemăm pe Domnul 
şi EI va veni și va încălzi inima noastră prin dragostea faţă 
de EI și față de aproapele. Și în faţa căldurii feţei Sale va fi 
alungat frigul vrăjmaşului”"5*. Harul se va face cunoscut ca 
bucurie, pace, căldură lăuntrică, lumină. Stănle de 
uscăciune, de “noapte mistică” în spiritualitatea Bisericii de 
Răsărit nu au acelaşi sens ca în Apus. O persoană care intră 

228 | Teologia mistică a Bisericii de Răsărit 


rămâne în afara luminii. Dacă ea se află afundată în 
întuneric, aceasta se datorează faptului că firea sa este 
întunecată de vreun păcat sau pentru că Dumnezeu o 
încearcă pentru a-i mari și mai mult râvna. Aceste stări 
trebuie depășite prin ascultare și smerenie, la care 
Dumnezeu răspunde arătându-Se din nou în suflet, 
împartăşind Lumina Sa ființei omeneşti părăsite pentru o 
vreme. Uscăciunea sufletului este o stare bolnăvicioasă 
care nu poate dura; autorii de lucrări de ascetică şi mistică 
aparținând tradiției orientale n-au considerat vreodată 
uscăciunea sufletului drept o etapă necesară și normală pe 
calea unirii cu Dumnezeu. Ea este un accident foarte 
frecvent pe această cale, dar totdeauna primejdios. Este 
foarte apropiată de Gknsio - tristeţea sau plictiseala, răcirea 
inimii, care produce indiferenţă. Este o încercare care duce 
ființa umană la hotarele morţii duhovniceşti, pentru că 
urcuşul spre sfințenie, lupta pentru lumina dumnezeiască 
nu este fără primejdie. Cei ce caută lumina, viaţa conştientă 
în Dumnezeu, trec printr-o mare primejdie duhovnicească, 
dar Dumnezeu nu-i lasă să rătăcească în întuneric. 

“Adesea vedeam Lumina - spune Sfântul Simeon Noul 
Teolog -, uneori ea îmi apărea înlăuntrul meu, când sufletul 
meu avea pace şi liniște, sau nu apărea decât departe şi 
chiar se ascundea cu totul. Încercăm atunci o imensă 
mâhnire, crezând că nu o voi revedea niciodată. Dar, de 
îndată ce reîncepeam să vărs lacrimi, îndată ce mărturiseam 
o deplină lepădare de tot, o deplină umilinţă şi ascultare, 
Lumina reaparea, asemenea soarelui care alungă grosimea 
norilor şi care se arată puţin câte puţin aducând bucuria. 
Astfel, Tu, Cel Negrăit, Nevăzut, Neapropiat, care mişti 
toate, prezent în toate lucrurile şi totdeauna, umplând toate, 

arătându-Te şi ascunzându-Te în fiecare ceas, Tu dispăreai 
și mi Te arătai ziua şi noaptea. Încet, încet, Tu ai risipit 
întunericul care era în mine, ai alungat norul care mă 
acoperea, mi-ai deschis auzul duhovnicesc, ai curăţat 
lumina ochilor minţii mele. În sfârşit, făcându-mă aşa cum 
voial Tu, Te-ai descoperit sufletului meu strălucitor, venind 
la mine, încă nevăzut. Și deodată, Tu ai apărut ca un alt 
soare, o negrăită bunăvoință dumnezeiască.” Acest text 
ne arată că uscăciunea sufletului este o stare trecătoare care 
nu poate deveni statornică. Într-adevăr, atitudinea eroică a 
marilor sfinți ai creștinătății apusene, pradă durerii date de 
despărţirea tragică de Dumnezeu, noaptea mistică drept 
cale, drept necesitate duhovnicească, sunt necunoscute 
spiritualității Bisericii de Răsănt. Cele două tradiţii s-au 
despărțit din cauza unui punct tainic din cadrul doctrinei, 
anume cel privind Sfântul Duh, izvorul sfinţeniei. Două 
concepții dogmatice diferite corespund celor două 
experiențe, celor două căi de sfințire, care nu se aseamănă 
deloc. După schismă, căile care duc la sfinţenie nu sunt 
aceleaşi pentru Apus şi pentru Răsărit“. Unii îşi dovedesc 
credința în Hristos în singurătatea şi părăsirea din noaptea 
grădinii Ghetsimani; ceilalți dobândesc siguranţa unirii cu 
Dumnezeu în lumina Schimbări la Faţă. 


Un pasaj scos din Reve/ațiile Sfântului Serafim din 
Sarov, scrise la începutul veacului al XIX-lea, ne face să 
înţelegem mai bine decât toate expunerile teologice în ce 
constă această siguranţă, această “gnoză” sau cunoaştere a 
unirii cu Dumnezeu. În cursul unei convorbiri pe care o 
avea cu Sfântul Serafim la marginea unei păduri, într-o 

dimineaţă de iarnă, un ucenic al Sfântului Serafim, autorul 
textului pe care îl cităm, a spus învățătorului său: 


-"Nu înțeleg totuși cum putem avea siguranța că ne 
aflăm în Duhul lui Dumnezeu. Cum aș putea să recunosc 
într-un mod sigur, în mine însumi, arătarea Lui? 

- i-am mai spus - zice Părintele Serafim - că este foarte 
simplu. Ţi-am vorbit multă vreme despre starea în care se 
găsesc cei care sunt în Duhul lui Dumnezeu; și-am lamurit, 
de asemenea, cum trebuie recunoscută prezenţa Lui în 
n01... Ce-ţi mai trebuie, prietene?! 

- Trebuie să pricep mai bine tot ce mi-ai spus. 

- Prietene, amândoi suntem în această clipă în Duhul lui 
Dumnezeu... De ce nu vrei să mă priveşti? 

- Nu te pot privi Părinte, răspunsei, ochii tăi aruncă 
flăcări; faţa ta a devenit mai orbitoare decât soarele şi mă 
dor ochiu privindu-te. 

- Nu te teme de nimic - spuse el - în această clipă ai 
devenit la fel de luminos ca şi mine. Și tu ești acum în 
plinătatea Duhului lui Dumnezeu; altfel, nu m-ai putea 
vedea aşa cum mă vezi. 

Şi, aplecat spre mine, îmi spuse încet la ureche: 

- Aşadar, dă slavă Domnului Dumnezeu pentru 
nesfârşita Sa bunătate pe care o are faţă de noi. Aşa cum ai 
văzut, nici n-am făcut măcar semnul crucii; a fost de ajuns 
să rog numai pe Dumnezeu în gând, în inima mea, spunând 
lăuntric: Doamne, învredniceşte-l să vadă limpede cu ochii 
săi trupeşti această pogorâre a Duhului Tău, cu care 
învredniceşti pe slujitorii Tăi, când binevoieşti să li Te arăţi 
în mărita lumină a slavei Tale. Şi, cum vezi, prietene, 
Domnul a împlinit pe dată această cerere a smeritului 

Serafim... Cât de recunoscători trebuie să fim lui 
Dumnezeu pentru acest negrăit dar acordat amândurora! 
Nici chiar Părinţii pustiului n-au avut totdeauna asemenea 
semne ale bunătății Sale. Aceasta înseamnă că harul lui 
Dumnezeu - ca o maică plină de duioşie faţă de copiii ei a 
binevoit ca prin mijlocirea Maicii lui Dumnezeu să-ți 
mângâie inima întristată... Aşadar, de ce nu vrei, prietene, 
să mă priveşti drept în faţă? Priveşte fără teamă, deschis! 
Domnul este cu noi. 

Încurajat de aceste cuvinte, am privit şi am fost cuprins 
de o evlavioasă spaimă. Imaginează-ți faţa omului care-ţi 
vorbeşte în mijlocul soarelui în strălucirea razelor sale 
orbitoare de la mijlocul zilei. Vezi mişcarea buzelor sale, 
expresia schimbătoare a ochilor lui, îi auzi vocea, simți 
mâinile lui care te ţin de umeri, dar nu vezi nici aceste 
mâini, nici trupul interlocutorului tău, nimic, decât lumina 
strălucitoare care se răspândește departe, la câțiva stânjeni 
în jur, luminând prin strălucirea sa pajiştea acoperită cu 
zăpadă şi fulgi albi care nu contenesc să cadă... 

- Ce simţi?..., mă întrebă Părintele Serafim. 

- O bunăstare nesfârşită, răspunsei. 

- Dar ce fel de bunăstare? În ce anume? 

- Simt, răspunsei, o asemenea liniște, o asemenea pace în 
sufletul meu, că nu găsesc cuvinte să o spun. 

- Aceasta, prietene, este pacea despre care vorbea 
Domnul, când spunea ucenicilor Săi: Pacea Mea dau vouă; 
pacea pe care lumea nu o poate da... pacea care covârșește 
toată mintea. 

- Ce mai simţi încă? 

- O nesfârşită bucurie în inimă. 

Și Părintele Serafim urmă: 

- Când Duhul lui Dumnezeu coboară în om și îl învăluie 
în plinătatea prezenţei Sale, atunci sufletul este covârşit de 
o negrăită bucurie, căci Duhul Sfânt umple de bucurie toate 
cele pe care le atinge... Dacă pârga bucuriei viitoare umple 
deja sufletul nostru de o asemenea blândeţe, de o asemenea 
bucurie, ce vom spune despre bucuria care aşteaptă în 
Împărăţia cerească pe toţi cei ce plâng aici pe pământ? Şi 
tu, prietene, ai plâns destul în cursul vieţii tale pământești, 
dar vezi bucuria pe care ţi-o trimite Domnul ca să te 
mângâie chiar în lumea aceasta. Acum trebuie să te 
nevoieşti, să faci necontenite strădanii, să dobândeşti puteri 
din ce în ce mai mari pentru a ajunge la măsura 
desăvârșită a staturii lui Hristos... Această bucurie pe care 
o simţim în această clipă, în parte şi scurtă, atunci se va 
arăta în toată strălucirea ei, covârşind fiunța noastră cu 

negrăite desfătări pe care nimeni nu ni le va putea răpi” . 


Istorisirea acestei experienţe cuprinde în simplitatea ei 
toate învăţăturile Părinților răsăriteni despre “gnoză”, trăire 
a harului care atinge gradul cel mai înalt în contemplarea 
luminii dumnezeieşti. Această lumină umple persoana 
ajunsă la unirea cu Dumnezeu. Aceasta nu este un extaz, 
stare trecătoare care răpește, care smulge ființa omenească 
din experienţa obișnuită, ci o viaţă conștientă în lumină, în 
neîncetată comuniune cu Dumnezeu. Într-adevăr, am citat 
mai sus un loc din Sfântul Simeon Noul Teolog, după care 
stările extatice ar fi caracteristice mai ales persoanelor a 
căror fire nu a fost încă schimbată, adaptată vieți 
dumnezeiești. Transfigurarea firii create începând încă din 
această lume, este o făgăduință a noului cer, a noului 
pământ, intrarea făpturii în viaţa veşnică înainte de moarte 

şi de înviere. Puţine persoane, chiar printre cei mai mari 
sfinți, ajung la această stare în viaţa pământească. Pilda 
Sfântului Serafim este cu atât mai izbitoare cu cât el face să 
se trăiască, într-o epocă destul de apropiată, sfinţema 
Părinților pustiului care apare aproape ca o poveste pentru 
credința noastră raționalistă şi slabă, pentru mintea noastră 
devenită “kantiană” prin cădere, mereu gata să arunce în 
domeniul numenal, cel al “obiectelor credinţei”, tot ceea ce 
depăşeşte legile sau, mai degrabă, obiceiurile firii căzute. 
Apărarea filosofică a “autonomiei” firii noastre mărginite, 
închise experienţei harului, este o afirmare conștientă a 
inconştienței noastre, antignoză, anti-lumină, împotrivire 
față de Sfântul Duh care face să apară în oameni conștiința 
că sunt în comuniune cu Dumnezeu. În aceeaşi convorbire 
duhovnicească pe care am citat-o mai sus, Sfântul Serafim 
spune interlocutorului său: “În zilele noastre, am ajuns la 
un asemenea grad de slăbire a sfintei credinţe în Domnul 
nostru lisus Hristos, care este aproape generală, încât 
putem să spunem, într-adevăr, că ne-am îndepărtat aproape 
totalmente de adevărata viață creştină. Astăzi, unele texte 
din Sfânta Scriptură ne par stranii... Unii oameni spun: 
aceste texte sunt de neînțeles; se poate, oare, admite că 
oamenii ar putea să vadă pe Dumnezeu în mod atât de 
concret? Dar aici nu este nimic de neînțeles. Neînţelegerea 
rezultă din faptul că noi ne-am îndepărtat de nevinovăția 
care caracteriza în primele veacuri cunoașterea creștină. 
Sub pretextul învăţăturii, al «iluminismului», am intrat într- 
un asemenea întuneric al neştiinței, încât astăzi găsim de 
neconceput tot ceea ce pentru creştinii primelor veacuri 
avea un sens destul de limpede ca să poată vorbi între ei de 

arătările lui Dumnezeu oamenilor ca despre lucruri 
cunoscute de toţi şi deloc stranii”"s:. 

Regăsim “nevinovăția cunoaşterii creştine”, acolo unde 
enoza şi dragostea sunt una, în experienţa tainică, ascunsă 
ochilor lumii, în viaţa celor care se unesc cu lumina 
veşnică a Sfintei Treimi, dar această trăire rămâne de 
negrăit. “Realităţile veacului viitor, spune Sfântul Isaac 
Sirul, nu au nume propriu şi direct. Despre ele nu se poate 
avea decât o anumită cunoaștere simplă, mai presus de 
orice cuvânt, de orice element, de orice chip, culoare, 
înfăţişare sau nume alcătuit în vreun anume fel.” 
“Aceasta este  necunoaşterea care depăşeşte orice 
cunoaştere.” Ne găsim, din nou, în domeniul 
apofaticului, în care am început studiile noastre privind 
tradiția orientală. Dar în locul întunericului dumnezeiesc 
este lumina, în locul uitării de sine este conştiinţa personală 
care s-a iluminat pe deplin în experienţa harului. Aceasta 
înseamnă că, actualmente, este vorba de desăvârşirea 
dobândită, de firea transformată prin unirea cu harul, de o 
fire care ajunge și ea lumină. Cum ar putea înţelege această 
experienţă cei care n-au avut-o? Ceea ce încearcă să spună 
Sfântul Simeon Noul Teolog ne lasă să întrevedem, în 
termeni paradoxali, tot ceea ce rămâne încă închis pentru 
cugetul nostru neiluminat: “Când ajungem la desăvârşire - 
spune el - Dumnezeu nu mai vine la noi ca mai înainte, fără 
chip și fără înfăţişare... EI vine totuşi, într-un anume fel în 
chip de Dumnezeu: căci Dumnezeu nu se arată niciodată 
într-o faţă sau urmă oarecare, ci se face văzut în simplitatea 
Sa, format de Lumina fără formă, de neînțeles, de negrăit. 
Nu pot spune nimic mai mult. Cu toate acestea, EI se face 
văzut limpede, El poate fi pe deplin recunoscut, El vorbeşte 

şi ascultă într-un mod pe care nu-l putem exprima. Cel care 
este Dumnezeu prin fire vorbeşte cu cei pe care i-a făcut 
dumnezei prin har, aşa cum un prieten vorbește cu prietenii 
săi, față către față. EI îşi iubeşte fiii ca un Tată; este iubit 
de ei mai presus de orice; El devine în ei o cunoaştere 
minunată, un auz de temut. Ei nu pot vorbi despre EI cum 
ar trebui, dar nu pot nici să păstreze tăcerea... Sfântul Duh 
devine în ei tot ceea ce spun Scripturile cu privire la 
Împărăţia lui Dumnezeu: mărgăritar, grăunte de muștar, 
aluat, apă, foc, pâine, apa cea vie, pat, cămară de nuntă, 
mire, prieten, frate şi Tată. Dar ce voi spune despre ceea ce 
este de negrăit? Ceea ce ochiul n-a văzut, ceea ce urechea 
n-a auzit, ceea ce la inima omului nu s-a suit, cum ar putea 
fi rostit prin cuvinte? Deşi am dobândit și am primit toate 
acestea înăuntrul nostru, printr-un dar al lui Dumnezeu, nu 
putem câtuși de puţin să le măsurăm cu mintea și să le 
prăim în cuvânt”. 

După apăratorii luminii necreate, această trăire a 
realităţii veacului viitor nu ar putea fi definită din punct de 
vedere dogmatic. Astfel, Vechiul Testament, pe lângă 
dogmele și prescripţiile Legii, avea și viziunile profetice 
ale realităţilor care s-au descoperit şi au devenit dogmă în 
Biserică. Tot aşa, în timpul evanghelic în care trăim, alături 
de dogme sau, mai degrabă, chiar în dogme sesizăm un 
fond ascuns ca o taină care se referă la veacul viitor, la 
Împărăţia lui Dumnezeu””. Putem spune deopotrivă că 
Vechiul "Testament trăia prin credință și tindea spre 
nădejde; că timpul evanghelic trăieşte în nădejde şi tinde 
spre iubire; că iubirea este o taină care nu se va descoperi, 
nu se va împlini pe deplin decât în veacul ce va să fie. 
Pentru cel care dobândește iubirea, întunericul se risipește 

şi Lumina cea adevărata îi răsare deja, spune Sfântul loan 
(I loan 1,8). 


Lumina dumnezeiască apare aici, în lume, în timp. Ea se 
descoperă în istorie, dar nu este din această lume; ea este 
veşnică, ea înseamnă ieşire din existenţa istorică: “taina 
zilei a opta”, taina adevăratei cunoașteri, desăvârşirea 
enozei a cărei deplinătate nu poate fi cuprinsă de această 
lume înainte de sfârșitul ei. Este tocmai începutul parusiei 
în sufletele sfinte, începutul descoperirilor de la sfârşit, 
când Dumnezeu se va arăta tuturor în Lumina Sa cea 
neapropiată. Din această cauză, după Sfântul Simeon Noul 
Teolog, “pentru cei care s-au făcut fui luminii şi fu zilei ce 
va să fie, pentru cei ce merg mereu în lumină, ziua 
Domnului nu va veni niciodată, căci ei sunt totdeauna cu 
Dumnezeu și în Dumnezeu. Așadar, ziua Domnului nu va 
apărea celor care încă de acum sunt luminaţi de lumina 
dumnezeiască, ci ea se va descoperi dintr-o dată celor care 
rămân în întunericul patimilor, legaţi de bunurile pieritoare. 
Acestora ziua aceea le va apărea dintr-o dată, neașteptată, 
ŞI ea va fi pentru ei grozavă ca focul pe care nu-l putem 
îndura”*. 

Lumina dumnezeiască devine principiul trezviei noastre: 
în ea Îl cunoaștem pe Dumnezeu și ne cunoaştem pe noi 
înșine. Ea cercetează adâncimile fiinţei care intră în unire 
cu Dumnezeu, ea se face acesteia judecată a lui Dumnezeu 
înaintea Judecăţii de Apoi. Căci, după Sfântul Simeon Noul 
Teolog, sunt două judecăţi: una are loc aici jos - este 
judecata în vederea mântuirii; cealaltă, după sfârșitul lumii, 
este judecata osândirii. “În viaţa de acum, când prin 
pocăinţa intrăm în mod liber şi chiar cu voia noastră în 

lumina dumnezeiască, ne vedem acuzaţi şi judecaţi; totuşi, 
prin mila şi îndurarea dumnezeiască, această acuzare şi 
această judecată se fac în taină, în adâncimile sufletului 
nostru, pentru curățirea noastră şi pentru iertarea păcatelor 
noastre. Numai Dumnezeu și noi înşine suntem cei care, 
aici, vedem adâncurile ascunse ale inimilor noastre. Cei 
care în viaţa aceasta au parte de o asemenea judecată nu se 
vor mai teme de o nouă cercetare. Dar celor care nu vor să 
intre încă de acum în lumină pentru a fi acuzaţi şi judecaţi, 
celor care urăsc lumina, a două venire a lui Hristos le va 
descoperi lumina care rămâne ascunsă deocamdată şi care 
va vădi tot ceea ce a rămas tăinuit. Tot ceea ce ascundem 
astăzi, nevoind deloc să descoperim adâncul inimilor 
noastre în pocăință, se va deschide atunci la lumină, 
înaintea Feţei lui Dumnezeu, înaintea întregii lumi și se va 
vădi în văzul tuturor ceea ce suntem noi în realitate.” 
Conştiinţa deplină se va realiza în toți în lumina 
dumnezeiască, când Hristos va veni a două oară. Dar nu va 
mai fi conştiinţa care se deschide în mod liber harului, în 
acord cu voinţa dumnezeiască; va fi o conştiinţă venind, 
oarecum, din afară, deschizându-se în om împotriva voinţei 
lui, o lumină care se unește cu ființele pe dinafară, adică 
“în afara harului”, după Sfântul Maxim Mărturisitorul”. 
Iubirea divină va deveni un chin insuportabil pentru cei 
care n-au primit-o în interiorul lor. După Sfântul Isaac 
Sirul, “cei care se vor afla în gheena focului vor fi biciuiți 
cu biciul iubirii. Căci cei care înțeleg că au păcătuit 
împotriva iubirii încearcă o suferință mai mare decât cea 
născută din chinurile cele mai înfricoşătoare. Durerea care 
cuprinde inima vinovată faţă de iubire este mai ascuţită 
decât orice alt chin. Nu este drept să se spună că păcătoşii 

în iad sunt lipsiţi de iubirea lui Dumnezeu... Dar iubirea 
lucrează în două chipuri deosebite: ea se face suferinţă în 
cei osândiţi şi bucurie în cei fericiţi”. 

Învierea însăşi va fi o arătare a stării lăuntrice a ființelor, 
căci trupurile vor lăsa să se întrevadă tainele sufletelor. În 
viziunea sa eshatologică, Sfântul Macarie Egipteanul arată 
acest gând: “Focul ceresc al dumnezeirii pe care creștinii îl 
primesc aici, în acest veac, înăuntrul inimilor în care 
lucrează, acest foc, când trupul va fi risipit, va lucra în 
afară; el va aduna iarăşi mădularele despărțite şi va învia 
trupurile risipite...” Atunci, tot ceea ce strânsese sufletul 
în comoara sa lăuntrică se va arăta în afară, în trup. Totul 
se va face lumină, totul va fi pătruns de lumina necreată. 
Trupurile sfinților se vor face la fel ca trupul preamărit al 
Domnului, aşa cum s-a arătat Apostolilor în ziua 
Schimbări la Faţă. Dumnezeu va fi totul în toţi şi harul 
dumnezeiesc, lumina Sfintei Treimi va străluci în mulțimea 
ipostasurilor omeneşti, în toți cei care au dobândit-o şi care 
se vor face ca nişte noi sori în Împărăţia Tatălui, asemenea 
Fiului, transformati de Sfântul Duh, Dătătorul Luminii. 
“Harul PreaSfântului Său Duh, spune Sfântul Simeon Noul 
Teolog, va străluci ca o stea peste cei drepţi și în mijlocul 
lor vei străluci Tu, o, Soare neapropiat! Atunci toţi vor fi 
luminaţi pe măsura credinţei lor şi a faptelor lor, pe măsura 
nădejdii și a milei lor, pe măsura curăţirii şi a luminarii de 
către Duhul Tău, o, Dumnezeule Unic, Tu ai o nesfârșită 
blândeţe!”*% 

În parusia şi împlinirea eshatologică a istoriei, întreaga 
lume creată va intra în desăvârşită unire cu Dumnezeu. 
Această unire se va săvârşi sau, mai degrabă, se va arăta în 
mod diferit în fiecare dintre persoanele omenești care au 

dobândit harul Sfântului Duh în Biserică. Dar limitele 
Bisericii dincolo de moarte și posibilitățile mântuirii pentru 
cei care nu au cunoscut lumina în această viață rămân 
pentru noi taina milostivirii dumnezeieşti pe care nu 
îndrăznim să ne bizuim, dar pe care nu putem deloc să o 
lmităm după măsura limitelor noastre omenești. 

CAPITOLUL 12 
Concluzie: Ospăţul Impărăţiei 


În primul capitol am stăruit asupra legăturii strânse, 
indisolubile dintre teologie și mistică, dintre tradiția 
doctrinară şi spiritualitate. Nu putem explica spiritualitatea 
altfel decât sub o formă dogmatică, dogmele fiind expresia 
ei din afară, singura mărturie nepărtinitoare a unei trăiri 
afirmate de către Biserică. Experiențele personale și 
experienţa comună a Bisericii sunt identice, în virtutea 
sobornicităţii tradiției creştine. Or, tradiția nu este doar 
totalitatea dogmelor, a instituțiilor sfinte şi a riturilor 
păstrate de Biserică, ci, înainte de toate, ea este ceea ce se 
exprimă în aceste determinări exterioare, o tradiție vie, 
revelarea neîntreruptă a Sfântului Duh în Biserică, viaţa la 
care fiecare dintre membrii săi poate participa potrivit 
propriei sale măsuri. A fi în tradiție înseamnă a avea 
propria parte din experiența tainelor descoperite Bisericii. 
Tradiţia doctrinară - semne aşezate de Biserică pe calea 
cunoaşterii lui Dumnezeu - şi tradiția mistică - experiența 
mistică dobândită din tainele credinţei - nu pot fi despărțite 
sau opuse: dogmele nu pot fi înţelese în afara experienţei 
(în afara trăirii) şi nu avem deplinătatea experienţei în afara 
adevăratei învățături. De aceea, în aceste pagini, am vrut să 
prezentăm tradiția Bisericii de Răsărit ca pe o teologie 
mistică - învățătură şi experienţă care se condiționează una 
pe cealaltă. 

Am analizat pe rând elementele fundamentale ale 
teologiei ortodoxe, fără a pierde vreodată din vedere scopul 
final, care este unirea cu Dumnezeu. Orientată spre acest 

scop, totdeauna soteriologic în intenţia sa, această tradiție 
doctrinară ne-a apărut ca foarte omogenă, în ciuda bogăției 
experiențelor sale, în ciuda diversităţii culturilor și epocilor 
pe care le îmbrățișează. Este o singură familie 
duhovnicească în care se recunoaște cu uşurinţă înrudirea, 
deşi membrii săi sunt despărțiți unul de altul în timp și în 
spațiu. Pentru a mărturisi aceeaşi spiritualitate, ne-am 
referit în cursul acestor studii la un Dionisie Pseudo- 
Areopagitul şi la un Grigorie Palama, la un Macarie 
Egipteanul şi la un Serafim din Sarov, la Grigorie de Nyssa 
şi la Filaret al Moscovei, la Maxim Mărturisitorul şi la 
teologii ruşi moderni, fără a fi avut impresia că schimbăm 
climatul duhovnicesc trecând de la o epocă la alta. Acest 
lucru a fost posibil pentru că Biserica în care persoanele 
omenești îşi realizează chemarea, în care se împlineşte 
unirea lor cu Dumnezeu, este mereu aceeași, deși 
““conomia” sa faţă de lumea din afară trebuie să se schimbe 
după vremurile și mediile deosebite în care Biserica își 
împlinește menirea. Părinți și Dascălii Bisericii care au 
trebuit să apere şi să formuleze diferite dogme de-a lungul 
istoriei, nu numai că aparțin unei singure tradiții, dar ei 
sunt mărturisitorii aceleiași experienţe. Această tradiție 
rămâne comună Răsăritului și Apusului atâta vreme cât 
Biserica dă strălucita ei mărturie despre adevărurile 
referitoare la Întruparea Logosului. Dar dogmele mai 
lăuntrice, ca să zicem așa, mai tainice, cele care se referă la 
Cincizecime, învățăturile despre Sfântul Duh, despre har, 
despre Biserică nu mai sunt comune Bisericii Romei şi 
Bisericilor din Răsărit. Două tradiţii separate se opun una 
celeilalte. Chiar ceea ce le-a fost comun până la o anumită 
vreme, privit retrospectiv, primeşte un accent deosebit, 

apare azi sub o altă lumină, ca nişte realități duhovniceşti 
tinând de două experienţe deosebite. De acum înainte, un 
Sfântul Vasile sau un Sfântul Augustin vor fi interpretaţi în 
mod diferit, după cum sunt primiți de tradiția romano- 
catolică sau ortodoxă. Această atitudine este de neînlăturat, 
pentru că nu se poate admite autoritatea unui autor 
bisericesc decât în duhul tradiţiei de care aparţii. În 
expunerea noastră, am încercat să scoatem în evidenţă 
caracterele proprii tradiției Bisericii Ortodoxe, întemeindu- 
ne numai pe mărturiile Părinților răsăriteni, pentru a 
înlătura orice confuzie sau neînțelegere posibilă. 


A trebuit să constatăm de mai multe ori în cursul 
studiilor noastre privind teologia mistică a Bisericii 
răsăritene atitudinea apofatică proprie acestei gândiri 
religioase. După cum am văzut, negațiile care semnalează 
imposibilitatea cunoaşterii lui Dumnezeu nu sunt piedici pe 
calea cunoașterii; departe de a fi o limitare, apofausmul ne 
face să depăşim toate conceptele, orice domeniu al 
speculaţiei filosofice. Apofatismul este o tendință spre 
deplinătatea tot mai desăvârșită, schimbând cunoaşterea în 
necunoaștere, teologia conceptelor în contemplare, 
dogmele în trăire a tainelor inefabile. Apofatuismul este, de 
asemenea, o teologie existențială care angajează întreaga 
fiinţa, punând-o pe calea unirii, silind-o să-şi schimbe, să-și 
transforme firea pentru a ajunge la adevărata “gnoză”, care 
este contemplarea Sfintei Treimi. Or, “schimbarea minţii”, 
uerOvoia, înseamnă pocăință. Calea apofatică a teologiei 
răsăritene este  pocăința persoanei umane în fața 
Dumnezeului Celui viu. Este necurmată schimbare a fiinţei 
tinzând spre plinătatea sa, spre unirea cu Dumnezeu, care 

se înfăptuieşte prin harul dumnezeiesc şi libertatea umană. 
Dar plinătatea dumnezeirii, împlinirea ultimă spre care tind 
persoanele create se deschide în Sfântul Duh. El este 
Mistagogul căii apofatice ale cărei negaţii semnalează 
prezenţa Celui fără număr, Celui Nemărginit, a desavârşitei 
Plinătăți. Este tradiţia tainică în tradiția arătată tuturor, 
propovăduită de pe acoperișuri. Este taina care rămâne 
ascunsă în învăţăturile Bisericii, dându-le totodată acestora 
caracterul de certitudine, evidenta lăuntrică, viaţa, căldura, 
lumina proprie adevărului creştin. Fără El dogmele ar fi 
adevăruri abstracte, autorități exterioare impuse din afară 
unei credinţe oarbe, rațiuni potrivnice rațiunii, primite din 
ascultare şi adaptate apoi felului nostru de înţelegere, în loc 
să fie taine descoperite, principii ale unei cunoașteri noi 
deschizându-se în noi şi adaptând apoi firea noastră 
contemplării realităților care depăşesc orice înţelegere 
omenească. Atitudinea apofatică în care se poate vedea 
caracterul original al întregii gândiri teologice a tradiției 
răsăritene este o neîncetată mărturie dată Sfântului Duh 
care împlineşte toate neajunsurile, care face să se 
depășească toate mărginirile, care dă cunoașterii Celui 
Necunoscut  plinătatea experienţei, care transformă 
întunericul dumnezeiesc în lumină, în care ne împărtăşim 
cu Dumnezeu. 


Dacă Dumnezeul incognoscibil se descoperă ca Treime 
Sfântă, dacă neputinţa de a-L. cunoaşte ne apare ca taina 
celor trei persoane şi a firii una, acest lucru este posibil 
tocmai pentru că Sfântul Duh descoperă contemplării 
noastre plinătatea Fiinţei dumnezeiești. Pentru aceasta, în 
tradiția răsăriteană, ziua Cincizecimii este numită ziua 

Treimii. Ea este statornicia absolută, limita oricărei 
contemplări, a întregii înălțări şi, în același timp, principiul 
oricărei teologii, adevăr primordial, datul inițial de la care 
pornind își ia începutul orice gând, orice ființă. Sfântul 
Grigorie de Nazianz, Evagrie Ponticul, Sfântul Maxim 
Mărturisitorul şi alți Părinţi identificau cunoașterea 
desăvârşită a Treimii cu Împărăţia lui Dumnezeu, 
desăvârşirea ultimă la care sunt chemate ființele create. 
Teologia mistică a Bisericii de Răsărit se va afirma 
totdeauna ca triadocentrică. Cunoașterea lui Dumnezeu va 
fi pentru ea o cunoaștere a Treimii, unirea mistică, o unitate 
de viață cu Cele trei persoane dumnezeiești. Antinomia 
dogmei trinitare, identitatea tainică a Monadei- Triada va fi 
cu zel păzită în duhul apofatismului răsăritean, care se va 
opune formulei apusene a purcederii ab utroque, pentru a 
nu pune accentul pe unitatea de natură în dauna plinătății 
personale a “celor trei Sfinţenii care se unesc într-o singură 
Stăpânire şi Dumnezeire”””. Monarhia Tatălui va fi 
totdeauna afirmată, izvor unic al persoanelor, în care există 
bogăția nesfârșită a firii una. 


Ținând să conceapă o deplinătate mai însemnată, să 
depășească toate mărginirile conceptuale care ar determina 
în mod rațional ființa dumnezeiescă, teologia răsăriteană nu 
îngăduie să se atribuie firii dumnezeiești caracterul unei 
fiinţe închise în sine. Dumnezeu, fiinţă una în trei persoane, 
este mai mult decât o fiinţă: El debordează ființa Sa, Se 
arată în afara ei, se împărtășește fund neîmpărtăşibil prin 
fire. Aceste purcederi ale dumnezeirii în afara fiinţei, 
aceste covârşiri ale plinătății dumnezeieşti sunt energiile, 
fel de a fi propriu lui Dumnezeu, întrucât revarsă plinătatea 

dumnezeirii Sale prin Duhul Sfânt asupra tuturor celor ce 
sunt vrednici să o primească. Pentru aceasta cântarea 
Cincizecimii numeşte Sfântul Duh “râul dumnezeirii 
curgând de la Tatăl prin Fiul”. 


Aceeaşi aspirație spre deplinătate se arată în învățăturile 
care se referă la facerea lumii. Dacă existenţa lumii create 
nu are caracter de necesitate, dacă facerea lumii este 
contingentă, tocmai în această libertate deplină a voinţei 
dumnezeieşti își află desăvârşirea lumea creată. Căci 
Dumnezeu a făcut din neant un subiect cu totul nou, un 
cosmos care nu este copie nedesăvârşită a lui Dumnezeu, ci 
o lucrare voită, “cugetată” de “dumnezeiescul sfat”. Într- 
adevăr, în teologia răsăriteană, ideile dumnezeiești, după 
cum am văzut, se prezintă sub înfățișarea dinamică de 
puteri, de voințe, de cuvinte creatoare. Ele definesc fiinţele 
create drept cauze exterioare lor, dar, în același timp, ele le 
cheamă la desăvârșire, la ev etvou, adică să fie “funţă 
desăvârşită”, în unire cu Dumnezeu. Astfel, lumea creată 
apare ca o realitate dinamică, tinzând către o deplinătate 
viitoare, mereu prezentă pentru Dumnezeu. Temelia de 
nezdruncinat a lumii create din neant constă în împlinirea 
sa, care este limita devenirii sale. Or, Cel care împlineşte, 
care dă deplinătatea oricărei fiinţe este Sfântul Duh. Privită 
în sine, fiinţa creată va fi totdeauna o nedeplinătate; privită 
în Sfântul Duh, ea va apărea ca o deplinătate a făpturii 
îndumnezeite. De-a lungul istoriei sale, lumea creată va fi 
pusă între aceste două hotare fără să se poată concepe 
vreodată “firea curată” şi harul ca două realități juxtapuse 
care s-ar adăuga una celeilalte. Tradiţia Bisericii de Răsărit 
recunoaște făptura care tinde la îndumnezeire, depăşindu- 


246 | Teologia mistică a Bisericii de Răsărit 


se în mod continuu în har, ea recunoaşte, de asemenea, 
făptura căzută, care se desparte de Dumnezeu pentru a intra 
într-un nou plan existenţial, cel al păcatului şi al morții; dar 
ea se va feri să atribuie o desăvârşire statică firii create, 
privite în ea însăși. Într-adevăr, aceasta ar însemna să 
atribuie o deplinătate mărginită, o suficiență naturală 
ființelor care au fost făcute ca să-şi găsească deplinătatea în 
unirea cu Dumnezeu. 


În antropologia și ascetica ce decurg din această tradiţie, 
limita care trebuie depășită este cea a individului, ființă 
particulară, rezultat al unui amestec între persoană și fire. 
Deplinătatea firii cere unitatea desăvârşită a omenirii, un 
trup unic care se realizează în Biserică; deplinătatea 
virtuală a persoanelor se exprimă în libertatea lor faţă de 
orice calificare naturală, faţă de orice caracter individual, 
libertate care face din fiecare dintre ele o funţă unică şi fără 
de egal, o mulţime de ipostasuri omenești având o singură 
fire. În unitatea firii comune, persoanele nu sunt părţi, ci 
fiecare este un tot care găseşte împlinirea desăvârşirii sale 
în unirea cu Dumnezeu. Persoana, chip indestructibil al lui 
Dumnezeu, tinde mereu spre această deplinătate, deşi caută 
uneori şi în afară de Dumnezeu, căci ea cunoaşte, doreşte şi 
lucrează prin firea pe care a întunecat-o păcatul, fire care 
nu mai deține asemănarea cu Dumnezeu. Aşadar, misterul 
fiinţei divine, care este distincția între firea una şi persoana, 
este înscrisă în firea umană chemată să participe la viaţa 
Sfintei Treimi. Cei doi poli ai ființei omeneşti, firea și 
persoană, îşi găsesc deplinătatea una în unitatea, cealaltă în 
diversitatea absolută, căci fiecare persoană se uneşte cu 
Dumnezeu în modul care îi este potrivit numai ei. Unitatea 

firu purificate va fi necreată şi “recapitulată” de Hristos; 
mulțimea persoanelor va fi întărită de Duhul Sfânt care se 
va comunica fiecărui mădular al trupului lui Hristos. Noua 
deplinătate, noul plan existenţial introdus în lume după 
Golgota, după Înviere şi după Cincizecime, se va numi 
Biserică. 


Numai în Biserică, prin ochii Bisericii, va vedea 
spiritualitatea răsăriteană pe Hristos. Altfel spus, ea ÎL va 
cunoaște în Sfântul Duh. Hristos 1 se va arăta totdeauna în 
plinătatea dumnezeirii Sale, în slava şi biruitor, chiar în 
patima Sa, chiar în mormânt. Ke&vooig (kenoza) va fi 
împlinită de strălucirea dumnezeirii. Mort şi odihnindu-Se 
în mormânt, El coboară în iad ca un biruitor şi fărâmă 
pentru totdeauna puterea vrăjmaşului. Înviat şi înălțat la 
ceruri, El nu poate fi cunoscut de Biserică sub altă 
înfățișare decât aceea a unei persoane din Sfânta Treime, 
şezând de-a dreapta Tatălui după ce a zdrobit moartea. 
Hristosul “istoric”, “Iisus din Nazaret”, așa cum apărea în 
ochii martorilor străini, Hristosul din afara Bisericii este 
depăşit în deplinătatea descoperirii date adevăraților 
martori, fulor Bisericii luminaţi de Sfântul Duh. Cultul firii 
umane a lui Hristos este străin tradiției răsăritene sau, mai 
degrabă, această fire umană îndumnezeită îmbracă aici 
aceeaşi formă slăvită pe care ucenicii au văzut-o pe 
Muntele 'Taborului, firea omenească a Fiului care face să se 
vadă dumnezeirea comună cu Tatăl şi cu Duhul Sfânt. 
Calea imitării lui Hristos nu a fost niciodată aplicată în 
viaţa duhovnicească a Bisericii de Răsărit. S-ar părea că 
aceasta are aici un anumit caracter de nedeplinătate, că este 
o atitudine exterioară faţă de Hristos. Pentru spiritualitatea 

răsăriteană, singura cale care ne face asemenea lui Hristos 
este cea a dobândirii harului dat prin Sfântul Duh. Sfinţii 
Bisericii de Răsărit nu au avut niciodată stigmate, amprente 
exterioare care i-au făcut pe câțiva mari sfinți şi mistici al 
Apusului asemănători lui Hristos Cel suferind. Spre 
deosebire de aceştia, de multe ori sfinţii răsăriteni au fost 
transfigurați de lumina lăuntrică a harului necreat şi au 
devenit strălucitori ca Hristos în timpul Schimbări Sale la 
Faţă. 


Izvorul acestei deplinătăți care face să se depășească 
orice limitare înţepenită în doctrină, experiența şi viaţa 
Bisericii, izvorul acestei bogății şi al acestei libertăţi este 
Sfântul Duh. Pe deplin persoană, El nu este niciodată 
socotit în ființa Sa ipostatică drept “legătura de iubire” 
între Tatăl și Fiul, ca o funcţie de unitate în Treime, unde 
nu este loc pentru determinări funcționale. Mărturisind 
purcederea Sfântului Duh din Tatăl, independenţa Sa 
ipostatică faţă de Fiul, tradiția Bisericii de Răsărit afirmă 
deplinătatea personală a lucrării Paracletului venit în lume. 
Duhul Sfânt nu este o putere unificatoare, prin care Fiul s- 
ar impune mădularelor trupului Său tainic, Biserica. Dacă 
dă mărturie despre Fiul, face aceasta în calitatea Sa de 
persoană dumnezeiască independentă de Fiul, persoană 
dumnezeiască ce împărtășește fiecărui ipostas omenesc, 
fiecărui mădular al Bisericii, o nouă deplinătate, în care 
persoanele create cresc şi mărturisesc în mod liber, de la 
sine, dumnezeirea lui Hristos făcută evidentă în Duhul. 
“Unde este Duhul lui Dumnezeu, acolo este libertatea”, 
adevărata libertate a persoanelor care nu sunt mădulare 
oarbe în unitatea trupului lui Hristos, care nu se anulează în 


Vladimir Lossky | 249 


unire, ci dobândesc deplinătatea lor personală; fiecare se 
face un tot în Biserică, deoarece Sfântul Duh se pogoară 
aparte peste fiecare ipostas omenesc. Dacă Fiul atnibuie 
ipostasul Său firii umane înnoite, dacă EI Se face Cap unui 
trup nou, Duhul Sfânt venit în numele Fiului dă 
dumnezeire fiecărui mădular al acestui trup, fiecărei 
persoane umane. În *&voow (kenoza) Fiului coborât pe 
pământ, persoana se arăta limpede, dar firea rămânea 
ascunsă sub “chipul de rob”. În venirea Sfântului Duh, 
dumnezeirea se descoperă ca un Dar, în timp ce persoana 
Dătătorului rămâne nearătată. Nimicindu-Se, ca să zicem 
astfel,  ascunzându-Se ca persoană, Sfântul Duh 
impropriază persoanelor umane harul necreat. Omul se 
uneşte cu Dumnezeu, adaptându-se deplinătăţii fiinţei care 
se deschide chiar în străfundurile persoanei sale. În 
eforturile neîncetate pe calea înălțării, a conlucrării cu 
voința dumnezeiască, firea creată va fi transformată din ce 
în ce mai mult prin har, până la îndumnezeirea finală care 
se va descoperi pe deplin în Împărăţia lui Dumnezeu. 


Aceeaşi plinătate a Sfântului Duh, același avânt către 
împlinirea finală care, depăşind tot ceea ce stagnează şi se 
mărgineşte, se recunoaşte în ecleziologia răsăriteană. 
Biserica istorică, concretă, bine delimitată în timp şi spațiu, 
unește în ea cerul și pământul, oamenii şi îngerii, pe cei vii 
şi pe cei morți, pe păcătoşi și pe sfinți, creatul și necreatul. 
Cum să recunoşti sub defectele și infirmitățile exterioare 
ale existenţei sale istorice pe slăvita Mireasă a lui Hristos, 
“care nu are întinăciune sau zbârcitură sau altceva de acest 
fel” (Efes. 5, 27)? Cum am putea scăpa de ispită, de 
îndoială, dacă Sfântul Duh nu ar împlini necontenit 

slăbiciunile omeneşti, dacă limitările istorice nu ar fi 
totdeauna depășite, nedeplinătatea totdeauna prefăcută în 
deplinătate, așa cum apa a fost prefăcută în vin la nunta din 
Cana Galileii? Câte persoane nu trec pe lângă Biserică fără 
să recunoască razele slavei celei veşnice sub înfăţişarea de 
smerenie și supunere? Dar câți L-au recunoscut pe Fiul lui 
Dumnezeu în “omul durerilor”? Trebuie să ai ochi pentru a 
vedea şi simţul deschis în Sfântul Duh pentru a recunoaşte 
deplinătatea acolo unde ochiul cel din afară nu vede decât 
limitări și lipsuri. Nu avem nevoie de “mari epoci” pentru a 
putea afirma această deplinătate a vieţii dumnezeiești 
prezentă mereu în Biserică. În vremea Apostolilor, în 
vremea persecuțiilor, în veacurile marilor sinoade au 
existat “minți mireneşti” care au rămas oarbe înaintea 
evidenţei manifestărilor Duhului lui Dumnezeu în Biserică. 
Putem oferi un exemplu mai recent. Biserica rusă a produs 
- în urmă cu nici 20 de ani - milioane de martiri și 
mărturisitori care nu sunt cu nimic mai prejos de cei din 
primele secole. Revărsănile din abundență ale harului, 
minunile cele mai impresionante au avut loc oriunde 
credința a fost pusă la încercare; icoanele se reînnoiau în 
faţa ochilor spectatorilor uimiți, cupolele bisericilor 
străluceau de o lumină care nu era din această lume. ȘI, 
minunea cea mai mare dintre toate, Biserica a ştiut să 
trumfe peste toate dificultățile, să iasă din această 
încercare refăcută și întărită. Totuși, aceste aspecte abia 
dacă au fost remarcate. Latura glorioasă a ceea ce s-a 
petrecut în Rusia va rămâne aproape lhpsită de importanţă 
pentru cei mai mulți: s-a protestat adesea împotriva 
persecuțiilor, unii şi-au exprimat regretul că Biserica rusă 
n-a ştiut să se comporte ca o putere temporală şi politică; 1 

s-a iertat această “omenească slăbiciune”. Hristos Cel 
răstignit şi îngropat nu poate fi judecat altminteri de către 
cei ce se arată orbi față de lumina lui Dumnezeu. Pentru a 
şti să recunoşti biruinţa sub înfăţişarea înfrângerii, puterea 
lui Dumnezeu care se împlineşte în slăbiciune, adevărata 
Biserică în realitatea sa istorică, trebuie să primeşti, după 
cuvântul Sfântului Pavel “nu duhul acestei lumi, ci Duhul 
Cel din Dumnezeu”, ca să ştim cele ce sunt dăruite de la 
Dumnezeu prin harul Său ( Cor. 2, 12). 


Apofatismul caracteristic teologiei mistice a Bisericii de 
Răsărit ne apare în final ca o mărturie adusă plinătății 
Sfântului Duh, persoana care rămâne necunoscută, deşi Ea 
umple toate, făcându-le să tindă spre împlinirea lor ultimă. 
Totul devine plinătate în Sfântul Duh: lumea care a fost 
creată pentru a fi îndumnezeită, persoanele omenești 
chemate la unirea cu Dumnezeu, Biserica în care se 
săvârşeşte această unire; în fine, Dumnezeu Se face 
cunoscut prin Sfântul Duh în deplinătatea fiinţei Sale, care 
este Sfânta Treime. Credinţa, care este un sens apofatic al 
acestei deplinătăți, nu poate rămâne oarbă în persoanele 
care vin la unirea cu Dumnezeu. Duhul Sfânt Se face în ele 
principiul însuşi al conştiinţei lor care se deschide din ce în 
ce mai mult realităților dumnezeieşti. Viaţa duhovnicească, 
după autorii ascetici răsăriteni, nu este niciodată 
inconştientă, cum am văzut în ulumele două capitole. 
Această conştiinţă a harului lui Dumnezeu prezent în noi se 
numește de obicei “gnoză” sau cunoaștere duhovnicească 
(YVvOGIG 1vevnarikn]), pe care Sfântul Isaac Sirul o 
definește drept “simţul vieţii veşnice” sau “simţul 
realităţilor tainice”. Gnoza înlătură orice mărginire a 

conştiinţei, orice Gyvora (ignoranță), a cărei ultimă expresie 
este iadul cel întunecat. Împlinirea gnozei este 
contemplarea lumini dumnezeiești a Sfintei Treimi, 
cunoașterea deplină care este parusia, judecata şi intrarea în 
viaţa cea veşnică împlinindu-se, după Sfântul Simeon Noul 
Teolog, încă de aici, înainte de moarte şi de înviere, în 
sfinții care trăiesc într-o necontenită participare la 
Dumnezeu. 


Conştiinţa plinătății Sfântului Duh dată fiecărui membru 
al Bisericii, după măsura înălțţării personale a fiecaruia, 
face să se risipească întunericul morții, teama de judecată, 
adâncul iadului, îndreptând privirile numai către Domnul 
care vine în slava Sa. Această bucurie a învierii și a vieţii 
veşnice face din noaptea de Paşti un “ospat al credinţei”, 
unde fiecare participă, fie chiar într-o măsură foarte redusă 
şi pentru câteva clipe, la plinătatea “zilei a opta”, care nu 
va avea sfârşit. O omilie atribuită Sfântului loan Gura de 
Aur”, citită în fiecare an în timpul utreniei de Paști, redă 
în mod desăvârşit sensul acestei deplinătăți eshatologice la 
care năzuieşte creștinătatea răsăriteană. Nu am putea afla 
alte cuvinte mai grăitoare pentru a sfârşi studiile noastre 
asupra teologiei mistice a Bisericii de Răsărit: 


“De este cineva creştin bun şi iubitor de Dumnezeu, să 
se îndulcească de acest praznic bun şi luminat. 

De este cineva slugă înțeleaptă, să intre întru bucuria 
Domnului său. 

De s-a ostenit cineva postind, să-şi ia acum dinarul. 

Dacă a lucrat cineva din ceasul dintâi, să-și ia acum plata 
dreaptă; de a venit cineva după ceasul al treilea, mulţumind 

să prăznuiască; de a ajuns cineva numai după ceasul al 
şaselea, de nimic să nu se îndoiască, pentru că de nimic nu 
se va păgubi; de a lipsit cineva până la ceasul al noualea, să 
se apropie, de nimic îndoindu-se; de a ajuns cineva numai 
în ceasul al unsprezecelea, să nu se teamă că a zăbovit. 

Că milostiv fiind Stăpânul, primeşte pe cel din urmă ca 
pe cel dintâi; odihnește pe cel din al unsprezecelea ceas ca 
şi pe cel ce a lucrat din ceasul întâi; pe cel de pe urmă îl 
miluieşte şi pe cel dintâi îl mângâie; aceluia plăteşte şi 
acestuia dăruiește; faptele le primeşte, voinţa o cuprinde; 
EI cinstește osteneala, laudă buna odihnă. 

Pentru aceasta, intrați toți întru bucuria Domnului 
vostru: şi cei dintâi, ca şi cei din urmă luaţi plata; bogaţii şi 
săracii împreună dănţuiți; cei ce v-aţi înfrânat şi cei leneşi 
cinstiți ziua; cei ce ați postit şi cei ce n-aţi postit, veseliți-vă 
astăzi... 

Masa este plină, ospătați-vă toţi! Viţelul este mare, 
nimeni să nu iasă flămând. 

Toţi să vă îndulciți de ospăţul credinţei; toți să luaţi 
bogăţia bunătăţii! 

Nimeni să nu plângă pentru săracie, că s-a arătat 
Împărăţia tuturor. 

Nimeni să nu se tânguiască pentru păcate, că iertarea a 
strălucit din mormânt. 

Nimeni să nu se teamă de moarte, că ne-a slobozit pe noi 
moartea Mântuitorului. 

Stunsu-o-a pe ea Cel ce a fost intuit de ea. 

Prădat-a iadul Cel ce S-a pogorât la iad. 

Amărâtu-l-a pe el Cel care l-a făcut să guste din Trupul 
Său. 

Și aceasta mai înainte cunoscând, Isaia a strigat: “Iadul 
s-a tânguit, întâmpinându-Te pe Tine jos. Iadul s-a tânguit 
pentru că a fost batjocorit; batjocoritu-s-a că s-a surpat; 
batjocoritu-s-a că a fost înlănţuit. 

Luat-a un trup şi s-a văzut în faţa lui Dumnezeu; luat-a 
pământ şi s-a întâlnit cu cerul; luat-a ceea ce este văzut și a 
căzut în ceea ce este nevăzut. 

Unde-ţi este, moarte, boldul? Unde-ţi este, iadule, 
biruinţa? Sculatu-S-a Hristos şi tu ai fost biruit. 


Sculatu-S-a Hristos și au căzut dracii. 

Înviat-a Hristos şi se bucură îngerii. 

Înviat-a Hristos şi viaţa saltă de bucurie. 

Înviat-a Hristos şi nici un mort nu este în groapă. 

Că Hristos înviind din morţi S-a făcut începutul Învierii 
celor adormiţi. Aceluia este slava și cinstea în vecii vecilor. 
Amin”. 

1 Sermons et discours de Mgr. Philarete, Moscova, 1844 
(în ruseşte), partea a II-a, p. 87. 

2 Cf. articolului lui H. Ch. Puech: “Oă en est le probleme 
du gnos- ticisme ?”, Revue de l'Universită de Bruxelles, 
1934, nr. 2 şi 3. 

nation”, Irenikân, 1936, pp.265-277. 

deosebite. 

7 Călugăr care trăieşte într-o mănăstire cu viaţă de obşte. 

rânduri şi când Rusia se afla în plin comunism, (n. tr.) 

unor texte greu de înţeles uneori, (n.tr.) 

15 Scoliile sau comentariile la Corpus Dionysiacum, 
cunoscute sub numele Sfântului Maxim, sunt datorate 
în cea mai mare parte lui loan din Skytopolis (c. 530- 
540), ale cărui note au fost contopite cu acelea ale lui 
Maxim de către copiştii bizantini. Textul scoliilor 

prezintă o țesătură în care este aproape cu neputinţă să 
distingem partea ce revine Sfântului Maxim. Vezi cu 
privire la aceasta cercetările lui S. Epifanovici, 
Materiale pentru studiul vieţii şi operelor Sfântului 
Maxim Mărturisitorul (Kiev, 1917, în ruseşte) şi 
articolul Părintelui von Balthasar, “Das Scholienwerk 
des Johannes von Skythopolis”, Scholastik, XV, 1940, 
pp. 16-38. 

16 Pentru H. Koch, Areopagiticele ar fi opera unui 
falsificator de la sfârşitul veacului al V-lea: “Pseudo- 
Dionysius Areopagita in seinen Beziehungen zum 
Neoplatonismus und Mysterienwesen”, în Forsch, z. 
Christi. Litter. u Dogmengeschichte, t. 86, Bd. 1, Hefte 
1 şi 2, Mayence, 1900. Aceeaşi dată este primită de 
Bardenhewer, Les Peres de l'Eglise, trad. fr., Paris, 
1905. Părintele J. Stiglmayr a vrut să identifice pe 
Pseudo-Dionisie cu Sever din Antiohia, monofizit din 
veacul al VI-lea: “Der  sogennante Dionysius 
Areopagita und Severus von  Antiochien”, în 
Scholastik, III, 1928. Criticând această teză, Robert 
Devreesse devansează alcătuirea scrierilor dionisiene 
la o dată anterioară lui 440: “Denys l'Arsopagite et 
Severe d'Antioche”, în Archives d'histoire doctrinale 
et litteraire du moyen ăâge, IV, 1930. H. Ch. Puech 
revendică atribuirea  Areopagiticelor — sfârşitului 
veacului al V-lea: “Liberatus de Carthage et la date de 
lapparition des €crits dionysiens”, Annuaire de 
l'Ecole des Hautes Etudes, Section des sciences 
religieuses, 1930- 1931. Pentru P.S. Athenagoras, 
Dionisie Pseudo-Areopagitul ar fi un ucenic al lui 

Clement din Alexandria; el îl identifică cu Dionisie 
cel Mare, episcopul Alexandriei (mijlocul veacului al 
III-lea): Adevăratul autor al scrierilor atribuite lui 
Dionisie Areopagitul (gr.), Atena, 1932; Dionisie cel 
Mare, episcopul Alexandriei, autorul scrierilor 
areopagitice (gr.), Alexandria, 1934; în sfârşit, Pă- 
rintele Ceslas Pera, în articolul său “Denys le 
Mystique et la Oeouayiu, Revue des sciences 
philosophiques et theologiques, XXV, 1936, găseşte 
în scrierile dionisiene influenţa gândirii capadociene 
şi încearcă să le atribuie unui ucenic necunoscut al 
Sfântului Vasile. 

17 Epist. |, P.G. t. 3, col. 1065. 

18 Quaestiones disputatae, într. VII, a. 5. 

19 Teologia mistică este publicată în Migne, P.G., t. 
3, col. 997-1048. Traducere franceză (foarte inexactă) 
de Mer. Darboy, Paris, 1845, reeditată în 1938. îl 
cităm pe Dionisie în traducerea recentă a lui M. de 
Gandillac,  Oeuvres  completes du  pseudo-Denys 
l'Arcopagite, în colecția “Biblhothe&que 
philosophique”, Aubier, 1943. 

20 Teol. myst., |, 3, P.G., t. 3, col. 1000. 

21 Ibidem, col. 1000-1001. Trad. lui M. de Gandillac, pp. 
179-180. 

22 Ibidem, col. 1048 B. Aceeaşi traducere, p. 184. 

23 Enn. VI, LX, 3, colecţia “Guillaume Bude”, VI, 2, 
pp. 174-175. 

24 Ibidem, p. 175. 

25 Ibidem, sublinierea aparţine lui Lossky. 

26 Enn. VI, LX, 4,p. 176. 

271 Enn. VI, LX, 10,p. 186. 

28 Teol. mist., V, P.G., t. 3, col. 1048 A. 

29 N. D., XIII, 3, ibidem, col. 981 A. 

30 /lepi apyov, 1.1, c.I,cap.6, P.G.,t. Il,col. 125 A. 
3] Adversus Eunomium, |. |, c. 6, P.G., t. 29, col. 
521-4; 1. II, c. 4, 577-580; 1. II, c. 32, col. 648; Ad. 
Amphilochium, Epist.234, P.G., t. 32, col. 869 AC. Cf. 
Grigorie de Nyssa, C. Funom., X, P.G., t. 45, col. 
828. 

32 De vita Moysis, P.G., t. 44, col. 377 B (trad. Dani6lou, 
p. 112); Contra Eunomium, II, P.G., î. 54, col. 604 B-D; 
XII, ibid., col. 944 C. 

33 In Cantica Canticorum, omil. XII P.G., t. 44, 1028 D. 
34 Oratio XĂVII (theologica 11), 4, P.G., t. 36, col. 29-32. 
35 Stromates, V, Il, P.G., t. 9, col. 109 A. 

36 Ibidem, V, 13, col. 124B - 125 A. 

37 Ibidem, V, 12, col 116-124. 

38 P.G., t. 44, col. 297-430; trad. fr. de J. Daniâlou, S.J., 
colecţia “Sources chrâtiennes”, |, Paris, 1942. 

39 Vezi articolul lui Henri-Charles Puech, “La tenebre 
mystique chez le pseudo-Denys lAropagite et dans la 
tradition patris- uque”, Etudes Carmelitaines, octombrie, 
1938, pp. 33-53. 

40 Comentariu la Cântarea Cintărilor, P.G., 1. 44, col. 
755- 1120. 

41 Or. XĂVIII (theologica 11), 3, P.G., t. 36, col. 29 A.B. 
42 Or. XXĂVIII, In Theophaniam, par. 8, ibid., col. 320 
BC. Cf. Or. XLV, In sanctum Pascha, par. 4, ibid., col. 628 
D-629 A. 

43 Or. XXXVIII, 7, ibid., col. 317 BC; or. XLV., 3, col. 
625- 628 A. 

44 Defide orthodoxa, I, 4, P.G., t. 94, col. 800 AB. 

45 Theophanes, P.G., t. 150, col. 937 A. 

46 Capita 150 physica, theologica, moralia et practica, 
cap. 78, P.G., t. 150, col. 1176 B. 

47 Oratio XXXII, 12, P.G., t. 36, col. 188. 

48 Carmina moralia, X: Ilepi pers, P.G., t. 37, col. 
748. 

49 Folosim termenul “în-omenire” şi nu “întrupare” pentru 
că Fiul lui Dumnezeu S-a făcut om, nu a luat un simplu 
trup. "Termenul de “întrupare” lasă posibilitatea înţelegerii 
iconomiei Cuvântului în sens nestorian. Pentru aceasta 
Sfinții Părinţi ai Bisericii (încă din sec. al IV-lea) au 
început să folosească în locul lui “ensarkOsis” şi 
“enanthrOpisis”. (n.tr.) 

50 Epist. III, P.G., t. 3, col. 1069 B. 

51 Epist. IV, ibid., col. 1072 B. 

52 Grigorie de Nyssa, C. Eunom., XII, P.G., t. 45, col. 
939-941. 

53 De coel. hier., II, 3-5, ibid., col. 140-145. 

54 Oratio XĂVIII (theologica II), 2, P.G., t. 36, col. 28 
AC. 

55 Or. XVI, 9, P.G., t. 35, col. 945. 

56 Th. myst. 1, |, P.G., t. 3, col. 997. 

57 Poemata de seipso, I: Ilepi Tov xad Eavrov, P.G., t. 
37, col. 984-985. 

58 Poemata de seipso, XI: Ilepi 10v Euvrov Biov, P. G., 
t. 37, col. 1165-1166. 

59 Sfântul Atanasie al Alexandriei, Contra Arianos, or. 
1,18, P.G., t. 26, col. 49. Sfântul loan Damaschin, De fide 
orthodoxa, 1, 8, P.G., t. 94, col. 812-813. 

60 In sanctum baptisma, or. XL, 41, P.G., t. 36, col. 417 
BC. Th. de Regnon, Etudes de rheologie positive sur la 
Sainte Trinite, serial, pp. 107-108. 

61 Or. XXIII (De Pace III), 8, P.G., t. 35, col. 1160 CD. 
Th. de Regnon, op. cif., I, 105. 

62 Or. XXIII, 10, ibidem, col. 1161 C. 

63 In sanctum Pascha, or. XLV, 4, P.G., t. 36, col. 628 
C. Th. de R&gnon, I, 104. 

64 Liber de Spiritu Sancto, par. 45, P.G., t. 32, col. 149 
B. Th. de Re&gnon, I, 98. 

65 Eneada a IV-a, 4, 28 (colecția Guillaume Bud6, IV, p. 
131, 1. 56). Este vorba despre pasiunile sufletului având 
aceeaşi natură. 

66 Categorii, V, ed. Academiei din Berlin, |, 2, 11-19. 

67 IInyn yvooeoc (Izvorul cunoaşterii), cap. 39 şi 42, P.G., 
t. 94, col. 605 şi 612. 

68 Dialogus 1, Immutabilis, P.G., t. 83, col. 33 AB. 

69 In sancta lumina, or. XXXIX, II, P.G., t. 36, col. 345 
CD. Th. de R&gnon I, 402. 

70 Or. XXXI (theologica V), 9, P.G., t. 36, col. I44 A. 
Th. de Râgnon 1, 77. 

71 De fide orthodoxa, LI, 8, P.G., t. 94, col. 828-829. 

72 Ibidem, col. 829, Th. de R&gnon, 1, 417. 

73 Ibidem, col. 828 C. 

74 Ibidem, col. 821-824. 

75 Ibidem, col. 828 D. 

76 Ibidem, col. 820 A, 824 A. 

771 Or. XXXI (theologica V), $, P.G., t. 36, col. 141 B. 

78 Or. XX, II, P. G., t. 35, col. 1077 C. Th. de Râgnon,|, 
124-126. 

79 Expresia este a lui Dionisie, D.N., II, 7, P.G.,t. 3, col. 
645 B. 

80 Summa theologica, P, într. 29, a 4. 

Sl In theophaniam, or. XXXVIII, 8, P.G., t. 36, col. 320 
BC. 

82 Etudes de theologie positive sur la Sainte Trinite, |, 433. 
83 De sententia Dionysii, par. 17, P.G., t. 25, col. 505 A. 
84 Contra Arianos, or. IV, Il, P.G., t. 26, col.468 B. 

85 Or. XX, 1, P.G., t. 35, col. 1073. 

80 Or. XĂXI (theologica V), par. 14, P.G., t. 36, col. 148 
D- 149 A. Th. de Regnon, 1,393. 

87 Or. XLII, P.G., t. 36, col.476 B. 

88 Defide orthodoxa, LI, 8, P.G., t. 94, col. 821 C-824B, 
829 B. 

89 Scholia in lib. de Divinis nominibus, II, 3, EvOGEw TE 
Kat Srakpioei, P.G., t. 4, col. 221 A. 

90 Epist. XXĂVIII, 4, P.G., t. 32, col. 329 C-332 A. Th. 
de R&gnon, III, 1, pp. 29-30. 

91 Defide orthodoxa, 1, 8, P.G., t. 94, col. 832 AB. 

92 Sf. Grigorie de Nazianz, Or. XĂXI, par. 32, P.G., t. 36, 
col. 169 B. 

93 Părintele Bulgakov concepe pe Dumnezeu ca pe o 
“persoană cu trei ipostasuri” care se revelează în ovoia - 
înţelepciune; vezi Agnus Dei, cap. 1, par. 2 şi 3. Trad. fr. a 
acestei cărți, Du Verbe incarnE (Agnus Dei), ed. Aubier, 
1943, cap. II, “L'Esprit de Dieu”, pp. 13-20. 

94 In sanctum baptisma, or. XL, 43, P.G., t. 36, col. 419 
B. 

95 Ibidem, par. 41, col. 417 B. Părintele de Râgnon I, 107. 
96 Capita theologica et oeconomica 200, Centuria II, |, 
P.G., t. 90, col. 1125 A. 

97 “Se pare că în vremea noastră dogma unităţii 
dumnezeieşti a absorbit oarecum dogma Treimii despre 
care nu se vorbeşte decât din amintire” (Th. de Regnon, 
Etudes de theol. pos. sur la Sainte Trinite, seria |, p. 
365). 

98 Trebuie semnalat totuşi, ca să nu păcătuim printr- 
un exces de generalizare, că mistica cisterciană, de 
pildă, rămâne treimică în inspiraţia ei. Aceasta este 
adevărat, mai ales pentru Guillaume de Saint Thierry, 
a cărui învăţătură este puternic influenţată de Părinţii 
greci. Evoluând pe făgaşul teologiei răsăritene, 
gândirea lui Guillaume  tindea să  tempereze 
filhoguismul. A se vedea J.-M. Dâchanet, O. S.B,, 
Guillaume de Saint Thierry, |lhomme et son oeuvre 
(Biblhotheque mâdi6vale, Spirituels prescolastiques, 
1), Bruges, 1942, pp. 103-110. 

99 Cf. capitolul închinat Treimii în Sfilpul şi temelia 
adevărului, Moscova, 1911 (în rusește). 

100 Hom. 49, 4, P.G., t. 34,col. 816 B. 

101 Hom. 44, 8, ibidem, col. 784 C. 

102 La theologie mystique de Saint Bernard, pp. 143-144. 
103 P.G., t. 150, col. 932 D. 

104 Sfântul Grigorie Palama, Capita  physica, 
theologica, moralia et practica (68 şi 69), P.G., t. 150, 
col. 1169. 


Vladimir Lossky | 265 


105 Theophanes, ibidem, col. 941 C. 

106 Ibidem, col. 937 D. 

107 Oixovouia înseamnă din punct de vedere literar zidirea 
sau administrarea unei case, aranjare, împărțire. 

108 I/peopeia xepi xproriavov, par. 10, P.G., t. 6, col. 
908 B. 

109 Epistola 234 (ad Amphilochium), P.G., t. 32, col. 
809 AB. Cf. Adversus Eunomium, II, 32, P.G., t. 29, col. 
648. 

110 De divin, nomin., Il, 4, P.G., t. 3, col. 640. 

111 Ibidem, col. 649-652. 

112 MeOekrog uEv 6 Ofog KaTA TWG UETUSOGEIG OAVTOV, 
GuEOekTog 6£ KOTO TO UmOEv HETEXOV OVTIIG TG OVOLOG 
avVToV (“Dumnezeu este împărtăşibil după energiile sale, 
este însă neîmpărtăşibil în ceea ce priveşte natura Sa”). 
Autoritatea lui Maxim în Paânoplia dogmatica a lui 
Eftimie Zigaben, titulus III, P.G., î. 130, col. 132 A. 

113 Grigone de Nazianz, In Theophaniam, or. XXXVIII, 
7, P.G., t. 36, col. 317 B; loan Damaschinul, Defide 
orthodoxa, 1, 4, P.G., t. 94, col. 800 BC. 

114 Defide orthodoxa, 1, 14, P.G., t. 94, col. 860 B. 

115 Capita physica, etc. (143), P. G., t. 150, col. 1220 D. 
116 Ibidem (96), col. 1189 B. 

117 S. Marci Eugeniei Ephes. Capita syllogistica, în W. 
Gass, Die Mysuk des N. Cabasilas, Greiswald, 1549, 
append. II, p. 217. 

118 Choix de sermons et discours de eminenţa sa, 
Filaret, trad. fr. de A. Serpinet, Paris, 1866,1, pp. 3-4. 

119 Theophanes, P.G., t. 150, col. 929 BC. 


266 | Teologia mistică a Bisericii de Răsărit 


120 Ibidem, col. 949 AC. Textul din Grigorie de Nyssa la 
care se referă Palama este fără îndoială acela din De 
hominis opificio, cap. XI, P.G., t. 44, col. 153-156. 

121 Nimic nu este mai exasperant decât o noţiune simplistă 
despre simplitatea dumnezeiască. Cartea Părintelui 
Sebastian Guichardan, Le probleme de la simplicite 
divine en Orient et en Occident aux XIV' et XV! 
siecles:  Gregoire Palamas, Duns Scot, Georges 
Scholarios, Lyon, 1933, este un exemplu izbitor al acestei 
credinţei. 

122 Acest pasaj nu este în W. Gass, op. cif.; se găseşte în 
Canon. Oxoniensis, 49, citat de M. Jugie în articolul 
“Palamas”, Dict. de theol. cathol., XI, col. 1759 şi urm. 
123 Sfântul Grigorie Palama, Capita psyhica etc. (127 şi 
128) P.G., t. 150, col. 1209 C-I1212 A. 

124 Theophanes, ibidem, col. 929 A. 

125 De ambiguis, P.G., t. 91, col. 1261-1264. 

126 Sinodul de la 1341, Synopsis Nili, Mansi, Coli. 
concil t. 25, col. 1149. 

127 “Iconomie” este un termen consacrat în limbajul 
teologic. Exprimă ordinea lucrării lui Dumnezeu în raport 
cu lumea. A nu se confunda deci cu “economie”, (n. tr.) 
128 De Sancta Trinitate, dial. VI, P.G., t. 75, col. 1056 A. 
129 Oratio XXIII (De Pace III), par. II, P. Gt. 35, col. 
1164 A. 

130 De Spiritu Sancto, adversus Macedonianos, par. 13, 
P.G., t. 45, col. 1317 A. 

131 Oratio XXX (theologica IV), par. 20, P.G., t. 36, col. 
129 A. 

132 Contra Haereses, I, IV, par. 6, P.G., î. 7, col. 989C. 
133 Adversus Eunomium, |, 17, P.G., t. 29, col. 605 B. 
134 Defide orth., |, 13, P.G., t. 94, col. 856 B. 

135 De imaginibus, Ul, 17, P.G., t. 94, col. 1337 B. 

136 Ibidem, II], 18, col. 1340 AB. 

137 Megr. Filaret: Oraisons funebres, homălies et 
discours. 'Trad. de A. de Stourdza, Paris, 1849, p. 154. 

138 Cuvânt la Intrarea în Biserică a Sfintei Fecioare, Ed. 
Sophocles, Atena, 1561, pp. 176-177. 

139 De ambiguis, P.G., t. 91, col. 1308 B. 

140 Epist. 43, Ad. Joannem cubicularium, P.G., t. 91, col. 
640 BC. 

141 Citat de A. Florovski, Căile teologiei ruse, Paris, 
1937, p. 180 (în rusă). 

142 Defide orthodoxa, |, 13, P. G., t. 94, col. 853 C. 

143 Ibidem, 1, 8, col. 813 A. 

144 In Hexaemerom, P.G., t. 44, col. 69 A. 

145 De imaginibus, |, 20 P.G., t. 94, col. 1240-1241. 

146 Defide orth., IL, 2, P.G., t. 94, col. 865 A. 

147 Ibidem, col. 837 A. 

148 De div. nomin., V, 2, P.G., t. 3, col. 824. 

149 In Psalmorom inscriptiones, P.G., t. 44, col. 41 B. Cf. 
Oratio catechetica magna, C. 6, P.G., t. 45, col. 25 C. 

150 Astfel este reprezentată formarea sistemului lui Scot 
Erigena de către A. Brilliantov, în lucrarea sa capitală: 
Influențele teologiei răsăritene asupra gândirii 
apusene în operele lui Jean Scot Erigena, St. 
Petersburg, 1898 (în rusă). 

151 De div. nomin., V, 2, 8, P.G., t. 3, col. 817 şi 824. 
152 De coel. Hier., |II, 3, P.G., t. 3, col. 168. 

153 De ambiguis, P.G., t. 91, col. 1260. 

154 Vezi principalele texte ale Sfântului Maxim asupra 
ontologiei fiinţei create la Hans Urs von Balthasar, 
Kosmiche Liturgie, Freiburg im Breisgau, 1941, mai ales 
în capitolul “Die Kosmologischen Synthesen”, pp. 108- 
160. 

155 Deambiguis, P.G., t.91l,col. 1152C-1156B, 1160 AD. 
156 Sfântul Grigorie cel Mare (Dialogul), Dialogorum 
liber II, cap. 35, P.L., t. 66, col. 198-200. 

157 Epistola II ad Serapionem, par. 5, P.G., t. 26, cpl. 
632 BC. 

158 Contra Haereses, IV, praefauo, P.G., tî. 7, col. 975 
B. 

159 Liber de Spiritu Sancto, XVI, 38, P.G., tî. 32, col. 
136 AB. 

160 In Hexaemeron, omilia I, 6, P.G., t. 29, col. 16. 
161 De ambiguis, P.G., t. 91, col. 1164 BC. 

162 In Hexaemeron, omilia |, 5, P.G., t. 29, col. 13; 
Adversus Eunomium, LV, 2, ibid., col. 6850 B. 

163 De anima et resurrectione, P.G., t. 46, col. 124 C. 

164 In Hexaemeron, P.G., t. 44, col. 104 BC; De anima et 
resurrectione, P.G., t. 46, col. 28 A. 

165 De anima et resurrectione, ibidem, col. 76-77. 

166 Vezi la Părintele G. Florovski, op. cit., p. 178. 

167 Sfântul Chiril al Ierusalimului, Carech., XV, 24, 
P.G., t. 33, col. 904; Sfântul Chiril al Alexandriei, Orar. 
pasch., XII, 2, P.G., t. 673; Sfântul loan Gură de Aur, 
Contra anom., |, 3, P.G., t. 48, 77, col. 714. 

168 Cuvântul este al Sfântului Isaac Şirul, vezi la 
Wensinck, p.8. 

169 Sfântul Vasile, In Hexaemeron, omilia II, 5, P.G., t. 
29, col. 49-52. 

170 Sfântul Grigorie de Nyssa, In Hexaemeron, P.G.,t. 
44, col. 72-73. 

171 Idee luată din Marele cuvînt catehetic, cap. |, al 
Sfântului Grigorie de Nyssa. (n.tr.) 

172 Predici şi cuvintări de Î.P.S. Filaret, Moscova, 1877 
(în rusă). 

173 A. J. Wensinck, Mystic treaties by Isaac ofNineveh, 
translated from Bedjan's syriac text. Verhandelingen 
der  koninklijke Akademie von  Wetenschappen te 
Amsterdam, Ajdeeling letterkunde Nieuwe reeks, XXIII, 1, 
Amsterdam, 1923, p. 127. 

174 Sfântul Maxim, text citat de L. Karsavine, Sfinții 
Părinţi şi Dascăli ai Bisericii (în rusă), Paris, 1926 ( ?), 
p. 238. Nu am putut găsi acest pasaj în textele lui Maxim. 
Totuşi, aceeaşi idee este exprimată în mai multe locuri, de 
exemplu în De ambiguis, P.G., t. 91, col. 1305 AB. 

175 De ambiguis, P.G., t. 91, col. 1305. 

176 .De hominis opificio, XVI, P.G., t. 44, col. 181-185. 
Cităm acest text în traducerea lu P. de Lubac, 
Catholicisme, Paris, 1938, app. I, p. 296. 

177 Sfântul Maxim, De ambiguis, P.G., t. 91, col. 1308. 
178 Ed A. ]. Wensinck, Mystic treatises..., p. 341. 

179 G. Florovsky, op. cit., p. 179. 

180 De hominis opificio, XVI, P.G., t. 44, col. 177 D- 
180 A. 

181 Aici Lossky nu precizează suficient distincția dintre 
chip (datul ontologic) şi asemănare (modul de fiinţare a 
chipului şi finalitatea existenţei umane), (n.tr.) 

182 Hom. spiriti, XII, P.G., t. 34, col. 557-561. 

183 Prosopopeiae, P.G., t. 150, col. 1361 C. Operă 
atribuită lui Palama. 

184 Capita physica, theologica, etc. (38 şi 39), ibidem, 
col. 1145-1148. 

185 Vezi mai sus nota 172. 

186 Contra Haereses, IV, praefatio, par. 4, P.G., î.7,col. 
975 B. De asemenea, IV, 20, 1 (1032); V, 1, 3 (1123); V, 
5,1 (1134 5); V, 6,1 (1136-7); V, 28, 3 (1200). 

187 Poemata dogmatica, VIII, Ilepi yoxnc (Despre suflet), 
vv. 70-75, P.G., t. 37, col. 452. 

188 Ibidem, vv. 1-3, col. 446-447. 

189 Poemata moralia, XIV, Ilepi ns avOporivns pvoeos 
(Despre firea umană), vv. 76-84, ibidem, col. 761-762. 

190 In sanctum baptisma, or. XL, 5, P.G., t. 36, col. 364 
BC. 

191 De hominis opificio, XVI, P.G., t. 44, col. 184 AC; P. 
de Lubac, op. cit., p. 295. 

192 Ibidem, col. 184 B. 

193 Ibidem, col. 185-204. 

194 Ilepi mpooevyns (Despre rugăciune), c. 123, P.G., t. 
79, col. 1193 C. 

195 Contra Nestorium et Eutychium, P.G., t. 86, col. 
1277 CD. Aceleaşi idei dezvoltate de Sfântul Maxim 
(P.G., t. 91, col. 557- 560) şi de Sfântul loan Damaschinul, 
De fide orthodoxa, IL, LX, 53. 

196 De professione Christiana, P.G., t. 46 col. 244 C. 

197 Cuvinte ale Sfântului Vasile raportate de Sfântul 
Grigorie de Nazianz în In laudem Basilii Magni, or. 
XLIII, par. 48, P.G., t. 36, col. 560 A. 

198 In sanctum Pascha, or. XLYV, 8, P.G., t. 36, col. 632 
C 

199 Opuscula theologica et polemica, Ad Marinum, P.G., t. 
91, col. 45 D-48 A. 

200 Ibidem, col. 48 A-49 A, col. 192 BC. La Sfântul loan 
Damaschinul, De fide orthodoxa, Ul, 14, P.G., t. 94, col. 
1036-1037; 1044-1045. 

201 De fide orthodoxa, II, 12, P.G., t. 94, col. 924 A. 

202 De ambiguis, P.G., t. 91, col. 1308. 

203 Expresia “mvp n GiAoyns” este a lui Diadoh al 
Foticeei, Cuvânt ascetic, cap. LXVII, ed. K. Popov, Kiev, 
1903 (text grecesc şi traducere rusă), t. 1, p. 363. 

204 Sfântul Tihon de Voronej, Opere, t. II, 192 (în rusă). 
205 Cuvânt ascetic, cap. 3, ed. Popov, 1, 24-25. La Migne 
o traducere latină intitulată Capira de perfectione 
spirituali, P.G., t. 65, col. 1168. 

206 De hominis opificio, XX, P.G., t. 44, col. 197-200; De 
oratione dominica, IV, ibidem, col. 1161 D-l 164 A. 

207 Ibidem, col. 200 C. 

208 Descoperirile Sfântului Serafim din Sarov, Paris, 
1932 (în rusă). 

209 Textul despre cele trei voințe se află în Scrisoarea 
XX, publicată în Galland, Ver. Patrum Bibi., Veneţia, 
1788, IV, 696 şi urm. 

210 Pentru analiza amănunţită a acestor termeni, vezi 
lucrarea lui Zarine, Bazele asceticii ortodoxe, St. 
Petersburg, 1902, care îşi păstrează mereu valoarea. Din 
nefericire, această carte atât de folositoare nu a fost tradusă 
niciodată din rusă. 

211 De baptismo, P.G., t. 65, col. 1020 A. 

212 Sfântul Marcu Ascetul, //epi vouov rvevuarixov 
(Despre legea duhovnicească), LXLII, P.G., t. 65, col. 
921-924. 

213 Omilia 45, ed. din Smyrna şi trad. rusă; Omilia 33 a 
trad. latine publicate în Migne, P.G., t. 120 col. 499 AB. 
214 Cuvântări şi predici, trad. fr., |, 5. 

215 Teologia occidentală consideră că, în starea 
primordială, peste natura omului Dumnezeu pusese un har, 
un dar supraadăugat, care, ca un frâu de aur, oprea ca 
protopărinţii să cadă în păcat, (n.tr.) 

216 De hominis opificio, XII, P.G., t. 44, col. 164. 

217 Asupra puterii întunericului care năvăleşte peste 
neamul omenesc, vezi Homil. Spirit., XXIV, 2; XLIII, 7-9 
etpassim (P.G., t. 34, col. 664; 776-777). 

218 Mort în Rusia la începutul revoluţiei, autorul Sensului 
vieții (Moscova, 1917) este necunoscut în Apus. Prinţul E. 
Trubeţkoi este singurul “sofianist” a cărui gândire 
teologică a rămas perfect ortodoxă. 

219 Sfântul Irineu, Adv. Haereses, V, praef., P.G., t. 7, 
col. 1120. Sf. Atanasie, De incarn. Verbi, cap. 54, P.G.,tr. 
25, col. 192 B. Sfântul Grigorie de Nazianz, Poem. dog., 
X, 5-9, P.G,., t. 37, col. 465; Sfântul Gngone de Nyssa, 
Oratio catechetica, XXV, P.G., t.45,col.65D. 

220 Despre viaţa în Hristos, II, P.G., t. 150, trad. fr. în 
Irenikon, LX, 1932, supl., pp. 89-90. 

221 QOuaestiones ad Thalassium (60), P.G., t. 90, col. 
621 AB. 

222 De ambiguis, P.G., t. 91, col. 1308. 

223 Ibidem, col. 1309. 

224 H. U. von Balthasar, Kosmische Liturgie, pp. 267- 
268. 

225 Centuriile gnostice, |, 66, P.G., t. 90, col. 1108 AB. 
226 Aşa cum am precizat mai sus, noţiunea de “întrupare” 
nu exprimă întreaga iconomie a Fiului. Este un termen care 
s-a încetățenit, din nefericire, în limbajul de specialitate. Îl 
folosim şi noi, cu precizarea că Fiul lui Dumnezeu nu a 
asumat numai trupul, ci omul întreg - trup şi suflet -, altfel 
teologia ortodoxă ar fi, şi ea, suspectă de nestorianism. Prin 
“întrupare” înțelegem “înomenire”, faptul că Fiul lui 
Dumnezeu S-a făcut şi Om adevărat, (n.tr.) 

227 Contra Jacobitas, 52, P.G., t. 94, col. 1464 A. 

228 Enarratio in Evangelium Ioannis, |, 14, P.G., t. 123, 
col. 1156 C. 

229 De div. nomin., II, 3, 10; Epist., IV et passim, P.G., 
t. 3, col. 640 C; 648 D; 1072 B. 

230 Trei cuvintări despre înţelepciune, către episcopul 
Ignatie (ms. 431 al Bibl. Sinodale din Moscova), publicate 
de P. S. Arsenie, text grec şi trad. rusă, Novgorod, 1898. 
231 Defide orthodoxa, III, 12, P.G., t. 94, col. 1029 şi 
1032. 

232 Opere, Sfântul Dimitrie al Rostovului, î. 3, p. 101; 
Lecturi creştine, 1842, IV, 395 (în rusă). 

233  Dogmă romano-catolică, potrivit căreia Maica 
Domnului a fost zămislită fără de păcat, neacceptată de 
Biserica Ortodoxă, pentru că, astfel, Maica Domnului ar fi 
exclusă de la opera de răscumpărare împlinită pentru toată 
natura umană (din care şi Maica Domnului făcea parte) în 
şi prin Fiul lui Dumnezeu, (n.tr.) 

234 Omilie la intrarea în Biserică a Sfintei Fecioare, 
în culegerea de predici a Sfântului Grigorie Palama, 
publicată de Sophocles, Atena, 1861, p. 216. 

235 M. Jugie, “Homelies mariales byzantines”, Patrologia 
orientalis, XIX, fasc. 3, Paris, 1925, p. 463. 

236 Defide orthodoxa, III, 2, P.G., t. 94, col. 985 BC-988 
A. 

237 Ouaestiones ad Thalasium (1 ), P.G., t. 90, col. 312- 
316. 

238 Epist. XXI, P.G., t. 91, col. 604 BC. 

239 Mansi, Coll. concil., VII, col. 116; Denzinger, 
Enchiridion, Wiuirzburg, 1865, n. 134, pp. 44-46. 

240 Principalele pasaje “kenotice” ale Sfântului Chiril: 
Quod unus sit Christus, P.G., t. 75, col. 1308, 1332; 
Apologeticus contra orientales, t. 716, col. 340-341; 
Apologet, contra Theodoretum, Col. 417, 440 şi urm.; 
Adversus Nestorium, LL, 4, col. 152 şi urm.; De recta 
fide, ad reginas, Il, 19, col. 1357-1359; Homil. pasch,. 
XVII, t. 77, col. 773 şi urm., passim. 

241 In loannem, II, t. 73, col. 361 D. 

242 Disputatio cum Pyrrho, P.G., t. 91, col. 334, 335 D- 
348 A. Cf. Sfântului loan Damaschinul, De fide 
orthodoxa, III, 3, P.G., t. 94, col. 994-996. 

243 De fide orth., III, 8, P.G., t. 94, col. 1013 B. 

244 Ibidem, col. 1013 C - 1016 A; IV, 3, col. 1105 AB. 
245 Disputatio cum Pyrrho, P.G., t. 91, col. 337 C-340 
A; De ambiguis, ibidem, col. 1060 A. Cf. Sfântul loan 
Damaschinul, De fide orthodoxa, Ul, 15, P.G., t. 94, col. 
1053 D-1056 A. 

246 De fide orthodoxa, IUL, 15, col. 1057 A. 

2471 Sfântul Maxim, Opuscula theologica et polemica, 
Ad Marinum, P.G., t. 91, col. 48 A-49 A. Cf. loan 
Damaschinul, De fide orthodoxa, III, 14, col. 1036-1037, 
1044-1045. 

248 De fide orthodoxa, IL, 15, col. 1060 BC. 

249 Ibidem, IIL, 18, col. 1073 BC. 

250 De ambiguis, P.G., t. 91, col. 1044 B C, 1048 C. 

251 Opuscula theologica et polemica, P.G., t. 91, col. 
156-157; De ambiguis, ibidem, col. 1040, 1049 D-1052, 
1317 D-1321. 

252 Acest tropar, ca şi celelalte texte liturgice pe care le 
cităm mal Jos, trebuie căutate în Minei şi în Triodul 
Postului Mare. Unele dintre aceste texte au fost traduse în 
franceză de părinţii benedictini de la Amay-sur-Meuse. 

253 Vezi mal sus nota 224. 

254 Ouaestiones ad Thalassium (43), P.G., t. 90, col. 
408 D; (61) col. 633 D; (63) col. 684 A-685 B. 

255 In sanctum Pascha, or. XLYV, par. 22, P.G., tî. 36, 
col. 0653 AB. 

256 Ibidem, par. 28, col. 661 C. 

257 Ibidem, par. 29, col. 664 A. 

258 Poemata de seipso, XXXVIII, Hymnus ad Christum 
post silentium in Paschate, P.G., t. 37, col. 1328, vv. 39- 
44. 

259 De ambiguis, P.G., t. 91, col. 1392. 

260 Vezi mai sus nota 224. 

261| Vezi de exemplu la Sfântul Grigorie de Nazianz, 
Epist. 101, P.G., t. 37, col. 181. 

262 Sfântul Grigorie de Nazianz, In Pentecosten, or. XLI, 
par. 5, P.G., t. 36, col. 436-437. 

263 Contra Haereses, III, 24, par. 1, P.G., t. 7, col. 966 
C 

264 De Spiritu Sancto, XLX, 49, P.G., t. 32, col. 157 AB. 
Cf. Grigorie de Nazianz, or. XXXI, 29, P.G., t. 36, col. 
165 B. 

265 Omilia 62. Operele Sfântului Simeon Noul Teolog au 
fost publicate la Smyrna în 1886. Această ediție fiind de 
negăsit, Krumbacher mărturiseşte că nu a întâlnit-o 
niciodată, Geschichte der byzantinischen Litteratur, €d. 
2, Miinchen, 1897, p. 194. ÎI cităm pe Simeon după o 
traducere rusească făcută de episcopul Teofan, ed. a II-a, la 
mănăstirea rusă a Sfântului Pantelimon de la Muntele 
Athos, Moscova, 1892. Pasajul care ne interesează se află 
la p. 105 din vol. I. Migne a publicat o parte din operele 
Sfântului Simeon într-o traducere latină făcută în 1603 de 
Pontanus, P.G., t. 120, col. 321-694. Câteva imne au fost 
publicate în Vie spirituelle, XXVII, 2 şi 3; XXVIII, 1 
(1931, mai - iulie), în trad. d-nei Lot- Borodine. 

266 Contra Macedonium, par. 12, P.G., t. 44, col. 1316. 
267 Defide orthodoxa, 1, 13, P.G., t. 94, col. 856. 

268 P.G., t. 120, col. 507-509 (trad. latină); trad. fr. Vie 
spirituelle XXVII, 2, mai, 1931, pp. 201-202. 

269 Or. XXXI (Theologica V), par. 26-27. P.G., t. 36, 
col. 161-164, trad. fr. P. de Lubac, Carholicisme, apend 
347-348. 

270 Antifon al glasului 4 al slujbei de duminică. 

271 Or. XXXI (Theologica V), par. 29, P.G., t. 36, col. 
159 BC. 

272 Liber de Spiritu Sancto, Cc. XVI, par. 37, P.G., t. 32, 
col. 133 C. 

273 Liturghia Sfântului Vasile, rugăciunea citită în taină. 
274 Defide orthodoxa, 1, 8, P.G., t. 94, col. 821 BC. 

2715 Adv. Haereses, IV, 33, 14, P.G., t. 7, col. 1082. 

216 Protreptic, XI,P.G., t. 8, col. 229 B, trad. fr. de P. 
Mond&sert în colecția Sources chretiennes, IL, Paris, 
1942, p. 173. 

271 Mistagogia, |, P.G., t. 91, col. 665-668; P. de Lubac, 
Op. cit., p. 271. A se vedea în special cap. al II-lea al acestei 
lucrări în care autorul dezvoltă ideea unității firii umane în 
Biserică, bazându-se în principal pe scrierile Părinților 
greci. 

278 Omilia 61, par. 1, P.G., t. 59, col. 361-362. 

279 In loannem, XI, ll, P.G., t. 74, col. 560. 

280 Lib. de Spiritu Sancto, LX, 22, P.G., t. 32, col. 108 
BC. 

281 Ibidem, col. 108-109. 

282 In Canticum horn. XV, P.G., t. 44, col. 1116-1117. 
283 De vita in Christo, IV, P.G., t. 150, col. 617 AB. 
284 Introducere la imnele dumnezeieştii iubiri, P.G., t. 
120, col. 509, trad. latină, trad. fr., Vie spirituelle, XXVII, 
2, 1 mai 1931, p. 202. 

285 Expresie împrumutată din predica In Pentecosten a 
Sfântului Grigorie de Nazianz (Or. XLI, par. 9, P.G., t. 36, 
col. 441), care a slujit ca material pentru cele mai frumoase 
texte liturgice ale praznicului Cincizecimil. 

286 Descoperirile Sfântului Serafim din Sarov în 
traducere franceză au fost publicate în parte în Le Semeur, 
martie - aprilie, 1927. Noi le cităm aici după traducerea 
noastră nepublicată încă. 

287 Ibidem. 

288 Hom., 45,9. 

289 Hom., 57, 4. 

290 M. Y. Congar, Chretiens desunis, p. 14. 

291 De professione christiana, P.G., t. 46, col. 244 C. 

292 In Isaiam,V, L|,c. 52, par. VP.G.,t. 70,col. IlIMCD. 
293 Adv. Haereses, V, 24, par. l, P.G., t. 7, col. 966 şi 
urm. 

294 Capita theologica et oeconomica, Suta I, 73, PG. t. 
90, col. 12009 A. 

295 Mistagogia, cap. Il-IV, P.G., t. 91, col. 668-672. 

296 Ouaestiones ad Thalassium, LIX, P.G., t. 90, col. 609 
BC; Capita theol. et oeconomica, Suta IV, 20, ibidem, col. 
1312 C. 

297 Sf. Grigorie de Nazianz, or. 30 (a 4-a fheologica, a 2- 
a asupra Fiului), P.G., î. 34, col. 132 B. 

298 Oratio catechetica magna, cap. 35,P.G., t. 45, col. 
88 şi urm. 

299 Oratio III contra Arianos, par. 13, P.G., t. 25, col. 
393-396. 

300 AvTOc £oTi Oe0c oapkopopos Kai Tueig GvOpornoi 
TVEVUOATOPOpoL (Acesta este Dumnezeu purtător de trup, 
iar noi, oamenii purtători de Duh), Sfântul Atanasie, De 
incarnatione et contra Arianos, par. 8, P.G., t. 26, col. 
996 C. 

301 Astfel este intitulat tratatul despre Sfintele Taine al lui 
Nicolae Cabasila. 

302 Text citat de Părintele G. Florovski, Părinţii 
răsăriteni ai veacului al IV-lea (în rusă), Paris, 1931, p. 
232. Cf. Paraenetica XXĂXVIII, ed. Assemani, text siro- 
latin, t. III, 493 şi urm. Testam., text grec-latin, t. III, 241; 

De poenitentia, gr.-lat., t. III, 167-168, 175; Th. J. Lamy, 
5.  Ephraemi Syrihymni et sermones,  Mechliniae, 
1882,1, 358. 

303 In Ioannem, homil. XLVI, P.G., t. 59, col. 260. 

304 Defide orthodoxa, IV, P.G., t. 94, col. 1153 B. 

305 Sfântul Simeon Noul Teolog, trad. îr., Vie spirituelle, 
XXVII, 3 iunie 1931, pp. 309-310. 

306 Ibid., p. 304. 

307 De ambiguis, P.G., t. 91, col. 1308 B. 

308 Mystagogia, cap. 8-21, P.G., t. 91, col. 688-697. H. 
von Balthasar, Kosmische Liturgie, pp. 326-327. 

309 In Dormitionen, P.G., t. 151, col. 463 AB. 

310 Ibidem, col. 472 B. 

311 Ibidem, col. 472 D-473 A; In praesentationem, €d. 
Sophocles, II, 158-159, 162. 

312 Dogmatica glasului 1 (octoih). 

313 Convorbiri ale Sfântului Serafim cu privire la scopul 
vieții creştine, în trad. noastră citată mai sus, nota 286. 
314 În teologia romano-catolică, orice faptă bună săvârşită 
în viaţa aceasta aduce o serie de merite pentru care în viaţa 
de dincolo primim plată în mod compensatoriu. Sfinţii au 
merite prisositoare - mai multe decât ar avea nevoie să se 
mântuiască. Acestea intră în tezaurul sacru al Bisericii, din 
care Papa poate lua şi dărui - prin indulgenţe - celor care nu 
au merite suficiente pentru mântuire. (n.tr.) 

315 De instituto christiano, P.G., t. 46, col. 289 C. 

316 De altfel, el a fost cinstit multă vreme ca sfânt şi în 
Apus; Sfântul Grigorie cel Mare se referă la el, papa Urban 
al V-lea îl numeşte încă în veacul al XIV-lea “Sfântul loan 
Casian” într-una din bulele sale. 

317 Omilii duhovniceşti, XXXVII, 10, P.G., t. 34, col. 
7ST A. 

318 P.S. Teofan, Scrisori despre viața duhovnicească, 
ed. de la Muntele Athos, pp. 19, 65, 67, 83 (în rusă). 

319 Omilii duhovniceşti, VIII, 2, P. G., t. 34, col. 528 D- 
5209 A. 

320 Wensinck, op. cif., p. 13. Textul siriac al operelor 
Sfântului Isaac a fost publicat pentru prima oară de P. 
Bedjan, Mar  Isaacus  Ninevita, De  perfectione 
religiosa (Paris, 1909); trad, engleză făcută după această 
ediție de A. J]. Wensinck, Mystic treatises by Isaac of 
Nineveh (vezi nota 173); text grec (trad, din veacul al IX- 
lea, singura cunoscută înainte de ediția Bedjan), ed. N. 
Thâotoki (Leipzig, 1770). Noi ne referim mai ales la 
Wensinck şi uneori la ediția Theotoki. 

321 Wensinck, op. cit., p. 13. 

322 Scala Paradisi, gradus I, P.G., î. 88, col. 634 C. 

323 Ibidem, col. 644 A. 

324 Omilii duhov., XV, 32, P.G., t. 34, col. 597 B. 

325 Ibidem, XLIII, 7, col. 776 D. 

326 Ibidem, XV, 20, col. 589 B. 

327 Cf. mai sus capitolul “Chip şi asemănare”. 

328 Ed. Wensinck, om. LĂXIII, p. 340 şi om. XXĂVI, p. 
187; ed. Theotoki, om. L şi LIV; trad, rusă ed. 3, 1911, pp. 
204 şi 331. 

329 Este de prisos să spunem că acest termen, desemnând 
conştiinţa divinului pe care persoana umană o capătă prin 
Sfântul Duh, nu are nimic comun cu speculaţia gnostică. 
330 Capita theologica et oeconomica, Suta IV, cap. 88, 
P.G., t. 90, col. 1341-1344. 

331 Ed. Thâotoki, XVII, pag. 87-88. Wensinck, XL, p. 
202. Cf. ibidem, I, p. 20. 

332 Capita practica, LXXI, P. G., t. 40, col. 1244 AB. 
Cf. ibid., col. 1221 D. 

333 Wensinck, p. 210. 

334 Ed. Theotoki, LV, p. 325. 

335 Scala Paradisi, gr. VII. P.G., t. 88, col. 804 AB. 

336 Asupra darului lacrimilor, a se vedea art. d-nei Lot- 
Borodine, “Le mystere du don des larmes dans lOrient 
chrâtien”, în Vie spirituelle, XLVIII, nr. 3 (1 sept. 1936), 
Etudes et documents, pp. 65-110. 

337 Ibidem, col. 816 D. 

338 De fide orthodoxa, LI, 30, P. G., t. 94, col. 976 A. 

339 Wensinck, p. 338. 

340 Ibidem, p. 310. Cf.p. 211. 

341 Sfântul Macarie Egipteanul, Horn. spir., XXXIII, 
P.G., t. 34, col. 741 şi urm.. 

342 De oratione, pp. 294-295. Et Thâotoki, om. XXXV. 
343 Wensinck, pp. 294-295 ed. Theotoki, om. XXXV. 

344 Ilepi mpooevyns (Despre rugăciune), P.G., t. 150, col. 
1117 B. 

345 Sfântul Grigorie de Nyssa, De instituto christiano, 
P.G., 6.46, col. 3901 D. 

346 Ed. Theotoki, XXXV, p. 229; LXIX, p. 40%, 
Wensinck, pp. 318 şi urm. 

347 Wensinck, p. 113. 

348 Sfântul Isaac Sirul, ed. Theotoki, XXXII, pp. 206-207; 
Wensinck, p. 118. 

349 Ed. Thâotoki, LXXXV, p. 511 ; Wensinck, p. 17.4. 
350 Ed. Thâotoki, XXXII, p. 202; Wensinck, p. 115. 

351 Ibidem, urmarea textului citat. 

352 Ed. de Smirna, 1886, om. XLV, 10; ed. rusă din 
Muntele Athos, 1, 414-416. 

353 Sfântul Ioan Scărarul, Sc. Par., gr. XXVII-XXVIII, 
P.G., t. 88, col. 1096-1117; 1129-1140. Cele două centurii 
ascetice ale Sfântului Isihe Sinaitul sunt publicate în 
Migne, P.G., t. 93, col. 1479-1544, printre operele lui 
Isihie din Ierusalim. 

354 Vezi art. Dr. G.  Wunderle, “La technique 
psychologique de  l'hesychasme  byzantin”, Etudes 
Carmelitaines, oct. 1938, pp. 61-67. Cf. şi un izvor isihast 
important, Centurie de Callistos et Ignatios, publicată în 
trad. germană de P. Ammann, Wirzburg, 1938. Aceste 
două articole marchează începutul studiilor mai 

